
„Trăiţi frumos şi-n bucurie” reprezintă al doilea volum din colecţia 
„Crinii ţarinii”. Colecţia cuprinde cuvinte ale unor părinţi contemporani 
şi nu numai, iar rostul ei este să ofere hrană duhovnicească sufletelor care 
s-au dăruit lui Dumnezeu în chipul smerit al călugăriei. Sădite în ţarina 
inimilor întraripate de dumnezeiescul dor, harul Duhului Sfânt va face ca 
ele să rodească crinii bineîmpodobiţi ai virtuţilor şi curăţia minţii - darul 
unic al slujirii monahale, cu rugăciunile şi darul Preasfintei Născătoare de 
Dumnezeu şi Pururea Fecioarei Maria, maica monahilor. 


Iisuse prealine, bucuria călugărilor! 



Colecţia Crinii ţarinii 
) > 

apare cu binecuvântarea 
IPS Pimen, 

Arhiepiscop al Sucevei şi Rădăuţilor 



înaltpreasfinţitul Justinian Chira, 
Arhiepiscopul Maramureşului şi Sătmarului, 
bucură de decenii întregi văzduhul Ortodoxiei 
cu limpezimea şi tăria chipului său de Părinte. 

Născut în anul 1921, înaltpreasfinţitul 
Justinian a devenit monah la Mănăstirea 
Rohia în anul 1942, mănăstire al cărei stareţ 
a fost între 1944 şi 1973. Episcop-vicar al 
Arhiepiscopiei Vadului, Feleacului şi Clujului 
în perioada 1973-1990, în 1990 a fost ales 
Episcop al Maramureşului, iar în 2009 i-a fost 
acordat titlul de Arhiepiscop onorific. 

Unele dintre cuvintele însufleţite de Duhul Sfânt cu care 
înaltpreasfinţia Sa a mângâiat şi a vindecat inimile atâtor oameni au 
văzut lumina tiparului în cărţi precum: „Viaţa Maicii Domnului”, 
„Darurile Bisericii”, „Apel la conştiinţă”, „Drepturile copilului”, „Elarul 
şi Adevărul”, „Gând şi suflet românesc”. 

Iubind omul, pentru demnitatea şi frumuseţea date de chipul lui 
Dumnezeu în el, înaltpreasfinţitul Justinian iubeşte monahismul intr-un 
chip deosebit. Cuvintele pe care le adresează monahilor cântă frumuseţea 
şi demnitatea vieţii la care sunt chemaţi şi reprezintă o laudă către 
Preasfânta Treime. 

Părinţii Mănăstirii Putna s-au bucurat în multe rânduri să audă aceste 
cuvinte, fie atunci când înaltpreasfinţia Sa a venit la mormântul sfântului 
Ştefan cel Mare, pe care îl iubeşte şi îl preţuieşte în mod pilduitor, fie 
când, însetaţi de cuvânt viu, ei au mers în Maramureşul cu al cărui destin 
duhovnicesc Vlădica Justinian s-a identificat în ultimele decenii. Am 
considerat că este datoria noastră să nu lăsăm îngropat talantul cugetării 
însufleţitoare a înaltpreasfinţitului Justinian, ci să îl oferim tuturor celor 
dornici să trăiască viaţa monahală după adevărata ei fire, în graiul specific 
vetrei din care îşi au obârşia primii voievozi ai Moldovei. 

Acest volum vede lumina tiparului odată cu împlinirea de către 
înaltpreasfinţitul Justinian, la 28 mai 2014, a 93 de ani, şi ca mulţumire 
smerită din partea celor care am fost iubiţi şi învăţaţi să trăim frumos 
şi în bucurie de cel care trăieşte cu conştiinţa că este fiu al Tatălui, în 
lumina învierii lui Hristos şi întru bucuria Preasfântului şi de viaţă 
făcătorului Duh. 



SĂ facem lucrurile lui Dumnezeu 

CU MULTĂ ATENTIE! 1 

Cu ajutorul lui Dumnezeu, iată, în curând va începe 
Sfântul Post al învierii şi asta este foarte important pentru 
noi. Pentru mine întotdeauna postul a fost un moment 
de bucurie. Nu mi s-a părut niciodată că postul este o 
corvoadă sau un canon. Slavă Domnului că vine postul! 
E tare frumos! 

Părerea mea este că sfinţiile voastre sunteti mai trezvitori, 

fiindcă sunteti de la picioarele lui Ştefan cel Mare. Să stiti 

că din mormintele sfinţilor noştri răsare lumină! 

> > 

De la mormântul lui Ştefan cel Mare si Sfânt, ori 
că sunteti, ori că nu sunteti conştienţi, izvorăşte un har 
special. La un moment dat, unii au pus problema dacă 
este sau nu este vrednic să fie sfânt. Eu vă spun: este sfânt 
cu adevărat! Câte biserici a construit, câte lupte a dus 
împotriva păgânilor! 

Care a fost momentul cel mai greu pentru noi, cei 
care am luat hotărârea să plecăm la mănăstire? Atunci 


'Mănăstirea Rohia, 17 februarie 2007. 

când ne-am despărţit de tată şi de mamă, de frate şi de 
soră. Aşa este? In momentul în care te-ai decis, o vezi pe 
mama că rămâne plângând, iar tata se ascunde ca să nu-1 
vezi cum e cu inima zdrobită şi cum spune cu durere: Mi 
se duce copilul, pleacă la mănăstire ! E momentul poate cel 
mai greu pentru tânărul care s-a decis să devină călugăr. 

Care crezi frăţia ta că-i momentul cel mai greu din 
existenţa Fiului lui Dumnezeu? Ce-ţi închipui? Cel mai 
greu moment nu a fost atunci când S-a zămislit din trupul 
Fecioarei El, care era Făcătorul cerului şi al pământului, 
deşi acesta a fost un pogorământ teribil, o smerenie 
grozavă. Nu a fost nici că a trăit în foamete şi în greutăţi 
33 de ani, nici că a fost vândut şi răstignit. Cel mai greu 
moment a fost acela când Fiul a trebuit să Se rupă, să Se 
despartă de slava Preasfintei Treimi, pentru a coborî în 
lumea materială, ca să devină Dumnezeu-Om. Acesta a 
fost momentul cel mai greu. A fost sacrificiul cel mai mare 
pe care Dumnezeu Tatăl şi Dumnezeu Fiul, întru Duhul 
Sfânt, F-au făcut pentru umanitate. Cum este şi cuvântul 
din Sfânta Evanghelie: „Căci Dumnezeu aşa a iubit lumea, 
încât pe Fiul Său Cel Unul-Născut F-a dat ca oricine crede 
în El să nu piară, ci să aibă viaţă veşnică” (Ioan 3, 16). 

Vine postul şi ni se oferă ocazia să facem şi noi un 
mic sacrificiu pentru Dumnezeu. Atunci când ai un bun 
prieten şi acesta îşi doreşte ceva, tu îi faci un cadou şi, oricât 
te-ar costa cadoul, nu ţi se pare greu. Pentru că-1 dai cu 
toată dragostea. Aşa şi postul, sau privegherea, sau altele, 
când le oferim în dar lui Flristos, nu ni se mai par grele. 

E frumoasă viata noastră creştinească. Si este 

frumoasă tocmai prin încercările şi prin jertfele pe care le 
suportă, în mod special. De ce credeţi voi că se întâmplă 
ca Biserica Ortodoxă să fie cea mai ponegrită şi în zilele 
noastre, tot aşa cum s-a întâmplat şi în urmă cu 50 de ani? 
Tocmai acesta este semnul prin care se arată că Biserica 
noastră este cu adevărat Biserica cea Una, a lui Hristos. 

Ce frumoasă ofrandă adusă lui Dumnezeu este 
obştea unei mănăstiri! Mă gândesc întotdeauna cu multă 
dragoste şi cu mare bucurie la obştea de la Putna. Nu 
ştiu de ce, dar nu simt dorul să merg la voi, acolo. Eu 
simt că este bine să stau acasă, să-mi fac datoria. După 
cum ştiu, aveţi şi ispite şi nemulţumiri. Aşa se întâmplă 
în călugărie. Ba că nu s-o uitat stareţul frumos la tine, ba 
că o fost pâinea prea albă, altădată prea neagră. 

Mare rol are monahismul, fraţilor! Nu vă puteţi 
închipui ce rol important are monahismul şi în viaţa 
psihologică, şi în general. Eu văd aici. Avem o mănăstire, 
lângă Scărişoara, la câţiva kilometri de graniţa cu Ungaria, 
în preajma ei, sate ungureşti şi sate româneşti, care habar 
nu aveau de călugări. Este acolo şi o localitate formată 
din moţi, care a fost colonizată cu oameni din Munţii 
Apuseni. Preoţii din zonă, când s-a înfiinţat mănăstirea, 
erau ostili călugărilor. Dar stiti cum s-a ataşat acum toată 
preoţimea de mănăstire!? Toţi, cu protopopul în frunte, 
sunt încântaţi si dau mare importantă mănăstirii. Si 
români, şi maghiari vin la mănăstire cu drag. S-a schimbat 
atmosfera în toate satele dimprejur. 

Eu, de multe ori, îi consider pe cei mai micuţi fraţi că 
sunt ca nişte învăţători ai mei. De la ei putem învăţa destule. 

Am aici pe fratele Ovidiu; el e foarte micuţ, dar are 24 de 
ani şi a făcut şi armata. E ca un prunc. I-am spus odată: 
„Măi Ovidiu, tu ştii un lucru? O mănăstire, Dumnezeu 
o ocroteşte pentru rugăciunile voastre, ale celor mici. Că 
voi nu sunteţi mândri. Noi, cei mari, suntem orgolioşi, 
mândri, ambiţioşi. Şi nu ne prea iubeşte Dumnezeu. Dar 
pe voi, cei micuţi şi modeşti, vă iubeşte foarte tare. De 
dragul vostru Dumnezeu apără mănăstirea”. 

Aşa se întâmplă şi la Putna. Un prăpădit de frăţior 
care-i acolo, pe care nu dă nimeni nimic, e atât de evlavios 
şi atât de conştiincios, de nu vă puteţi închipui. 

Mare este mila lui Dumnezeu într-o mănăstire. Eu 

îmi amintesc că în timpul regimului comunist, când 

oamenii nu aveau ce mânca - se dădea numai un sfert de 

kilogram de ulei la fiecare om -, totuşi mănăstirea noastră 

se descurca. Pentru că oamenii, din puţinul lor, dădeau în 

dar pentru mănăstire. Fiecare aducea ceva pentru altarul 

lui Dumnezeu. Credincioşii noştri sunt foarte atasati de 

) > > > 

mănăstiri. Dacă nu ai bani, adu un pumn de făină! Şi 
dintr-un pumn de făină, cu alt pumn de făină, se umple 
hambarul. Adu într-o punguţă nişte cartofi, adu un pic de 
fasole; asta a intrat în obiceiul creştinilor noştri si fiecare, 
când merge la mănăstire, ia ceva şi aduce pentru Tatăl 
ceresc. Acesta este un lucru foarte plăcut lui Dumnezeu. 

Timpul cel mai frumos pentru a intra în mănăstire 
este între 16 şi 20 de ani. Cam acesta-i timpul în care 
simte omul o chemare mai puternică spre viaţa monahală. 
Am vrut şi eu să intru la 16 ani, nu am putut atunci, însă 
gândul mi-a rămas la mănăstire. 

Nu am avut niciodată regretul că am venit la 
mănăstire. Nu e meritul meu, nu consider că este un 
merit personal. Este harul lui Dumnezeu. 

Să nu regretaţi niciodată că v-aţi făcut călugări. Veţi 
vedea când o să ajungeţi la 86 de ani - cât are acum 
Episcopul Justinian - şi o să vă uitaţi în jur şi veţi zice: 
„Măi, dar minunat cu mintea am fost atunci când m-am 
făcut călugăr!” 

Când mă uit la multă lume cât îi de chinuită, cât îi 
de nemulţumită, ba de soţie, ba de soţ, ba de copii, ba de 
serviciu şi de tot felul de alte probleme, mă gândesc: „Măi, 
ce am avut? Ce-mi trebuie mie? Nu am niciun motiv ca 
să fiu nemulţumit!” Si, deodată, mă liniştesc. Imediat mă 

liniştesc. 

) 

Noi am avut, părinţilor, o sinaxă, adică un sobor, la 
Râmeţ. Mitropolitul Bartolomeu, Părintele Rafail Noica, 
Maica Stareţă de la Râmeţ au vorbit la modul general. 
Vorbirea era la un nivel prea înalt, trecea oarecum peste 
părinţii şi maicile de acolo. Ori eu, care am fost în această 
modestă şi săracă mănăstire 29 de ani, în vremuri crâncene, 
ştiu care sunt greutăţile vieţii monahale din tara noastră. 
E foarte uşor să vorbeşti despre monahism, dar, uneori, 
realitatea este cu totul alta. Mă uitam la toţi părinţii 
de acolo, la fiecare în parte şi mă gândeam: „Săracul 
părintele!” El se gândea la necazurile de la mănăstirea lui, 
la problemele lui. 

Am spus mai multe lucruri, printre care şi chestiunea 
aceasta cu duhovnicii. Se insista prea mult că nu mai sunt 
duhovnici. Eu am o opinie: nu sunt aşa de mulţi creştini 

buni ca să merite duhovnici buni. Totuşi, nu ducem 
lipsă de duhovnici. Sigur că şi dintre duhovnici sunt cu 
puteri mai mari, duhovniceşte vorbind, sau cu puteri mai 
mici. Dar sunt duhovnici, au puterea de a lega şi de a 
dezlega păcatele. 

Trebuie să facem tot ce-i posibil ca omul să se 
mărturisească sincer. Că aceasta aduce mântuirea. 
Creştinul trebuie să fie conştient, când se duce să se 
spovedească, că se mărturiseşte lui Dumnezeu, Care 
este Atotştiutor şi, ori spui, ori nu spui tot, Dumnezeu le 
cunoaşte pe toate. Dar, dacă ai rezerve în a te mărturisi 
complet, în cazul acesta este foarte grav. înseamnă că 
îl minţi pe Dumnezeu. Nu te duce, atunci. Nu te mai 
duce! Caută-ţi un duhovnic căruia să-i poţi spune toate 
păcatele. 

Mai este încă ceva. Nici prea uşor să-ţi pui sufletul în 
palmă la oricine. Asta înseamnă lipsă de înţelepciune. Te 
mărturiseşti cu uşurinţă la oricine şi îl sminteşti, poate, 
şi-i dai ocazia de a te judeca. Ştiu unele cazuri din acestea, 
de preoţi care mi-au fost duhovnici, iar apoi au ajuns să 
le spună la oameni tot felul de aiureli. Unul dintre aceştia 
spunea: „Eee, ştiu eu cine-i, că doar l-am spovedit, eu 
i-am fost duhovnic”. Iată ce se poate întâmpla dacă-ţi 
alegi cu uşurinţă duhovnicul. Trebuie să fii atent la cine 
te mărturiseşti. 

y 

Tine de statura lui duhovnicească. Dacă nu este 

> 

întărit duhovniceşte, fără să vrea îi apar tot felul de 
gânduri. 

Aşa este. Noi avem foarte multe gânduri, fără să vrem. 
E foarte greu. E lupta cu gândurile. Aici este problema: 
nu te gândi la cele ce ţi s-au spus la spovedanie, nu te 
delecta premeditat cu aşa ceva. Desigur, când creştinul 
vine a doua oară, tu trebuie să ştii ce ţi-a spus înainte. Să 
vezi: a progresat, a regresat. Dar nu trebuie să-ţi faci un 
scop din a te gândi la cele auzite la mărturisire, acesta nu 
este deloc un semn bun. E grea şi foarte sfântă această 
lucrare a Tainei Mărturisirii. 

Părinţilor! E tare frumoasă tara noastră! Eu sunt 
> > 

încântat, foarte încântat, atunci când îmi văd ţara. Pe 
timpul ocupaţiei, pe timpul regimului comunist, nu 
mă bucuram de ţară. România mi se părea o ţară 
străină. Dumneavoastră sunteţi mai tineri şi poate nu 
înţelegeţi - din ’40 până-n ’44 a fost ocupaţia ungurească, 
deci ţara mi se părea un spaţiu străin. Din ’44 a venit 
regimul comunist, până în 1989. Ţara mi se părea tot 
un spaţiu străin. In ziua de Anul Nou din 1990 am fost 
chemat la o şedinţă a Sfântului Sinod. Când am ieşit pe 
poarta Episcopiei am avut deodată sentimentul că sunt în 
ţara mea, după atâţia ani de zile. Şi am privit-o. . . Eram 
fericit, parcă aveam sentimentul că am în faţă chipul 
mamei mele. Am avut sentimentul că am în fată tara mea, 
oraşul meu. Şi de atunci până acum aşa simt. 

Cu mai mult drag mă uit eu la un călugăr, decât se 

uită o mamă la propriul ei copil. Un monah este ceva 

nemaipomenit. Să nu vă închipuiţi că-s naiv şi că nu ştiu 

că şi monahii, ca oricare dintre oameni, au neputinţele 

si căderile lor. Toate acestea însă nu valorează nici cât o 
> 

ceapă degerată în faţa lui Dumnezeu. Părintele nostru 
ceresc preţuieşte extraordinar de mult faptul că ţi-ai 
dăruit viaţa ta lui Dumnezeu. Singur, doar tu, ai împlinit 
cuvântul Evangheliei: „Oricine voieşte să vină după Mine, 
să se lepede de sine, să-şi ia crucea şi să-Mi urmeze Mie!” 
(Marc. 8, 34). 

Nu înseamnă că ne mândrim cu asta. Fii sigur că, 
pentru a simţi frumuseţea vieţii călugăreşti, este nevoie 
de lucrarea harului. Când eşti tu în chiliuta ta, când intri 
în chilia ta, ea este de fapt un crâmpei din Paradis. La 
Cluj, la Bucureşti, am avut mereu aceeaşi cameră de când 
am fost ales episcop. Stau în aceeaşi cameră în Palatul 
Patriarhal. Nu mă fâţâi de colo-colo ca să-mi aleg o 
cameră. Aia mi s-a dat: o cameră care nu era locuită de 
mulţi ani, pentru că-i chiar pe colţul palatului. Se aude 
din cameră toată gălăgia, se aud maşinile de la intersecţie. 
Acolo stau si mă simt foarte bine. 

y 

Era într-o noapte, în timpul Sinodului, şi a venit un 
episcop la mine. Am încins o discuţie de pe la ora 7 şi s-a 
prelungit până la ora 2 după miezul nopţii. Ii spuneam: 
„Ascultă, ascultă zgomotul oraşului. Zgomotul oraşului pe 
mine nu mă deranjează, nu mă enervează. E ca o simfonie. 
Pentru că sunt nişte oameni la volan, nişte tineri, nişte 
suflete, nişte gânduri. Cum să mă enerveze?!” Camera n-a 
fost folosită de mult. A fost camera Episcopului Nicolae 
Popovici, care a fost suspendat în anii ’50, a fost dat afară 
de la Oradea. Apoi a stat mai mult timp nelocuită şi pe 
urmă a fost locuită de un Episcop-vicar de la Iaşi pe care 

îl chema Irineu 2 , un înger. 

Să-ti iubeşti chilia-i mare lucru. Să te identifici cu 
> ) 

chilia ta, e mare lucru 3 . Adică si obiectele au rolul lor. 

îmi amintesc că am primit în 1970 şi ceva o delegaţie 
de japonezi în care era unul mare, care a pornit un nou 
curent în budism, un curent mai apropiat de creştinism. 
Avea patru milioane de adepţi în Japonia. Şi i-am condus 
- eram Episcop-vicar -, am luat masa de prânz cu ei. Apoi 
am plecat să vedem Maramureşul. Am mers numai intr-un 
sat vecin de aici, la o biserică veche de lemn. Am vrut să 
vadă o construcţie veche, că biserica este din 1569. Au 
fost foarte încântaţi de ce le-am arătat. Erau îndrăgostiţi 
de biserică. 

Când am ieşit afară, pipăiau cu palmele zidurile 
vechi, pereţii de lemn şi erau aşa de încântaţi! Scoteau 
nişte sunete guturale, de satisfacţie, pipăind pereţii, şi-mi 
ziceau: „Voi nu sunteti conştienţi ce înseamnă o astfel 
de clădire!” Deci, în această clădire, pereţii de lemn sunt 
imprimaţi cu toate rugăciunile care s-au făcut de când s-a 
zidit biserica până acum, cu toată bucuria, toată tristeţea 
şi durerea celor care s-au rugat aici. Noi nu credem în 
reîncarnare, în metempsihoză şi aşa mai departe, dar au 
şi obiectele limbajul lor, care-i excepţional. Trebuie să te 


2 Preasfinţitul Irineu Crăciunaş a fost Episcop-vicar al Mitropoliei Iaşiului 
între anii 1969-1973. 

3 „Un frate a venit la Schit la awa Moise, cerând de la dânsul cuvânt. Şi i-a 
zis lui bătrânul: du-te, şezi în chilia ta şi chilia te va învăţa pe tine toate”, 
Patericul, Pentru Awa Moise, Ed. Episcopiei Ortodoxe Române Alba lulia, 
Alba lulia, 2003, p. 151. 

poţi înţelege câteodată şi cu pereţii, dar nu cu voce tare, 
că va crede lumea că ai înnebunit. 

Cum vedeţi înaltpreasfinţia Voastră rugăciunile 
care se fac în comun cu eterodocşii? Cei care se roagă 
împreună cu ei nu ar trebui să facă pocăinţă ? 

Sunt nevoit să-ţi răspund nu cum ar trebui. Dacă eu 
ţi-oi răspunde deschis, aş putea fi învinuit că m-am făcut 
judecătorul cuiva. Or, eu nu vreau să mă fac judecătorul 
nimănui. Dar ce gândeşti dumneata, e drept. 

Nu pot să-ţi spun frăţiei tale, eu, în calitate de arhiereu, 

că Biserica Ortodoxă nu ar trebui să se amestece deloc cu 

eterodocşii, cu cei ce sunt străini de Ortodoxie. Asa ar 

trebui, probabil, să-ţi răspund frăţiei tale. Nu îţi răspund, 

pentru că, în această problemă, sunt implicaţi mai mulţi 

dintre reprezentanţii Bisericii Ortodoxe. Nu înseamnă că 

prin asta ei au trecut de partea dracului şi a ereticului. 

Eu aş zice să ne rugăm pentru pacea între creştini; asta 

ar fi o rugăciune curată: pentru pacea între creştini. Dar 

nu pentru unirea bisericilor, fiindcă asta înseamnă că, pe 

undeva, trebuie să se cedeze. Nu pot două săbii să stea 

în aceeaşi teacă. Ori trebuie să cedezi ceva de la tine, ca 

ortodox, ori trebuie să cedeze ceva de la el cel din afara 

Ortodoxiei şi atunci se poate face unirea. Dar dacă trebuie 

să renunţi la ceva din învăţătura ortodoxă? In niciun caz. 
> > 

în realitate, se întâmplă ce se întâmplă: ne rugăm, ne 
pupăm, luăm cafeluţe în speranţa unirii bisericilor. Şi pe 
urmă, când ne despărţim, în loc să mergem pe acelaşi 
drum, unul o ia la stânga şi altul la dreapta. Ce fel de 

treabă-i asta? Are rost să ne mai întâlnim numai asa, ca 
să avem iluzia că am rezolvat ceva? N-am rezolvat nimic. 
Pentru că romano-catolicul ţine la învăţătura catolică, 
protestantul ţine la învăţătura lui, ortodoxul nici nu mai 
vorbim. Şi atunci zicem şi noi precum poetul George 
Coşbuc: „Nu cerceta aceste legi, / Că eşti nebun de 
le-nţelegi!” (. Moartea lui Fulger •). 

Este bine să ne lăsăm în grija lui Dumnezeu şi să 
păstrăm nealterată sfânta şi dumnezeiasca învăţătură 
ortodoxă. 

Mântuitorul spune în Evanghelie: „Rugaţi-vă ca să 
nu fie fuga voastră iarna, nici sâmbăta” (Mat. 24, 20). 
Sfinţii Părinţi, prin „sâmbătă” înţeleg erezia 4 ; un 
argument în plus că a zăbovi în rugăciune împreună cu 
ereticii nu poate fi ceva plăcut lui Dumnezeu. 

A cădea în erezie este poate cel mai grav păcat. Pe avva 
Agathon au vrut să-l încerce unii creştini şi l-au întrebat: 

- Eşti curvar si mândru? 

) > 

- Da, sunt. 

- Eşti clevetitor si înşelător? 

> ) ) 

- Da, sunt. 

- Eşti eretic? 

) 

- Nu! Nu sunt eretic! 

Şi atunci l-au întrebat: „Cum adică, ai acceptat toate 
păcatele urâte şi ai zis că le ai, deşi nu le ai, iar când ţi-a 


4 Sfântul Efrem Şirul, după arhimandrit Ilie Cleopa, Călăuză în Credinţa 
Ortodoxă, Ed. Episcopiei Romanului, Roman, 2000, p. 338. 

spus că eşti un eretic nu ai fost de acord?” De ce? Deoarece 

căderea în erezie este mai mare decât toate păcatele, este 

despărţirea de Dumnezeu 3 . Dacă noi schimbăm doar 

un fir de păr din învăţătura lui Hristos, asta înseamnă 

că ne-am lepădat de Hristos, de chipul adevărat al lui 

Hristos. Aici este puterea noastră, a ortodocşilor: noi nu 

am schimbat nimic din învăţătura Domnului nostru 

> 

Iisus Hristos. 

Sunt si unii ortodocşi care spun că nu contează ce 
credinţă ai, că doar este un singur Dumnezeu. 

Ei, nu merge aşa. Dacă în Biserică s-ar fi acceptat 
greşelile, interpretările lui Nestorie, ale lui Arie, ar fi 
dispărut creştinismul. Şi cu o singură silabă, cu o singură 
literă se poate schimba sensul unei învăţături de credinţă. 
Dacă accepţi erezia, asta înseamnă pustiirea împărăţiei 
lui Dumnezeu, moartea creştinismului. Anul trecut s-a 
făcut mare tapaj în legătură cu ecumenismul. Frăţia ta 
poate nu ştii. Eu am dat atunci un răspuns la Radioul 
Naţional pentru problema aceasta a ecumenismului. . . 

într-un articol se vorbea despre politeţea în aşteptarea 
iubirii. Nu se poate asta ! Ursul nu poate să stea la aceeaşi 
iesle cu mielul. 

Nu se poate! Ştiţi de ce? Pentru că ursul se gândeşte 
tot timpul cum să-i pună gheara în gât la miel. 


5 Cf. Patericul, Pentru Awa Agathon, p. 25. 

N-o să fie el politicos. 

E politicos până la momentul potrivit. 

Ş-apoi îşi schimbă numai părul, dar năravul, ba. 

Le-am spus celor de la Radioul Naţional să nu mă 
întrebe pe mine despre ecumenism. Să-i întrebe pe 
părinţii de la mănăstirile din Moldova ce părere au în 
problema asta a rugăciunilor în comun. Să-i întrebe pe 
preoţii care sunt în drum spre bisericile lor ce părere au. 
Să o întrebe pe creştina din Moldova dacă e de acord cu 
acestea; pe mine să nu mă întrebe. Şi ce părere au aceştia, 
aceeaşi părere o am şi eu. Pentru că Dumnezeu apără 
credinţa prin popor. Poporul evlavios nu a acceptat şi nu 
acceptă niciodată compromisul în materie de credinţă. 
Asta am spus la radio, părinte. Nu se poate focul cu apa 
să stea în acelaşi loc. Nu se poate. 

Eu mă stăpânesc să nu spun mai multe, pentru că 
dumneata, în mod firesc, îi spui la colegul dumitale şi 
apoi se interpretează: „Uite ce-o spus Episcopul Justinian!” 
Şi aşa, trecând din gură-n gură, iese foarte modificat faţă 
de ceea ce am vrut să spun. Asta ar însemna că fac şi eu 
o breşă în Biserica noastră. E permisă treaba aceasta? Noi 
nu avem voie să ne exprimăm cu multă uşurinţă despre 
orice problemă şi să facem dizidenţe. 

Ce am de spus, eu am spus întotdeauna în Sfântul 
Sinod, de 33 de ani, chiar şi pe timpul regimului comunist. 
Când a venit odată preşedintele Departamentului 
Cultelor, a început cu o serie întreagă de învinuiri, între 
altele că preoţii îşi cumpără maşini şi exploatează poporul. 

Am luat atunci atitudine, eram împotriva curentului: 
„învinuiţi preoţii că exploatează poporul? Veniţi şi vedeţi, 
eu sunt acolo, între credincioşi; preoţii sunt foarte săraci, 
domnule preşedinte, foarte săraci. Dacă te duci în casa lui 
are un covor de iută si o mobilă de bucătărie, asta-i toată 
averea de popă ortodox - aşa era atunci. învinuiţi lumea 
că trece la sectari pentru că preoţii nu-şi fac datoria! Nu, 
domnule! Vinovaţi sunteţi voi, pentru că n-aţi permis 
să se facă o catehizare în Biserică. Si atunci oamenii nu 

y 

cunosc învăţătura ortodoxă si iată că atâtia trec la pocăiţi. 
Dar vinovaţi voi sunteţi, iar dacă un preot o îndrăznit ca 
să facă puţină catehizare, îl băgaţi la puşcărie”. 

Este foarte important să păstrăm unitatea în duh în 
Biserică. Nu să ne credem mai deştepţi şi să facem breşe 
în interiorul Bisericii. Să nu facem dezbinare sub nicio 
formă. Dacă nu eşti lămurit cu o problemă, întreabă, 
întreabă şi pe a doua, şi pe a treia persoană, întreabă mai 
multe persoane. întrebarea nu are greşeală. Asta am 
auzit-o de la mama mea. întreabă, documentează-te, aşa 
cum ai făcut si frăţia ta. 

y > 

Cu toate puterile noastre să iubim dreapta credinţă, 
căci, iubind dreapta credinţă, iubim Adevărul, îl iubim pe 
Hristos. Biserica aceasta, care astăzi se numeşte Biserica 
Ortodoxă, este Biserica autentică, Biserica cea una, sfântă, 
sobornicească şi apostolică. Are toată învăţătura clară 
şi limpede, fără niciun fel de erezie, fără niciun fel de 
greşeală, fără niciun fel de pată sau zbârcitură, cum spune 
Scriptura (Ef. 5, 27). Asta-i frumuseţea! Cultul nostru 
este atât de frumos! Fiecare cântare exprimă o învăţătură 

de credinţă profundă. Nu-i nimic la întâmplare. Am avut 

şansa extraordinară ca să se stabilească toate în acest spaţiu 

din Orient, unde au trăit atâtia Sfinţi Părinţi. Aici îl avem 

pe Sfântul Ioan Gură de Aur, cu Omilii la Matei. E ceva 

nemaipomenit! îl avem pe Sfântul Chirii al Alexandriei, 

cu acel Comentariu la Evanghelia Sfântului Ioan şi mulţi 

alţii. E atât de frumos, atât de minunat. Să fim fericiţi, 

de mii de ori fericiţi că suntem dreptcredincioşi. Biserica 

Ortodoxă nu e în pericol. Doamne păzeşte! Suntem 

în pericol noi, căci noi suntem păcătoşi. Dar instituţia 

divino-umană care este Biserica nu este în pericol, fiindcă 

ea este condusă de însusi Domnul Iisus Hristos. 

) 

Discutam cu cineva pe drum că ne avem foarte greu 

cu catolicii aici, în Maramureş. Sunt în stare să mintă 

si să facă toate ticăloşiile ca să-si realizeze interesele lor. 
> > ) 

Şi îi spuneam: „Du-te, intră într-o biserică ortodoxă şi 

intră intr-un locaş catolic. Când intri la catolici simţi că 
) > 

lipseşte harul Sfântului Duh. E o clădire frumoasă, dar. . . 
rece; e, asa, ca un cavou de lux”. Duceti-vă si vedeţi si 
în Moldova, că aveţi si acolo catolici. O să vedeţi multă 
dulcegărie, mult pietism, multă frumuseţe rece, multă 
zorzonerie. 

Intri într-o biserică ortodoxă si, când ai intrat, simţi 
o atmosferă de har, ceva, o încărcătură, simţi puterea 
lui Dumnezeu acolo. Asa este si monahismul nostru, 
care arată ca un copac din codru. Nu-i nimic parfumat, 
prefăcut, falsificat. 

Ce ne zice nouă porunca Bisericii: să nu citeşti cărţi 
eretice! Şi-mi spunea un cleric: „Am început şi eu să-l 

citesc pe Cioran şi aproape am înnebunit când am văzut 
ce scrie”. I-am zis părintelui: „Ce ţi-o trebuit? In loc să 
citeşti o carte serioasă, sau să te culci, să dormi un somn 
bun ca să ai mintea limpede la rugăciune, tu îl citeşti 
pe unul care vorbeşte prostii?” Se ia el de gât cu Sfântul 
Apostol Pavel! Cine eşti tu ca să faci asta? Un nimic! Asta 
eşti tu! Cultura fără o credinţă vie te poate arunca în 
prăpastie. Te crezi cineva fiindcă scrii frumos, în culorile 
cele mai elegante. . . 

Un prieten, foarte cunoscut, de la Baia Mare mă 

întreba mirat: „De ce mereu amintiţi de veşnicie, de 

eternitate?” Pentru că eu, de demult, de când am început 

să am un orizont mai larg, privesc întotdeauna lucrurile 

în lumina eternităţii. Totdeauna în lumina eternităţii. 

Este adevărat că, pentru a putea face acest lucru, trebuie 

să ai, totuşi, un anumit orizont. în Psaltire se spune foarte 

frumos: „O mie de ani înaintea ochilor Tăi sunt ca ziua 

de ieri, care a trecut şi ca straja nopţii” (Ps. 89, 4). Nu zice 

ca ziua de azi. înţelegi? Noi suntem într-un cadru atât 

de strâmt, comparându-ne cu eternitatea şi cu infinitul. 

Sunt cele două mari realităţi ale existentei care cutremură 

> > 

pe toată lumea. 

Când eram copil eram preocupat de aceste două mari 
realităţi: timpul şi veşnicia, spus mai popular. Şi discutam 
cu alţi copii cu care păzeam vitele împreună; ei rămâneau 
cu gura căscată, se uitau la mine şi ziceau: „Măi, ce prostii 
vorbeşte ăsta!” Vorbeam despre timp şi eternitate. 

Privite din această perspectivă, lucrurile apar cu totul 
altfel. Globul pământesc, privit la scara infinitului, nu 

are nici măcar dimensiunile unui bob de nisip. Şi nouă 
ni se pare atât de important! Dumnezeu ne-a creat şi 
pe noi, şi pământul, şi cerul, şi toate. Dar ne-a asigurat 
eternitatea, suntem stăpânii veşniciei, suntem domnii 
infinitului. Nu există, în toată zidirea, o creatură mai 
iubită de Dumnezeu decât omul. Fiindcă omul nu se 
limitează numai la dimensiunile lui fizice. Omul are 
şi dimensiuni spirituale - sufletul nemuritor, prin care 
domină şi infinitul, şi timpul, şi spaţiul. 

„Ce ar putea să dea omul, în schimb, pentru sufletul 
său?” (Marc. 8, 37). Iată ce importanţă teribilă acordă 
Domnul Iisus Hristos sufletului! Iată cât de mărunte 
apar ispitele noastre! Şi, totuşi, le dăm atâta importanţă. 

Simplitatea are o frumuseţe, are o nobleţe a ei si as 
vrea si eu să o simt, dar nu reuşesc. Cum se poate dobândi 
această simplitate ? 

Cunoscând dimensiunile. Dumnezeu este la scara 
eternităţii, la scara infinitului. Ce eşti tu, în fond, sau ce 
sunt eu? Dacă pământul nu-i mare nici cât un atom, la 
scara eternităţii, atunci cum să nu înveţi simplitatea? Asta 
nu înseamnă să te desconsideri, să te dispreţuieşti! Căci 
am spus: prin suflet, despre care nu ştim mare lucru, noi 
suntem stăpânii infinitului. 

Ucenicul înaintea duhovnicului este omul care vine 
să-şi spună păcatele, să se cureţe, dar, uneori, ucenicul se 
poate anula ca personalitate. Adică devine de o supunere 
care îl depersonalizează şi el nu mai are iniţiative nici 

când este firesc să aibă, de exemplu când trebuie să 
mărturisească credinţa. 

y 

Bine spus! Noi ne putem depersonaliza. Nu-i tot una 
umilinţa cu smerenia. Umilindu-te pe tine şi structurile 
tale interioare, ce dispreţuieşti? Lucrarea lui Dumnezeu. 
E una să te smereşti si altceva să te umileşti, în sensul 
să te dispretuiesti. Dacă te mărturiseşti si-ti recunoşti 
greşelile, asta înseamnă că eşti un viteaz, ai tăria de a 
privi problemele în faţă. Modelul vameşului e pentru 
noi de mare actualitate: „Dumnezeule, milostiv fii mie, 
păcătosului!” (Luc. 18, 13). Starea lăuntrică a vameşului 
a fost mai de preţ decât rugăciunea fariseului, care era 
reală; tot ceea ce spunea fariseul era real. Numai că 
această rugăciune pornea din mândrie. Fariseul aproape 
că se auto-diviniza, credea că are dreptul să-i ţină un 
fel de lecţii moralizatore lui Dumnezeu: „Dumnezeule, 
postesc şi nu-s nici ca acesta...” Omul care-i mândru e 
mai drac decât dracul. In Taina Spovedaniei cu nimic 
nu-ţi micşorezi personalitatea; dimpotrivă, te împlineşti. 
Că te-ai luptat cu cel mai mare adversar: duhul de a te 
umfla în pene, la dimensiuni nepermise. 

Ce ne puteţi spune despre problema sinuciderii ? 

Unul din două lucruri trebuie să se întâmple: 
unu - trebuie să fi pătruns în acel individ satana, sau 
doi - omul acela a înnebunit. Nu poate fi normală o 
persoană ca aceasta. Gestul lui arată că el nu crede că 
viaţa continuă şi după moartea trupului. 

Aici, în sat, era un copilaş, un tânăr ciobănaş. 

A venit aici la noi, ne-a adus lapte, brânză, iar peste vară 
s-a sinucis. Mereu, mereu, se arăta în vis la propria lui 
mamă şi nu putea să-i spună altceva decât: „îmi pare rău, 
maică, de ce am făcut, îmi pare rău!” îţi dai seama ce se 
întâmplă cu sufletul acestuia? Trebuie să fii conştient că 
prin sinucidere nu ai rezolvat deloc problema, ci existenţa 
ta continuă. Dar continuă într-o stare... Să te pună 
cineva pe foc 100 de ani, nu e suferinţa nici pe departe 
atât de grea ca suferinţa celui care s-a sinucis. Nici nu se 
concepe ca un om normal să se gândească la aşa ceva. Mă 
rog, mai este şi ignoranţa, mai e şi necredinţa din prostie. 
Este un moment de triumf al răului. L-a biruit pe om, pe 
bietul om. Vezi, de aceea Biserica Ortodoxă a oprit să se 
pomenească în Biserică sinucigaşii. 

îmi amintesc de un lucru pe care l-am regretat toată 
viata: eram staret aici si-a venit o bătrână, de undeva de 
pe satele acestea către Năsăud; înaltă, slabă, ca o stafie. 
Şi m-a rugat ca să-l pomenesc la rugăciuni pe feciorul ei 
care s-a sinucis. A insistat femeia; eu eram tânăr atunci, 
fără prea multă experienţă şi n-am acceptat. Biata femeie 
a plecat. Şi a venit a doua sau a treia oară şi a insistat şi a 
început femeia să-mi spună: „Am lână - auzi! - am lână 
şi ţi-oi aduce lână ca să-ţi plătesc”. Biata femeie, cât era 
ea de modestă si de sărăcuţă! N-avea altă bogăţie decât că 
avea si ea nişte lânută de pe o oiţă, două. „Am lână si ti-oi 
aduce, ca să te răsplătesc, pentru feciorul meu, te rog”. 
Şi n-am acceptat. Am făcut bine? Nu! Eu trebuia să-i dau 
speranţă la sufletul acelei femei. Să-i spun: „Ce morţi ai? 
Petru, Ion, Grigore...” Şi-i pomeneam cu tot neamul şi 

printre aceştia era şi sufletul sinucigaşului. Trebuia să-i 

spun: „Măicuţă! Du-te liniştită, te-o ajuta Dumnezeu”. 

Şi era mult. Ii dădeam o speranţă, ea mergea liniştită. 

N-am făcut-o! Nu mi-a fost milă de sufletul acelei mame. 

Trebuie să facem lucrurile lui Dumnezeu cu multă atentie! 

> 

Odată, urcam într-un sat si vine un creştin si-mi 
povesteşte: „Am avut o fată ce s-o sinucis. Şi preotul 
de aici nu i-o făcut înmormântare si v-as ruga să faceţi 
rugăciuni pentru ea”. Şi bărbatul - un părinte, aşa, către 
50 de ani - oricât a insistat, nu m-o lămurit. îmi spunea: 
„Doar zice că să ne rugăm pentru cei păcătoşi!” „Da, 
adevărat. Dar uite ce spune Sfântul Evanghelist Ioan în 
Epistola lui: pentru cei care sunt în păcat de moarte, să 
nu ne rugăm ( cf. 1 Ioan 5, 16). Iată, deci, că există şi 
restricţii”, îl lămuream eu pe om. 

Am făcut a doua gafă şi a doua prostie, pentru că 
trebuia să-i zic simplu: „Uncheşule, lasă, vom face ceva, 
va fi bine”. Şi omul mergea împăcat, iar Dumnezeu nu 
avea decât să aleagă, să decidă. Nu trebuie să fim absurzi. 

La Baia Mare, la Arhivele Statului, au fost de serviciu 
într-o noapte patru soldaţi, plus comandantul lor. Pe la 
miezul nopţii, unul dintre ei s-a sculat, a luat armamentul 
şi i-a împuşcat pe ceilalţi patru care dormeau; pe toţi i-a 
împuşcat. Pe urmă s-a împuşcat şi el. Asta a fost în seara 
de înălţarea Sfintei Cruci, în urmă cu 2 sau 3 ani. Eu am 
slujit la înălţarea Sfintei Cruci aici, la Rohia. Şi m-am dus 
la Baia Mare după-masă şi m-am culcat. Eu mă culc mai 
târziu, dar atunci, ca niciodată, m-am culcat devreme. Şi 
am adormit. M-am trezit peste noapte într-o rafală de 

armă, am auzit o rafală de armă. Şi, după aceasta, am 
auzit o singură împuşcătură. M-am trezit, dar nu m-am 
uitat la ceas, n-am deschis ochii. M-am gândit: „Cred 
că-i pe la ora 10 şi pe undeva fac ceva nuntă, de au făcut 
aceste împuşcături”. Apoi am adormit la loc. 

Zilele următoare am aflat ce s-a întâmplat. A venit 
colonelul, comandantul unităţii, ca să-mi ceară un sfat. 
Toate cele cinci sicrie fuseseră aşezate în capela de lângă 
catedrală. Familia ucigaşului pretindea şi insista ca şi 
sicriul lui să fie pus cu celelalte sicrie la înmormântare. Dar 
colonelul zicea: „Asta cred că ar fi un afront extraordinar, 
să-l pui pe ucigaş lângă victimele lui”. I-am spus: „Nu se 
poate! Din două motive. Primul motiv este că un sinucigaş 
nu poate fi înmormântat în rând cu credincioşii. Al doilea 
motiv este că ar fi, într- adevăr, un afront”. Colonelul s-a 
bucurat şi a spus la familie că episcopul nu dă voie şi 
lumea s-a liniştit. După aceasta am făcut prohod. Pe unul 
dintre ei l-au dus părinţii acasă, în sat. Era singurul copil 
la părinţi. Au rămas trei sicrie, şi le-au scos la prohod în 
fata catedralei cu armată, cu mulţime multă. Dar sicriul 
ucigaşului nu l-au scos, că aşa a fost dispoziţia. 

După ce am slujit la prohod, după ce le-am vorbit 
credincioşilor, asa cum m-o luminat Dumnezeu, m-am 
retras în catedrală. Am ieşit mai târziu si am văzut în 

y y 

dreapta şi în stânga catedralei mulţime mare de popor. 
Erau toţi adunaţi în faţa capelei, unde era sicriul 
ucigaşului. Stăteau toti acolo si era si familia ucigaşului. 
Stătea lumea îngrămădită, unul peste altul. Eu, în loc 
să merg mai departe liniştit, am făcut la stânga ca să 

intru acolo. Secretarul a tras de mine: „Nu vă duceţi 
acolo, Preasfintite, nu vă duceţi acolo”. Eu nu am tinut 
cont de ce spune secretarul, am mers, lumea mi-a făcut 
loc, am intrat în capelă şi din mulţime a venit către mine 
o femeie care avea faţa neagră. Nici acum nu ştiu: avea un 
voal pe faţă sau era neagră din cauza supărării? Era mama 
ucigaşului. A venit spre mine şi a început să strige: „Nu 
copilul meu o puşcat, nu copilul meu! Nu e el vinovat!” 
In multe cazuri, oricât îi de greşit un om, el nu recunoaşte. 

Eu m-am dus, am pus căpşorul femeii pe piept şi 
i-am spus: „Ascultă, măicuţă! Dumitale, de acum înainte, 
toată viaţa să te rogi cu toată puterea şi cu toată insistenţa 
la Maica Domnului pentru copilul dumitale şi Maica 
Domnului va găsi şi pentru el, undeva, o uşă deschisă. Ai 
auzit?!” Femeia deodată s-o înseninat, s-o liniştit. I-am 
dat o speranţă. M-am întors imediat către sicriu. Sicriul 
mi s-a părut foarte mic; era abandonat acolo, lângă un 
perete. Lângă el erau vreo 2-3 bărbaţi, rudenii probabil, 
familia lui - băiatul era din Baia Mare. M-am dus pur şi 
simplu în faţa sicriului şi am zis: „Fraţilor, ia să ne rugăm 
lui Dumnezeu pentru sufletul ăsta”. Toată lumea s-a 
descoperit, am spus un Tatăl nostru , iar pe urmă am zis: 
„Dumnezeu să te ierte, copile! Dumnezeu să-ţi odihnească 
sufletul, copile!” A fost atât de mare mângâiere pentru 
toată lumea. Dacă eu nu mergeam, era durere peste durere. 

înmormântarea a fost joi, dar eu miercuri noaptea am 
visat că eram în faţa bisericii, înconjurat de foarte multă 
lume. După aceasta m-am deplasat încolo, către poartă, 
am trecut dincolo de poartă, între poartă şi cimitir, cu 

faţa către răsărit. Toată această lume s-a deplasat cu mine 
şi acolo era şi mai multă lume în jurul meu. Eu stăteam 
cu faţa către răsărit şi în spate era Baia Mare, în partea 
cealaltă. Deodată am auzit - în vis e vorba, asta în noaptea 
dinainte de slujba înmormântării - în spatele meu un 
cântec extraordinar de frumos. Se auzea de undeva de sus, 
din cer. Un cântec extraordinar de frumos, al unor tineri 
- se cunoştea vocea lor, voce de tineri - si se simţea din 
cântare cum vibrau, adică dansau, jucau. Şi era cântecul 
acela atât de frumos! Am auzit multă muzică, dar aici 
era cu totul altceva. Am început atunci să caut un aparat 
ca să înregistrez cântecul. Şi am rămas foarte supărat că 
nu am găsit niciun aparat care să înregistreze. Cântecul 
s-a terminat şi, deodată, o voce mi-a spus: „E noaptea de 
Paşti acum!” Ce ziceţi? N-a fost o viziune? Ce credeţi? 

y y y 

„E noaptea de Paşti!” şi noi eram în septembrie. . . Eu cred 
că erau sufletele celor patru tineri, care trăiau în fericire. 




Monahismul 

ARE O IMPORTANTĂ COVÂRŞITOARE 6 

> 5 


Este foarte important, fraţilor, să ne dăm seama că 
în Scriptură găsim răspuns la orice întrebare. Eu, când 
am o problemă, de orice natură, şi nu ştiu ce atitudine 
să iau, întotdeauna caut răspuns în Sfânta Evanghelie, 
în cuvintele Mântuitorului. Cum vede Hristos, cum ar 
rezolva El problema aceasta? In Sfânta Scriptură sunt 
multe lucruri delicate, depinde cum le interpretezi. Aici 
sunt foarte necesare scrierile Sfinţilor Părinţi, pentru a ne 
ajuta să înţelegem Scriptura. 

Pentru Biserică, monahismul este de o importanţă 
covârşitoare. Eu şi în Sfântul Sinod spun lucrurile acestea. 

Monahul este acela care stă la mijloc între lumină 
si întuneric, între Dumnezeu si satana. Monahul este 
la mijloc între cele două lumi, iar îngerii se luptă şi se 
roagă mereu în faţa lui Dumnezeu pentru îngerii de pe 
pământ, pentru monahi. îngerul nu-I cere lui Dumnezeu 
ca să ne sporească binefacerile sau virtuţile. Virtuţile 


6 Mănăstirea Rohia, 20 februarie 2009. 

trebuie să le cucereşti tu, nu le cere îngerul. El se roagă 
lui Dumnezeu permanent: „Iartă-i pe ei, Doamne, că nu 
ştiu ce fac!” Asta zice de fiecare dată când noi greşim câte 
ceva. îngerul nu ne condamnă ci, ca Hristos pe Cruce, se 
roagă în faţa Tatălui ceresc pentru noi ( cf. Luc. 23, 34). 
într- adevăr, de multe ori păcatul este un act inconştient. 
Este o rană, e o cădere. 

Dar, ţineţi minte, părinţilor: nici îngerii satanei nu 
dorm. Ei sunt foarte harnici. Au o fierărie acolo, imensă, 
si-i o zarvă, zarva iadului. Diavolii trudesc teribil si 

y 7 y 

pregătesc tot felul de scule şi de unelte cu care să lupte, 
în primul rând, împotriva armatei de elită a împărăţiei 
lui Dumnezeu: monahismul. Călugărul este în linia întâi 
de pe front. Şi satana îi pregăteşte tot felul de jucării, 
cunoaşteţi din Vieţile Sfinţilor, se uită la fiecare monah 
ce i se potriveşte, ce fel de săgeată să-i trimită. 

Din secol în secol, din mileniu în mileniu, satana 
şi-a perfecţionat, şi-a înmulţit armele împotriva creaţiei 
lui Dumnezeu, împotriva omului. Acum el este foarte 
ocupat cu tot felul de unelte pe care le aruncă pe piaţă. 
Şi le cunoaştem. Ispitele şi toate încercările sunt aceste 
arme invizibile, ca nişte săgeţi finuţe, pe care diavolii 
le înfig în creier, ca prin gânduri să greşească creştinul; 
sau în ochi - ca să greşească cu privirea, sau în auz - ca 
să greşească cu auzul, sau în inimă - ca să greşească cu 
sentimentele, sau în braţe şi în putere - ca să greşească cu 
trupul. Şi, ceea ce-i mai periculos acum, sunt aceste arme 
foarte subtile ale lui Lucifer, adică: îndoiala si necredinţa 
în Lumină, în Dumnezeu, în viata cea veşnică. 

7 7 y y 

îmi aduc aminte că eram la Cluj într-o dimineaţă. 
Şi atunci, ca şi acum, aveam întotdeauna lângă mine un 
prieten: cartea duhovnicească. E întotdeauna prietenul 
meu cel mai bun. Dacă nu pot adormi, citesc; nu sistematic, 
citesc pe prima pagină unde am deschis, prima frază sau 
prima propoziţie. 

Pun cartea înapoi la loc şi apoi continui de la mine, 
reflectând la ce am citit, până când adorm. De multe 
ori, când mă frământă ceva, deschid cartea la întâmplare 
şi primesc răspuns exact la problema mea. Şi-mi zic: 
„Uite, domnule, nici la comandă nu se întâmpla aşa!” 
Aceasta este o metodă, să ai întotdeauna lângă tine cartea 
duhovnicească şi să te sprijine în viaţă. 

Eram, aşadar, la Cluj, Episcop-vicar, şi dimineaţa 
am deschis o carte şi am citit câteva pagini cu ispitele pe 
care le aveau monahii în urmă cu 1 600 de ani, mai ales 
ispitele trupeşti. Se frământau şi erau foarte chinuiţi de 
ispitele acestea. Şi am închis cartea, fraţilor, şi am început 
să râd cu hohote; eram singur în dormitor. Şi am zis: „Ce 
copii sunteţi! Ce naivi sunteţi!” Dacă ei ar trăi acum, să 
privească după 1 600 de ani, ar zice: „Măi, ce naivi am 
fost! Ce flecuşteţe de ispite erau!” Aceste săgeţi ale satanei 
sunt aşa de neînsemnate, privite în dimensiunea veşniciei. 
Şi Pământul, privit din spaţiu, de pe Lună, îl văd ca pe 
o minge de fotbal mai mare, iar de pe Soare, ca pe un 
fir de praf. Apare câte o ispită care nouă ni se pare aşa 
de grozavă şi aşa de teribilă, dar, privită de la distanţă, 
e inexistentă. Aveam atunci un dialog interior cu acei 
cuvioşi şi le spuneam: „Măi fraţilor, dacă aş putea să vă 

pun acum aici, lângă mine, să ne uităm la ispitele voastre, 
aţi râde în hohote, aţi zice: Măi, dar cât am fost de proşti! 
Ne-am lăsat tulburaţi, ne-am tulburat viaţa pentru nişte 
nimicuri care au dispărut Daţi-vă seama, părinţilor, 
după 1 600 de ani nici cenuşa ta nu se mai găseşte. Şi 
atunci, privite lucrurile în felul acesta, în timp şi spaţiu, 
ispitele îşi pierd din amploare. Iţi dai seama cât sunt de 
mărunte, cât sunt de neînsemnate în comparaţie cu ceea 
ce ne oferă nouă Cuvântul lui Dumnezeu. 

Să ne gândim numai la acest fapt: de ce ne-am făcut 
călugări? Ne-am făcut monahi fiindcă am avut un anumit 
dor. Ne-a fost dor, dar nu am ştiut prea bine de ce anume 
ne-a fost dor. Şi mie îmi era dor; eram copil pe hotarul 
satului si mă lovea câteodată un dor asa, de mi se usca 
inima. . . Dar nu ştiam de ce anume îmi era dor - după o 
anumită lume, după o anumită ţară? Nostalgia după ceva 
inefabil, ceva greu de prins într-o definiţie. în realitate 
îmi era dor de Dumnezeu, îmi era dor de Hristos, îmi era 
dor de viaţa veşnică! Asta ne-a adus pe noi la mănăstire. 
N-am venit niciunul la mănăstire din interese, fiindcă 
fiecare dintre noi putea să îşi creeze o situaţie în lume. 

Vreau să vă pun o întrebare: care virtute vi se pare că 
este cea mai de preţ? Se spune că cea mai mare virtute este 
smerenia, apoi este iubirea. Frăţiile voastre ce spuneţi? 
Cum vi se pare? Eu consider că virtutea cea mai deosebită, 
cea mai mare şi mai preţioasă este răbdarea. Deşi s-ar 
părea că-i greu de crezut. Dar, fără răbdare nu ajungi nici 
să iubeşti, fără răbdare nu ajungi nici să faci ascultare şi 
nici credinţa, nici smerenia si nici toate celelalte virtuti 

nu le dobândeşti; la toate ajungi numai prin răbdare. 

Răbdarea este, consider eu, rădăcina tuturor virtuţilor. 

Prin răbdare câştigi şi dragostea, dumnezeiasca dragoste, 

de Dumnezeu si de creatura lui Dumnezeu. Prin răbdare 
) 

câştigi întotdeauna şi ascultarea, ascultarea care ţi se 
pare de multe ori foarte amară şi foarte grea. Dar, dacă 
ai răbdare... Prin răbdare cucereşti apoi si umilinţa si 
smerenia. Răbdarea este absolut necesară pentru noi. Prin 
aceasta, toate ti se luminează. Dacă n-as fi avut, fraţilor, 
răbdare. . . 

De când am intrat în mănăstire - iată, sunt acum 67 
de ani - nu am cunoscut altă mireasă, decât una singură: 
mănăstirea sfântă de la Rohia. Nu am fugit ca bărzăunii 
dintr-o floare într-alta, dintr-o buruiană în altă buruiană. 
Am rămas fidel primei mele iubiri, care a fost Mănăstirea 
Rohia. Nu iubeşti niciuna dacă începi să te muţi dintr-o 
mănăstire în alta, dacă n-ai răbdare şi te muţi dintr-o parte 
în alta. Dacă ti se dă ascultare si eşti trimis, asta-i altceva. 
De exemplu: eşti trimis pentru altă ascultare la o altă 
mănăstire, la alt schit, la Centrul Eparhial. N-o faci atunci 
din voia proprie, faci ascultare şi-i sfântă. 

îmi place foarte mult avva Dorotei. în Povestire 
pe scurt despre fericitul Dositei se vorbeşte despre acest 
Dositei care era militar, pe lângă un mare demnitar, în 
timpul Imperiului Bizantin. Şi era foarte agreat şi foarte 
simpatizat la casa demnitarului. Dositei a tot auzit el de 
nişte soldaţi care voiau să plece la Locurile Sfinte şi a 
cerut voie ca să-l lase şi pe el să plece. Mai-marele casei 
l-a dat pe mâna unui comandant, căruia i-a zis: „îl iei 

cu tine la Locurile Sfinte şi ai grijă de el”. L-a luat pe 
băiat îmbrăcat militar şi apoi au umblat prin Ţara Sfântă. 
Ajungând la Ghetsimani, a văzut într-o pictură teribilă, 
pe un perete întreg, cum erau reprezentate muncile 
iadului. Şi el se tot uita, dar nu pricepea nimic, pentru că 
era crescut între militari care nu prea ştiu multă teologie. 
Şi se întreba: „Ce-o fi aici?” Lângă el a apărut atunci o 
femeie cuviincioasă care a început să-i explice pictura 
aceea. Tânărul, înfiorat, i-a spus: „Dar ce trebuie să fac 
pentru a scăpa de iad?” Ea i-a răspuns: „Să te rogi mereu, 
să posteşti şi să nu mănânci came”. Şi imediat Doamna 
a dispărut. Era chiar Maica Domnului. El a început să 
împlinească aceste sfaturi, iar tovarăşii lui i-au spus în 
cele din urmă: 

- Lasă-ne în pace, că noi suntem militari, cu 
apucăturile noastre. Vezi-ţi de treabă şi du-te la mănăstire. 

- Dar ce-i aia mănăstire? 

Şi aşa a ajuns Dositei la mănăstire, ucenic al avvei 
Dorotei. Pentru Dositei ascultarea era legea supremă. I-a 
dat cineva un cutitas foarte frumos si era încântat tânărul, 

mai ales că avea ascultarea de infirmier. S-a dus la avva 
si i-a zis: 

y 

- Uitaţi ce am primit! E foarte bun pentru operaţii. 
Avva Dorotei i-a răspuns: 

- Nu ti-e ruşine? Cum adică? Ti-ai făcut un dumnezeu 

y y y 

dintr-un cuţitaş. Ia să nu mai pui niciodată mâna pe el. 

Şi Dositei a făcut ascultare de părintele său. Toţi care 
lucrau la bolniţa mănăstirii puteau să folosească cuţitaşul, 
numai Dositei nu avea voie si nu se tulbura de acest lucru. 

y 

Altădată, când se mai enerva pe bolnavi, zicea: „L-am 
supărat pe Hristos”. Se ducea la chilie şi începea să plângă. 
Ceilalţi părinţi îl anunţau pe avva Dorotei, care se ducea 
imediat şi-l vedea pe ucenicul său cum plângea. Atunci 
îi spunea: „Ce-ai făcut, păcătosule? Iar L-ai supărat pe 
Hristos? Ţi-am spus că dacă-1 superi pe un om, pe Hristos 
îl superi. Ei, acum gata, gata, du-te la ascultare, te-a iertat 
Hristos, fiindcă te-am iertat eu. Du-te, gata!” Iar Dositei 
se ridica uşurat şi mergea la ascultare. La un moment dat 
ucenicul s-a îmbolnăvit grav şi a murit. 

După un timp oarecare, a venit la mănăstire unul 
dintre marii Bătrâni, dintre Sfinţii Părinţi. Acesta s-a 
rugat ca să-i vadă pe sfinţii care au vieţuit mai înainte 
în acea mănăstire. Atunci era mai uşor de a face legătura 
cu lumea duhovnicească, acum nu mai avem puterea să 
vedem lucrurile mai presus de fire. Suntem mai bădărani, 
mai reci, mai aproape de pământ. Deci s-a rugat Bătrânul 
şi a văzut ceata sfinţilor, iar între ei a văzut pe unul mai 
tânăr. Şi a întrebat Părintele: „Cine este acel tânăr pe care 
l-am văzut între Sfinţii Părinţi?” După ce l-a descris pe 
tânăr, ceilalţi fraţi si- au dat seama că era vorba de Dositei. 
Atunci cu toţii au dat slavă lui Dumnezeu! Iată cum, prin 
ascultare, tăierea voii şi răbdare, chiar într-un timp scurt, 
a ajuns alături de marii nevoitori 7 . 

Totdeauna am zâmbit. Când erau mai crâncene 
momentele, atunci zâmbeam. Asa, ca un norulet, 

3 y 3 y 3 

7 Povestire pe scurt despre Fericind Dositei , primid ucenic al fericitului Părinte 
Dorotei, în Awa Dorotei, învăţături de suflet folositoare, ediţia a 11-a 
revăzută şi adăugită, Ed. Bunavestire, Bacău, f.a., p. 12-22. 

toate trec. Şi mereu te bucuri când ai o ispită şi ai biruit-o. 
Ai poftă să mănânci o bucăţică de pâine seara şi totuşi 
renunţi la ea; te simţi apoi ca un erou pentru că ai avut 
puterea să te stăpâneşti. Sau l-ai răbdat pe fratele care te-o 
supărat - o nouă biruinţă. Fiecare pas este o ocazie de a 
deveni tot mai desăvârşiţi, tot mai aproape de Tatăl ceresc, 
este o ocazie de a ne împlini sufleteşte în sensul pentru 
care am fost creaţi. Am fost creaţi pentru împărăţia lui 
Dumnezeu. 

E foarte interesantă o întâmplare care poate n-ar fi 

cazul să v-o spun aici, dar totuşi o spun, aşa, ca model. 

La Roma am văzut Columna lui Traian, care are la bază 

o încăpere uriaşă. Acolo este mormântul lui Traian. In 

secolul trecut s-au făcut renovări la Columnă si unul 

> 

dintre tehnicienii care lucrau la renovarea de la temelie a 
găsit sarcofagul unde era trupul lui Traian. Şi l-a întrebat 
cineva pe muncitorul acela: „Şi ce ai găsit din această mare 
glorie a Romei?” Şi a început să râdă muncitorul: „Ce să 
găsesc? Un pumn de cenuşă, atât. Un pumn de cenuşă 
foarte fină”. „Şi ce ai făcut cu ea?” „Ce să fac? Am dat-o la 
nevastă; aşa de bine se spală hainele cu cenuşa aia!” 

Fii atent ce înseamnă trupuşorul acesta, şi carnea, şi 
osul. Nu ne vine a crede. Asa-i, fraţilor, că nu ne vine a 
crede? Si totuşi, asta este realitatea. De aceea râdeam de 
nevoitorii de acum 1 600 de ani, care se dădeau de ceasul 
morţii că au ispite; dar, după atâţia ani, toate ispitele apar 
ca nişte umbre. Nu înseamnă prin aceasta că ispitele nu 
sunt foarte dure. După neputinţa noastră sunt aşa. Dar 
nu trebuie să ne impresioneze, să le dăm importanţă. 

Frica este un mare păcat. Dacă te laşi stăpânit de frică, 
înseamnă că este slabă credinţa si te încrezi mai mult în 

y y 

satana, că numai asta te face să-ţi fie frică. Ne spun unii 
Sfinţi Părinţi că satana nu are putere mai mare decât a 
unui ţânţar. Puterea pe care o are, noi i-o dăm. El nu te 
poate forţa să faci păcate. El numai te trage pe sfoară. Te 
păcăleşte cu minciuna. Cum îl numeşte Hristos? „Tatăl 
minciunii” (Ioan 8, 44), ăsta este diavolul. Numai cu 
viclenia reuşeşte să câştige. 

y y y O 

Noi, la Rohia, am avut această regulă, înainte de 
Decretul 410 din 1959: dimineaţa sau la prânz nu ne 
puteam întotdeauna aduna, decât în sărbători, dar 
întotdeauna era lege ca la cină să fim cu toţii. La cină ne 
întâlneam întreaga obşte. Şi atunci discutam ce am făcut: 
cel de la carieră câtă piatră a scos, cel care era la transport 
ce a făcut, cel care era la coasă ce-a făcut, ce necazuri 
sau bucurii am avut... Apoi discutam ce avem de făcut 
pe a doua zi. Intre toţi, la bucătărie era un frate - fratele 
Augustin; era foarte micuţ încât trebuia să se suie pe un 
scaun ca să ajungă să amestece în cratiţa cu rântaş, altfel 
nu ajungea. Pe el nu-1 poftea nimeni să stea cu noi, cu 
părinţii. La un moment dat, când noi vorbeam foarte 
aprins despre problemele mănăstirii, el apare în uşă şi ne 
ascultă. Apoi vine şi-mi spune: „Şi eu sunt bărbat!” Am 
început să râdem cu toţii. Era cât un dop. Nu am uitat 
niciodată întâmplarea asta. Ce vreau să vă spun însă? Pe 
acest bărbat de-o şchioapă îl ascultam de multe ori. Şi 
făceam cum zicea el, dar fără ca să ştie el, pentru că avea 
un cuvânt foarte sănătos. 

De aceea, trebuie să fim atenţi la tot ce vedem, la 
tot ce auzim, la tot ce gândim; să ne autoverificăm în 
permanenţă. E foarte important să te autoverifici şi să 
nu aştepţi totul de la duhovnic. Şi eu mă mărturisesc la 
părinţii de aici, dar nu mă aştept acum ca să-mi spună 
ei totul. Dar mă mărturisesc fără niciun fel de rezervă, 
mă umilesc şi primesc un dar foarte scump, deosebit de 
scump, darul pe care Hristos l-a lăsat slujitorilor Altarului: 
al iertării şi al dezlegării. După spovedanie totdeauna 
sunt cel mai fericit om. Mă simt din nou prunc. 

Am încredere în Tainele Bisericii, în harul lui 

Dumnezeu; duhovnicul mă ascultă atent, îmi dă 

dezlegare şi iertare, nu de la el, ci de la Dumnezeu şi 

atunci sunt foarte mulţumit şi împăcat. Cum este o vorbă: 

„Dumnezeu toate cu rânduială le-a făcut” {cf. Ps. 103, 25). 

Nu ne-o făcut două guri. Că, după cum am fi dorit noi, 

de multe ori am vrea să avem două guri. Când eşti lacom 

de mâncare sau de băuturi ai vrea să ai două guri. Când 

e vorba de pălăvrăgit, la unii nu le-ar ajunge nici zece 

guri. Ne-a făcut doar cu un singur organ al vorbirii, dar 

ne-a pus două urechi, ca să ascultăm mai mult decât să 

vorbim. Ne-a dat doi ochi, ca să privim, să admirăm toate 

minunăţiile câte le-o făcut Părintele ceresc. Dumnezeu 
> 

le-o făcut pe toate cu foarte mare măsură. 

Eu din tinereţe m-am axat pe două cuvinte din 
Scriptură. Nu m-am trudit să stau ani de zile în bancă 
la nu ştiu care facultate, dar am găsit mai mult decât 
dacă aş fi stat în faţa unui profesor. Mi-am ales aceste 
două cuvinte. Primul, de la Matei. Foarte frumos! 

Zice Mântuitorul: „învăţaţi-vă de la Mine, că sunt blând 
si smerit cu inima si veţi găsi odihnă sufletelor voastre” 
(Mat. 11, 29). Fiul lui Dumnezeu ne dă soluţia, fiţi atenţi! 
Aceasta a fost învăţătura după care m-am condus toată 
viaţa. N-am ajuns-o nici acum; nu-s blând, nu-s nici 
smerit, dar lupt şi doresc, însetez să împlinesc cuvântul 
acesta al lui Hristos. 

Iar de la Luca am reţinut încă un cuvânt, tot foarte 
frumos, atunci când spune Mântuitorul: „Aşa şi voi, când 
veţi face toate cele poruncite vouă, să ziceţi: Suntem slugi 
netrebnice, pentru că am făcut ceea ce eram datori să 
facem” (Luc. 17, 10). Poate atunci cineva să se mândrească, 
să îl cucerească duhul mândriei? Nu facem altceva decât 
ceea ce suntem datori să facem, nu facem nimic în plus. 
Dimpotrivă, de multe ori nu facem cât am fi datori să 
facem. Eu m-am condus după aceste două cuvinte. Când 
eram ca voi, mai tânăr, aveam scris pe pereţii chiliei: 
„Invătati-vă la Mine, că sunt blând si smerit cu inima. . .” 
Nici acum, la 88 de ani, nu mă pot lăuda că împlinesc în 
totalitate această poruncă. Dar mă străduiesc. 

Am citit nopţile trecute un cuvânt, o întâlnire a lui 
Hristos cu iudeii. O luptă extraordinară. Ei îl luau la 
rost şi îl întrebau drept cine se crede. Domnul Hristos 
le răspunde: „Avraam, părintele vostru, a fost bucuros să 
vadă ziua Mea şi a văzut-o şi s-a bucurat” (Ioan 8, 56). 
Ei îi spun atunci furioşi: „încă nu ai cincizeci de ani şi 
l-ai văzut pe Avraam?” (Ioan 8, 57). Iar Mântuitorul le 
răspunde din nou foarte frumos şi îşi declară calitatea 
Sa eternă de Dumnezeu: „Adevărat, adevărat zic vouă: 

Eu sunt mai înainte de a fi fost Avraam” (Ioan 8, 58). 
Ei tot n-au priceput nimic. Mântuitorul, atunci când 
vorbeşte de Patimi, aminteşte totdeauna si de înviere. Cei 
de lângă El nu înţelegeau nimic. Credeau că va pătimi, 
dar nu înţelegeau învierea. Li se părea, aşa, ca o metaforă, 
ca o poveste de-a lui Hristos. îi depăşea această lucrare 
extraordinară de înviere a trupurilor. Şi la mironosiţe le 
zice: „Duceţi-vă şi vestiţi fraţilor Mei, ca să meargă în 
Galileea, şi acolo Mă vor vedea” (Mat. 28, 10). Vedeţi, 
după înviere îi numeşte pe ucenicii Săi „fraţii Mei”! Deci, 
nouă, tuturor celor care îl urmăm, ne-a acordat Hristos 
această extraordinară cinste, ca să ne considere fraţii Lui. 
Auzi! Şi prietenii Lui. în a patra Evanghelie, Domnul 
Hristos spune: „Voi sunteţi prietenii Mei” (Ioan 15, 14). 
Auziţi ce ne oferă nouă Fiul lui Dumnezeu! Extraordinar! 

M-a întrebat un reporter: „Ce-i iubirea?” I-am 
răspuns: „Mi-ai pus o întrebare dificilă. Iubirea nu se 
poate defini atât de uşor. Iubirea este un sentiment care 
se trăieşte, în primul rând”. 

Şi atunci să mergem la Scriptură. Ce spune 
Evanghelistul Ioan? „Dumnezeu este iubire” (1 Ioan 4, 8). 
Aşadar, iubirea este esenţa existentei. 

Dar iubirea în înţelesul acesta e duhovnicească, 

dumnezeiască, ea îţi dă putere să trăieşti. Eu îi iubesc 

pe toti si mă declar cu recunoştinţă fată de toti oamenii 

fiindcă mă acceptă să fac parte dintre ei! Pentru mine e un 

mare favor şi o mare onoare că oamenii mă primesc să fiu 

si eu om între ei. Si aceasta îmi dă un sentiment de mare 
> > 

bucurie, un sentiment de mare dragoste, un sentiment de 



Trăiţi frumos şi-n bucurie 


43 


profundă milă. La mine niciodată nu începe iubirea decât 
de la milă. Dacă îmi este milă de un om, îmi devine si 
foarte drag. Şi, har Domnului, de fiecare om mi-e milă. 
Că fiecare om e un chinuit, are crucea lui. Si din această 
milă vine respectul, dragostea. 

Iubirea este darul cel mai mare; din dragoste 
Dumnezeu a creat cerul şi pământul. Cum mai este 
numit Dumnezeu în cărţile noastre de cult? Vă aduceţi 

y > 

aminte? „Iubitorule de oameni” - auzi cum II declarăm 
noi şi cum II considerăm noi pe Hristos, pe Dumnezeu. 

Toţi am zis cuvintele acestea de mii de ori, fără să le 
aprofundăm sensul adevărat, fără să ne dăm seama ce 
cuvinte extraordinare sunt. Asta-i calitatea lui Dumnezeu, 
că este iubitor de oameni. Pe măsură ce îmbătrânesc, pe 
măsură ce mă apropii de capătul drumului, tot mai mult 
pătrund aceste cuvinte. Şi m-am gândit: „Dar cuvintele 
acestea le-am zis de atâtea ori; cum de nu le-am înţeles, 
iar acum le înţeleg?” Acesta este un dar de la Dumnezeu. 
Că alţii, pe măsură ce îmbătrânesc, se prostesc! Asta-i 
nenorocirea cea mare! In loc să devină mai deştepţi, mai 
înţelepţi, să se îmbunătăţească - că ăsta-i scopul şi asta-i 
chemarea - devin tot mai răi si mai limitaţi. Un bătrân rău 

y y 

este cel mai urât lucru. Inchipuiţi-vă! Un bătrân mincinos, 
un bătrân desfrânat. Ce poate fi mai oribil decât aşa ceva? 
Iată de ce Hristos a spus cuvântul acesta extraordinar: 
„Adevărat grăiesc vouă: Cine nu va primi împărăţia lui 
Dumnezeu ca un prunc, nu va intra în ea” (Luc. 18, 17). 

In ultimul timp mă gândesc foarte mult că părinţii 
nu ştiu să-şi preţuiască la justa lor valoare copiii. Nu 

ştiu să se bucure de darul lui Dumnezeu - căci un copil 
este darul lui Dumnezeu. Anul trecut am vorbit într-o 
broşurică despre ce înseamnă a fi părinte, despre valoarea 
pe care o au părinţii. Anul acesta am vrut să vorbesc despre 
mamă şi copil şi am pus pe copertă o iconiţă cu Maica 
Domnului cum tine Pruncul în braţe. Asa suntem noi 

y > y 

toţi. Ne ţine Dumnezeu în braţe, cu toată dragostea Lui. 

Vă mulţumesc din toată inima pentru frumoasele 
daruri pe care mi le-aţi adus. Dar din dar, se face rai. 
Aş vrea să vă dau pentru bibliotecă lucrarea părintelui 
Macarie, care şi-a luat acum, în toamnă, doctoratul. 
El a vrut să-si facă doctoratul în istorie, cu o lucrare 
foarte importantă: Monahismul ortodox din Maramureş 
şi Transilvania septentrională, până la începutul secolului 
al XlX-lea. O lucrare absolut inedită. Nu s-a făcut nicio 
lucrare despre monahismul din Transilvania sau din 
Maramureş. O lucrare foarte serioasă. Conducătorul 

y 

ştiinţific a fost profesorul universitar doctor Nicolae 
Edroiu, de la Institutul de Istorie „Gheorghe Bariţiu”, din 
Cluj-Napoca. 

Vă dau la fiecare câte o iconiţă, să o aveţi când vă va 
fi dor de Maica Domnului. Să ajungă la toţi, să aveţi o 
amintire, cu Maica Domnului cu pruncul, de la Rohia. 
Nu-i declarată făcătoare de minuni, dar orice icoană 
este făcătoare de minuni. Orice icoană la care te uiţi te 

y 

mângâie şi te întăreşte. Luaţi-le pe toate, ca să le daţi şi la 
alţii; să vadă si ei cum au fost când erau mici si erau ţinuţi 

y 7 y y y y 

în braţe de mama. Tot asa îi ocroteşte Maica Domnului 

y y y 

pe toţi cei care îi cer ajutorul cu râvnă şi pocăinţă. 

Cineva l-a întrebat pe un copil, toamna trecută: „De 

ce cad frunzele?” Ce crezi că o răspuns copilul? „Pentru 

că le-o venit vremea”. Si nouă ne-o venit vremea, ne-am 

maturizat. Ne-o venit vremea să devenim maturi, ne-o 

venit vremea ca să devenim bătrâni. Eu nu mă mir că-s de 

88 de ani. E foarte normal: ne-o venit vremea. La mulţi 

> 

bătrâni le este frică de moarte. 

Părinţilor, citesc mai ales literatură duhovnicească 

nouă şi îi foarte frumos. Totdeauna am respins gândul 

că-s bolnav şi e greu. Foarte bine că-s bolnav! Aş vrea să 

fiu şi mai bolnav! înţelegi? Mulţi bătrâni se zbat ca în gura 

şarpelui atunci când dau de boală. Adică nu-s pregătiţi, 

n-au minte în primul rând. La bătrâneţe este firesc să ai 

un calm şi o bucurie, dacă-L cauţi cu adevărat pe Hristos. 

Mi-o plăcut calmul Arhiepiscopului Bartolomeu, care a 

trecut pe lângă ceasul morţii; dacă nu venea doctoriţa în 

10 minute, era mort. Si a dat Dumnezeu că a fost maica 

în apropiere şi a dat imediat telefon, pe la patru dimineaţa. 

Discutam ieri la masă si doctoriţa m-a întrebat: 

) > 

- Nu vă este frică de moarte? 

- Cum să-mi fie frică de moarte? 

Moartea trece pe lângă fiecare. Nu ne dăm seama de 
câte ori trece moartea pe lângă noi; de câte ori ne păzeşte, 
ne apără Dumnezeu viaţa. Trece moartea, îngerul morţii 
trece cu sabia pe lângă noi, dar nu are încă poruncă să 
ne cheme, să ne termine viaţa pământească. Dar ea trece 
mereu pe lângă noi. Şi atunci? Nu dincolo sunt toţi cei 
ce s-au născut? Atunci cum să te miri de ceea ce-i foarte 
firesc? Câte miliarde de oameni n-au trecut dincolo, de la 

crearea lumii până acum? Unde sunt cei ce nu mai sunt ? este 
un vers celebru al lui Nichifor Crainic. Frumos cuvânt si 

y 

frumoasă poezie! El se gândea îndeosebi la prietenii lui de 
generaţie, la cei care muriseră prin închisorile comuniste. 
Dar eu folosesc acest cuvânt şi la predică şi întreb: „Dar 
unde sunt cei ce nu sunt la biserică? Unde sunt? Sunt 
bolnavi? Sau sunt la crâşmă? Unde sunt cei ce nu mai sunt 

y 

aici, unde-i datoria si întărirea lor?” Asa că noi trebuie 
să fim totdeauna într-o stare de trezvie. Spunea înaltul 
Bartolomeu: „Cum adică, frică de moarte? Asta înseamnă 
sau ignoranţă, sau necredinţă”. Un om credincios, un om 
înţelept nu se teme de moarte, de un lucru inevitabil. El 
se pregăteşte pentru moarte. 

Aţi spus că monahul a plecat la mănăstire dintr-un 
dor de Dumnezeu. Tot asa, si noi am venit la Rohia din 
dor. 

Vă mulţumesc! Eu vă dau sfaturi pe care, uneori, s-ar 
putea să nu le aflaţi în altă parte. Când eşti mâhnit, când 
eşti necăjit, când ai ispite, nu te tulbura. Du-te la fratele 
tău şi intră în vorbă cu el: „Ce faci frate?” Fără să-i spui 
că ai venit fiindcă eşti tare neliniştit. Discută banalităţi. 

y y y 

Tristeţea se poate risipi şi primeşti putere din puterea lui. 

Când am fost ales episcop, în cuvântarea mea în faţa 
Sfântului Sinod am spus: „Vă rog pe Sfinţiile Voastre, 
membri ai Sfântului Sinod, să-mi daţi putere din puterea 
voastră!” Fiecare avem un dar şi o putere. Dacă le 
împărtăşim cu ceilalţi, creştem şi-n sufletul nostru, dar 
îl ajutăm şi pe aproapele nostru. Nu trebuie neapărat să 

mergi tot timpul la stareţ, ca să-l faci să încărunţească. 
Nu! Dar la duhovnic este bine să te duci ca să-i spui toate 
păcatele, să i le pui în poală. încolo, el are grijă. Nu mai 
trebuie tu să-ţi porţi de grijă. Eu, după ce mă spovedesc, 
sunt împăcat. Acum duhovnicul nu are decât să se roage 
pentru mine, că de aceea este duhovnic, nu? Că ăsta-i 
darul de la Dumnezeu. Hristos a spus clar: „Cărora veţi 
ierta păcatele, le vor fi iertate şi cărora le veţi ţine, vor fi 
ţinute” (Ioan 20, 23). Asta nu e glumă! 

Vă spuneam că Mântuitorul le-a spus aşa de frumos 
femeilor mironosiţe: „Duceti-vă si vestiti fraţilor Mei, ca 
să meargă în Galileea şi acolo Mă vor vedea” (Mat. 28, 10). 
Apostolii, după înviere, mergând acolo unde li s-a 
poruncit, în munţii Galileii, s-au întâlnit cu Hristos. 
Spune Evanghelistul Matei, foarte frumos, că I s-au 
închinat Lui cu toţii. Deja se risipise îndoiala din inima 
apostolilor. L-au văzut viu, L-au văzut că este Dumnezeu, 
au văzut că tot ce a spus s-a realizat şi s-au închinat Lui. 
Hristos, atunci, ce a zis? Cine ar putea să-mi spună? 

Să vă spun un lucru! Liecare să citiţi cât mai mult, ca 
să-L cunoaşteţi pe Domnul Iisus Hristos. Dar nu putem 
memora tot, nu încape tot. însă putem memora câte un 
cuvinţel. Să ai, să zicem, câte patru cuvinţele din fiecare 
Evanghelie la care să reflectezi. 

Deci, ce a spus Mântuitorul când s-a întâlnit cu 
apostolii? „Datu-Mi-s-a toată puterea, în cer şi pe pământ” 
(Mat. 28, 18). Acum, după înviere, înainte de înălţare, 
S-a declarat Domn al cerului şi al pământului. A declarat 
numai în faţa apostolilor. Iar noi, cei care slujim la Altar în 

Biserica Ortodoxă, suntem urmaşii de drept ai apostolilor 

şi, de fapt, suntem ucenicii lui Hristos. Suntem slugile 

cărora li s-a dat toată puterea, prin succesiunea apostolică. 

Credinţa în Acesta este viata noastră. Credinţa aduce 
> > > 

iubire. A-L iubi pe Hristos este cea mai mare mângâiere. 

Credinţa, iubirea şi ascultarea de Hristos, de cuvântul lui 

Hristos, toate acestea ne aduc nouă fericirea. Si aceasta 

o realizăm citind Evanghelia permanent. Zice Hristos: 

„Datu-Mi-S-a toată puterea, în cer şi pe pământ”. Cum 

spune în continuare? „Drept aceea, mergând, învăţaţi toate 

neamurile” (Mat. 28, 19). Sarcină precisă! Program precis! 

Ne-a scos din sfera strâmtă a iudaismului si ne-a trimis 

) 

către toate neamurile, din toate timpurile şi din toate 

locurile. Apoi continuă: „Botezându-le în numele Tatălui 

şi al Fiului şi al Sfântului Duh” (Mat. 28, 19). Adică, după 

ce i-ati catehizat si v-ati făcut datoria învătându-i cuvântul 
> > > > 

lui Dumnezeu, trebuie să-i aduceţi în Biserică prin Taina 
Botezului. Şi cu ce încheie Mântuitorul? „Şi, iată, Eu cu voi 
sunt în toate zilele, până la sfârşitul veacului” (Mat. 28, 20). 

Iată ce ne asigură! Iată că nu suntem singuri, fraţilor! 
In Pastorala mea de Crăciun am vorbit despre singurătate. 
Mulţi se simt singuri, suferă de singurătate, de spaima 
singurătăţii. Caută să fugă de ea şi nu-i poate vindeca 
nimeni şi nimic - nici prietenii, nici familia. Se află în 
familie, dar se simt singuri. Poate că sfinţiile voastre 
n-aţi avut o astfel de ispită. Eu am gustat din acest 
pahar, e o ispită foarte vicleană. Se poate ajunge chiar 
până la sinucidere. Dar noi nu suntem singuri. Hristos e 
totdeauna prezent lângă noi. 

Ştiţi că, în Tradiţia Bisericii, este o întâmplare cu un 

credincios care avea ispite mari şi, atunci când era gata 

să aibă o cădere gravă, a simţit cum îl sprijină puterea lui 

Hristos. Si a întrebat: 
î 

- Doamne, dar unde ai fost până acum, de m-ai lăsat 
în ghearele satanei, de m-o chinuit atâta? 

- Aici am fost, lângă tine 8 . 

Cu alte cuvinte: „Te-am lăsat să dovedeşti că eşti 
ostaş, că eşti un luptător. Că nu primeşti gratuit fericirea 
veşnică”. Nu ţi se pune cununa doar din dar. Că atunci, 
fericirea nu-i fericire, dacă ţi se dă gratuit. Numai când ai 
câştigat-o cu lupta, cu jertfa ta, atunci te simţi împlinit şi 
ai o pace lăuntrică. 

Eu, aici, mă simt ca în cea mai serioasă, cea mai 
selectă societate. Pentru că am absolută convingere că-i 
plin de îngeri în jurul nostru, dar şi de demoni... Ce 
înseamnă văzduh ? Văd duhuri! Văz-duh. Adică, privind 
în jur, văd o lume de duhuri. Ne înconjoară miliarde 
de puteri îngereşti; sunt şi celelalte duhuri, rele, care şi 
ele umblă cu nişte fuste strâmbe ca să te păcălească, să 
râdă pe urmă de tine. „Te-am câştigat, călugăre! Te poţi 
tu ruga oricât, că Dumnezeu oricum nu te mai iubeşte. 
Şi nici nu vei reuşi să te mântuieşti”, spune satana. Iar 
călugărul îmbunătăţit zice: „Nu-i nimic! Şi dac-oi 
ajunge-n iad, eu tot în Dumnezeu voi crede şi mă voi 
închina Lui, şi-L voi iubi, iar tu tot diavol vei rămâne, tot 


8 Viaţa Sfântului Antonie cel Mare , în Vieţile Sfinţilor pe luna ianuarie, 
Ed. Episcopiei Romanului şi Huşilor, Roman, 1993, p. 281. 

nefericit vei fi. Eu, dacă îl am pe Dumnezeu, şi-n iad tot 
fericit mă voi simţi, necuratule”. Când un om are un pic 
de înţelepciune, de bărbăţie, nu se simte singur; suntem 
însoţiţi de atâtea chipuri sfinte. 

Există o poezie care este legată de Rohia; un poet - un 

preot care acum e mort - evocă o scenă de la o slujbă 

de priveghere. Măi fraţilor, dac-aţi şti voi cât de iubită 

este de Dumnezeu viaţa noastră, cât de mult îi plac lui 

Dumnezeu rugăciunile noastre, cât de plăcute îi sunt 

lui Dumnezeu privegherile de la miezul nopţii! Vă rog, 

reţineţi şi reflectaţi, astea nu sunt basme. Se spune în 

această poezie că, în timp ce era slujba privegherii, vine 

şi Dumnezeu în curtea schitului; iar poetul descrie acest 

moment si zice: 

) 

„Vede-atâtea chipuri sfinte 
Şi de dragul lor suspină, 

Două lacrimi de Părinte 
Cad în barba de lumină”. 

în barba lui Dumnezeu cad două lacrimi de bucurie 

când îi vede pe ucenici, pe aceşti vieţuitori, lăudându-L pe 

El, în timp ce o lume întreagă-L huleşte, şi-L batjocoreşte, 

si-L insultă. Noi suntem aceia care ţinem echilibrul. Si 
> > > 

acest echilibru îl ţin şi pruncuţii; ei duc tot un fel de viaţă 

călugărească. Adică este prezentă puritatea, care-i cel 

mai sfânt dar şi pentru noi. într-o altă poezie, tot despre 

Rohia, se spune: 

„Mănăstirea albă din Rohia, 

Cine-a fost odată ca si mine 
> 

Să-ţi guste-n tihnă armonia 

Acela ştie mult si bine 
> ) 

Că-n viaţa ta fără prihană 
Nu poţi trăi să nu te fure 
Cântăreţii de la strană 
Şi concertul din pădure”. 

In timp ce noi cântăm la strană, afară cântă şi vântul, 
cântă şi pasărea, cântă şi copacii, cântă şi florile. în tot 
Universul este o armonie, o simfonie perfectă. Toate stelele 
cântă şi toată creatura cântă. Cântările sunt imperceptibile 
pentru urechea noastră, care e rudimentară; timpanul 
nostru e aşa de rudimentar! Sunt atâtea sunete pe care 
nu le auzim. Ca şi culorile, numai o gamă de culori le 
percepem cu ochii. Dar sunt infinite nuanţe de culori. 

Fraţilor, de aceea eu admir extrem de mult creaţia lui 
Dumnezeu. Toată! „Cerurile spun slava lui Dumnezeu 
şi facerea mâinilor Lui o vesteşte tăria” (Ps. 18, 1), zice 
Scriptura. în jurul nostru este o lume întreagă care 
slujeşte planurilor lui Dumnezeu, care a apărut, care va 
dispărea, căreia îi vine sfârşitul, care se va transfigura. Să 
admirăm toată creaţia; totul e atât de perfect făcut, până 
la ultimul foton. 

Şi pustnicii care au stat în pustie erau fericiţi, nu se 

simţeau singuri. în piatră, acolo, în mijlocul stâncilor, 

s-au simţit înconjuraţi de creaţia lui Dumnezeu. Bulgărul 

de pământ, firul de iarbă, păsările, toate sunt mâna lui 

Dumnezeu. Noi suntem nişte miracole care suntem 

) 

înfrăţiţi cu toată creaţia. Dacă Soarele sau Luna s-ar abate 
> > > 

foarte puţin de la traiectoria lor, s-ar întâmpla o catastrofă 
cosmică. Numai noi ne abatem de la traiectoria pe care 

ne-a planificat-o Dumnezeu: de la nimic la totul. Noi 
suntem luptători, adică luptăm între aceste două forţe: 
între bine si rău, între lumină si întuneric, între viată si 
moarte. Şi trupul nostru, la înviere, se va transfigura. 
Atunci va fi un trup nou, un cer nou, un pământ nou 
(cf Apoc. 21, 1; 2 Petr. 3, 13; Is. 65, 17). 

Vă mulţumesc că ati venit! Ştiu de ce ati venit! Ati 

y y y y y 

dorit să schimbaţi puţin atmosfera. Eu doresc ca să nu 
fie drumul zadarnic; m-am gândit cu multă emoţie la 
frăţiile voastre, pentru că am mare răspundere. Aşa după 
cum avem răspundere să le oferim la părinţii mănăstirii 
hrană duhovnicească şi să le oferim un pat cât de cât 
acceptabil, o bucăţică de pâine, apoi tot aşa musafirului 
sau vizitatorului trebuie să-i oferi ceva si de natură 

y 

spirituală. Că dacă-i oferi numai patul şi numai mâncarea, 
n-ai făcut nimic. Omul are nevoie de ceva mult mai mult: 
de cuvântul lui Dumnezeu. 

Aţi spus că monahul este dar al lui Dumnezeu. Prin 
tot ceea ce face, călugărul se aseamănă lui Hristos. Puteţi 
să dezvoltaţi un pic acest cuvânt ? 

De ce S-a întrupat Hristos? Ca jertfă pentru iertarea 
păcatelor, aşa este? Deci, S-a făcut dar lui Dumnezeu 
Tatăl. Şi noi, monahii, suntem aceia care am făcut din 
viaţa noastră un dar pentru Dumnezeu. 

Am plecat din dor si ne-am făcut dar. 

Suntem darul lui Dumnezeu şi dar pentru 
Dumnezeu. Călugărul este un cadou pe care neamul 

lui Adam îl aduce lui Dumnezeu. Ucenicii, după ce au 
primit slujirea de apostoli, au devenit călugări. Un ucenic 
îl roagă pe Hristos: „Doamne, dă-mi voie întâi să mă duc 
şi să-l îngrop pe tatăl meu” (Mat. 8, 21). Ce zice Domnul 
Hristos? „Vino după Mine şi lasă morţii să-şi îngroape 
morţii lor” (Mat. 8, 22). Chiar aşa de dur şi de nemilostiv 
să fie Mântuitorul? In altă parte spune: „Cel ce iubeşte pe 
tată ori pe mamă mai mult decât pe Mine, nu este vrednic 
de Mine” (Mat. 10, 37). Hristos ne vrea să fim total ai 
Lui şi să ne rupem de duhul lumesc pentru a dobândi 
dragostea adevărată fată de Tatăl ceresc si fată de semeni. 

întreba un învăţător de lege ce trebuie să facă pentru 
a moşteni viaţa de veci. Iar Mântuitorul i-a răspuns: „Să 
iubeşti pe Domnul Dumnezeul tău din toată inima ta şi 
din tot sufletul tău şi din toată puterea ta şi din tot cugetul 
tău, iar pe aproapele tău ca pe tine însuţi” (Luc. 10, 27). 
Vedeţi cât de mult se insistă pentru iubirea de Dumnezeu? 

Nu este, deci, suficient să spun că îl iubesc pe 
Dumnezeu, dar nu-1 suport pe aproapele, căci zice 
Sfântul Ioan Evanghelistul: „Dacă zice cineva: iubesc 
pe Dumnezeu, iar pe fratele său îl urăşte, mincinos 
este!” (1 Ioan 4, 20). Dacă nu-1 rabzi pe fratele tău care te 
încurcă în toată ziua, te încurcă şi te deranjează în fiecare 
dimineaţă, dacă îţi pierzi dragostea şi respectul faţă de el, 
atunci te poţi mântui? Nu te poţi mântui. 

Aşadar, călugărul este darul făcut lui Dumnezeu. 
Noi facem un cadou: sufletul şi trupul i le dăruim lui 
Dumnezeu pentru a dobândi iubirea curată, adică viaţa 
cea veşnică. Toţi profeţii au făcut la fel. 

Ce ar trebui să păzească monahii într-o mănăstire 
pentru ca lucrurile să meargă bine, din punct de vedere 
duhovnicesc ? 

Să fie smeriţi si să facă ascultare. Ca să fie o desăvârşită 
> > ) 

armonie, cel mic trebuie să asculte de cel mare, dar şi cel 
mare trebuie să-l asculte pe cel mic. 

Iată că revin de unde am plecat: răbdarea. Când 

eram stareţ aici, la Rohia, veneau mulţi călugări cu 

diferite probleme: ba că egumenul este prea bun, altul 

că egumenul e prea rău, altul că fratele lui l-o supărat. 

Concluzia mea este: nu poţi să fii ascultător, dacă nu 

ai răbdare! Să ai răbdare este foarte simplu. Acesta este 

elementul cel mai important dintr-o viaţă de mănăstire: 

să aibă răbdare frate cu frate, părinte cu părinte, între noi 

să avem răbdare! De ce? Pentru că noi toţi avem slăbiciuni. 

Toţi colaboratorii pe care-i am, dacă nu ar avea răbdare 

faţă de mine, ar însemna să se pustiască Episcopia. Că 

sunt de multe ori asa de rău! 

) 

Am ajuns odată la o stare de disperare. Aveam 24 
de ani, eram tânăr, nu prea mai erau călugări şi m-au 
pus stareţ. Şi a venit Episcopul şi l-a întâmpinat un grup 
de călugări care îmi erau potrivnici: „Ce. . . copilul ăsta? 
O să venim să ocupăm stăreţia”. Eu aşteptam să capăt 
de la vlădică un cuvânt de încurajare. Episcopul însă, 
influenţat, m-o mustrat: „De ce aia şi nu aia?” Adică n-a 
văzut - deşi făcusem şi lucruri bune - decât păianjenul 
din colţul uşii. Că peste noapte, când este secetă, apar 
păianjeni. Şi le-am pregătit masa la toţi, 60 de persoane, 
pe timp de război, iar eu am venit la chilia mea extrem 



Trăiţi frumos şi-n bucurie 


55 


de supărat şi de mâhnit. Şi m-am pus pe pat şi plângeam 

acolo ca un copil. Duhovnicul meu a observat totul - era 

şi el la masă. A coborât de acolo, s-a aşezat lângă mine, 

m-a luat de după cap şi mi-a zis: „Părinte Stareţ, nu fi 

supărat, toate trec. . .” A fost pentru mine medicamentul 

care mi-a adus cea mai mare bucurie. M-a învătat să le 

> 

rabd pe toate, să fiu cu răbdare. 

Este foarte important să avem răbdare! „Prin răbdarea 
voastră, veţi dobândi sufletele voastre” (Luc. 21, 19), aşa 
ne învaţă Scriptura. Sigur că nu e tot timpul plăcut. Dar 
este o soluţie prin care ajungi apoi să te biruieşti pe tine şi 
să biruieşti toate greutăţile vieţii. 

A ti vorbit de răbdare si de smerenie. 

y y 

Smerenia vine când e omul răbdător. Dragostea vine 
când e omul răbdător. Răbdarea este sursa care -ţi dă putere 
ca să îl iubeşti pe duşmanul tău, aşa cum ne îndeamnă 
Mântuitorul: „Iubiţi pe vrăjmaşii voştri, binecuvântaţi pe 
cei ce vă blestemă, faceţi bine celor ce vă urăsc şi rugaţi-vă 
pentru cei ce vă vatămă şi vă prigonesc” (Mat. 5, 44). 

Poate să existe răbdare fără dragoste, fără iubirea 
faţă de aproapele ? 

La iubire ajungi prin răbdare. Prin răbdare ajungi să-l 
iubeşti pe fratele tău, să-l ierţi pe fratele tău, să-l respecţi 
pe fratele tău, să vezi că-i mai bun decât tine, să vezi că-i 
mai frumos decât tine, să vezi că-i mai harnic decât tine. 
Prin răbdare le vezi pe toate acestea. Abia atunci te ridici. 
Este bine să faci efortul acesta al răbdării. Nu poţi ajunge 

din vale în deal decât dacă păşeşti pas cu pas; cu răbdare 
se urcă dealul. 

Nu se poate vorbi de dragoste fără de răbdare şi fără 
de smerenie. 

Acestea le cucereşte un vieţuitor de mănăstire, dacă 

are răbdare. Dacă n-are răbdare, rămâne totdeauna 

nemulţumit, mâhnit, supărat. Că nu putem fi perfecţi. 

Nici episcopul, nici stareţul, nici fratele nu sunt desăvârşiţi. 

Si atunci avem absolută nevoie de acest dar miraculos - să 
> 

ne răbdăm, să fim cu răbdare. Răbdarea te face în acelaşi 
timp să fii cu respect faţă de ceilalţi. Este un mijloc de 
îmbunătăţire. Vezi că şi planta trebuie să aibă răbdare să 
crească; dintr-o bobiţă creşte un spic. Răbdarea este de 
mare importanţă nu numai în mănăstire, ci şi, în general, 
în toată societatea. 

Mă uit la părinţii de aici. Dacă n-ar fi avut răbdare, 
n-ar fi putut face nimic. Aici n-avem pământ frumos, 
ca la Putna, ci uite, nişte coaste. . . toate sunt agăţate de 
dealurile acestea. Cum zicea mama unui părinte, Ilarion, 
care-i mort acum: „Dragul mamei, cum poţi tu trăi aici? 
Că aici, când ieşi din casă, sau urci, sau cobori”. Aici locul 
te pune la încercare, te pune să ai răbdare. 

Inaltpreasfinţia Voastră, credeţi că monahismul 
ortodox de astăzi, cel românesc, merge pe calea cea bună ? 

Intrebarea-i foarte bună şi foarte justă. Eu cred că 
monahismul, instituţia monahală este pe calea cea mai 
bună, pe calea care i-a fost stabilită de Dumnezeu. S-au 

abătut cu ceva monahismul sau mănăstirile de la scopul 
lor? Nu! Monahismul e pe calea lui. Mergem forţat. Că 
oricare s-ar fi putut însura, oricare s-ar fi putut întoarce 
în lume... Un frate spunea: „Eu nu mai pot sta, plec!” 
Şi atunci i-am răspuns: „Foarte bine că pleci! Plec şi eu. 
Incuiem uşa bisericii şi aruncăm cheia, mergem împreună”. 
„Apăi - zice - nu, stai, că nu-i chiar aşa!” „Păi, vezi?” 

Ce ai venit să cauţi la mănăstire? Raiul pe pământ? 
Dacă ai să pleci de aici, în altă parte vei avea şi mai mult 
de suferit. Nu aceasta este soluţia. Stăpâneşte-ţi firea, că 
atunci câştigi totul. 

Noi avem de făcut canonul de metanii pentru că am 

moştenit această rânduială de la Sfinţii Părinţi. Numai că-i 

> > > 

o mică deosebire. înainte, un pustnic care stătea într-o 
peşteră făcea sute de metanii. El le făcea, că, de multe ori, 
nu avea atâtea ascultări, cum se întâmplă astăzi în marile 
mănăstiri. înnebunea dacă nu făcea multe metanii în 
fiecare dimineaţă sau seară. Acuma faci metanii, dar ai si 
ascultări şi sarcini mult mai epuizante decât dacă ai face 
100 de metanii. Sigur că metaniile nu le poţi nega, nu le poţi 
desfiinţa. Dar nevoinţele şi ascultările de astăzi reprezintă 
o cruce tot aşa de grea ca şi cele mai sfinte metanii. 

Să nu uităm de prezenţa lui Hristos în mijlocul nostru. 
La Cincizecime, la Pogorârea Sfântului Duh, Dumnezeu 
a întemeiat în chip văzut Biserica. Iar în Biserica cea Una 
şi Sfântă este prezent Hristos. E prezenţa Lui în Taina 
Sfintei Euharistii. El e prezent la fiecare Sfântă Liturghie, 
aici, cu noi. Asta-i credinţa, asta este ceea ce ne-a asigurat 
Hristos: „Acesta este Trupul Meu” (Mat. 26, 26) şi „Acesta 

este Sângele Meu” (Mat. 26, 28). Ne spun Sfinţii Părinţi 
că fiecare Liturghie înseamnă o jertfă permanentă a lui 
Hristos, o umilinţă. Sigur că S-a umilit Hristos foarte 
mult când a acceptat zămislirea în trupul unei femei. A 
fost un act de umilire, când Tatăl I-a cerut aceasta. El 
a venit ca să ne mântuiască, ca să Se jertfească. . . De ce 
să Se jertfească? Nu s-au adus jertfe până atunci? S-au 
adus în toată lumea păgână. Se aduceau mii de jertfe 
de animale şi de păsări pentru a împăca puterile divine. 
Chiar şi jertfe omeneşti. Toate acestea nu aveau puterea 
ca să câştige iertarea şi împăcarea deplină cu Dumnezeu. 
A trebuit să vină jertfa supremă: Fiul lui Dumnezeu! 
Când a strigat Hristos pe Cruce: „Eli, Eli, lama sabahtani” 
(Mat. 27, 46), ar fi trebuit, după mentalitatea noastră, ca 
Dumnezeu să facă un miracol, aşa cum s-a întâmplat cu 
fiul lui Avraam, atunci când tatăl său a vrut să-l aducă 
jertfă {cf. Fac. 22, 10-13). Toată lumea ar fi trebuit să cadă 
la pământ, iar Dumnezeu-Tatăl să-L ia pe Iisus şi. . . să-L 
facă scăpat. A făcut aceasta pentru Hristos? Nu, fiindcă 
a mers jertfa până la capăt. S-a consumat total pentru 
mântuirea noastră, a tuturor. Jertfă şi umilinţă! Domnul 
Hristos a acceptat atâtea umilinţe: a acceptat judecata, a 
acceptat umilinţa din partea lui Iuda, a acceptat umilinţa 
din partea celui mai apropiat ucenic, a lui Petru. Când 
a ajuns Petru în faţa unei servitoare s-a lepădat şi a spus: 
„Nu cunosc pe omul acesta” (Mat. 26, 72) - ce poate fi 
mai dureros? 

Iată prin câte faze a trecut Domnul Iisus Hristos 
ca să ajungă jertfa Lui să merite împăcarea omenirii cu 

Dumnezeu si iertarea lui Adam, a neamului lui Adam. Nu 
s-a oprit aici, fraţilor! Ce gest de umilinţă mai profundă 
este decât jertfa de pe Sfântul Altar? Când într-un bob 
de pâine, un bob de grâu, este întreg El, Hristos. Intr-un 
strop de sânge din Sfântul Potir este sângele Lui adevărat. 
Iată supremul act de umilinţă şi de zdrobire din partea lui 
Dumnezeu, permanent, până la sfârşit. Iată de ce Sfântul 
Ioan Gură de Aur sau Sfântul Simeon Noul Teolog 
insistă foarte mult ca să ne pregătim cu toată atenţia şi 
cu toată râvna atunci când vrem să slujim la Sfânta şi 
Dumnezeiasca Liturghie. Cum spune şi Sfântul Apostol 
Pavel în Epistola către Corinteni: „Să se cerceteze însă 
omul pe sine şi aşa să mănânce din pâine şi să bea din 
pahar. Căci cel ce mănâncă şi bea cu nevrednicie, osândă 
îşi mănâncă şi bea, nesocotind Trupul Domnului. De 
aceea, mulţi dintre voi sunt neputincioşi şi bolnavi şi 
mulţi au murit” (1 Cor. 11, 28-30). 

Sfinţii ţin foarte mult la pregătirea pentru 
împărtăşire. Arhiepiscopul Teofil [Herineanu - n.n.], 
fie iertat, dacă avea o Liturghie de făcut şi nu se simţea 
chiar bine cu sufletul, îl chema duminică dimineaţa pe 
duhovnic la el şi se spovedea şi apoi liturghisea. Chiar 
îmi spunea aseară părintele vicar Iustin de la Cluj: „Cât 
era înaltpreasfinţitul Teofil de meticulos faţă de Sfintele 
Taine!” Era extraordinar de atent fată de Sfintele Taine! Si 

y y 

când punea cineva mâna peste părticica din Sfântul Trup 
- mulţi o acopereau cu mâna -, înaltul Teofil sărea şi ţipa 
la preotul care era neglijent: „Nu acoperi pe Hristos, nu-L 
acoperi pe Hristos!” 

Iată, cu câtă atentie trebuie noi să săvârşim Sfânta 
Liturghie! Să-i facem mai conştienţi pe credincioşi de 
importanţa Sfintei Liturghii! Nu toţi creştinii cunosc 
însemnătatea teologică a acesteia, dar ei intuiesc, 
simt măreţia Liturghiei şi a Jertfei. Poţi să faci toate 
Miezonopticile sau alte slujbe, dar nu au pentru un 
credincios acelaşi efect ca o Sfântă Liturghie. 

De multe ori ne mustră conştiinţa pentru că n-am fost 
prezenţi la biserică şi pentru că nu ne-am făcut canonul 
şi pravila de rugăciune din cauza voinţei noastre slabe. 

Ce-i de făcut atunci cu cuvântul Sfântului Apostol 
Pavel: „Rugaţi-vă neîncetat” (1 Tes. 5, 17)? Ce-i de făcut? 
Pentru că noi, călugării, şi credincioşii, şi toată lumea, 
ne zbatem în ceasul morţii. Cum să împlinim lucrarea 
rugăciunii neîncetate într-o astfel de societate, când 
noi suntem aşa de ocupaţi? Suntem la volan, suntem în 
fabrică, suntem la plug, suntem la oi, suntem la ascultări. . . 
Cum le împăcăm? Aşa se pune problema. Şi oamenii nu 
pot răspunde. 

E foarte simplu de împăcat! Noi, tot ce facem, să 
facem cu sfinţenie. Pentru noi orice ascultare este 
rugăciune; şi dacă dai mâncare la vacile mănăstirii. Este 
rugăciune orice faptă a ta. E rugăciune şi când dormi, e 
rugăciune şi când călătoreşti, e rugăciune tot ce munceşti. 
Toate ascultările sunt spre slava lui Dumnezeu. Asta nu 
te absolvă însă de datoria de a face după carte. Dar nu se 
poate, cum am spus, cu toate mătăniile. Sfinţii Părinţi au 
stabilit această rânduială, acest canon de împlinit, pentru 

că ei nu aveau de arat si de cosit si de tinut o mănăstire. 

) ) y 

Nu stăteau fără o ascultare, tot timpul erau cu metaniile 
şi cu rugăciunea. Nu erau niciodată inactivi. Dar toate 
ascultările noastre sunt rugăciune bine primită înaintea 
lui Dumnezeu. Dacă, din motive binecuvântate, nu 
poţi fi la biserică, să nu uiţi că tot ce faci este slujbă şi 
rugăciune adusă lui Dumnezeu. Sigur că şi eu, şi oricare, 
ne mustrăm: „Uite, domnule, nu am putut să-mi citesc 
canonul după Liturghie, că am avut treabă până seara. . .” 
Mă duc seara la chilie şi încep nu ştiu care treabă şi mă 
pomenesc că-i ora 5 dimineaţa. Deci, tot ce facem cu inimă 
curată, cu gândul cinstit, cu dragoste, orice ascultare este 
o sfântă rugăciune, este o sfântă jertfă. De multe ori - şi 
n-aş vrea să fie interpretat greşit - ai o sarcină de făcut şi 
nu mai poţi citi la Psaltire. Atunci alegi între două. Cred 
că-i mai plăcut lui Dumnezeu să-ţi faci datoriile pe care 
le ai de făcut: datoria ta de monah, datoria ta de creştin, 
datoria ta de femeie, datoria ta de bărbat, datoria ta de 
tânăr. Când îsi face fiecare datoria, asta înseamnă că si-a 
făcut pravila, dacă face din credinţă şi dragoste. 

De aceea, spuneam că stau întotdeauna cu prietenii 
lângă pat, lângă mine. Pentru că eu la toate aceste întrebări 
caut răspuns din ce zic Sfinţii Părinţi. Şi găsesc: „Dacă nu 
poţi, din lipsă de timp, nu din nepăsare sau din lenevire, 
şi ai zis un Tatăl nostru ţi-ai făcut pravila”. Aceasta dacă în 
restul timpului ai făcut nişte lucruri absolut utile, absolut 
necesare pentru Biserică. Aşa văd eu, într-un anume fel, 
rezolvată problema lui „Rugaţi-vă neîncetat”. Repet încă 
o dată: atunci când este justificată absolut această absenţă 

a ta de la pravila călugărească, atunci ceea ce poţi face 
este bine primit şi foarte iubit de Dumnezeu. 

Fiecare frăţior trebuie să-si facă trebusoara lui. Că 
> ) > 

un călugăr nu lucrează ca să-şi facă lui avere, ci lucrează 
pentru nevoile mănăstirii, ca să poată sta biserica deschisă. 
Câte lucruri sunt necesare într-o mănăstire! Eu stau aici 
şi mă uit la părinţii de la noi şi mă cutremur când văd 
cât de greu se descurcă pentru cele necesare; că au 40 de 
muncitori, plus părinţii din mănăstire şi dacă te gândeşti 
că sunt trei mese zilnic. . . 

Ştiu că uneori se pune problema că se dă prea mare 
importanţă muncilor. Nu-i adevărat! Munca este un dar, 
pentru că noi puteam să optăm să mergem la oi, sau să 
mergem în mină sau să mergem şi să ne facem profesori, 
nu? Dar, în lume asta nu lucram pentru Dumnezeu, ci 
era pentru interesele omeneşti. Ori noi, tot ce facem - mă 
uit la părinţi, şi aici, şi-n toată lumea - le facem ca pentru 
Dumnezeu. Desigur, asta nu înseamnă că mă culc liniştit 
şi îmi zic: „Apăi, eu a trebuit să stau de vorbă cu oamenii, 
la audienţe şi de aceea mi-o rămas pravila, nu mi-am 
făcut-o după carte”. Să nu-ţi închipui că eu zic înaintea lui 
Dumnezeu: „A, bravo ţie!” pentru că am avut audienţe, 
pentru că am avut nu ştiu câte, fiindcă în fiecare zi avem 
program încărcat. Nu! Ci dimpotrivă, mă mustru şi îmi 
dau cu pumnii în cap: „Iar, ticălosule, cauţi să-L păcăleşti 
pe Dumnezeu, justificându-ţi nepăsarea?” 

Să nu-ţi rămână nefăcute canonul sau pravila din 
lenevie. Dacă ai fost în ascultare, mulţumeşte Domnului! 

Sigur! Asta-i clar! Lasă că, de obicei, noi ştim în 
realitate cum să împăcăm rugăciunea cu munca, dar nu 
vrem să facem ce este plăcut lui Dumnezeu. De exemplu, 
începe slujba şi-s doi-trei inşi în biserică, ceilalţi se plimbă 
prin curte, sau se fac că mătură, că până atunci n-au avut 
timp să măture. Sau plimbă un lemn de colo-colo. 

Mă duc de multe ori la slujbe, în sate, şi văd pe câte 
unul, duminica dimineaţa, la lucru, cu căruţa cu cai. Am 
fost într-un sat, aici, la Lăpuş, într-o parohie, şi m-am 
întâlnit pe drum cu unul cu căruţa cu cai; nişte hârciogi 
de cai şi carul de fân. Şi le-am spus la oameni: „Ăla-i om?” 
Eu ştiam că este pocăit şi că nu respectă ce spune Biserica. 
„Ala-i om? Fură şi dreptul lui Dumnezeu”. O venit pocăitul 
şi şi-o cerut iertare: „Aţi avut dreptate!” „Dar sunt şase 
zile, nu-ţi este de-ajuns? Ţi-o lăsat Dumnezeu şase zile; 
nu una, nu două, nu trei, nu patru, şase ţi-o lăsat să te 
dai cu capul de toţi pereţii. Tocmai duminica nu te duci 
la biserică? Du-te, laudă-L pe Dumnezeu şi mulţumeşte-I 
lui Dumnezeu”. Duminica ne rugăm mai mult, facem o 
milostenie, poţi să citeşti o sfântă carte, câte lucruri bune. . . 

Răutatea s-a înmulţit în lume: mizeria morală, 
pornografia, homosexualitatea. Credeţi că toate acestea 
sunt semne ale apropierii sfârşitului lumii ? 

Eu ţi-aş pune întrebarea: Crezi dumneata că lumea 
este pregătită pentru sfârşitul lumii? 

Nu este pregătită. 

Nu mă gândesc doar la lumea creştină! La modul general, 

e pregătită? Sigur că nu e pregătită. Domnul Hristos ne-a 

vorbit limpede despre semnele sfârşitului lumii. 

întâi, Evanghelia trebuie să ajungă să fie cunoscută 

la toată lumea. E cunoscută Evanghelia de toată lumea? 

Neamurile, popoarele necreştine o cunosc? E mai mare 

numărul necrestinilor decât al celor care cred în Hristos. 
) 

Şi atunci cum poate să vină Mântuitorul ca să-i judece 

pe oameni? Cei nebotezaţi I-ar putea spune Dreptului 

Judecător: „Dar cine eşti Tu? Nu eşti stăpânul meu”. 

în al doilea rând, nu trebuie să ne preocupe sfârşitul 

lumii, ci sfârşitul vieţii noastre. Adică eu stau aici si mă 

pot duce la cameră, iar peste două ceasuri să mă găsiţi bun 

de pus în mormânt. La asta trebuie să cuget. Gândeşte-te 

nu la moarte, ci la judecata care urmează după moartea 

ta! La această judecată trebuie să medităm, nu la sfârşitul 

lumii. Gândeste-te la sfârşitul tău! 

> ) 

Cum se poate caracteriza astăzi viaţa de pe glob? 
Este începutul sfârşitului, asta este acum! E o atmosferă 
apocaliptică. Ce părere aveţi? Spuneţi-mi! Dacă acest 
început va dura două mii de ani sau va dura un an, 
asta nu ne-a asigurat, nu ne-a lămurit Dumnezeu. Ce 
le spune Mântuitorul ucenicilor? „Nu este al vostru a 
şti anii sau vremile pe care Tatăl le-a pus în stăpânirea 
Sa” (Fapt. 1, 7). Sfârşitul va veni atunci când va decide 
Dumnezeu. Amintiţi-vă că Dumnezeu a decis prăpădul 
Ninivei, dar, fiindcă poporul s-a pocăit, a fost salvată 
cetatea {cf. Iona 3). 

Acelaşi lucru se întâmplă în permanenţă. Gândiţi-vă 

si la cartea Ieşirea. Atunci când Moise a stat în Sinai 40 de 
> > 

zile şi 40 de nopţi, era îmbrăcat în nor tot vârful muntelui, 
erau fulgere şi trăsnete. Poporul, care era foarte răzvrătit, 
stătea mai jos şi a început să cârtească şi să strige: „Unde-o 
fi plecat Moise? Ne-o scos din ţara Egiptului, ne-o dus 
în pustie ca să murim de sete aici, să râdă egiptenii de 
noi, să spună că ne-o scos din Egipt ca să ne aducă să ne 
omoare cu foamea şi cu setea în pustie!” Atunci apare 
Moise furios şi distruge viţelul de aur pe care şi-l făcuse 
poporul şi la care se închinau evreii, pe când omul lui 
Dumnezeu era pe muntele Sinai. 

Moise l-a mustrat pe Aaron, pe fratele său: „Ce ţi-a 

făcut poporul acesta, de l-ai vârât într-un păcat aşa de 

mare?” (leş. 32, 21). Citiţi Scriptura, că este extraordinar! 

Fiţi atenţi cum se justifică Aaron: „Ei mi-au zis: Fă-ne 

dumnezei care să meargă înaintea noastră, căci cu omul 

acesta, cu Moise, care ne-a scos din ţara Egiptului, nu 

ştim ce s-a întâmplat. Atunci eu le-am zis: Cine are aur să-l 

scoată. Si ei l-au scos si mi l-au dat mie si eu l-am aruncat 
> ) ) 

în foc şi a ieşit acest viţel” (leş. 32, 23-24). Deci, spune 
textul clar: eu le-am aruncat în foc , dar nu cu intenţia ca 
să iasă un viţel. Bijuteriile erau idolul în care credea întreg 
poporul. Acum îi tot aşa, este? Şi astăzi dumnezeul unora 
este aurul şi argintul. Nu-i făcut un viţel de aur, dar e mai 
rău, mai periculos decât viţelul de aur. Vedeţi? Aaron le-a 
răpit bijuteriile, bogăţiile, la care ţineau mai mult decât 
la Dumnezeu, le-a aruncat în foc, dar satana a avut grijă 
ca să iasă un viţel la care poporul a început să se închine, 
fără ca să fie Aaron de acord. A vrut Dumnezeu să piardă 
acest popor îndărătnic. Atunci, Moise a salvat poporul, 

mijlocind în faţa lui Dumnezeu: „O, Doamne, poporul 
acesta a săvârşit păcat mare, făcându-şi dumnezeu de aur. 
Rogu-mă acum, de vrei să le ierţi păcatul acesta, iartă-i; 
iar de nu, şterge-mă şi pe mine din cartea Ta, în care m-ai 
scris” (leş. 32, 31-32). 

Auzi: Iartă-i, Doamnei Iată ce putere are pocăinţa şi 
rugăciunea dreptului! Iată cum se poate amâna sfârşitul! 
Apoi, s-a urcat din nou Moise pe muntele Sinai şi a stat 
patruzeci de zile şi patruzeci de nopţi, fără să mănânce 
si fără să bea nimic. In aceste zile Moise a stat de vorbă 
cu Dumnezeu şi a primit cele 10 porunci. Dar eu zic că 
a mai primit o mare descoperire, o revelaţie. Atunci i-a 
descoperit Dumnezeu lui Moise cum a creat cerul şi 
pământul. Această descoperire a primit-o Moise direct 
din gura lui Dumnezeu. 

L-ati avut colaborator si vieţuitor în Mănăstirea 

y y y 

Robia pe părintele Nicolae Steinhardt. Spuneţi-ne câteva 
cuvinte despre el. 

Nicolae Steinhardt? Nu e nimic neobişnuit. El a 

) 

făcut ceea ce ar trebui să facă toti evreii. încrestinarea 

> ) 

lui Steinhardt seamănă într-un fel cu cea a Apostolului 
neamurilor. 

Gândiţi-vă ce îi spune Domnul Hristos lui Saul: „Greu 
îţi este să izbeşti cu piciorul în ţepuşă” (Fapt. 9, 5). Ce vrea 
să zică cu aceasta? Saul era foarte puternic ancorat în legea 
lui Moise şi nu reuşea ca să se rupă de mozaism. Vedea 
el, auzea el că Hristos este Cel care îndeplineşte toate 
condiţiile prezise de prooroci, îşi dădea seama că Hristos 

poate fi chiar Mesia. Dar îi era foarte greu să se rupă de 

mentalitatea educaţiei pe care o primise, îi era greu să 

accepte că mozaismul a fost doar o etapă până la Noul 

Legământ, îi era greu ca să dea cu piciorul în ţepuşă. A fost 

învăluit de o lumină cerească şi a auzit un glas spunându-i: 

„Saule, Saule, de ce Mă prigoneşti?” (Fapt. 9, 4). Iar el a 

întrebat: „Cine eşti, Doamne? Si Domnul a zis: Eu sunt 

Iisus pe Care tu îl prigoneşti” (Fapt. 9, 5). Şi a rămas Saul 

fără vedere şi L-a întrebat pe Dumnezeu ce să facă. Apoi 

a fost vindecat de Anania şi a devenit apostolul Pavel, un 

luptător foarte mare pentru dreapta credinţă. 

Pe Steinhardt l-a luminat Dumnezeu, a avut si el un 

drum al Damascului si s-a botezat. A făcut ceea ce ar 

> 

trebui să facă toţi evreii. După 2 000 de ani ei tot nu s-au 

dumirit că Iisus Hristos este Fiul lui Dumnezeu, că este 

Mesia pentru care a fost pregătit poporul ales în perioada 

Vechiului Testament. Mulţi dintre evreii din vremea 

> 

Mântuitorului au vrut un Mesia al lor, personal. Un Mesia 
care să-i aşeze pe ei să conducă întreaga lumea. Ceea ce 
voiau era însă total împotriva planului lui Dumnezeu, 
„împărăţia Mea nu este din lumea aceasta” (Ioan 18, 36), 
spunea Domnul Hristos cu mare claritate. 

Azi-noapte citeam câte ceva despre convertirile evreilor 
din America. Unii dintre ei, pe furiş, se încreştinează. 
O familie de evrei se tot rugau la un preot de-al nostru 
ca să vie la ei de Paşti. Iar preotul nostru zicea: „Măi, 
cum să mă duc la evrei?” Până la urmă s-o dus. Când 
s-a aşezat la masă, a luat preotul oul şi-a zis: „Hristos 
a înviat!” „Adevărat a înviat!”, a răspuns evreul. Până la 

urmă i-au cerut preotului ca să îi cunune. „Dacă nu eşti 
creştin, nu se poate”. „îs creştin - zice m-am botezat 
pe ascuns”. 

Steinhardt nu îndrăznea să se apropie de mine. Era 
foarte omenos, foarte cu evlavie fată de mine, dar asa, 
parcă eram de foc. Venea, îmi săruta mâna şi fugea. Eu 
nu am alergat după el. Era o ţinută foarte interesantă; 
important este că L-a găsit pe Hristos. Nu a jucat teatru. 
A fost cu adevărat legat de Hristos, aşa cum a fost şi 
Sfântul Apostol Pavel. 

Stiti că Steinhardt a refuzat să fie martor mincinos în 

y y 

procesul cu grupul lui Noica. El nu şi-a permis treaba asta. 
Şi atunci, fiindcă nu a acceptat propunerea de colaborare 
din partea Securităţii, i-au dat şi lui 12 ani de puşcărie. 
Ce grup era? Nu era nimic subversiv. Se întâlneau cum ne 
întâlnim noi acum şi vorbeau despre filozofie şi literatură. 
Dar securistii si acoliţii lor erau, cei mai mulţi, nişte 

y y y y J y 

dobitoci, nişte ignoranţi, nişte monştri. 

Mi-aduc aminte de o întâmplare de la Piteşti, când a 
venit în vizită unul de la Comitetul Central. Era de fată 

y 

si nenorocitul de Turcanu. De pe toti deţinuţii curgeau 

y y L y y y O 

cârpele şi erau murdari de sânge. Am văzut şi eu astfel 
de oameni când m-au dus la Securitate la Dej: i-au scos 
în faţa mea ca să mă intimideze. Şi le-a spus şeful de la 
Comitetul Central: „Vedeţi, socialismul vă pune la punct!” 
Iar un băiat de vreo 19 ani, care fusese adus de curând în 
celulă, s-a ridicat si a zis: „Tovarăşe, dar uitati-vă la noi în 
ce hal suntem!” Au plecat oficialităţile, ca luate de vânt, iar 
Ţurcanu - omul Securităţii - l-a prins pe copil, l-a legat de 

mâini la spate, pe sub mâini i-a băgat o pârghie şi alţi doi 
l-au ridicat pe un scripete atârnat de tavan; apoi Ţurcanu a 
început să-l bată cu bâta pe săracul copil, până l-a omorât. 

Steinhardt n-a acceptat ca să fie slugă, să fie martor 
mincinos şi a făcut mai mulţi ani de puşcărie. După ce-a 
ieşit, s-a dus la Noica, la Păltiniş, şi i-a spus: „Vreau să mă 
duc să mă fac monah într-o mănăstire. Am vizitat mai 
multe mănăstiri, dar nu am fost mulţumit. Ce sfat îmi 
dai?” Şi Noica, care mă cunoscuse, l-a întrebat: 

- Dar la Rohia ai fost? 

- N-am fost. 

- Du-te şi la Rohia. Du-te la Episcopul Justinian de la 
Cluj şi spune-i că vrei să vezi Rohia. 

Apoi a venit la mine şi mi-a spus: 

- Vreau să văd si eu Rohia. 

> 

- Foarte bine! Du-te si-o vezi. 

) 

Vreo 2-3 ani a tot venit pe la Rohia. El spunea: „Am 
fost şi la alte mănăstiri, dar nu m-am putut ataşa”. Nu s-a 
putut ataşa, de ce? Pentru că la Putna, de exemplu, este 
viaţă organizată, călugării maturizaţi. El nu putea suporta 
o atmosferă din aceasta, severă. El voia ceva mai lejer, dar 
foarte frumos, asa cum este la Rohia. Si la voi, vedeţi, 
să nu fiţi prea îmbătrâniţi! Până la urmă, s-a ataşat de 
mănăstirea noastră. El mergea regulat în Bucureşti, unde 
avea o locuinţă. Era prieten cu toţi scriitorii, se ducea şi se 
întâlneau. Poate că au fost şi alte motive pentru care a ales 
Rohia. Nu îndrăzneau părinţii stareţi de la alte mănăstiri 
să-l primească, pentru că Securitatea nu le dădea voie. 
Eu însă l-am primit. Şi l-am ţinut sub mantie. Au venit 

securiştii de la Cluj, de la Bucureşti, de la Baia Mare, de 
la Lăpuş şi îmi reproşau: 

- Cum, pe jidanul ăsta?. . . Uite, că a făcut puşcărie. 

- Si ce-i cu asta? 

> 

Ştiţi că lui Steinhardt, după închisoare, i-au dat 
drumul în Occident. Dar s-o întors înapoi, după ce-a 
stat o lună de zile într-o mănăstire catolică. Si stareţul de 

j > 

acolo i-o zis: „Uite, dă-ne declaraţie că rămâi la noi”. Si 
Steinhardt a refuzat. 

El avea rudenii la Paris; putea să rămână acolo. La 
Londra, tot aşa. Nu s-a lăsat impresionat, a venit în ţară. 
Şi le spuneam la securişti: „Voi îi daţi cu piciorul?” La 
securiştii de la Lăpuş le-am zis: „Lui Steinhardt îi port eu 
de grijă, nu voi! Vă rog să nu vă mai aud mârâind”. 

Cu Justinian ştiau că nu se glumeşte, că nu mă aveau 
la mână cu nimic. Dar eu îi aveam pe ei. Şi atunci a 
rămas aici. „Măi oameni buni, le spuneam, dacă stă la 
Rohia şi vreţi să-l supravegheaţi, păi la Rohia îl puteţi 
supraveghea mai uşor decât la Bucureşti. La Bucureşti 
sunt două milioane de oameni, face ce vrea. Poate a făcut 
tot felul de boroboaţe împotriva voastră. Lăsaţi-1 la Rohia, 
că aici si când răsuflă îl auziţi de la Securitate, doar nu 
există o mulţime de oameni în care să se ascundă”. 

Steinhardt a avut o moarte absolut creştinească. 
Am mers de la Rohia la Baia Mare, unde avea nişte 
cunoştinţe, şi i s-a făcut rău pe drum de mai multe ori; 
avea probleme cu inima, cu stomacul, cu plămânii, cu 
intestinele. I s-a făcut rău şi atunci am mers la spital, în 
Baia Mare. După ce l-au internat, Steinhardt l-a rugat pe 

prietenul care era cu el: „Te rog să-mi dai lumina - era 
în noptiera de la patul de spital - şi să mi-o aprinzi!” I-o 
aprins lumânarea. „Dă-mi cartea de pe noptieră” - cartea 
de rugăciuni. „Citeşte-mi rugăciunile pentru sfârşitul 
vieţii”. Era perfect lucid. Prietenul lui i-a citit rugăciunile. 
„Acum închide cartea şi pune-o la loc!” Şi a închis ochii 
Steinhardt si a murit. Acesta nu este un semn că a fost 

y 

primit de Dumnezeu? El spunea: „Domnule, pentru 
mine, Dumnezeu, Iisus Hristos, este prezent aici, acum. 
Pentru mine, Hristos nu este o persoană istorică, Care a 
trăit acum 2000 de ani. Nu! Pentru mine Hristos este 
prezent, este actual!” Aşa era el. 

După ce a venit la Rohia şi l-a călugărit părintele 
Serafim, Steinhardt m-a întrebat: 

- Stiti că eu sunt scriitor. . . 

> > 

- Da, ştiu. 

3 y 

- îmi daţi voie să scriu în continuare? 

El cunoştea regulile din monahismul apusean şi de 
peste tot, era un om cult. Ştia că-n unele ordine călugăreşti 
din Apus, un frate sau un călugăr nu are voie nici să se 
închine, nici să întoarcă ochii într-o parte sau în alta, fără 
binecuvântare. Niciun pas nu-1 face greşit. Când face un 
pas în care nu-i binecuvântare, abatele observă şi gata... 
ai zburat. Şi atunci el, cunoscând aceste aspecte, m-a 
întrebat: 

- Eu sunt scriitor; mai am voie să scriu? 

- Nu! - şi a îngheţat bietul evreu. Nu! N-ai voie să 
scrii ca şi până acum, voievodule. De acum să scrii de o 
mie de ori mai mult. 

- Dar, bine, ce să scriu? îmi trebuie aprobare? 

- Nu. Scrie ce-ţi trăsneşte prin cap, numai scrie mult. 
Să nu fie împotriva lui Dumnezeu scrisul tău. Asta este 
singura condiţie. 

Şi a scris Jurnalul fericirii. Acesta este Steinhardt. 
Un om care L-a găsit pe Dumnezeu, care îşi trăia sincer 
credinţa. V-am spus cum a fost moartea lui. De multe 
ori, un sfârsit creştinesc dă dovadă de viata creştinească 
pe care ai dus-o. 

Ce puteţi să ne spuneţi legat de buletinele cu cip? 

Problema buletinelor electronice îngrijorează pe 
multă lume. Pe mine niciodată nu m-au îngrijorat 
marile necazuri, nu m-am tulburat. Am zis: suntem în 
mâinile lui Dumnezeu. El ne poartă de grijă. în viaţa 
mea îndelungată, am văzut de multe ori prezenţa lui 
Dumnezeu si în situaţiile care păreau fără ieşire. Nici nu-ti 
dai seama cum te ocroteşte Dumnezeu! Să-I împlinim 
poruncile şi Dumnezeu ne va apăra. Nu vă tulburaţi 
prea mult cu aceste cipuri. E lumea foarte agitată, foarte 
îngrijorată. Ne trebuie mai multă rugăciune, o rugăciune 
cu inimă înfrântă si smerită. Am 88 de ani de viată, nu 
e glumă, şi am văzut întotdeauna că Pronia, Providenţa 
este prezentă. Purtarea de grijă a lui Dumnezeu cum se 
numeşte? Providenţă! Am simtit de multe ori cum mâna 

y y y 

lui Dumnezeu m-a purtat prin viaţă. 

Vă doresc o viată lină si plină de bucurie si de linişte. 
Dumnezeu este cu noi! Dumnezeu nu ne părăseşte! îmi 
pare tare bine că ne-am întâlnit şi ne-am revăzut. Şi să dea 

Dumnezeu să ne revedem si la usa raiului. Eu cred că ne 

> > 

vom vedea şi la poarta raiului. Sunt sigur de asta. E foarte 
milostiv Dumnezeu faţă de călugări. Vă binecuvântez! 
Toată vara să vă gândiţi la Rohia. Toată vara. . . Ştiţi de 
ce? Atunci veţi avea parte de binecuvântarea Episcopului 
Justinian. Doamne ajută! 




Încercări în timpul comunismului 9 


Pe timpul comuniştilor, într-o bună zi, mă pomenesc 
cu părintele stareţ Iachint de la Putna. Şi ne plimbam, 
când îmi spune deodată: 

- Eu nu mai pot suporta să stau la Putna - îl necăjeau 
mult securiştii, erau multe greutăţi. . . Nu mai pot să stau. 
Şi am venit la dumneata, vreau să mă primeşti aici, la 
mănăstire, la Rohia. 

- Bine, părinte Iachint! Hai să ne ducem să cinăm, că 

eşti obosit. 

) 

Nu i-am dat un răspuns atunci. Ne-am plimbat, fără 
ca să-i dau niciun răspuns. Dar a insistat că nu mai poate 
la Putna, că vrea să vie la Rohia. 

Şi înainte de a pleca - era pe drum, prin pădure - 
i-am zis: 

- Părinte Iachint, vreau să-ţi spun o vorbă, de mă 

asculţi. 

> 

- Vă ascult, cum să nu? 

- Ei, uite ce vorbă vreau să-ţi spun, părinte Iachint: 


9 Mănăstirea Rohia, 20 februarie 2009. 

te duci la Putna şi-ţi duci mai departe ascultarea, ai grijă 
de stăreţie. Ai auzit? 

- Da, dar. . . 

- Ai auzit? Să mori acolo, în pragul mănăstirii. Te 
întorci la mănăstire! 

Omul a fost cam şocat, că l-am luat aşa, aspru, şi 
l-am respins. Gândiţi-vă ce greşeală aş fi făcut dacă l-aş 
fi acceptat. Vă daţi seama? Omul s-a dus înapoi şi a ieşit 
un Iachint, un sfânt. 

Dar vezi cât de atenti trebuie să fim; si nu-i unicul 
caz. De exemplu, când a fost cu Decretul din 1959. Au 
venit autorităţile ca să ne sperie, am fost daţi afară, dar 
eu, totuşi, am rămas. Am fost şi eu pus pe listă în iunie, 
dar nu am plecat. La sfârşitul lui noiembrie au fost daţi 
afară toţi şi am rămas doar eu, singur. A venit tovarăşul 
secretar de la raion - era un miner, cam sifilitic - ca să mă 
convingă şi pe mine să plec, să-mi fac cerere de plecare, 
îmi făceau promisiuni: că îmi dau tot ce vreau, că mă 
ajută, numai atât - să fac cererea de plecare. Atunci i-am 
zis: „Nu fac cerere, eu nu plec!” Zice: „Să ştii că noi putem 
întoarce foaia şi avem şi alte mijloace”. Atunci am zis: 

- Tovarăşe prim-secretar, dumneata eşti membru de 
partid? 

A sărit ca şi cum l-aş fi pus pe foc: 

- Cum îmi pui întrebarea asta mie, care sunt 
prim-secretarul raionului? Sigur că sunt! 

- Si faci ce vrei tu? 

> 

- Nu! Fac ce porunceşte Partidul. 

- Atunci, dă-mi voie. Dacă Biserica îmi porunceşte să 

mă duc la gospodăria raionului îngrijitor la porci, asta fac. 

Aşa că eu nu plec din mănăstire, nici la porunca ta, nici a 

nimănui. Asa cum mata asculţi de Partid, asa si eu ascult 

de Dumnezeu si de conducătorii Bisericii. 

) 

A pus capul în pământ şi s-a terminat discuţia. 

Altul venea de la Bucureşti şi, după ce a stat o noapte 
la noi, mi-a spus înainte să plece: 

- Părinte Staret, mai lasă, nu fi asa de evlavios. Mai 
du-te şi dumneata primar, uite, îţi dăm documente. O 
să te plimbi în toată lumea. Da’ mai las-o cu rugăciunea, 
mai culcă-te, mai hodineste-te. 

- Am înţeles, mulţumesc de sfat! 

Astfel de sfaturi îmi dădeau comuniştii. 

) 

A venit odată unul cu o funcţie mare. Si acum îl tin 

> > > 

minte, era ca un diavol. A venit la Episcopie la Cluj şi 

le-a spus celor de acolo: „Sunt trimis de la Bucureşti ca 

să merg să-l decapitez pe stareţul de la Rohia”. Episcopul 

Teofil l-a trimis la vicar, la părintele Moraru, care era 

un om deosebit, un om minunat. Si el, si soţia, fuseseră 

profesori. Părintele era în bune relaţii cu Partidul şi ne 

spunea: „Eu fac asta ca să salvez şi mănăstirea şi pe voi, că 

sunteţi tineri!” Câteodată, unii dintre episcopi şi preoţi, 

dacă nu-i obligau comuniştii să se lepede de credinţă, au 

făcut şi ce li s-a cerut de către autorităţi. Altfel păţeam 

ca în Albania, rămâneam fără nicio biserică, sau ca-n 

Rusia, deveneam victime gratuite. Pentru că se îndârjiseră 

comuniştii. 

) 

A venit odată la mine poetul Ioan Alexandru şi mi-o 
spus că era şi el urmărit. Atunci i-am zis: „Ioane, pe 

satana nu-1 biruiesti dintr-o dată, munţii nu-i dărâmi 

dacă dai cu capul în ei. Nu. Trebuie răbdare. Muntele 

îl demolezi bucăţică cu bucăţică; noi treaba asta o facem. 

Demolăm regimul bucăţică cu bucăţică atunci când 

întărim credinţa în popor, când întărim dragostea de 

Biserică, când ne ostenim să fim modele de cinste si de 

cuminţenie si altele”. 

> > 

Acela, de la Bucureşti, a mers la vicar si acesta l-a 
întrebat: 

- Totuşi, de ce trebuie să-l desfiinţaţi pe părintele 
Justinian? Ce-o greşit? Spuneţi-mi şi mie. 

- N-o greşit nimic, dar e prea mistic. 

- A, da, am înţeles. Atunci trebuie să desfiinţaţi toată 

Biserica Ortodoxă, pentru că stareţul Justinian de la Rohia 

nu-i un mistic bolnăvicios, ieşit din cadrul rânduielii 

bisericeşti. Da, e mistic, dar e un mistic ortodox. E un 

mistic asa cum e toată Biserica Ortodoxă. Asta-i viata 
) > 

Bisericii Ortodoxe. Dacă spui că-i prea mistic, trebuie să 
ne spânzuraţi pe toţi. 

O venit până aici omul; era după-amiază. Eu eram 

cu părintele Micle, care e acum la Bistriţa-Vâlcea, şi cu 

un consilier, părintele Coman Simion de la Cluj. Şi vine 

individul ăsta si se răsteşte la mine: 

> ) 

- Dumitale eşti Stareţul? 

> > 

- Eu sunt. 

Cum ştiţi că îl batjocoreşti pe ultimul borfaş, aşa m-a 
ocărât el. Coman si cu Miclea rămăseseră îngheţaţi. A 
urlat la mine şi m-a batjocorit ca pe ultima cârpă. Eu 
l-am ascultat tot timpul, nu am răspuns nimic, zâmbeam, 

aşa, cu un surâs de om tâmpit. După aceasta, am urcat 
împreună ca să-l duc la cameră, dar el a intrat în biroul 
meu. Şi-n birou, toţi pereţii erau căptuşiţi de cărţi. El s-a 
uitat peste tot şi m-a întrebat: 

- Dar astea ale cui sunt? 

Eu, calm, i-am răspuns: 

— Ale mele. 

- Si le-ai citit? 

> 

- Eee, cum să le citesc? Iti trebuie vreo două vieţi ca 
să le citeşti. Am mai frunzărit câte ceva. 

Atunci a pus mâna şi a scos o carte: întunecare, de 
Cezar Petrescu - dar care era o reeditare, prelucrată de 
regim. 

- Dar - mi-a zis - asta ai citit-o? 

- Da, am citit-o. 

- Şi ce părere ai? 

- E prelucrată. . . 

Atunci s-a schimbat la fată, a devenit foarte liniştit si, 
în momentul acela, mi-am dat seama că făcea pe tiranul, 
dar, în realitate, nici el nu era de acord cu regimul. . . 

Eu vă doresc mult bine. Citeam acum la unul dintre 
părinţii cuvioşi mai noi, din Grecia, cum condamna foarte 
mult râsul. El spune că râsul nu-i compatibil cu viaţa 
unui călugăr. Şi vine cu argumentul că pe Mântuitorul, 
niciodată, nimeni nu l-a văzut râzând. Asta-i, aşa, mai 
mult o credinţă, fiindcă, în realitate, nimeni nu poate şti 
toate aspectele din viaţa Domnului nostru Iisus Hristos. 
Dar, adeseori, oamenii L-au văzut plângând. Şi spune 
acest cuvios: „Uite, pentru un călugăr nu-i ceva potrivit ca 

să glumească, să râdă mai ales”. Eu, însă, vă spun fraţilor: 
în fiecare zi câte o porţie de voie bună nu strică. Fuge 
dracul mult mai înspăimântat când te vede cu voie bună, 
decât atunci când te vede trist. Când eşti trist si fără rost, 
îi faci o bucurie. Din tristeţe intri în indispoziţie şi, aşa, 
din rău în mai rău, până când îţi pierzi firea. Satana fuge 
de omul care-i smerit şi e cu voie bună. Aşa, câte o porţie 
de glumă, cu dreaptă socoteală. Să fie glumele bune, nu 
glume din acelea proaste. O glumă e bună atunci când 
nu-1 răneşti pe aproapele şi nu-1 îndepărtezi de Dumnezeu. 
Să vă ferească Dumnezeu de orice lucrare nefolositoare. 

Duceţi-vă, mergeţi cu pace, cu încredere în 
Dumnezeu şi cu dragoste de Dumnezeu; cu încredere 
mare în Bunul Dumnezeu şi cu dragoste de Hristos, de 
Maica Domnului, de sfinţi! Să aveţi dragoste unul faţă 
de celălalt! Nu trăim de două ori o clipă. Fiecare clipă 
e unicat. Nu se mai repetă niciodată. Ai pierdut o clipă, 
ai pierdut o clipă din veşnicie. Dacă ai pierdut o zi, vei 
răspunde înaintea lui Dumnezeu ce ai făcut cu ziua pe 
care ai pierdut-o. Aşa că, fiecare zi să nu fie o zi pierdută, 
ci să fie o zi închinată lui Dumnezeu. 



SĂ ŢINEM CANDELA APRINSĂ! 10 

5 

Am avut sentimentul, când am stat la masă cu frăţiile 
voastre, la Putna, cu întreaga obşte, că mă găsesc pe 
timpul Sfinţilor Părinţi. Figurile, chipurile, masa, toate 
erau ca pe timpurile Sfinţilor Părinţi. Masa călugărilor 
este ca o nuntă. Intr- adevăr, pentru noi, călugării, masa-i 
un fel de ritual, un fel de Liturghie, fiindcă e comuniune. 
Şi când vă văd aşa, îmi amintesc de-o poezie care-i scrisă-n 
legătură cu mănăstirea de aici. Poeziei îi zice Priveghere. 
Şi începe cam aşa: 

„Vremuri grele, vremuri crunte, 

Dar cu aprigă credinţă, 

Dăltuit- au schit în munte, 

Pustnicii au venit în codru, 

Cuviosi ca-n vremuri bune, 

Să sporească-n câte moduri 
Creştineasca-nţelepciune. 

S-au uscat ca nişte lemne 

y 

Şi de rugă, şi de post, 


10 Mănăstirea Rohia, 19 martie 2009. 

Hotărât- au ei, pesemne, 

Ca să dea vieţii rost”. 

Aşa este începutul poeziei. Apoi este o strofă care 

îmi e foarte dragă, în care se spune că monahii stăteau 

la privegherea de la miezul nopţii şi se auzea toaca. Aţi 

auzit si aici. Este atât de frumos când se bate toaca în 
) 

jurul bisericii. Şi noi am prins de la părinţii de dinainte, 
de la părintele Gherontie, care a fost călugăr pe undeva 
pe la marile mănăstiri din Rusia. Toaca împrejur, la noi, 
se bate numai în Postul Mare. Are o mare însemnătate! 
In Postul Mare se schimbă acoperămintele din biserică, 
se schimbă slujbele, tipicul e foarte diferit. Totul e nou. 
Şi când aud toaca, când vine Postul Mare şi încep fraţii să 
toace în jurul bisericii, am un sentiment de mare bucurie: 
văd că este Postul Mare, ne pregătim pentru înviere. 

Aţi auzit şi clopotul şi toaca de la miezul nopţii. Este 
aşa de importantă rugăciunea de la miezul nopţii; atunci 
stau toţi îngerii plecaţi cu urechea să-i audă pe îngerii 
de pe pământ, cum se roagă în miez de noapte. Sus, 
îngerii, neîncetat, îl laudă şi-L preamăresc pe Dumnezeu, 
în mănăstiri avem cele şapte laude şi Dumnezeiasca 
Liturghie, în fiecare seară şi dimineaţă. în cer, Liturghia 
îngerească nu încetează niciodată. 

Vedeţi voi, de multe ori nu suntem conştienţi de 
importanţa vieţii noastre şi a slujbei pe care I-o aducem 
lui Dumnezeu. Din afară, lumea este pătrunsă de slujbele 
noastre si de viata noastră mănăstirească. Dar noi, care 
suntem înlăuntrul vieţii de mănăstire, nu suntem de multe 
ori conştienţi de însemnătatea acestor slujiri călugăreşti. 

De aceea, poate că cei mai buni călugări sunt tinerii care 

intră în mănăstire. Ei sunt mai buni decât noi, bătrânii. 

De ce? Pentru că, atunci când intri în mănăstire, toate le 

faci cu multă evlavie si seriozitate. Noi, cei care suntem 

bătrâni, le mai facem şi din obişnuinţă. Sigur că sunt 

bine făcute, dar nu întotdeauna trăim, nu vibrăm ca şi 

începătorul, ca tânărul. De aceea, să nu uităm ca în toată 

viaţa să ţinem aprinsă râvna pentru cele dumnezeieşti. 

Văd aici mulţi tineri. Multe din mănăstirile noastre 

sunt acum populate de tineret şi acesta este un semn bun. 

Prin alte părţi, de exemplu în Ţara Sfântă, sunt mănăstiri 

celebre care nu mai au vieţuitori decât câte un bătrân care 

păzeşte clădirile. Am spus la un simpozion că: „E foarte 

bine când într-o tară avem tineri maturizaţi - bătrâni cu 
> > 

ani puţini, dar cu mintea de oameni mari. Asta-i cea mai 

frumoasă podoabă pentru o ţară, cea mai mare bogăţie”. 

Realizaţi frăţiile voastre? In acelaşi timp, avem şi bătrâni 

cu suflet neîmbătrânit, tot tineri, aşadar. Dar avem si 

tineri cu ani puţini, dar care sunt îmbătrâniţi. Adică îl 

vezi de 25-30 de ani, dar el e ca de 80 de ani, îmbătrânit 

din cauza păcatelor, din cauza relelor pe care le face, 

din cauza înstrăinării de Dumnezeu. îmbătrâneşte 

> 

omul înainte de vreme. Dar să fiţi încredinţaţi că sunt 

y y y 

si mulţi tineri maturizaţi, cu minte de oameni bătrâni. 
Când un tânăr intră într-o mănăstire, el dă dovadă de 
maturitate. A gândit foarte bine, înseamnă că a avut 
înţelepciune. A făcut acest pas şi acest act de predare în 
slujba lui Dumnezeu. Este trist, foarte trist, să vezi un 
tânăr îmbătrânit şi urâţit din cauza păcatelor. 



84 


Arhiepiscop Justinian Chira 


O mănăstire are un rol deosebit de important. Ea îl 

poate trezi pe un tânăr la adevărata viaţă. Eu am venit la 

mănăstire în 1941, eram de 20 de ani, deci am trecut prin 

toate fazele vieţii de mănăstire. Nimic nu-mi este străin 
> 

din viaţa călugărilor. Pe toate le-am gustat, pe toate le-am 

pătimit şi eu, bune şi rele, ispite şi virtuţi mari. Frăţiile 

voastră mă ascultaţi, dar s-ar putea să vă ispitească gândul: 

„Apoi, ce ştie Inaltpreasfinţitul de greutăţile mele, de 

ispitele mele?” Le ştiu pe toate, fraţilor, le cunosc pe toate. 

M-am bucurat când Părintele Stareţ a venit luna 

trecută cu un grup de la Mănăstirea Putna. M-am bucurat 

foarte mult. M-am bucurat apoi când am vizitat Putna 

anul trecut. Aud şi acum cât de frumos au cântat clopotele, 

atunci când am intrat pe poarta mănăstirii. Clopotele 

au un mare rol. Si toaca. Toaca este instrumentul din 
> 

primele zile ale creştinismului, pentru că atunci nu existau 

clopote. Clopotele au apărut mai târziu în Răsărit, când 

dogele Veneţiei a donat împăratului de la Constantinopol 

câteva clopote. Şi când le-a pus împăratul în turnuri şi 

când a poruncit să fie trase, tot Constantinopolul, toţi 

locuitorii capitalei, au căzut în genunchi. Li s-a părut 

că aud clopotele din cer. In Vechiul Testament, în loc 

de clopote se foloseau trâmbiţele. Preoţii ieşeau la slujbe 

cu trâmbiţele şi adunau poporul. Când era vorba de 

rugăciune, atunci trâmbiţele sunau o anumită melodie. 

Când era vorba să se adune poporul pentru război, 

trâmbiţele sunau altfel. 

> 

Vă spuneam cât de mult m-am înălţat sufleteşte 

când am intrat la Putna ultima dată, iar frăţiile voastre 

7 > 

m-aţi primit în dangăt de clopote. Atunci, în gândul 
meu şi-n neputinţa mea, m-am rugat foarte fierbinte 
la Dumnezeu pentru călugării putneni. Am fost foarte 
plăcut impresionat de Liturghia care s-a făcut apoi la 
sfânta biserică, de rugăciunile care s-au spus. 

Mă bucur în mod deosebit că m-am întâlnit cu voi 
acum. Bine aţi venit! Să luăm putere unul de la altul. 
Totdeauna o astfel de întâlnire este binecuvântată. 

Ne spun Sfinţii Părinţi că cea mai mare suferinţă în 
iad este aceea că sufletul nu poate comunica cu nimeni. 
Trăieşte într-o singurătate înspăimântătoare. Nu vede 
pe nimeni şi nu poate lua legătura cu nimeni. De aceea, 
întâlnirile duhovniceşti sunt importante, ele sunt ca o 
Liturghie, fiindcă, prin aceste întâlniri, creşte, cu ajutorul 
lui Dumnezeu, comuniunea dintre noi. 

E aşa de frumoasă viaţa monahală! De exemplu, ţin 
minte când eram şi eu frate şi mergeam la coasă, şi la fân, 
şi la sapă. Aşa mă simţeam de bine împreună cu ceilalţi, 
era extraordinar! E adevărat că eu nu prea eram vesel, 
pentru că mi-a fost dragă cartea. Şi mergeam la sapă, iar 
pe drumul către sapă mă mai uitam pe câte o carte. Un 
frate m-a pârât atunci la Stareţ, i-a zis că: „Fratele Chira 
şi când merge pe drum stă cu nasu-n carte. Nu se va alege 
nimica de el”. Dar Părintele Stareţ i-a răspuns: „Ăsta care 
merge pe drum cu nasu-n carte va face treabă bună”. 

Noi, călugării, trebuie să-i ajutăm pe cei din familiile 
noastre cu rugăciunea. Citeam în Vieţile Sfinţilor o 
întâmplare. Un călugăr îşi ajuta fratele care era în lume. 
Şi fratelui său îi mergeau toate mai prost, tot mai rău, 

pentru că monahul dădea bani, ajutoare primite de 
mănăstire. Şi, într-o noapte, îngerul Domnului s-a arătat 
şi i-a spus: „Nu-i mai da bani şi ajutoare fratelui tău. N-ai 
voie, pentru că îi dai fără binecuvântare. Lasă-1, el trebuie 
să dea la mănăstire”. Când o încetat să-l mai ajute, a 
început să-i meargă fratelui din ce în ce mai bine şi apoi 
a început el să sprijine mănăstirea. 

Noi, călugării, trebuie să avem o înstrăinare de mamă, 
de tată, de frate, de soră. Şi noi avem aci fraţi şi părinţi 
care au fost căsătoriţi. Am fost staret 29 de ani, dar 
niciodată nu am dat din bunurile mănăstirii la rudenii, 
niciodată. E adevărat că s-ar fi simţit foarte prost dacă le 
dădeam ceva. 

Am avut trei surori care au fost de mai multe ori la 
noi, la Rohia. Şi, când ajungeau la mănăstire, aproape tot 
timpul erau încărcate cu alimente. Când se întorceau, le 
spuneau rohienii: „Vedem că vă duceţi încărcate la Rohia, 
iar apoi vă întoarceţi cu sacul gol!” Toţi oamenii din 
jurul mănăstirilor sunt foarte atenţi la ce se întâmplă-n 
mănăstire. Ei cunosc întâmplările din mănăstire. Cei 
care-s în jurul mănăstirilor pot fi cei mai buni prieteni, 
dar pot fi şi cei mai mari duşmani ai călugărilor. Iar 
surorile mele răspundeau: „Noi nu venim să luăm de la 
mănăstire. La mănăstire se aduce, nu se ia.” De aceea, să 
fim atenţi. Şi chiar dacă, să zicem, ai pe cineva ca să-l 
ajuţi, totul trebuie făcut cu blagoslovenie. 

Foarte mare importanţă se dă, fraţilor, la ascultare. 
In Vieţile Sfinţilor se insistă foarte mult pe ascultare. Şi 
ca model pentru ascultare îl avem pe însuşi Hristos. El 

s-a făcut ascultător până la moarte şi încă moarte pe 

cruce {cf. Filip. 2, 8). Fiul lui Dumnezeu totdeauna a fost 

ascultător fată de Dumnezeu-Tatăl. Vă aduceţi aminte 
> > 

când a hrănit cu cinci pâini şi cu doi peşti cinci mii de 
bărbaţi, în afară de femei şi de copii ( cf. Mat. 14, 15-21)? 
Hristos a ridicat ochii la cer şi, cu puterea Tatălui, a 
binecuvântat pâinişoarele şi peştii, încât s-a putut hrăni 
acea mulţime de oameni. Toate momentele importante 
din viata Mântuitorului, El le făcea în ascultare fată 
de Tatăl din ceruri. Fiul lui Dumnezeu era supus şi 
ascultător. Vă aduceţi aminte, pe Cruce, în momentele 
cele mai grele, Tatăl şi-a întors faţa de la Fiul. Atunci s-a 
simtit Hristos cel mai nefericit. Nu cuiele l-or durut asa 

y y 

de rău, nu rănile, nu răutăţile oamenilor. L-o durut când 
o văzut că Tatăl L-o părăsit. Şi-o strigat: Eli, Eli, lama 
sabahtani?, adică: „Dumnezeul Meu, Dumnezeul Meu, 
pentru ce M-ai părăsit?” (Mat. 27, 46). 

L-a părăsit pentru că asupra lui Hristos erau atunci 
toate păcatele noastre: de la Adam până la sfârşitul lumii. 
A fost momentul cel mai greu în Patimile lui Hristos, 
atunci când S-a văzut părăsit, lăsat singur pe Cruce, de 
Tatăl din ceruri. In afară de acest moment, însă, absolut 
toate faptele pe care le-a făcut Hristos, El le-a făcut din 
ascultare faţă de Tatăl ceresc, cu binecuvântarea Tatălui, 
în comuniune cu Dumnezeu-Tatăl. De aceea, ne învaţă 

7 y 

Sfinţii Părinţi că mândria si neascultarea sunt cauza 

y y y 

tuturor păcatelor. 

Care-i cel mai mare păcat pe care l-a făcut Adam? 
Neascultarea. I-a dat Dumnezeu o poruncă: „Din toţi 

pomii din rai poţi să mănânci, iar din pomul cunoştinţei 

binelui şi răului să nu mănânci, căci, în ziua în care 

vei mânca din el, vei muri negreşit!” (Fac. 2, 16-17). 

N-avea voie să mănânce decât numai dacă ar fi primit 

binecuvântare de la Dumnezeu-Tatăl. Dar Adam l-a 

ascultat pe satana şi a mâncat. Şi a atras asupra lui şi 

asupra tuturor urmaşilor lui toate blestemele şi toate 

suferinţele sub rodul neascultării. Căci nu numai noi, 

călugării, trebuie să fim ascultători. Tot omul care-i pe 

pământ trebuie să asculte de Dumnezeu pentru a dobândi 

viata cea veşnică. Si în viata de toate zilele trebuie să ne 
> ) > > 

deprindem să ascultăm. 

Vă mărturisesc că am fost 29 de ani stareţ aici, în 

această sfântă mănăstire, şi, de multe ori, am ascultat eu 

de cei mici. De multe ori, ca stareţ, n-am dormit nopţi 

întregi, pentru că mă gândeam la soarta fiecăruia. Şi 

atunci trebuia ca să mă fac rob eu; ca stareţ, eram robul 

obştii, robul părinţilor. Că numai atunci îi poţi ajuta. Nu 

se poate cu bastonul. Chiar dacă nouă, episcopilor, ne 

pune în mână bastonul, cu o formulă: „Păstrează-1, pe cei 

drepţi mângâie-i, iar pe cei neascultători îndreaptă-i”. Nu, 

nu asa se face. Nu aceasta este misiunea unui conducător. 
) 

Misiunea este ca să se facă slugă tuturor - aşa zice 
Scriptura: „Şi care este mai mare între voi, să fie slujitorul 
vostru” (Mat. 23, 11). Şi cea dintâi slugă într-o episcopie, 
ştiţi cine-i? Nu portarul, nici secretarul. Episcopul este 
cea dintâi slugă, pentru toţi. El trebuie să fie treaz, să fie 
atent la tot ce se întâmplă-n eparhie, să se gândească la 
fiecare preot de la marginea eparhiei, să se gândească la 

soarta lui, la problemele lui, la greutăţile lui, la patimile 
lui, la suferinţele lui şi, ca episcop, să facă tot ce poate ca 

să uşureze viata subalternilor lui. 

) > 

Rolul important pe care-1 are episcopul în viaţa 
eparhiei îl are şi-n familie bărbatul, şi-n mănăstire stareţul, 
si toti ceilalţi care au ascultări de conducere. Tu munceşti, 
îţi faci ascultarea. Când ai încheiat, te duci, te culci 
liniştit, te rogi liniştit, grija o laşi în spatele stareţului şi a 
iconomului. Dar, dincolo de asta, grija o laşi în seama lui 
Dumnezeu. Pentru că Dumnezeu este Acela care, prin 
slugile Lui, conduce cerul şi pământul. 

Când am auzit că veniţi la noi m-am gândit: „Cum 

i-aş putea eu ajuta, cum le-aş putea uşura greutatea 

părinţilor care vin la mine?” Şi le-oi zice, aproape ca la 

Scriptură: „Argint şi aur nu am” (Fapt. 3, 6), dar harul şi 

binecuvântarea lui Dumnezeu le împărtăşesc la cei care 

vin să mă întâlnească, să mă vadă. Mă rog lui Dumnezeu 

în fiecare noapte să-mi dea cuvânt şi să pot răspunde 

celor care îmi cer sfatul si îndrumarea. Pentru că nu sunt 

> 

numai problemele voastre. La noi, la Episcopie, ca şi la 
mănăstire, după cum bine ştiţi, zilnic vin mulţi cu traista 
plină de probleme. Şi vin şi ţi-o pun în faţă, o varsă în 
faţa ta. Toate problemele, toate greutăţile, toată mizeria. 
Aşa facem şi noi la spovedanie. Ne ducem la duhovnic, 
toate ale noastre le punem în faţa lui, le punem în braţe la 
el. Fii liniştit, că el va răspunde de acum încolo de toate. 
De toate păcatele. Şi el are datoria ca să se roage foarte 
insistent la Dumnezeu pentru iertarea păcatelor noastre. 

Chiar ieri făceam nişte notite - am nişte caiete 

unde-mi fac diverse însemnări. Si chiar ieri am reflectat la 

> 

slujba de duminică, pe care am făcut-o aici, la mănăstire. 

Slujba a fost foarte frumoasă. Am avut patru preoţi, doi 

diaconi şi a fost foarte multă lume. Eu m-am gândit, m-am 

cercetat: „Am dat un răspuns bun la aceşti oameni care au 

venit aici, în munte? Le-am dat eu sfatul cel sănătos sau 

oamenii au plecat decepţionaţi că nu au primit răspuns la 

problemele cu care au venit la mănăstire?” Asta înseamnă 

mare răspundere, foarte mare răspundere. 

Mă bucur tare mult că ne-am întâlnit. Nu în toate 

zilele poţi merge la stareţ. Nu în toate zilele poţi merge la 

un episcop, la un duhovnic. Dar ai lângă tine, permanent, 

un duhovnic. Cum se cheamă acest duhovnic? Propria 

ta conştiinţă este cel dintâi duhovnic al tău. Ea îti 
) > > 

spune ce e bine, ce e rău. Aşa funcţionează conştiinţa 

omului credincios. Sunt si oameni care ucid si fac toate 

> ) 

fărădelegile, fără ca să-i mustre conştiinţa. Aştia-s un 

fel de demoni, că numai dracii nu au conştiinţă. Pe 

ei nu-i mustră fărădelegile pe care le fac împotriva lui 

Dumnezeu. Dar oamenii normali au conştiinţă. Si cel 

> > > 

dintâi duhovnic este propria ta conştiinţă. Am dreptate? 
Nu trebuie să mergi la episcop, nu trebuie să mergi la nu 
ştiu ce duhovnic vestit, ci întâi să asculţi vocea sufletului 
tău, graiul propriei tale inimi şi al conştiinţei tale. Apoi, 
după aceasta, te duci şi la duhovnic. Un bun duhovnic 
îl poţi avea, oarecum, şi pe colegul tău, pe fratele tău. 
Te duci la el, nu-i spui lui ca la duhovnic, dar te duci 
la el, stai de vorbă cu el atunci când ai o tulburare. Nu 

toate încercările sunt de la diavol, ci si de la Dumnezeu. 

7 > 

Dumnezeu ne mai încearcă, altfel ne-am mândri si am 
dormi toată ziua. 

Dar apare această încercare şi eşti neliniştit. Şi, dacă 
te duci la colegul tău, la fratele tău, nu-i spui: „Măi, am 
venit că-s tare neliniştit. . .” Ci mergi la el asa si schimbi 
două vorbe şi se poate risipi neliniştea. Lui satana îi 
face mare plăcere ca să taci, să nu spui, să nu te plângi 
la nimeni, ci, dimpotrivă, să clocoteşti în tine; şi asta 
unde duce? La disperare, la deznădejde. Şi deznădejdea 
duce la pieirea veşnică. De aceea, întâi ţinem cont de 
glasul inimii, de glasul conştiinţei, apoi stăm de vorbă 
si cu fratele nostru - si asta ştiu că faceţi. Si noi toti, în 
mănăstire, stăm de vorbă unul cu altul. Ai un frate care 
îţi este mai apropiat, ai un prieten - iată binecuvântarea 
lui Dumnezeu. 

Prietenia este un dar extraordinar de la Dumnezeu. 
Aproape toţi marii înţelepţi preţuiesc foarte mult 
adevărata prietenie. Există prietenie binecuvântată de 
Dumnezeu şi există prietenie blestemată de Dumnezeu. 
Dacă prietenia ta este spre bine, atunci e binecuvântată 
de Dumnezeu, dar dacă prietenia ta este cârdăşie, este 
tovărăşie în cele rele, atunci ea este un blestem. Se spune 
că prietenul de aproape îţi este mai de folos decât fratele 
pe care îl ai departe. 

V-as întreba: când a vorbit Domnul Iisus Hristos 

y 

despre prietenie? In Evanghelia după Ioan, capitolul 15, 
versetul 14. Ce zice Hristos acolo? „Voi sunteţi prietenii 
mei”. Teribil! Fiul lui Dumnezeu, împăratul cerului şi al 
pământului, ne oferă prietenia. Aproape incredibil! Atâta 

bunătate la Mântuitorul lumii: „Voi sunteţi prietenii mei”. 
Numai că Mântuitorul condiţionează această prietenie. 
Acceptă să fie prieten cu tine, dar condiţionat. Şi care-i 
condiţia? „Dacă faceţi ceea ce vă poruncesc” (Ioan 15, 14), 
atunci sunteţi prietenii Mei, ne spune tuturor Fiul 
lui Dumnezeu. E clar! Tot aşa, între fraţi, prietenia e 
valabilă dacă prietenul tău este un factor benefic, dacă 
te ajută la cele bune, la cele ziditoare. Atunci prietenia 
este reală, adevărată. E o mare bucurie când te întâlneşti 
cu o persoană care ştii că are gândul tău, gândeşte cum 
gândeşti şi tu. Inima lui bate în ritm cu propria ta inimă. 
Asta-i extraordinar! Acesta-i un lucru foarte mare. 

Uneori, viaţa celor din lume poate fi mult mai trudită, 
mai chinuită, decât a noastră, a celor din mănăstire. 
Pentru că si ei se zbat între lumină si întuneric, între a 
asculta cuvântul lui Dumnezeu si a-1 călca. Nici cel din 

y 

lume nu are dreptul să facă ce-1 taie capul. Şi el trebuie 
să fie, într-o anumită formă, tot un călugăr, dacă vrea să 
dobândească viata cea veşnică. Si el trebuie să-si păstreze 
curate trupul şi sufletul. Nu are fecioria, dar îi este de 
trebuinţă curăţia. Fecioria o au puţini, ea este, într-un 
fel, culmea virtuţilor. Dar, cei din lume este bine să se 
străduiască pentru a agonisi starea de curăţie. 

Un om curat nu este depravat, nu-i desfrânat, nu-i un 
om care-şi batjocoreşte propriul lui trup, iar mădularele lui 
nu le face mădulare ale păcatului. Asta este extraordinar 
de important! Şi el trebuie să facă ascultare. Şi el trebuie 
să slujească. Cel din lume are mai multe obligaţii, mai 
multe greutăţi decât avem noi, monahii. La noi... care e 

călugăr cuminte, dacă e decis şi-şi face ascultarea, atunci 
e foarte uşor. I-a spus stareţul sau economul: „Facem 
treaba aceasta.” El nu mai trebuie să se zbuciume: „Ce mă 
fac, ca să fie pâine pe masă şi lumină-n casă?” De astea 
are grijă mai-marele. 

Tăcerea se spune că este de aur, iar vorba e de argint. 

Este vorba de tăcerea roditoare. Nu tăcerea obişnuită, 

că şi prostul tace. Asta nu înseamnă tăcere. Ci să taci, 

când trebuie să taci. Tăcerea este de aur când nu grăieşti 

decât ceea ce trebuie si când trebuie si unde trebuie. Asta 
) ) 

înseamnă tăcerea. Nu că pur şi simplu am tăcut. Aşijderea 
şi cuvântul. E de argint când e o vorbă curată ca argintul, 
o vorbă matură, o vorbă serioasă, o glumă cu bun simţ. 
O glumă proastă este un păcat. 

Tăcerea aceasta, frăţiile voastre o cunoaşteţi, căci 
călugărul e mare prieten cu tăcerea. El are chilia lui, în 
care poate să trăiască în tăcere. 

Care lucrare ne sfinţeşte cel mai mult - ascultarea, 

mersul la slujbe sau canonul ? 

Care lucrare ne sfinţeşte mai mult? Aceea pe care o 

facem cu credinţă si cu dragoste. Aceea ne sfinteste. Si cel 

ce face la bucătărie este tot atât de vrednic ca si cel care 

> 

este la altar. Depinde cum faci, cum împlineşti lucrarea. 
Dacă faci lucrarea ca pentru Dumnezeu atunci da, e bun. 
Ascultare înseamnă si mersul la biserică si canonul. Si 

) ) j 

atunci, aceasta este cu adevărat sfântă si binecuvântată 
de Dumnezeu, care-i făcută cu evlavie, cu credinţă, cu 
dragoste, cu toată dăruirea ta. Cunoaşteţi, din vieţile 

sfinţilor, întâmplarea cu părintele care, atunci când a 
intrat în biserică, s-a speriat când i-a văzut pe aproape toţi 
oamenii fără cap. Iar îngerul i-a spus: „Toţi aceştia fără 
cap sunt numai cu trupul în biserică, cu mintea hoinăresc 
si cine ştie la ce ticăloşii se gândesc”. 

Trebuie mare atentie la ascultare. Nu faci ascultare 
> 

fată de staret, ci faci ascultare de Dumnezeu. Toate 
ascultările pe care le facem, indiferent că-i la bucătărie, 
că-i la grajduri, că-i la coasă, toate să le facem ca pentru 
Dumnezeu. Atunci e bine primită jertfa ta. Dacă le 
faci cu ură şi cu nemulţumire, nu te împărtăşeşti de 
binecuvântarea ascultării. 

Este o întâmplare, tot din Pateric. Vă rog să citiţi 
zilnic câte un cuvinţel din Pateric-, sper că aveţi asta la 
tipic. Nu să-l iei şi să-l citeşti sistematic de la cap la coadă. 
Iei Patericul sau Sfânta Scriptură şi citeşti un crâmpei, cu 
acesta te culci şi meditezi la ce ai citit. Unii călugări pot 
fi proprii lor duşmani. Dacă un monah este nemulţumit 
de toate, critică pe toată lumea, judecă toate, bârfeşte 
pe toată lumea, el se otrăveşte singur, este propriul său 
duşman. In Pateric se spune cum un călugăr îl judeca pe 
un altul care ducea o viată de sfinţenie si care intrase în 

y y y 

cinul monahal după ce în lume avusese mari dregătorii. 
Sfântul şi-a dat seama cu duhul că este judecat şi l-a 
chemat pe acest călugăr nechibzuit şi l-a întrebat: 

- Dumneata din care cetate eşti? 

y 

— Nu sunt orăsean. 

y 

- Cu ce te-ai ocupat în lume? 

- Am fost pândar. 

- Si unde ai dormit? 

> 

- In câmp, cu o piatră sub cap. 

- Cu ce te-ai hrănit? 

- Ce găseam: pâine uscată, apă. . . 

- Uite, eu am fost mare dregător în cetatea Romei şi 

am avut sute de servitori, bogăţii, case mari, mâncăruri 

alese, paturi de aur. Acum, la toate acestea am renunţat 

şi am un călugăr care mă serveşte, am o mâncare cât de 

cât bună, am sandale în picioare. Care a jertfit mai mult 

si cine a venit la mai multă odihnă? Eu sau tu? Tu din 
> 

pândar ai ajuns monah şi o duci mai bine decât în lume. 

Şi s-a trezit călugărul care judecase şi şi-a cerut iertare 11 . 

Toate lucrurile sunt aşa cum le priveşti. Dacă eşti 
mereu nemulţumit, eşti mereu nefericit. Cu nemulţumirea 
pe care o manifeşti, tu eşti cel care suferă; te otrăveşti pe 
tine, personal, nu pe stareţ sau pe cei pe care îi judeci. 

Am pus întrebarea aceasta fiindcă, de multe ori, nu 
avem timp şi trebuie să alegem: „Ori mă duc la biserică, 
ori fac ceva din canon, ori merg la ascultare”. Există o 
nelinişte: „Măi, ce fac ? Mă duc acum la biserică, dar 
sunt foarte împrăştiat cu mintea. Dacă stau la chilie şi 
mă rog, poate mă mai adun”. Alegerea aceasta este de 
multe ori grea. 

Ţine minte: din toate câte un picuţ! Dacă nu mergi la 
biserică, atunci faci mare păcat. Adică, poţi să mergi, dar 
nu te duci. Văd şi eu prin unele mănăstiri: la slujbe sunt 


11 Cf. Patericul, Pentru Awa Râmleanul, p. 221. 

doi-trei călugări. Ceilalţi unde sunt? Unde? Nu poate 
răspunde: „Am fost la fân”. Dar fânul ăla nu-1 puteai 
face până atunci? Sau: „Am tăiat lemne”. De ce nu ţi-ai 
păstrat un timp de dus la biserică? In realitate, de multe 
ori, călugărul nu merge la biserică nu pentru că nu are 
timp, ci pentru că-1 „lucrează” vrăjmaşul. 

Nu-i un semn bun când monahul nu mai este atras de 
slujbele bisericii. El simte, aşa, un duh rău. întotdeauna 
- n-aţi observat asta? - când vrei să te rogi, să-ţi faci 
pravila, să mergi la slujbe, îţi scoate vrăjmaşul altceva în 
faţă. Dacă din voia mea nu merg la biserică, nu-mi fac 
pravila, nu mă rog, ăsta este un mare păcat. Dar dacă 
nu din voia mea nu pot ajunge la slujbă, ci fiindcă sunt 
în ascultare sau din alte pricini binecuvântate, atunci 
absenţa este justificată. Dar, dacă absenţa ta este din alte 
motive, pentru că n-ai vrut să te duci, ci ai stat prin curte, 
te-ai dus nu ştiu pe unde. . . Asta se întâmplă pe la mai 
multe mănăstiri... Nu ne organizăm frumos, aşa, ca să 
ne facem treaba şi să lăsăm timp şi pentru rugăciune, şi 
pentru pravilă. Zice Sfântul Serafim: dacă zici de trei ori 
Doamne miluieste, dar din toată inima ta, e ca si cum ai 
face o pravilă întreagă. Asta dacă chiar nu ai avut timp de 
pravilă. Dacă însă nu-ţi faci pravila din rea voinţă, atunci 
e grav de tot. Si satana asa-ti face: îti găseste de lucru, 
numai să nu te rogi. 

Aici este gravitatea: când o faci ostentativ, când 

absentezi de la datorii în mod intenţionat. Dacă eşti 

> ) 

bătrân, eşti neputincios şi acolo, pe pătucul tău, nu poţi 
citi, n-ai ochii sănătoşi, dar ai mintea sănătoasă, poţi să 

zici, la nesfârşit, Doamne miluieşte şi-i ca o Liturghie, ca 
o slujbă sfântă. 

Odată, când eram stareţ, un frate care avea ascultarea 
la bucătărie mi-a zis: „Iertaţi-mă, Părinte Stareţ, eu îs mare 
păcătos, că nu am putut pleca de la bucătărie şi a trebuit 
să pregătesc masa. Vă invidiez pe Sfinţia Voastră şi pe 
ceilalţi care aţi fost la biserică; eu a trebuit să stau aici, pe 
lângă oale”. Atunci i-am spus: „Tu ai făcut un lucru foarte 
plăcut lui Dumnezeu. Noi ne-am dus la biserică îmbrăcaţi 
frumos, curaţi, am cântat, ne-am bucurat, am lăudat pe 
Dumnezeu, în condiţii deosebit de plăcute şi de frumoase, 
iar tu ai stat aici, pe lângă foc. Te-ai jertfit pentru ceilalţi, 
ca noi, atunci când venim de la biserică, să avem mâncarea 
pusă pe masă. Tu ai merite mai mult decât noi toţi care 
am fost la biserică.” Depinde cum lucrezi şi ce lucrezi şi 
cum priveşti lucrurile. Poţi să fii la orice ascultare, dar să 
fii cu sufletul şi cu inima la biserică; să te gândeşti - „In 
clipele acestea se face Sfânta Liturghie”. 

înaltpreasfinţia Voastră şi părintele Arsenie 
Papacioc aţi vorbit, în sens duhovnicesc, de un viitor 
mare şi important pentru România şi români. Puteţi să 
ne spuneţi mai mult ? 

Aceasta este destinaţia. . . La ora actuală România este 
> 

ţara cu poporul poate cel mai credincios, cu credinţa cea 
mai curată. în România sunt cele mai multe mănăstiri 
şi schituri pe cap de locuitor. Nu trebuie să ne mândrim. 
Dar aceasta este realitatea. Şi aceasta ne este garanţia 
unui viitor strălucit. Pentru că popoarele care au pierdut 

legătura cu Dumnezeu sunt popoare condamnate la 
îmbătrânire şi pierire, aşa cum au pierit atâtea imperii. 
De ce au pierit? Pentru că n-au avut o credinţă dreaptă în 
adevăratul Dumnezeu. Ei s-au închinat la idoli, au pierdut 
legătura cu Dumnezeu şi atunci au devenit vulnerabili. 
Românii sunt cotaţi pe plan mondial drept unul dintre 
cele mai credincioase popoare. Cum se face că, dintre 
toate ţările care se aflau sub ocupaţia comunismului, 
numai în România aproape toţi cetăţenii erau botezaţi? 
Sau unde ai pomenit astăzi să fie o ţară plină de mănăstiri, 
iar mănăstirile acestea să nu fie pustii? Poţi să negi viitorul 
strălucit pentru un popor care dă astfel de odrasle, cum 
sunt tinerii care au îmbrăţişat viaţa monahală? Desigur, 
nu suntem desăvârşiţi, asta-i adevărat. Sigur că suntem 
plini de păcate şi noi, asta-i iarăşi adevărat. Dar, paralel 
cu aceasta, suntem şi plini de o evlavie şi de o credinţă pe 
care foarte greu le găseşti în alte părţi. 

Românul adevărat este un om cu frică de Dumnezeu. 
Sunt şi români fără evlavie. Sunt, dar nu aceştia reprezintă 
regula. Nu uscăturile reprezintă pădurea, codrul, ci 
copacii sănătoşi. Şi noi suntem un codru sănătos, un 
codru frumos. Poporul român e ca o pădure frumoasă 
de stejar. Mă uit la credincioasele din Maramureş; fiecare 
parcă-i Maica Domnului. Uscate de vânt şi de muncă, 
cu ochii curaţi. Si bărbaţii si femeile sunt ca nişte asceţi, 
ca nişte sihastri. Pentru un stropuşor de plăcere, trudesc 
toată viaţa. Poporul munceşte mult. 

Acum trecem printr-o perioadă grea, ne-a pervertit 
şi regimul trecut. Oamenii şi-au pierdut dragostea de 

muncă. Ani de zile, aproape 50 de ani, oamenii spuneau: 

„Apăi, de ce să muncesc, că şi aşa nu am niciun folos? îmi 

iese ceva doar atât cât pot fura”. Am pierdut dragostea 

de muncă. Am început să trăim înşelându-ne şi minţind, 

aşa ne-a învăţat regimul trecut. Ne-am pierdut dragostea 

de pământ, ne-am pierdut dragostea de familie. După 

Revoluţie au năvălit toti. Mă doare sufletul si când văd câţi 
> > > > 

tineri au plecat în ţări străine si au lăsat tara de izbelişte. 

Ţara, livezile s-au pustiit toate. Trebuie să aducem usturoi 

şi nu mai ştiu ce din alte ţări, când noi avem aici pământ 

care poate produce tot ce avem nevoie. Lăsăm pustii 

pământurile noastre şi noi mergem ca să câştigăm bani în 

altă ţară. La asta a dus proasta organizare a ţării. Ţara are o 

proastă organizare pentru că nu avem încă o clasă politică 

matură. Regimul trecut n-a format personalităţi politice 

care să aibă frică de Dumnezeu, n-a format un grup de 

oameni nobili care să fie gata să se jertfească pentru ţară. 

înainte, toţi eram slugi. Cum comanda Partidul, aşa se 

făcea. Am rămas oameni fără voinţă. Si acum trebuie să 

> > 

ne formăm cu totii, să devenim o tară cu oameni formaţi 

sub toate aspectele, inclusiv din punct de vedere politic. 

Va trece un deceniu, două decenii, un secol şi atunci 

vom deveni şi noi echilibraţi. Vom avea, cu ajutorul lui 

Dumnezeu, oameni politici maturi, o pătură de oameni 

nobili care să ştie să conducă. Până atunci trudim si noi 
> > 

ce putem, că iată, am ieşit dintr-un sistem unde dictatura 
făcea totul şi noi eram simpli roboţi. 

Nu e vorbă în vânt că România şi poporul român au, din 
punct de vedere duhovnicesc, un viitor strălucit. Aceasta, 

dacă nu va veni o catastrofă peste lume, iar forţele oculte 
vor pune mâna pe frâiele planetei şi vor face tot globul 
un iad. Atunci şi noi vom fi în rând cu toate popoarele. 
Marele pericol nu sunt bombele atomice, ci aceste forţe 
malefice care caută să pună stăpânire pe întregul glob. Iar 
noi, cei care credem în Dumnezeu, avem tocmai această 
vocaţie: de a nu lăsa întunericul să stăpânească în lume. 
Aceasta este misiunea noastră, părinţilor. Numai prin 
simpla ta prezenţă, ca şi monah nelipsit de la ascultare, 
aduci slavă lui Dumnezeu şi lupţi ca forţele infernale să nu 
se statornicească pe pământ, să nu pună stăpânire pe toţi 
oamenii. Noi cultivăm - de la om la om, de la sat la sat - 
credinţa, încrederea în Dumnezeu, dragostea, evlavia. 
Toate acestea sunt acte şi fapte prin care aducem slujbă 
Luminii, Adevărului, dreptăţii lui Dumnezeu. Viaţa 
noastră nu este o viaţă fără scop şi fără rost. 

La Episcopie unul dintre funcţionari, vicar, era mai 
bătrân, mai slăbuţ. . . a şi murit. Şi spunea: „Apoi, eu vreau 
să mă retrag, pentru că şi aşa nu fac nimic. Atunci, ce rost 
are? Aduceţi altul”. Şi atunci i-am spus: „Părinte vicar, nu 
ai dreptate. Prezenţa ta aici, chiar dacă ţi se pare că nu 
faci nimic, este o prezenţă importantă. Eşti cât o armată 
întreagă prin faptul că eşti aici, pe fază”. Nu trebuie să 
faci ziduri sau nu ştiu ce. Este importantă prezenţa ta 
intr-un loc. Omul potrivit la locul potrivit - acesta este 
monahul. El este o prezenţă a lui Dumnezeu pe pământ, 
este un înger în trup. Avem datoria să ne ostenim, ca 
să devenim îngeri în trup. Şi atunci am adus folos, nu 
numai poporului român, ci întregii umanităţi. 

Mănăstirile sunt ca nişte nuclee care iradiază lumină: 

> 

aici e Putna, aici e Rohia. . . Când vor stinge toate candelele 

de pe pământ, când se vor pustii toate altarele, atunci va 

veni Antihrist. Până când există o candelă în fata icoanelor 

> 

lui Hristos, până când există un altar, până când există o 
Liturghie, până când există un Doamne miluieşte, nu poate 
veni Antihrist. Nu se poate statornici. Masoneria e foarte 
neputincioasă. Dumnezeu, ne spune psalmistul, râde de 
cei care se luptă împotriva Sa {cf. Ps. 2, 4). Astea sunt nişte 
minciuni - că poţi să-L biruieşti pe Dumnezeu din ceruri. 
Forţele întunericului sunt acelea care trebuie biruite de 
noi prin rugăciune, prin post, prin asceză, prin sfinţenie, 
prin gândurile bune. Un gând bun, fraţilor, poate dărâma 
puterea iadului. Vorba ta bună, închinăciunea pe care o 
faci înainte de a te aşeza în pat, toate sunt importante. Prin 
toate acestea biruim; suntem, cu ajutorul lui Dumnezeu, 
mai puternici decât iadul. 

Nu credeţi că există un risc pentru noi, ca popor, să 
ne considerăm cei mai credincioşi ? 

y 

Da, părinte, ar fi un risc, dacă ar fi o minciună. Numai 
că ceea ce credem noi si ceea ce vedem noi, nu-i o minciună. 
E o realitate. Este un popor evlavios. Păcătos, dacă vrei, dar, 
cu toate acestea, un popor cu credinţă în Dumnezeu. 

V-am pus această întrebare pentru că am observat 
în viaţa personală că, atunci când te simţi un pic mai 
credincios, imediat eşti supus unui risc de a cădea şi poţi 
să-ti faci viata de izbelişte. 

y J y y 



102 


Arhiepiscop Justinian Chira 


Aşa este. Numai că, vezi, vine şi contraponderea. 
Adică nu poţi ajunge niciodată la ideea că eşti desăvârşit. 
Poţi să ajungi la aşa ceva? Ai dumneata sentimentul ăsta? 

Noi nu putem spune că suntem desăvârşiţi. Avem 
încă foarte multe de făcut. Dar, deocamdată, începutu-i 
acesta: este un popor sănătos, un popor cu speranţă, un 
popor iubitor de Dumnezeu, râvnitor. 

L-am auzit, nu demult, pe un politician cum spunea: 

„Biserica-i pe primul loc, deocamdată”. Mereu se repetă: 

deocamdată. Adică, puterile întunericului speră că 

Biserica va veni pe locul doi, pe locul zece şi vor ajunge 

ei pe primul loc. Ori, cu toate păcatele noastre, aici e 

forţa noastră: suntem un popor modest, un popor care 

ne vedem de treabă. Mulţi dintre aceşti oameni care 

> > 

au plecat de a rămas ţara de izbelişte sunt, în realitate, 
oameni care s-au sacrificat. Degeaba dădea cu sapa, că nu 
ieşea nimica. Mulţi dintre aceştia care au plecat au făcut 
o jertfă extraordinară, părăsindu-şi ţara şi pământul în 
care sunt îngropaţi strămoşii lor; s-au dus în ţări unde 
aproape că nu s-a auzit de dreapta credinţă. 

Mă iertaţi, poate nu e chiar la locul ei întrebarea, 
în 29 de ani de stăreţie aţi spus vreodată unui monah: 
„Pleacă!”? 

Niciodată nu am alungat de la uşa mea pe nimeni. 
A plecat de la sine. Dar eu l-am răbdat. Am avut un 
consilier care era pătimaş. Am avut un călugăr care era 
pătimaş. Nu i-am pedepsit. I-am răbdat. Până la urmă, nu 
i-a mai răbdat pământul, cum spune vorba românească. 

Arde pământul sub picioarele celui care nu se osteneşte 
pentru viaţa întru Hristos; simte că e alungat de alte 
puteri, nu de autoritatea bisericească. 

Eu nu am făcut caz de autoritatea mea si nu fac nici 

y 

acum. Sunt de 19 ani Episcop al Maramureşului şi am 
aceiaşi consilieri cu care am început. Dintre ei, doi au 
murit. Dar încolo, nu i-am schimbat niciodată. Crezi 
că erau perfecţi? Crezi că erau desăvârşiţi? Crezi că nu 
aveam eu motive să fiu nemulţumit, să fiu scandalizat? 
I-am răbdat! Am încercat nu să-i schimb pe oameni 
din funcţii, ci să schimb viata oamenilor. Asta nu-i o 
soluţie - că-1 schimbi din funcţie. In fiecare lună pui alt 
secretar eparhial, în fiecare an pui alt consilier, în fiecare 
an schimbi maicile de la bucătărie. . . Asta nu. De 19 ani 
n-am schimbat pe nimeni, dar s-au schimbat oamenii cu 
care lucrez. 

Am un cuvânt al Mântuitorului la care tin foarte 

y 

mult: „învătati-vă de la Mine, că sunt blând si smerit cu 
inima şi veţi găsi odihnă sufletelor voastre” (Mat. 11, 29). 
Schimbă-te pe tine şi apoi încearcă să-i schimbi pe ceilalţi. 
Nu rezolvi nimic dacă îi schimbi pe oameni din funcţii, 
asa cum schimbi cămăşile. 

y y 

Când mă lovesc de o încercare, de o problemă, mă 
gândesc: ce ar face Hristos în situaţia aceasta? De aceea, 
este bine să cunoaştem Evanghelia şi vom găsi răspuns 
prin ceea ce a făcut Hristos în cazuri similare. Şi soluţia 
este foarte importantă: să rabzi oamenii! Nu rezolvi 
problemele schimbând oamenii. Numai în cazul în 
care ţi-ai ales oameni care nu corespund. Dacă eşti un 

conducător înţelept trebuie să-ţi alegi colaboratorii de 
care să nu te plângi mai târziu şi să zici: „Am greşit, m-au 
decepţionat”. 

Când am fost ales Episcop de Maramureş, Patriarhul 
mi-a spus: „Eşti ales Episcopul Maramureşului şi 
Sătmarului, Preasfintite. Acum caută-ti colaboratori!” 
Aceasta mi s-a părut cea mai grea sarcină pe care mi-a 
dat-o Patriarhul - să-mi caut colaboratorii. Pentru ca 
să poţi rezolva o astfel de problemă trebuie să-i cunoşti 
pe oameni. Să nu fii subiectiv. De buni, de răi, dar să-i 
cunoşti. De mine, din mila lui Dumnezeu, nu s-au putut 
ataşa lichelele. Da, i-am primit cu dragoste, am vorbit 
cu ei, dar am păstrat o oarecare distanţă. In suflet nu 
mi-or intrat aceştia care joacă teatru, care înşeală lumea; 
pe aceştia nu i-am putut suporta. Şi-am avut - consider 
eu cu smerenie, nu cu mândrie - un dar de la Dumnezeu: 
să-i cunosc pe oameni. Căci eu văd, dincolo de ochi, 
sufletul omului. La mine, prin ochi vorbeşte sufletul. 

Cât de grea este dobândirea harului Duhului Sfânt 
despre care vorbeşte Sfântul Serafim de Sarov? 

Este mult mai uşoară decât credem - dacă suntem 

y 

seriosi si dacă luăm lucrurile în serios. Asta-i tot. Adică, 

y y 7 

să ştim: ce sunt eu, ce trebuie să fac eu. Pentru că nu 
trăim ca să dobândim averi, ci menirea noastră este să 
dobândim harul Duhului Sfânt. Asta este chemarea 
noastră si asta înseamnă să iei în serios viata. Si harul lui 

y y y 

Dumnezeu vine. Harul lui Dumnezeu este un dar. Dar 
nu întotdeauna harul ţi se dă gratuit. Harul trebuie să-l 

cucereşti. A cuceri harul este tocmai aceasta: a lua viata în 
) > 

serios. Atunci e foarte uşor, mai uşor decât vă închipuiţi. 

Ştiţi ce înseamnă a fi serios? A fi împlinit. încrederea s-o 

ai în Dumnezeu si atunci eşti permanent serios si vesel si 
> >1 > > 

bucuros. In aceasta să fii. 

Crucea ta, crucea ta cea sfântă de monah să nu o 
târâi după tine, ci s-o iei frumos pe umăr, oricât ar fi de 
grea, chiar dacă mai trebuie să te apleci sub greutatea ei. 
De multe ori ţi se pare că te-o părăsit Dumnezeu şi că nu 
mai are milă de tine, te gândeşti că ai făcut păcate de care 
te sperii şi tu. Dar, dacă îţi duci crucea cu umilinţă, dacă 
te umileşti, dacă te pocăieşti, harul lui Dumnezeu vine. 
Mai ales este foarte importantă spovedania, mărturisirea 
păcatelor. Prin aceasta devii liber, devii din nou ca un 
copil. Prin mărturisirea păcatelor îţi câştigi curăţenia 
inimii şi a sufletului; cum spunem în rugăciune: „Inimă 
curată zideşte întru mine Dumnezeule şi duh drept 
înnoieşte întru cele dinlăuntru ale mele” (Ps. 50, 11). Este 
rugăciunea marelui David care, după ce a greşit mult prin 
desfrâu şi ucidere, iată că ne-a lăsat acest psalm care este 
zguduitor. Harul lui Dumnezeu nu se poate aşeza dacă 
inima nu este curată, ci este plină de ceartă, de duhul 
vrajbei. Dar, luând lucrurile în serios, nu îţi este frică nici 
de ispite, nici de satana, căci, cu ajutorul lui Dumnezeu, 
tu eşti mai puternic. 

Fiinţa cea mai vulnerabilă, cea mai neputincioasă 
este diavolul. El tot ce face, face prin vicleşug sau prin 
minciună, dar n-are putere. Şi, cu atât mai mult, este bine 
să te nevoieşti pentru a dobândi harul lui Dumnezeu... 

Poţi asta, dacă iei viaţa călugărească în serios. Poţi ajunge 

la contemplare, dar trebuie să o iei de jos, de la purificare 

şi eliberarea de păcate. Iar această eliberare nu o începi de 

unul singur, ci cu ajutorul duhovnicului. Şi atunci ai urcat 

prima treaptă, apoi urci a doua treaptă şi tot aşa. Nu e 

un lucru imposibil contemplarea şi unirea cu Dumnezeu. 

Creştinismul face imposibilul posibil! Asta este vocaţia 

noastră: să zburăm la Cer. Viata noastră creştinească este 

> ) 

o depăşire, în sens duhovnicesc, a lucrurilor fireşti. Vă 
mărturisesc: din momentul în care eşti hotărât pentru o 
anumită ţinută, ajungi să-ţi îndeplineşti hotărârea. Cazi, 
te ridici; cazi, te ridici; până când nu mai cazi. Aşa ne 
îndeamnă Biserica: „De câte ori vei cădea, scoală-te şi te 
vei mântui!” 12 Nu ai dreptul să zici: „Pe mine m-o părăsit 
Dumnezeu, eu nu pot ca să mă învrednicesc de harul 
Sfântului Duh”. Nu! Asta-i absolut de la satana. Se poate 
să te ridici! De o mie de ori voi cădea, de o mie de ori 
mă voi ridica, iar până la urmă voi birui, cu ajutorul lui 
Dumnezeu - şi asta ţi-o spune un episcop la 88 de ani, 
care a mers pe drumul acesta, cum zice Lucian Blaga: 
„Deal-vale, deal-vale. . .” 

Spuneţi-ne un cuvânt despre smerenie. 

Smerenia este, într-un fel, cel mai uşor lucru. Mândria 

este o absurditate. Cu ce te mândreşti tu? Este ceva ce 

) 

n-ai primit? (cf 1 Cor. 4, 7) Tot ce avem noi, am primit. 
Poţi să te mândreşti că ai un chip frumos? Nu. Puteai 


12 Cf. Patericul, Pentru Awa Sisoe, p. 230. 

să ai o faţă desfigurată, dar Dumnezeu te-o făcut om 
întreg. Poţi să te făleşti cu darurile pe care le-ai primit 
de la Dumnezeu? Nu. Numai un ignorant se mândreşte. 
Numai un om prost se trufeşte, ca să zic pe româneşte. 

Poţi să fii demn; există şi, hai să zicem, o mândrie 
curată. Adică ai o ambiţie faţă de satana: „Nu mă las 
eu călcat în picioare de tine, satană!” Nu este rău să ai 
această mândrie şi maiestate. Asta nu mai e păcătoasă. 
Şi pe drum trebuie să merg ca om, nu fâţa-fâţa. Trebuie 
să ai o ţinută, o haină curată, un chip îngrijit, că prin 
toate acestea impui şi zideşti pe cei care te văd. Toate să 
fie cu smerenie adevărată şi cu dreaptă socoteală. Nu pot 
concepe ca un om normal şi un creştin să se mândrească. 
Dar, încă o dată: demnitatea creştină, aceasta e frumoasă! 
Când cunoşti cât de micuţ eşti tu în fata lui Dumnezeu, 

) > y > 

când te vezi pe tine în faţa Universului că nu eşti nici cât 
o gâză, când gândeşti şi aprofundezi toate acestea, te mai 
poţi mândri? Dimpotrivă, te umileşti. 

Cum putem afla cine suntem ? 

Din Antichitate, din filosofia greacă, a rămas până 
la noi un cuvânt: „Cunoaşte-te pe tine însuţi!” A te 
cunoaşte pe tine, asta-i problema cea mai grea. Nu ne 
cunoaştem. Doctorul Alexis Carrel, laureat al premiului 
Nobel, a scris cartea Omul, acest necunoscut , o mare carte 
a secolului trecut. El arată în această lucrare că omul este 
atât de complex, are atâtea taine. Noi suntem o adevărată 
minune a Universului, o coroană a creaţiei dumnezeieşti. 
Trebuie să căutăm permanent ca să aflăm cine suntem. 

Şi atunci vom găsi. Dar nu vom găsi niciodată un 
răspuns mai deplin decât cuvântul Scripturii care ne 
învaţă că omul este chip şi asemănare a lui Dumnezeu 
(< cf. Fac. 1, 26). Fiinţa noastră-i o mare taină. Eu când 
văd un om, mă plec în faţa chipului lui Dumnezeu care 
este în el. 

Trebuie să te cunoşti. In primul rând să ştii că nu 
eşti o simplă umbră. Eşti o creatură nemuritoare. Ai o 
viaţă în tine de care răspunzi. Dacă nu vei avea grijă de 
darurile pe care ţi le-a dat Dumnezeu, vei cădea în patimi 
şi atunci focul iadului va „rezolva” toate problemele. . . 

Ce sunt eu?! Sunt o mică creatură a lui Dumnezeu, 
sunt o creatură foarte iubită de Dumnezeu. Cum îi 
spunem lui Dumnezeu în slujbele noastre? „Iubitorule de 
oameni”. Cum scrie în Scriptură: „Căci Dumnezeu aşa a 
iubit lumea, încât pe Fiul Său Cel Unul-Născut L-a dat 
ca oricine crede în El să nu piară, ci să aibă viaţă veşnică” 
(Ioan 3, 16). Când zice „lumea”, nu este vorba de cer şi 
de pământ, e vorba de fiinţa omenească. Fiinţa unui om 
e o adevărată lume, un om este un adevărat univers. în 
fiecare om este o scânteie din lumina dumnezeiască. Asa 
de mult iubeşte Dumnezeu lumea, încât pe propriul Său 
Fiu L-a dat ca să Se jertfească pentru mântuirea tuturor 
oamenilor. 

Dacă toate acestea le ştim, nu ne mai tulburăm fiindcă 
nu pricepem ce este cu noi pe acest pământ. Cunoaşte-te, 
aşa cum ţi-a descoperit Dumnezeu, frate! Cât ne spune 
Dumnezeu, să-I mulţumim. Dumnezeu ne-a descoperit 
tot ceea ce ne trebuie pentru a ne salva sufletul. Ne-a 

făcut cunoscut atât cât poate raţiunea şi trăirea noastră 
să cuprindă. 

Sunt atâtea taine ascunse în persoana umană, încât 

medicul, omul de stiintă rămân uluiţi atunci când îl 

analizează în profunzime pe om. Suntem o taină a acestei 

lumi. Poate că cea mai puternică dovadă a existenţei 

Creatorului ceresc este alcătuirea si existenta omului. 

) > 

Hazardul, întâmplarea nu puteau crea aşa ceva. Nu este 
posibil ca omul, inelul de legătură dintre lumea văzută 
şi cea nevăzută, să fi apărut dintr-o întâmplare. El este 
o creaţie a Stăpânului ceresc. Pe celelalte vieţuitoare 
şi întreaga creaţie le-a făcut Dumnezeu prin cuvânt 
(cf Fac. 1, 1-25). Numai omul a fost creat cu mâinile lui 
Dumnezeu, din ţărână. 

Apoi, cum ne învaţă Scriptura, a suflat Dumnezeu 

asupra omului şi s-a făcut omul „fiinţă vie” (Fac. 2, 7). 

Asta este ceva care ne obligă, nu-i aşa? E teribil la cât ne 

obligă pe noi atâta cinste pe care am primit-o de la Tatăl 

ceresc, atâta valoare pe care Dumnezeu o acordă omului. 

Şi, în final, ce aşteaptă Dumnezeu de la noi? Vrea ca să 

devenim fiii Fui, după har. Asta vrea. Că putea să ne 

creeze ca pe nişte roboţi. Dar Dumnezeu nu ne vrea robi, 

nu ne vrea nişte robotei. Dumnezeu ne vrea fii care să 
) > 

iubească, care să trăiască, care să gândească, care să creeze. 

Ce ne-a dăruit Dumnezeu? Care-i una dintre marile 
calităţi cu care l-a înzestrat Dumnezeu pe om, ca să poată 
deveni fiu al Său? Fiberul arbitru, voinţa liberă. Pe noi ne-a 
creat Dumnezeu cu voie liberă. Noi putem să ascultăm 
şi putem să nu ascultăm de Tatăl ceresc. Toate celelalte 

creaturi văzute n-au voie liberă si nu au suflet raţional; ele 
se conduc după instincte. Omul se conduce după raţiune. 
Gândeşte, creează, vorbeşte, scrie poezie, face tablouri, face 
ştiinţă, face artă, face tot ce vrei. Omul poate deveni sfânt 
şi atunci dobândeşte, la modul cel mai deplin, asemănarea 
cu Dumnezeu! Atunci el are în mod deplin o raţiune 
luminată de Duhul Sfânt. Oricare om poate ajunge, cu 
ajutorul lui Dumnezeu şi prin voia lui proprie, în rândul 
marilor sfinţi. Acesta trebuie să fie scopul existenţei noastre, 
al celor care îmbrăcăm haina călugărească: să ajungem 
sfinţi. Asta aşteaptă Dumnezeu de la noi. 

Vom pleca acasă cu multă râvnă. Ce ar trebui să 
facem ca să punem tot foc peste foc, ca să nu se stingă 
râvna pentru cele duhovniceşti ? 

E normal să pui această întrebare. Pe foc trebuie 
mereu să arunci câte ceva ca să ardă în continuare. Si 

y 

râvna aceasta trebuie mereu s-o întăreşti. Nu putem să 
stăm tot timpul de vorbă cu un episcop sau cu părintele 
stareţ sau cu părintele duhovnic, însă avem lângă noi 
sfintele cărţi, Sfânta Scriptură şi scrierile Sfinţilor Părinţi. 
Pe acestea să le avem ca hrană. Râvna trebuie să ti-o 

y 

înnoieşti permanent. Eu, de exemplu, când sunt mai 
supărat, când am probleme, nu las ca să fiu frământat şi să 
mă gândesc că preotul cutare mi-o făcut multe probleme 
sau altceva de felul acesta. Eu, pur şi simplu, iau lângă 
mine un prieten. Stau de vorbă cu el. Şi prietenul, dacă 
am stat cu el, îmi sporeşte puterea. Prietenul acesta se 
numeşte cartea de folos sufletesc. 

Când eram aici stareţ, aveam lângă camera unde 
dormeam o altă cameră care avea toţi pereţii căptuşiţi cu 
cărţi. Veneam seara de la slujbă decis, foarte decis: „Nu 
mai citesc în seara aceasta nimic, trebuie să mă odihnesc, 
să mă culc, că mâine am treabă”. Si intram în camera 
aceasta unde sunt cărţile, aşa, ca un soldat, ca un paşă. 
Când eram la jumătatea camerei, vedeam undeva o carte 
şi-mi ziceam „Ia să văd, măi, ia să văd”. Luam cartea şi 
o deschideam şi mă pomeneam că s-o făcut ziuă şi încă 
nu am închis cartea. Uitasem de toate necazurile, de 
toate ispitele, înţelegi? E o soluţie. Foarte mult insistă 
Sfinţii Părinţi ca să se citească din cărţile sfinte. Sunt 

y > > 

foarte, foarte bune. Că nu ai în toate zilele un duhovnic 
la îndemână, nu ai în toate zilele un episcop ca să stai 
de vorbă. Şi, dacă mergi, poate nu are timp sau nu are 
dispoziţie sufletească. Atunci îţi aminteşti că-1 ai lângă 
tine pe acest prieten. 

Eram aici după Decretul din 1959. Şi am rămas singur 
în mănăstire, că toti au fost daţi afară. Am rămas eu cu 
o băbuţă care făcea treabă la bucătărie. Şi era o noapte 
pustie, grozavă, era extraordinar de întuneric. Eu eram 
înspăimântat. Şi cum stăteam întins, pe pat, am dat cu 
mâna de Sfânta Scriptură. Eu am obiceiul acesta, să pun 
Biblia la capul patului. Deodată s-a făcut lumină, s-o 
împrăştiat tot pustiul acela. Aşa m-am bucurat, aşa m-am 
mişcat sufleteşte, aşa mi-a provocat o speranţă şi-o încredere, 
şi-o bucurie, când am dat cu mâinile de Scriptură. 

Altădată, tot după Decret, pe la ora 10 noaptea, bate 
cineva la uşă. Şi am răspuns: „Pofteşte! ” A venit un diacon 

care plecase la Bucureşti şi lucra acolo ca sculptor, mare 
sculptor. Am stat de vorbă cu el în cameră la mine. Pe 
atunci nu erau becuri în mănăstire. La Rohia, lumina am 
introdus-o foarte târziu. Scriam la lumânări de doi bani, 
de aceea mi-am distrus vederea. 

După ce am stat de vorbă împreună, am ieşit în curte. 
Era prin decembrie. Urlau pădurile, era un vifor şi un 
pustiu, urlau toate pădurile. Şi părintele s-a oprit, s-a uitat 
la mine şi mi-a zis: „Vai, Părinte Stareţ, cum puteţi sta aici 
singur, în toată pustia asta? Eu nu aş putea sta nici 5 zile, 
n-aş putea suporta singurătatea asta!” I-am răspuns: „Eu 
nu mă simt singur, nu simt că-i pustiu. Uită-te, scările 
acestea sunt pline la hram, îs mii de oameni. Eu îi văd 
şi acum cu ochii sufletului. Ii văd în jurul meu, nu simt 
deloc pustiul”. 

Vin la mine tot felul de cărturari şi le spun: „Măi oameni 
buni, la foarte multă lume le este frică de singurătate”. 
Adică, îs în familie şi se simt singuri. Sunt în societate şi se 
simt singuri. Pustiu în mijlocul societăţii. Dar, în realitate, 
sufletul este pustiu, lipsit de o credinţă vie şi de aceea se 
simte singur oriunde ar fi. De multe ori le zic la cei care 
mă vizitează: „Fraţilor, uitati-vă la mine. Eu si dumneata 
suntem aici, la mine, în birou la Episcopie, dar nu suntem 
singuri. Lângă noi sunt duhurile, îngerii şi demonii. Nu 
suntem singuri. Văzduhul este plin de duhuri”. 

Dacă am un flecuşteţ de aparat de radio, sucesc de 
un buton şi ascult, văd că atmosfera-i plină de melodii. Şi 
dacă am un aparat mai perfecţionat, un televizor, văd că 
atmosfera-i plină de imagini. Iată, pot să ascult Moscova, 

pot să aud Parisul, pot să ascult şi New York-ul. Astăzi se 
spune că nu mai putem trăi izolaţi. Este plin văzduhul de 
sunete, de imagini, de cuvinte. Dar, când omul, din punct 
de vedere duhovnicesc, se desăvârşeşte, atunci poate intra 
în comuniune cu Dumnezeu, cu lumea duhovnicească. 
Lumea spirituală există. E lângă noi. îngerii şi demonii 
sunt spirite, sunt duhuri, dar nu sunt atotprezente, numai 
Dumnezeu e prezent totdeauna, pretutindeni. Numai 
Dumnezeu este atotprezent. îngerii şi demonii sunt 
fiinţe limitate. Uneori, diavolul nu-i lângă tine, dar tu 
spui: „M-o ispitit satana!” Nu te-o ispitit satana deloc, 
te-o ispitit prostia ta din cap. 

Doamne ajută! Vă binecuvântez şi îi mulţumesc lui 
Dumnezeu că ne-am întâlnit. 

Să vedeţi unde mi-o făcut părinţii locul de veci... 
Pentru că eu mereu am spus că vreau să mă înmormântez 
la stâlpul porţii mănăstirii. De ce? Dintr-un motiv 
foarte simplu: pentru că un bun gospodar, dacă are un 
câine care a murit şi care i-a fost drag, nu-1 aruncă, ci îl 
îngroapă undeva, la stâlpul vraniţei. Şi atunci eu, ca un 
câine credincios, am dorit să fiu înmormântat la stâlpul 
porţii mănăstirii. Când veţi mai veni pe aici şi nu ne-om 
mai întâlni, să puneţi o lumânare acolo, la mine... îmi 
promiteţi? Că atunci nici eu nu vă voi uita, când voi 
trece dincolo. Trebuie să ne ajutăm unii pe alţii, ca să 
dobândim raiul. 




Dorul de rai îl duce pe om în rai 13 


Sunt foarte multe momente în care deznădăjduim. 
Ce să facem în astfel de cazuri ? 

Deznădejdea este fructul păcatului. Şi necredinţa 
este fructul păcatului. Cunosc un tânăr care a mers la 
mănăstire şi pe urmă a plecat. . . De ce? Pentru că tinereţea 
lui era încărcată de nişte patimi urâte, grele. Şi atunci i-a 
slăbit credinţa. Adică erau păcate din acestea mari - cum 
spunem în rugăciune: „Păcatele tinereţilor mele şi ale 
neştiinţei mele, nu le pomeni Doamne” {cf. Ps. 24, 7) — , 
păcate strigătoare la cer, împotriva firii. Căutaţi ce 
înseamnă păcate împotriva firii, sunt cele care se făceau 
în Sodoma şi Gomora. Păcatele grele, din copilărie, 
din tinereţe, îţi provoacă o înstrăinare de Dumnezeu, 
o îndepărtare de Dumnezeu. O pustiire se întâmplă 
înlăuntrul tău. Şi te simţi apoi chinuit, aruncat în starea 
aceasta de descumpănire, de deznădejde. Şi atunci, în 
acest caz, ce zic Sfinţii Părinţi? Nu primi astfel de gânduri. 

13 Fragmente din interviul acordat unor studenţi la Facultatea de Teologie 
din Iaşi, la Baia Mare, în 7 aprilie 2009, publicat în numărul din acelaşi an 
al revistei „Cuvinte către tineri”, editată de Mănăstirea Putna. 

Aruncă-le de la tine, aruncă-le în capul satanei. Aşa ne 
învaţă Sfinţii Părinţi. Clar! Mărturiseste-le la spovedanie. 
Aşa trebuie făcut când îţi vin gânduri din acestea diabolice, 
gândurile acestea spurcate, care sunt, de obicei, urmare a 
fărădelegilor, a spurcăciunilor din trecut, sunt o urmare a 
lipsei noastre de pocăinţă. 

Intr-o primă fază se poate ajunge la disperare. Apoi, 
a doua fază este deznădejdea, în sensul de pierdere a 
nădejdii în Bunul Dumnezeu. Disperarea vine în 
momentele foarte grele. Aceasta trebuie s-o calci în 
picioare, să zdrobeşti capul şarpelui. S-o alungi de la tine. 
Dacă nu poţi, du-te la un frate, la un coleg apropiat şi-i 
spune: „Măi, am venit fiindcă am început să mă dau cu 
capul de pereţi, am început să înnebunesc”. Disperarea 
este o stare a nebuniei, în fond. Şi stai de poveşti cu el 
şi uiţi de deznădejde. Şi, mai ales, aleargă la duhovnic! 
Spovedania şi Taina împărtăşaniei împrăştie deznădejdea. 
Prin spovedanie, prin împărtăşirea cu Trupul şi Sângele 
lui Hristos, prin post şi prin rugăciune, putem să biruim 
toate aceste ispite. 

Vă aduceţi aminte când tatăl tânărului îndrăcit a 
> 

mers la Hristos şi i-a spus: „Doamne, miluieşte pe fiul 
meu [...]. L-am dus la ucenicii Tăi şi n-au putut să-l 
vindece” (Mat. 17; 15, 16). Iar Domnul Hristos a alungat 
duhul cel rău, l-a vindecat pe tânăr; a plecat omul cu 
băiatul sănătos. Apoi, apostolii, foarte scandalizaţi 
şi ruşinaţi, au întrebat: „De ce noi n-am putut să-l 
scoatem?” (Mat. 17, 19). „Pentru puţina voastră credinţă” 
(Mat. 17, 20), a răspuns Mântuitorul. Şi a continuat: „Dar 

acest neam de demoni nu iese decât numai cu rugăciune 
şi cu post” (Mat. 17, 21). Unele confesiuni au anulat, au 
dat cu buretele peste post. Dacă merg tot aşa, mâine vor 
spune că nu trebuie nici să ne rugăm. Iată unde duce 
erezia, înstrăinarea de Ortodoxie. Până la urmă duce la 
pieirea veşnică. 

Cum să avem o legătură permanentă, vie, cu Maica 
Domnului, cu sfinţii, cu îngerii ? 

Printr-un singur mijloc. Când eşti într-o ţară străină, 
cum păstrezi legătura cu familia ta, cu copiii tăi? Cum 
păstrează legătura un om cu copiii lui, cu nevasta lui, cu 
părinţii lui? Prin dor. Moare de dorul lor. Aşa este? Prin 
dor. Moare de dorul ţării lui, moare de dorul pruncilor lui, 
moare de dorul nevestei lui, moare de dorul părinţilor lui. 
Este o legătură? Este adevărată legătura? Tot la fel trebuie 
să ne păstrăm şi să ne cultivăm dorul de Dumnezeu, 
dorul de Maica Domnului, dorul de sfinţi. Să căutăm 
să anulăm barierele care ne răcesc sufleteşte, care ne 
împietresc, prin care uităm de Dumnezeu. 

Dacă cel care este în străinătate îşi permite să cadă 

în uitare, dacă el acceptă să uite de tata, de mama, de 

frate, de soră, de soţie, de copiii lui, atunci cade în toate 

păcatele. Atâta timp cât ţine legătura cu familia, cu toţi, 

atunci dorul îl arde. Nu se poate înstrăina de rânduiala 

creştină, de ţara lui, de familia lui, de părinţii lui, de soţia 

lui. Dacă se uită la o femeie străină, simte că a făcut o 

fărădelege, simte că a pătat memoria familiei lui. Numai 

în limba română există un cuvânt atât de sfânt si atât 

> 

de clar: dorul. Prin acest cuvânt e concretizată această 
legătură extraordinară, inefabilă, între eu şi tu, între om 
si Dumnezeu, între om si familie, între om si tară, între 
om si neam, între om si rai, între om si viata veşnică. . . 

Dorul de rai îl duce pe om în rai. Şi dacă se însoară, 
şi dacă merge în călugărie, îi atras puternic de dorul de 
rai. Dorul acesta de puritate, dorul de a avea o legătură 
cu cele curate şi sfinte şi drepte. Legătura dreaptă, nu 
legăturile strâmbe şi păcătoase, ci legăturile drepte faţă de 
un prieten, faţă de ţară, faţă de părinţii tăi, faţă de soţia 
ta. Aceste legături te ţin aproape de Dumnezeu. 

Vă rugăm să ne spuneţi câteva cuvinte despre îngerul 
păzitor pe care Dumnezeu l-a dăruit omului. De ce ni 
l-a dăruit? Cum să avem o legătură vie cu el? 

Normal că prin credinţă. Trebuie să crezi şi în 
existenţa îngerilor, dacă vrei să ai o credinţă vie. Dacă ni 
s-a spus, atunci trebuie să credem. Dacă mama ţi-o spus: 
„Nu te atinge de sobă, că ai să te arzi!”, mai pui tu mâna 
pe sobă? Nu. Pentru că ai încredere în mama. Tot aşa 
si aici: trebuie să avem încredere în cuvântul revelat, în 
Scriptură, aşa cum au avut încredere şi încredinţare toţi 
marii noştri sfinţi. E plină Scriptura de chipul îngerilor. 
Iată, Tobie. Tatăl lui, Tobit, când îl trimite ca să aducă 
bogăţiile de la rudenii, îi spune: „Găseşte -ţi un om care să 
te întovărăşească” (Tobit 5,3). După ce găseşte un însoţitor, 
Tobit îl întreabă pe acesta din ce neam este. Necunoscutul 
îi spune nişte neamuri. Atunci Tobit îi zice bucuros: „Tu, 
frate, eşti de neam bun şi cinstit” (Tobit 5, 14) şi-l lasă pe 

fiul său să plece cu un asemenea însoţitor. Se duc, apoi 
se întorc, se pun la masă, iar bătrânul Tobit cu fiul său, 
Tobie, vor să-i dea însoţitorului jumătate din averea adusă. 
Iar tânărul însoţitor le spune: „Eu sunt Rafael, unul din 
cei şapte sfinţi îngeri, care ridică rugăciunile sfinţilor şi le 
înalţă înaintea slavei Celui Sfânt” (Tobit 12, 15), apoi se 
face nevăzut. 

E plină Scriptura de astfel de întâmplări. In aproape 
toate momentele cruciale din Noul Testament, se vorbeşte 
de îngerii lui Dumnezeu sau de îngerii căzuţi. Fiecare 
cetate, fiecare familie are un înger păzitor. Fiecare om are 
îngerul personal. Asta ne-a revelat, asta ne-a descoperit 
nouă Dumnezeu. 

Ce zice Mântuitorul în grădina Ghetsimani, când vin 
să-L aresteze slugile arhiereilor şi ale fariseilor? Petru scoate 
sabia să-L apere şi, fiind stângaci - doar era pescar, nu 
soldat -, taie urechea unei slugi. Hristos îi zice: „întoarce 
sabia ta la locul ei, că toţi cei ce scot sabia, de sabie vor 
pieri” (Mat. 26, 52). Acesta a fost un avertisment pentru 
toată istoria omenirii. Cine a scos sabia, de sabie a pierit. 
Războaiele au fost pentru că oamenii nu au ascultat de 
această poruncă: să nu scoată sabia. Scot sabia şi omoară 
pe toţi şi sunt omorâţi toţi. Apoi Hristos a luat urechea 
slugii, a lui Malhus, şi a pus-o uşurel la loc. Pe loc a făcut 
un miracol, iar slugile tot nu au priceput, tot nu au luat în 
seamă. Vedeţi? Toţi aceşti duşmani ai lui Hristos erau ca 

nişte diavoli. Vedeau minunile, vedeau că Hristos e Fiul 
lui Dumnezeu, vedeau că Hristos e Mesia, dar... s-au 
lepădat de El. De ce s-au lepădat de El? Pentru că n-a 

vrut să le fie împărat. Evreii, care nu au crezut în Hristos 

ca Fiu al lui Dumnezeu, au crezut că Mesia va veni si îi 

va pune pe ei să domine întreaga lume. întrucât Hristos 

n-a acceptat această poziţie - „împărăţia Mea nu este din 

lumea aceasta” (Ioan 18, 36) - ei nu voiau să ştie de El. 

Văzându-I toate faptele, văzându-I toată puterea, n-au 

vrut să-L recunoască drept Dumnezeu întrupat, întrucât 

nu le-a îndeplinit interesele lor egoiste, duşmănoase, 

drăceşti. 

) 

Si atunci, ce i-a mai zis Hristos lui Petru? „Sau ti 
se pare că nu pot să rog pe Tatăl meu şi să-Mi trimită 
acum mai mult de douăsprezece legiuni de îngeri? Dar 
cum se vor împlini Scripturile, că aşa trebuie să fie?” 
(Mat. 26, 53-54). Ce înseamnă legiuni? Un număr infinit. 
Asa că are rezerve Dumnezeu, oricâti oameni s-ar naşte, 
fiecăruia îi pune un înger păzitor. Dar şi satana are grijă 
să pună lângă fiecare om un demon. Şi atunci, e lupta 
aceasta între înger şi diavol. 

Satana e un intrus, e un mincinos, un duh rău. 
Când vede că te-ai născut, se înfige şi el lângă tine, vin 
unu, doi, trei, ca să te ispitească şi simţi aceasta în viaţa 
ta. Simţi prezenţa duhului bun, a îngerului: gândurile 
bune, momentele de bucurie curată, pe care orice om le 
are, oricât e de necăjit. Acestea sunt inspirate de îngerul 
păzitor, de iubirea lui Dumnezeu faţă de fiecare om. Vin 
şi gândurile rele, şi disperarea, şi deznădejdea. Acestea 
sunt inspirate de satana. Cu toţii putem să simţim, să 
experimentăm prezenţa binelui şi-a răului în viaţa noastră. 

Ce importanţă să acordăm cărţilor ? 

O importanţă supremă! Mare importanţă să daţi 
cititului! Si scrisului! Acum s-a renunţat la a se mai 

j > 

scrie felicitări. Ii scriem prin e-mail sau îl sunăm. Asta 
nu mai e felicitare. Adevărata felicitare o faci în scris, pe 
o foaie de hârtie. Aceea-i adevărata felicitare. Telefonul 
este un fel de... îti baţi joc de celălalt. Dacă-1 iubeşti si 
dacă îţi este dor de el, îi scrii câteva cuvinte. Acesta este 
semnul dragostei şi al legăturii adevărate! Nu prin telefon 
sau prin internet. 

Eu, când primesc o scrisoare, când primesc felicitări, 
niciodată nu las secretariatul să mi le deschidă. Toate, 
oricâte ar fi de multe, doresc să le deschid eu. Secretariatul 
este obligat să mi le pună pe masă. Eu o deschid pe fiecare. 
După ce mă uit la plic, să văd cât e de frumos, cum e 
adresat, ce şi cum, în sfârşit, atunci mă gândesc, înainte 
de a deschide, la cel care mi-a trimis această scrisoare. Mă 
gândesc: „Omul acesta, când a cumpărat plicul, s-a îngrijit 
să fie un plic mai frumos, s-a gândit la mine să-mi facă 
o bucurie. După aceasta, şi-a făcut timp şi mi-a scris trei 
cuvinte. Apoi mi-a trimis scrisoarea prin poştă - acesta-i 
un semn al dragostei, un semn de respect”. Şi atunci eu 
sunt bucuros că cel care m-a felicitat, m-a iubit, i-a fost 
dor de mine, a dorit ca să-mi aducă o mângâiere. 

Ce cărţi să citim ? 

> 

Cărţi? Dacă puteţi să mergeţi la Rohia, o să vedeţi 

că la mine în birou toate rafturile sunt pline de cărţi. 

Iubesc foarte mult cărţile. Toate aceste cărţi sunt izvorâte 

> > 

dintr-un suflet de om care s-a trudit să scrie ceva. Sigur 
că mă bucur de un roman deosebit, de o poezie deosebită, 
dar şi o poezie mai modestă tot atâta îmi este de scumpă. 
Mă gândesc nu la ce-i pe hârtie, ci la ceea ce este dincolo 
de hârtie, la cel care a creat ideile si le-a aşternut în scris. 
Stau de vorbă cu Platon sau cu Shakespeare, atunci când 
le citesc cărţile. 

y 

Hârtia e numai intermediarul, dar, de fapt, eu stau 
de vorbă, ca de la suflet la suflet, cu cel care a scris opera. 
Eşti de acord? Orice carte merită s-o citeşti, în afară de 
cele care sunt mincinoase, în afară de cărţile care sunt 

7 y 

dubioase, în afară de cărţile care sunt scrise cu un condei 
diabolic - împotriva adevărului, împotriva lui Dumnezeu. 
Pe acelea eşti foarte păgubit dacă le citeşti. Odată, pe 
timpul comuniştilor, l-am văzut pe un seminarist că 
citea o broşură din acelea, de propagandă, împotriva 
religiei. „Ce faci aici?”, l-am întrebat. „Mă documentez”, 
mi-a răspuns. Atunci i-am zis: „Nepriceputule! Guşti din 
otravă. Iţi va otrăvi sufletul şi nu vei putea scăpa uşor de 
ideile pe care le citeşti. Va trebui mult şi bine să te lupţi cu 
aceste minciuni, mereu îţi vor veni în minte. Iţi permiţi 
ca să citeşti astfel de materiale?” 

y 

Iată si o dovadă: un mare artist, un mare cântăreţ de 

y 7 y 

la Opera din Cluj, a venit şi mi-a povestit o întâmplare 
din viata lui. în tinereţea lui, înainte de 1940, a citit o 
carte: Viaţa lui Isus, de Ernest Renan, un răspopit, un 
teolog francez care a scris această viaţă a lui Hristos. Din 
punct de vedere literar este scrisă foarte frumos, foarte 
spiritual. Numai că această carte neagă divinitatea lui 

Iisus, consideră că totul este mit, totul este mitologie. El 

vorbeşte de Hristos ca de o persoană mitică, ca de un 

erou. . . E foarte ispititoare cartea, dar e foarte păguboasă. 

Fiindcă te înstrăinează de Hristos, de dumnezeirea 

lui Hristos, de dragostea Fiului lui Dumnezeu, de 

Dumnezeul nostru. Şi îmi povestea acest artist: „Mi-am 

cumpărat şi eu atunci cartea aceasta şi am început s-o 

citesc. Foarte frumos. Am citit vreo 20 de pagini, foarte 

frumoase, am fost încântat şi, peste noapte, în vis, mi s-a 

arătat Hristos. Si mi-a zis: «Nu citi această carte!» M-am 
> 

trezit şi mi-am spus: «Ce vis e ăsta? Ăsta nu-i un vis 

sănătos. Cum adică, Hristos îmi interzice să-I citesc viata 

Fui?» Si n-am ascultat. Am continuat s-o citesc. Iată, am 

ajuns la bătrâneţe şi nici acum nu am scăpat încă de ideile 

diabolice pe care mi le-a insuflat această carte în suflet. 

Şi acum trebuie să mă lupt împotriva ideilor diabolice ale 

lui Renan”. Aşadar, trebuie să ştii să alegi cărţile pe care 

le citeşti. 

> 

Am împrumutat demult, eram stareţ, o carte 

celebră: Mizerabilii, de Victor Hugo. Mi se pare că în 

timpul regimului comunist s-a mai reeditat. Dar eu 

am citit-o în patru volume apărute înainte de ’40 la o 

editură - Cugetarea - care tipărea cărţi foarte bune. Am 

citit doar câteva pagini. Cartea mi-o împrumutase soţia 

unui preot şi, la vreo lună-două, mă întâlnesc cu ea şi 

mă întreabă: „Părinte Stareţ, v-a plăcut, aţi citit?” I-am 

zis: „Nu, n-am citit-o”. „Dar de ce?” „Am citit vreo 20 

de pagini, dar nu mi-o plăcut şi am renunţat”. „Cum?! 

Ati renunţat? Stiti ce înseamnă această carte? Este ceva 
> > > > 

extraordinar!” Şi am venit acasă şi mi-am zis: „Măi, dacă 
o femeie mă depăşeşte şi o spus că e o carte teribilă, ia să 
văd şi eu ce vrea să spună această carte”. Intr- adevăr, la 
orice carte e mai greu până te obişnuieşti cu personajele, 
cu ideile. Trebuie răbdare. Şi atunci m-am pus pe citit şi 
am tot citit. Am terminat ultimul volum într-o noapte, 
pe la ora 11, plângând ca un copil, în pat. Eram culcat în 
pat când am terminat toată frumuseţea aceasta, cu toate 
aceste adânci semnificaţii. 

Orice carte inspirată de Dumnezeu este bună. Sigur 
că e bine să te profilezi pe cărţile celebre, pe cărţile mari. 
Dostoievski, de exemplu, cu Fraţii Karamazov. Apoi, 
neapărat, ca teologi, nu-i permis să neglijaţi Scriptura. Asta 
să fie pe primul loc. Citeşti o pagină în fiecare zi. Citeşte 
din Faptele Apostolilor sau citeşte Evanghelia după Ioan, 
sau citeşte Facerea. Asta este mult mai important decât să 
stai la televizor, sau pe internet, sau să asculţi la radio. 

Cititul, lectura este pe primul loc. Şi scrisul. Ce zicea 
Ion Heliade-Rădulescu? „Scrieţi, scrieţi fraţilor, numai 
scrieţi!” Nu poţi concepe ca un om intelectual să n-aibă 
si el un caiet unde să noteze câteva idei. A citit o carte, 
are şi el nişte impresii; s-a întâlnit cu cineva important, a 
participat la un eveniment cultural - îşi notează esenţialul. 
Aşa îţi dezvolţi propria gândire, îţi dezvolţi scrisul. Poţi să 
ai si doctoratul; dacă renunţi la lectură, la citirea cărţilor, 
te prosteşti. 

De multe ori vrem să-i ajutăm pe cei din jurul 
nostru: prieteni, rude. Dar aceştia nici nu vor să audă 

de biserică, de spovedanie. Ce putem face pentru ei ? 
Cum să-i abordăm ? 

Trebuie să fii un model. Cum a arătat si Sfântul 

> 

Serafim de Sarov. Stătea de vorbă cu Motovilov care 

din tinereţe se frământa să înţeleagă ce înseamnă să 

dobândeşti Duhul Sfânt. Atunci Sfântul Serafim a 
) 

început să se roage şi i-a spus lui Motovilov: „Uită-te la 

mine. Ce vezi?” Si sfântul strălucea în lumina necreată. 
> 

Se vedea că, intr-adevăr, îl avea pe Duhul Sfânt. 

Aşa şi dumneata. N-ai ce te chinui ca să-l cucereşti pe 

un nepăsător. Majoritatea oamenilor sunt ca nişte catâri, 

mai ales dacă sunt pătimaşi. Mai ales când este vorba de 

păcatele desfrânării, de păcatele necurăţiei. Desfrâul este 

patima cea mai diabolică; ea te înstrăinează de tot ce-i 

frumos, te înstrăinează de Cel care este izvorul frumuseţii 

şi al iubirii. Pe un om cuprins cu putere de astfel de patimi, 

dacă-1 vezi că nu vrea să te asculte, lasă-1 în pace. Tu trăieşte 

frumos, roagă-te pentru el şi poate o să zică la un moment 

dat: „Măi, dar tare îmi place de tine. Cum de...?”; „Aşa 

sunt eu. Am si eu Mentorul meu, Profesorul meu!” 

Nu vă luptaţi cu morile de vânt. Pentru că păcatul 

acesta al necredinţei există oarecum în aproape fiecare 

suflet de om. îndoiala! Toma n-a fost necredincios, dar a 

avut îndoială. El a fost credincios ca toţi ceilalţi apostoli. 

Numai că, în momentul în care L-a văzut condamnat 

pe Hristos la moarte şi L-a văzut că nu reacţionează, L-a 

văzut că Se lasă judecat şi răstignit, el a spus: „Nu mai 

ştiu ce să cred de învăţătorul nostru!” Pe el l-au durut asa 
> > > 

de mult Patimile lui Hristos, încât s-a depărtat de ceilalţi 

apostoli. S-a retras ca un câine atunci când este lovit. 
S-a dezechilibrat, dar nu a fost propriu-zis necredincios. 
Nu putea să conceapă că Hristos a acceptat să fie atât de 
umilit. Poate că fiecare dintre noi ar fi avut aceeaşi ispită. 
Dacă ai avea un prieten, despre care ştii că este cineva, şi-l 
vezi că se lasă călcat în picioare şi nu zice nimic, ai putea 
spune în gând: „Domnule, eu l-am crezut stăpân pe sine 
şi uite ce se întâmplă!” 

Ion Agârbiceanu a fost preot greco-catolic. Cred că 
stiti lucrul acesta. S-a născut ortodox, dar a făcut şcoala 
la Blaj şi a fost sfinţit preot greco-catolic. Am o carte în 
bibliotecă la Rohia, o carte de interviuri luate la diverşi 
scriitori, printre care e şi Agârbiceanu. El spune acolo: 
„Eu, până în anul II de Teologie, am fost ateu. Dar, pe 
urmă, în anul al doilea, am avut un moment, o revelaţie, 
şi m-o luminat Dumnezeu, aşa, ca un fulger, şi am devenit 
credincios şi slujitor al lui Dumnezeu”. Credinţa este un 
dar de la Dumnezeu. Apoi, pe lângă darul lui Dumnezeu, 
trebuie să pui şi tu raţiune. Măi, dacă de mii de ani lumea 
a crezut în Dumnezeu, chiar asa să se fi înşelat toti. . . mii 
de ani? Când văd o construcţie, pot eu să spun că s-a făcut 
de la sine? Tot aşa şi cu întregul univers. Trebuie să fii 
nebun ca să crezi că toată această frumuseţe, toată această 
ordine şi rânduială din univers sau din făptura umană nu 
sunt altceva decât rodul hazardului, al întâmplării. 

De ce unii o duc bine, iar alţii suferă aşa de mult ? 
Sunt foarte mulţi oameni care pun întrebarea aceasta, 
cu durere. 

în primul rând, lumea s-a diferenţiat din momentul 
în care omul a căzut în păcat. Ce a adus păcatul în 
viaţa socială? Haosul. în al doilea rând, nu trebuie să ne 
tulburăm prea mult de treaba aceasta. Discutam aseară 
cu o persoană, medic, ofiţer de grad superior, mare 
comandant. Era şi el, ca toată lumea, foarte frământat 
de atmosfera din lumea de astăzi. Şi i-am spus: „Nu 
este permis pentru un om înzestrat, cultivat, să se lase 
frământat, să se lase aşa de adânc tulburat, cum te văd pe 
dumneata!” E lucru ştiut: tristetea este o boală. Tristeţea 

y y > 

este o mare ispită de la diavol. Se bucură teribil diavolul 
atunci când te vede că eşti trist. Tristeţea este un pas spre 
deznădejde. Nu-i permisă treaba aceasta. E un beteşug. 
Tristeţea te poate aduce într-o stare încât nu-ţi mai poţi 
face rugăciuni, nu te mai poţi bucura de viaţă. Şi, atunci, 
de ce să fii trist? 

Da, e adevărat, în lume sunt multe necazuri. Dar ce-a 
spus Hristos: „în lume necazuri veţi avea; dar îndrăzniţi. 
Eu am biruit lumea” (Ioan 16, 33). Un om normal, un 
om sănătos, un om cu credinţă, chiar dacă are o viată 
mai modestă din punct de vedere material, e mulţumit şi 
îi mulţumeşte lui Dumnezeu pentru toate şi se luptă ca 
să-şi rezolve problemele. Bunăstarea nu este întotdeauna 
rezultatul dreptăţii şi al adevărului. Multe persoane 
îsi înmulţesc averile urmând nişte căi condamnate de 

y y y 

Dumnezeu. 

Apoi, mai e un adevăr: viaţa de aici este o viaţă de 
tranzit. Adică, e foarte, foarte, foarte trecătoare. Din 
moment ce credem că viata noastră nu se reduce la câţiva 

y y 

zeci de ani, ci că ea are un scop etern, atunci nu mai 
condamnăm şi nu mai stăm să-L întrebăm pe Dumnezeu: 
de ce unii-s bogaţi si alţii săraci, de ce unii-s fericiţi si 
alţii nefericiţi? Dumnezeu nu rămâne dator nimănui. 

y > 

Gândiţi-vă la pilda cu Lazăr şi bogatul nemilostiv. Ce ne 
descoperă Hristos în pildă? Existenţa raiului şi a iadului. 
Scopul cu care această pildă a fost spusă a fost acela de 
a-i conştientiza pe oameni că viaţa omului nu se termină 
aici, în această lume. Lazăr a suferit atâta. Şi pe urmă? 
Iată, Lazăr ajunge într-o stare de-o fericire extraordinară, 
iar bogatul într-o stare de chin extraordinar, încât strigă 
la Avraam: „Lie-ţi milă de mine şi trimite pe Lazăr să-şi 
ude vârful degetului în apă şi să-mi răcorească limba, căci 
mă chinuiesc în această văpaie” (Luc. 16, 24). 

E un limbaj metaforic în pildele Mântuitorului, noi 

nu putem să înţelegem cu adevărat ce înseamnă grozăvia 

suferinţei iadului. Infernul este atât de oribil, încât 

depăşeşte cu mult ceea ce mintea omului poate să-şi 

închipuie despre chinurile iadului. Dacă Dumnezeu a 

acceptat să Se răstignească, să Se jertfească pentru noi 

ca să ne scoată din iad, atunci ne putem noi da seama 

ce înseamnă cu adevărat infernul? Cum numeşte 

> 

Mântuitorul iadul? „întunericul cel mai din afară”, acolo 
unde este „plângerea şi scrâşnirea dinţilor” (Mat. 8, 12). 
Nu spune că-i foc. . . Nu. „întunericul cel din afară”. Va 
să zică, ceea ce este în afara Providenţei, în afara ocrotirii, 
a mângâierii lui Dumnezeu. Putem să-L învinuim pe 
Dumnezeu din cauza unor greutăţi pe care tot noi ni le 
provocăm, de care tot noi suntem vinovaţi? Putem să ne 



Trăiţi frumos şi-n bucurie 


129 


îndârjim împotriva vieţii? Viaţa nu-i creată de Dumnezeu 
ca să fie un mijloc de chinuire a omului, ci ca un mijloc 
de a jubila omul, de a se bucura întru Hristos. 

Haideţi să vă zic o mică întâmplare. La un om foarte 
bogat vine un tânăr frumos şi viteaz şi îi spune: 

- Eu sunt foarte sărac, dumneata eşti bogat! 

Atunci, ce-i spune bogatul: 

- Iţi dau ţie toată bogăţia, dacă-mi dai mie tinereţea 

si frumuseţea ta. 

> > 

- Apăi, zice tânărul, nu. 

- Bun, atunci dă-mi cel puţin un picior. 

- Nu, nu, nici atât nu face. 

- Bine, dă-mi un ochi. 

-Nu. 

- Atunci, de ce te plângi că eşti sărac şi că eşti 
nefericit? Iată că tu eşti mai bogat decât mine, care sunt 
un slăbănog şi un bătrân. 

Lucrurile, când le priveşti echilibrat, atunci le vezi în 
lumina lor adevărată şi nu te mai superi din orice fleac. 
E greu uneori, sigur că este greu. Dar povara acestor 
greutăţi este de multe ori rezultatul propriilor noastre 
păcate, al propriei noastre răutăţi. 

Puteţi să ne spuneţi ceva despre rugăciunea 
minţii: „Doamne Iisuse Hristoase, Fiul lui Dumnezeu, 
miluieste-mă pe mine, păcătosul ”? 

Se pot spune multe lucruri. Numai că voi, teologii, 

faceţi cam multă teorie. Ia puneti-vă la treabă si mai si 

aplicaţi ceea ce învăţaţi. Si atunci, mai stăm de vorbă. Un 
1 > > > > ’ 

mare apologet rus discuta cu un prieten de-al lui care era 
învăţat, era un om cult. Iar acest prieten îi spune: 

- Nu, eu nu pot. N-am credinţă. Nu pot ajunge la 
credinţă. Aş vrea să cred, dar nu pot. 

- Nu-i niciun necaz. Apucă-te şi trăieşte ca un 
credincios. Apucă-te şi fă faptele credinţei şi vei vedea 
că vei ajunge să fii cel mai credincios. Posteşte, roagă-te, 
fii milostiv, fii drept, nu fi desfrânat. Trăieşte poruncile 
lui Dumnezeu, trăieşte ca un credincios, trăieşte faptele 
credinţei. împlineşte -le şi vei vedea că credinţa va veni de 
la sine. Pentru că necredinţa, răceala aceasta sufletească, 
înstrăinarea de Dumnezeu sunt rezultatul păcatelor. 

Putem schimba lumea cu rugăciunea noastră? Eu, 
fiind un om păcătos, îmi ascultă Dumnezeu rugăciunea 
făcută pentru aproapele? 

Da, cum să nu! Azi-noapte am deschis o carte, deşi 

mă culcasem decis ca să nu mai citesc. După miezul 

nopţii mi-am zis: „Totuşi, hai să deschid cartea asta, 

numai două pagini să citesc”. Şi m-am pomenit că s-a 

făcut ora 7 dimineaţa. De două-trei nopţi citesc dintr-o 

carte celebră, unde scrie cum unei femei credincioase i-a 

murit copilaşul, iar femeia era disperată şi plângea. Şi 

a trecut pe acolo o femeie desfrânată, care a văzut-o pe 

mama aceea si i s-a făcut milă de ea când a văzut-o cum 
> 

suferea. Şi a început să se roage: „Doamne, tu ştii cât îs de 
păcătoasă. . . Dar, te rog, de data aceasta să mă asculţi, cel 
puţin o dată ascultă-mă şi pe mine: învie copilul acestei 
femei!” Iar copilul a înviat. 

Iată, deci, că rugăciunile făcute pentru alţii, dacă 
sunt spuse cu pocăinţă şi cu dragoste, ajung la tronul lui 
Dumnezeu, indiferent de ce păcate am făcut. 

Uneori ne rugăm, dar nu vedem rezultatul. Spune 
apostolul Iacov: „Cereţi şi nu primiţi, pentru că cereţi 
rău, ca voi să risipiţi în plăceri” (Iac. 4, 3). Uneori cerem 
ceea ce este în dauna noastră sau a semenilor noştri, si 
Dumnezeu nu ne ascultă, asa cum un tată nu-si ascultă 
copilul care îi cere: „Tată, dă-mi să mă joc cu şarpele ăsta”. 

Cât despre rugăciunea inimii, m-au întrebat şi nişte 
mari învăţaţi din America, în urmă cu doi ani. Si le-am 

> > y 

răspuns: „Părintele Cleopa a fost întrebat şi el: Vorbiţi-ne 
despre Rugăciunea lui Iisus. Ce-a răspuns Cleopa? Eu nu 
ştiu ce-i aia . Rugăciunea neîncetată nu este o lucrare prea 
uşoară. Dar fiecare o poate face la măsura lui şi este bine 
ca toţi creştinii să încerce să spună rugăciunea minţii. 
Există o rânduială, dar eu nu merg la rânduială. Le-am 
spus şi celor din America şi vă spun şi vouă: întotdeauna 
când pomenim numele lui Iisus, fug toţi dracii, pentru că 
demonii se cutremură când aud numele Domnului Iisus 
Hristos. 

Poate că întreaga rugăciune - „Doamne Iisuse 
Hristoase, Fiul lui Dumnezeu, miluieşte-mă pe mine 
păcătosul” - e mai dificilă. Poţi să zici doar: „Iisuse, 
mântuieşte-mă pe mine, păcătosul”. Sau cum se spune 
în Acatist: „Iisuse, Fiul lui Dumnezeu, miluieşte-mă”. 
Satana e de acord ca să zici aproape orice cuvânt, dar 
„miluieşte-mă” el nu suportă să audă niciodată. 

Intr-o mănăstire, unde era program foarte precis, la 

miezul nopţii se trăgeau clopotele pentru Miezonoptică. 
Dar, de câteva ori, înainte de miezul nopţii cu o oră, 
începeau clopotele să sune. Şi era o gâlceavă. .. Ieşeau 
călugării de la chilii să meargă la Miezonoptică, dar 
biserica era închisă. Şi atunci îl certau pe clopotar: 

- Măi, de ce-ai sunat mai repede? 

- Dar eu n-am sunat! 

- Nu ai tras tu clopotele!? 

Şi atunci, un cuvios, un frate curat şi curajos, şi-a zis 
în gând: „Lasă că văd eu ce se întâmplă!” Şi s-a ascuns 
undeva, în clopotniţă. A stat acolo pitit. Cu o oră înainte de 
miezul nopţii, au început iarăşi clopotele să sune. Şi-a ieşit 
fratele şi a spus celui care trăgea clopotele: „In numele lui 
Dumnezeu, al lui Iisus Hristos, îţi poruncesc ţie, duhule 
necurat, să rămâi pe loc!” Şi, deodată, au încetat clopotele; 
era satana care încurca treburile... Atunci părintele i-a 
zis diavolului: „Nu-ţi dau voie să pleci de aici, până ce 
nu cânţi şi tu Sfinte Dumnezeule ”. Şi a început să cânte 
demonul, că satana a rămas cu vocea aceea de înger, nu a 
pierdut-o. Cânta satana, încât clocoteau toţi munţii, aşa 
de puternic cânta: „Sfinte Dumnezeule, Sfinte tare, Sfinte 
fără de moarte”, iar apoi se oprea. „Termină cântarea!”, îl 
îndemna călugărul. Şi iar începea: „Sfinte Dumnezeul, 
Sfinte tare, Sfinte fără de moarte”. Iar se oprea. A treia oară 
la fel. Pentru că nu voia nicidecum să zică „miluieşte-ne 
pe noi”. Asta nu voia să zică satana. Nu voia să-I ceară lui 
Dumnezeu ca să-l miluiască. Şi, atunci, a început diavolul 
să-l roage pe călugăr: „Dă-mi drumul, că vine ziua şi mă 
prinde aici”. E o istorioară cu un mare înţeles. 

Rugăciunea inimii, deci, este pomenirea numelui lui 
Iisus Hristos. Pomenind numele lui Iisus, te sfintesti. De 
numele lui Dumnezeu fug toţi dracii, ne spune Scriptura 
(c/TMarc. 16, 17). Dacă nu poţi să o zici în forma dezvoltată, 
zi cel puţin: „Iisuse, Fiul lui Dumnezeu, miluieşte-mă” sau 
doar „Doamne, miluieşte-mă”. Poţi începe să o rosteşti 
mai întâi mecanic, doar cu buzele: „Iisuse, Doamne, 
miluieşte-mă; Iisuse, Doamne, miluieşte-mă”. După un 
an, doi, te-ai obişnuit şi această rugăciune scurtă îţi vine 
de la sine. După aceasta n-o mai zici cu buzele, o zici 
numai în minte. Apoi, dacă te-ai obişnuit şi cu aceasta 
câţiva ani, vine de la sine. Si, când mintea se încălzeşte, 
iar inima tresare de bucurie la numele lui Hristos, atunci 
e bine. Dar puţini ating această performanţă. 

Ce înseamnă a fi teolog? 

A fi teolog înseamnă a fi un om grăitor de Dumnezeu, 
un om care vorbeşte din experienţa trăirii în Dumnezeu. 
Să te ocupi de cuvântul lui Dumnezeu. Asta nu înseamnă 
să te ocupi numai cu studiul teologiei. Toceşti numai 
cărţile, îti însusesti cunoştinţe, dar nu dobândeşti viată 
creştină. De ce se spune că cel mai mare teolog este 
diavolul? El ştie mai multă teologie decât toţi profesorii 
şi decât toţi teologii, dar nu are o viaţă sub puterea 
Duhului Sfânt. De aceea, trebuie să aprofundezi prin 
trăire literatura duhovnicească pe care o citeşti. Aceasta 
nu se poate dintr-o dată. Sunt necesare multe spovedanii, 
rugăciuni. . . Fii atent, învaţă bine tot ce trebuie învăţat. Şi 

reflectă întotdeauna: acestea nu sunt basme, tot ce învăţ 

7 > 

eu nu sunt simple poveşti, tot ce învăţ eu sunt lucruri 

reale! Când studiezi teologia să ai această iubire şi acest 

respect faţă de Biserică şi faţă de învăţăturile ei, să te 

străduiesti să trăieşti ceea ce ai citit. 

) > 

Sfântul Filaret al Moscovei făcea următoarea 
afirmaţie: „Daţi-mi duhovnici buni si voi schimba faţa 
lumii. ” De ce este atât de important duhovnicul încât 
poate să schimbe si faţa lumii ? Cum să se pregătească 
cineva pentru a ajunge un duhovnic bun ? 

Cuvântul acesta este o metaforă. Nu cu puterea de 
la sine, cu puterea sa personală, poate duhovnicul să 
schimba faţa lumii. El nu este decât un instrument, el nu 
este decât ceea ce Dumnezeu l-a pus să împlinească; este 
vorba de o misiune pe care Hristos a dat-o Apostolilor. In 
capitolul 18, versetul 18 din Evanghelia după Matei, se 
spune limpede: „Oricâte veţi lega pe pământ, vor fi legate 
şi în cer, şi oricâte veţi dezlega pe pământ, vor fi dezlegate 
şi în cer”. Asta a spus-o Mântuitorul înainte de Patimi. 
După înviere, într-o seară, pe când apostolii erau adunaţi 
şi stăteau cu uşile încuiate de frica evreilor, apare Hristos 
în mijlocul lor şi le spune: „Pace vouă! Precum M-a trimis 
pe Mine Tatăl, vă trimit şi Eu pe voi”. După aceea suflă 
asupra lor şi le zice: „Luaţi Duh Sfânt; cărora veţi ierta 
păcatele, le vor fi iertate şi cărora le veţi ţine, vor fi ţinute” 
(Ioan 20, 22-23). 

La sfârşitul Evangheliei după Matei, ni se istoriseşte 
cum apostolii vin pe muntele din Galileea şi I se închină 
lui Hristos. Iar Mântuitorul ce spune? Ce declară Hristos 

în faţa colegiului Apostolic? „Datu-Mi-s-a toată puterea, 
în cer şi pe pământ” (Mat. 28, 18). A făcut o declaraţie 
solemnă, înainte de înălţare, ca Stăpân al cerului şi al 
pământului. Apoi, totul este pecetluit prin cuvintele 
cu care se încheie prima Evanghelie: „Iată Eu cu voi 
sunt în toate zilele, până la sfârşitul veacului. Amin.” 
(Mat. 28, 20). 

Mântuitorul ne asigură că această putere n-a fost 
dată numai pentru momentul acela, ci până la sfârşitul 
veacului. Oare Hristos nu ştia că apostolii vor muri peste 
câţiva ani? Şi atunci, cum a zis: „Iată Eu cu voi sunt până la 
sfârşitul veacului”? înseamnă că harul acesta, puterea de 
a lega şi de a dezlega păcatele, porunca de a vesti cuvântul 
lui Dumnezeu este dată urmaşilor apostolilor. Şi urmaşii 
legitimi ai apostolilor sunt numai preoţii Bisericii lui 
Iisus Hristos. Fiecare preot este moştenitorul acestui har, 
are mandat divin, are puterea pe care a avut-o Hristos şi 
pe care a dat-o apostolilor şi prin apostoli preoţilor. După 
ce spovedeşte, preotul nu zice, ca la apuseni: „Eu te iert 
şi te dezleg”. Nu! Nu aşa. La ortodocşi se zice simplu: 
„Cu puterea ce-mi este dată, te iert şi te dezleg de toate 
păcatele tale” - şi cum continuă? 

„In numele Tatălui si al Fiului si al Sfântului Duh 

Va să zică nu în numele meu\ Ci în numele Tatălui si al 

) 

Fiului si al Sfântului Duh. în numele lui Dumnezeu! Nu 
) 

este clar? Şi atunci, ce bine ar fi dacă fiecare spovedanie 
ar fi precum mărturisirea femeii păcătoase, care a plâns, 
cu lacrimi a spălat picioarele lui Iisus, cu părul capului 

I-a şters picioarele şi I le-a uns cu mir de mare preţ! Şi 
atunci femeia a auzit cuvintele dumnezeieşti: „Iertate îti 
sunt păcatele” (Luc. 7, 48). Cu aceste lacrimi trebuie şi 
noi să ne facem mărturisirea, să ne spovedim. 

Rugăciunea noastră, mărturisirea noastră, dacă sunt 

făcute numai de pe buze nu ajung nicăieri. Ele trebuie 

făcute din suflet si din inimă. Să ti se umezească ochii 
> > 

tăi când te rogi lui Dumnezeu. Să-ţi vibreze inima când 
faci o mărturisire în faţa lui Dumnezeu, să ai pocăinţă, 
adică regret. 

In greceşte, la pocăinţă se spune metanoia. Cum s-ar 
traduce în limba română metanoia ? Schimbarea minţii 
sau a firii. Schimbă-ţi firea, cu ajutorul lui Dumnezeu; 
asta înseamnă metanoia sau pocăinţa. Dacă toată suflarea 
care-şi pleacă fruntea la spovedanie şi-ar schimba în bine 
firea, modul de a gândi, s-ar schimba lumea! Dar noi 
ne mărturisim de multe ori fără ca să-L convingem pe 
Hristos că ne pare rău de păcate. Ne spovedim verbal, dar 
nu dovedim că ne pare rău de păcate. Nu ne luăm un 
legământ că nu vom mai repeta păcatul. In spovedanie 
asta trebuie: în primul rând, să mărturiseşti cu regret ce ai 
făcut; asta-i prima condiţie. Satana, desigur, te îmboldeşte 
cu ruşinea, ca să nu te spovedeşti. Tu însă trebuie să nu 
iei în seamă ispita, ci trebuie să-ţi mărturiseşti păcatele cu 
buzele tale, cu regretul tău, cu durerea ta. Şi, în al doilea 
rând, să decizi: „Mă voi îndrepta, voi lupta. Cu ajutorul 
lui Dumnezeu mă voi lupta să mă schimb!” Atunci 
mărturisirea are putere adevărată. 

Vă rugăm să ne spuneţi un cuvânt despre frumuseţea 
vieţii. Acum, după atâţia ani pe care vi i-a dăruit 
Dumnezeu, vi se pare frumoasă viaţa ? 

Cum vezi tu lucrurile pe care tatăl tău le face pentru 
tine? Cum le vezi? 

Bune si drepte. 

Si mai cum? 
î 

Frumoase. 

Şi frumoase! Atunci, ce-o făcut Dumnezeu, cum 

să fie altfel decât frumos? Noi spunem că descoperirea 

lui Dumnezeu este de două feluri: Revelaţia naturală 

> 

şi Revelaţia supranaturală. Ce este Revelaţia naturală? 

Atunci când ni Se descoperă Dumnezeu în creaţie. Aşa 

cum zice psalmistul: „Cerurile spun slava lui Dumnezeu 

şi facerea mâinilor Lui o vesteşte tăria” (Ps. 18, 1). Sfântul 

Antonie cel Mare a umilit un grup de filozofi păgâni cu 

înţelepciunea lui. Le-a zis Sfântul Antonie: „Poftiţi cu 

mine afară” - vorbeau într-o peşteră. Era o noapte ca 

în Orient, extraordinar de frumoasă: cer senin, stelele 

se vedeau mai puternic parcă decât oriunde. Şi le-a zis, 

arătând spre cerul înstelat: „Astea-s cărţile mele. Creaţia 

lui Dumnezeu este cartea care m-a învăţat înţelepciunea! ” 14 

Dacă unii oameni sunt obtuzi si nu văd frumuseţea 

> > 

naturii şi nu simt în ea puterea lui Dumnezeu, eu nu am 
ce să le fac. 


14 Cf. Vieţile Sfinţilor pe lima ianuarie, p. 309. 

Dati-vă seama cât de miraculoasă este creaţia lui 
> > 

Dumnezeu. Dacă iei un pumn de lut, nu ţi se pare ceva 
extraordinar. Ce-i mai presus în lumea aceasta? Aurul, nu? 
Despre pământ oamenii nu prea se înghesuie să spună că 
este la fel de preţios. Dar, totuşi, pământul este lucrul cel 
mai de preţ. Nici aurul, nici diamantele. . . nimic nu-i mai 
preţios. In primul rând, din pământ suntem făcuţi noi şi 
în pământ ne vom întoarce. în al doilea rând, pământul 
acesta e înzestrat de Dumnezeu cu atâtea daruri de care 
rămâi uluit. Din acelaşi pumn de pământ, din aceeaşi 
ţărână, rodeşte grâul, rodeşte porumbul, rodeşte cartoful 
şi toate legumele. în acelaşi pământ îs culorile. Florile iau 
din acest pumn de pământ toate culorile posibile. Din 
acest pumn de pământ ies toate aromele, toate gusturile, 
toate mirosurile! V-aţi gândit vreodată? E fantastic! Iată 
cu câte daruri a înzestrat Dumnezeu pământul. Iată cât 
suntem noi de limitaţi şi de mărginiţi în gândirea noastră. 

Dacă v-aţi angajat ca să faceţi Teologia, trebuie să 

fiţi conştienţi că nu-i de glumit. Este o lucrare extrem de 

serioasă. Dacă în lume este mult bine, e datorită Bisericii 

lui Hristos. Dacă în lume este multă răutate si multă 

) 

confuzie, sunt vinovaţi si unii dintre oamenii Bisericii 
şi unii dintre teologi, pentru că, atunci când vestesc 
învăţătura lui Dumnezeu, nu ştiu să transmită un cuvânt 
viu, un cuvânt cu putere, un cuvânt izvorât din experienţă. 

Aşa că v-aţi angajat la o treabă extrem de serioasă, de 
care va trebui să răspundeţi în faţa lui Dumnezeu. 



Rostul vieţii monahale 15 
> 


Domnul să vă binecuvânteze, fraţilor! Nu trebuie să 

vă ţin prea multe lecţii. Fiecare călugăr se străduieşte să 

fie un adânc cunoscător al cuvintelor Sfinţilor Părinţi. 

> > 

Datoria mea este doar să vă amintesc. La un avvă au mers 
trei monahi ca să-l roage să le spună un cuvânt de folos. 
Doi dintre ei au insistat, punându-i diverse întrebări. Iar 
avva le-a răspuns: „Vă răspund atât cât mă va lumina 
Dumnezeu!” 

Episcopii şi preoţii, când se pregătesc să predice, de 
multe ori mai întâi caută în cărţile de predici. Şi unii 
prezintă predica aşa cum se face la şcoală, ca pe o lecţie. 
Aşa se duc în faţa poporului. De multe ori credincioşii nu 
prea înţeleg ce se vorbeşte şi nu se folosesc aproape deloc. 
Adevăratul cuvânt trebuie să pornească din inimă şi din 
suflet. Dacă predici numai ce ai învăţat din carte, predica 
aceasta este absolut fără nicio valoare. 

Eu nu pot pleca nicăieri fără Scriptură. Când 
am cu mine Sfânta Scriptură, îl am pe Dumnezeu cu 


15 Mănăstirea Putna, 8 iunie 2008. 

mine. Dar nu numai Scriptura, părinţilor, ci şi altă 

carte folositoare duhovniceste. Pentru mine, fiecare 

> 

carte este o fiinţă vie! Sfinţii Evanghelisti au scris cele 
patru Evanghelii din ceea ce a rămas în memoria lor 
de la întâlnirea cu Hristos. Dar n-au putut cuprinde 
tot. Şi Mântuitorul le-a spus foarte limpede că le va 
trimite pe Mângâietorul, adică pe Duhul Sfânt, care va 
mărturisi despre Fiul lui Dumnezeu şi îi va învăţa toate 
{cf. Ioan 15, 26). Deci, atunci când au scris Sfinţii Apostoli 
Evanghelia - cuvântul lui Dumnezeu - au avut nevoie să 
se folosească de memorie. Dar, în acelaşi timp, au avut 
nevoie să fie inspiraţi de Duhul Sfânt. 

Aşijderea, şi un slujitor al lui Dumnezeu trebuie, 
la o predică, să-şi folosească informaţiile pe care le-a 
memorat, dar, în acelaşi timp, trebuie să se roage ca să-l 
lumineze Duhul Sfânt. Să nu te laşi numai pe gândul: 
„O să mă lumineze Dumnezeu...” Adică, din lenevie 
nu mă pregătesc, că mă va lumina pe mine Dumnezeu. 
Asta este grav! Trebuie să te pregăteşti citind Scriptura şi 
adâncind Scriptura. Dar, în acelaşi timp, să ai şi încredere 
şi încredinţare în puterea Sfântului Duh. 

Faptul că aţi lăsat pe mama, pe tata, pe fratele, pe sora 

şi aţi plecat la mănăstire, acest lucru este un semn că aţi 

avut o chemare de la Dumnezeu. Noi, monahii, ne-am 

dăruit trupul şi întreaga viaţă lui Dumnezeu. Sfinţii 

Părinţi numesc monahismul cea mai înaltă filozofie. 

> 

Eu am venit, tot aşa după cum au mers cei trei călugări 
la avva, la bătrânul. Şi doi îl întrebau mereu, tot i-au pus 
felurite întrebări, iar bătrânul le-a răspuns cât a ştiut. El 

spunea: „Eu nu am de la mine nimic, nu aş avea de unde 
să dau, dacă nu aş fi primit. Eu vă dau vouă ce am primit, 
ce-mi dă Duhul Sfânt”. Unul dintre călugări nu îl întreba 
însă nimic. Şi atunci, la sfârşit, când trebuiau să plece 
cei trei părinţi, bătrânul le-a zis: „Ăştia doi mi-au pus 
întrebări, foarte multe întrebări. înseamnă că au venit cu 
un rost. Tu nu mi-ai pus nicio întrebare. De ce ai venit?” 
Şi atunci a răspuns - ştiţi toţi această întâmplare: „Nu 
v-am pus nicio întrebare, avva, pentru că mie îmi este 
îndeajuns să vă văd” 16 . 

Acesta a fost şi motivul pentru care am venit la Putna. 
Să vă văd si să mă vedeţi. Dacă veţi învăţa ceva din vizita 

y y > > 

mea, este bine. Oricum, eu mă simt câştigat. Cum să 
nu câştig eu, care umblu mereu printre oameni care îşi 
zic „păcătoşi”, adică printre mireni. Şi pe ei îi privesc ca 
pe nişte sfinţi. Eu aşa privesc pe fiecare om. Dacă-mi 
spune cineva cu umilinţă că e mare păcătos, criminal 
de-a dreptul, eu îl privesc ca pe un om aflat pe drumul 
sfinţeniei. Pentru că el e făcut după chipul lui Dumnezeu 
şi are pocăinţă. Şi chiar dacă el are greşeli şi neputinţe, 
aşa cum avem toţi, are totuşi chipul lui Dumnezeu. Am 
pierdut asemănarea cu Dumnezeu, dar ne luptăm să o 
recâştigăm prin pocăinţă. Şi atunci, pentru mine este un 
mare câştig faptul că am venit să vă văd. 

Vă cunosc viaţa! Şi inima v-o cunosc! V-o repet 
foarte simplu: voi sunteţi cei care v-aţi decis să împliniţi 
cuvântul lui Hristos: „Dacă vrea cineva să vină după 


16 Cf. Patericul, Pentru Awa Antonie, p. 9. 

Mine, să se lepede de sine, să-şi ia crucea şi să-Mi urmeze 
Mie” (Mat. 16, 24). Voi aţi ascultat! Monahismul a 
împlinit în mod real această dorinţă a lui Hristos. Cei 
din lume au altă sarcină: să facă pruncuţi. Noi, prin 
exemplul nostru, trebuie să naştem fii duhovniceşti 
pentru împărăţia lui Dumnezeu. 

Nu vă daţi seama câţi copii aţi născut voi, duhovniceşte! 
Nici nu vă daţi seama câţi dintre oamenii care au ajuns 
la mănăstire şi- au îndreptat apoi viaţa după Dumnezeu! 

Intr-o bună zi, pe timpul comuniştilor, eram după 
Liturghie şi m-am pomenit că au venit patru bărbaţi bine 
făcuţi, din Securitate, si mi-au zis: 

- Am venit să ne mărturisim, Părinte Staret. Nu avem 
timp de pierdut. Noi am venit să ne spovedeşti! Ai înţeles? 

- Bine. Vă fac toată voia. 

M-am dus şi i-am spovedit. După aceea, i-am poftit 
în birou şi am stat puţin de vorbă împreună, cum stau 
acum de vorbă cu voi. Le-am spus ce m-o luminat Duhul 
cel Preasfânt. Au plecat. După patru ani, unul dintre ei 
se întoarce şi-mi spune: 

- Părinte Staret, mă cunoşti? 

- Da. Eşti unul dintre acei patru bărbaţi care au venit 
şi s-au spovedit - îi ştiam că erau patru securişti cu rang 
înalt. 

- De atunci de când v-am întâlnit si am vorbit cu 

> 

dumneata, mi-am schimbat total viata. De câte ori sunt 
foarte aproape să cad în desfrânare, deodată îmi apăreţi 
în faţă. Şi atunci toate păcatele, toţi dracii se îndepărtează 
de la mine. 

Tot asa se întâmplă si cu frăţiile voastre. Creştinii 
care vin pe la mănăstiri, atunci când au ispite, îşi aduc 
aminte: „Eu sunt un om stăpânit de duhurile păcatelor. 
Dar există în lumea aceasta nişte oameni care se luptă cu 
multă hotărâre împotriva păcatelor”. Şi se gândesc la voi cu 
veneraţie, cu evlavie. Aceasta este marea noastră misiune. 

Eu mă folosesc foarte mult de întâlnirea cu frăţiile 
voastre. Se spune într-o istorie veche că, la un moment 
dat, păcatele au ajuns aşa de grele pe pământ, încât 
Dumnezeu a hotărât să distrugă tot pământul. Mânia lui 
Dumnezeu a fost atât de puternică, încât a decis să distrugă 
întregul neam omenesc. Cum stă scris şi în cartea Facerii: 
„Pierde -voi de pe faţa pământului pe omul pe care l-am 
făcut! De la om până la dobitoc şi de la târâtoare până la 
păsările cerului, tot voi pierde, căci îmi pare rău că le-am 
făcut” (Fac. 6, 7). Tot aşa a fost şi atunci. 

Dar, când Dumnezeu a trimis pe îngerii Săi cu săbiile 
de foc pentru a trece prin foc acest glob pământesc, atunci a 
apărut în faţa Tatălui ceresc o ceată de fiinţe omeneşti - „în 
hainele lor sumbre”, cum spune istoria - şi au strigat: 
„Iartă-i, Doamne! Nu-i pedepsi! Pentru rugăciunile 
noastre! Pentru noi!” Şi s-a auzit glasul Domnului: „Cine 
sunteţi voi, de vă împotriviţi dreptăţii Mele?” Şi a răspuns 
ceata aceea de fiinţe omeneşti îmbrăcate în haine sumbre, 
I-au răspuns, L-au înfruntat pe Dumnezeu: „Nu ne mai 
cunoşti!? Noi suntem aceia care Ţi-am ascultat porunca 
Ta! Noi ne-am lepădat de tata si de mama si de fraţi si de 
surori! Noi ne-am lepădat de viaţa aceasta, de plăcerile şi 
de poftele pământului! Noi suntem aceia care am îmbrăcat 

aceste haine... Si acum, ai uitat de noi, Doamne?” Si 
atunci Dumnezeu a încetat mânia. 

Acesta este rostul vieţii monahale! Ţine pământul în 
palme căci, spun Sfinţii Părinţi, de mult pământul ar fi 
fost pedepsit de Dumnezeu şi ar fi fost pustiit, dacă nu 
ar fi existat aceste persoane, aceste fiinţe care, în mod 
sincer, şi-au dăruit în întregime viaţa lui Hristos. Că n-au 
putut totdeauna să zboare... deocamdată n-avem aripi. 
Umblăm aici, pe pământ şi prin noroaie, de multe ori 
cădem în genunchi, de multe ori greşim şi de multe 
ori suntem disperaţi. Oricât ar fi de grea căderea, dacă ai 
credinţă, dacă-L iubeşti pe Hristos, există calea întoarcerii 
prin pocăinţă. Ce zice Domnul Hristos? „Scoală-te, [. . .] 
credinţa ta te-a mântuit” (Luc. 17, 19). Cum II numim pe 
Dumnezeu? Iubitorul de oameni , nu? Dacă Hristos este 
iubitor de oameni, se poate ca noi să nu avem încrederea 
în El? Nu se poate. El ţine cont de fiecare efort pe care-1 
facem. O închinăciune este notată, o lacrimă de pocăinţă 
ajunge la inima Tatălui ceresc. . . 

Am fost la Rădăuţi şi ne-am oprit la biserica lui Bogdan 

Vodă, care-i din neamul nostru, al maramureşenilor. 

Inchipuiţi-vă, dacă Bogdan Vodă ar fi ascultat de regele 

ungurilor şi s-ar fi lepădat de credinţa ortodoxă, nu s-ar fi 

opus şi n-ar fi venit de acolo în Moldova, închipuiţi-vă ce 

s-ar fi întâmplat! Dacă nu venea Bogdan, Moldova rămânea 

sub suzeranitatea Ungariei catolice şi ne-am fi catolicizat 

toti. N-am fi avut acum Moldova cu toată tradiţia ei 
> > 

ortodoxă! N-am fi avut atâta bogăţie si atâta frumuseţe si 
toată cultura noastră de inspiraţie ortodoxă. Am fi devenit 

nişte slugi ale Vaticanului, dacă nu venea Bogdan în 
Moldova. De câte ori mă întâlnesc cu Preafericitul Părinte 
Patriarh Daniel, totdeauna îmi spune: „Au venit Muşatinii! 
Au venit Muşatinii!” Rolul lui Bogdan a fost extraordinar 
de important pentru istoria noastră. 

Vă doresc lumină! Ştiţi ce vă doresc mai presus de orice? 

Vă doresc să fiţi conştienţi de misiunea pe care o aveţi si 

de bucuria pe care o faceţi lui Dumnezeu stând aici: la 

vaci, la grădină, la altar - unde sunteţi cu ascultarea. In 

mănăstire toate le faci pentru Dumnezeu. Vă îmbrăţişez şi 

mă bucur foarte mult că sunt aici. Nu acopăr ce gândesc. 

Gândesc si simt mult mai adânc decât vorbesc. Dau slavă 
> 

lui Dumnezeu că am venit să vă văd si să mă vedeţi. 

) > 

Eu am îmbrăcat haina călugărească împotriva voinţei 
mamei. Când am decis să plec din casa părintească, tata 
murise de mai mulţi ani, iar mama, bolnavă, din pat, 
m-a întrebat: „Da’ unde te duci, dragu’ mamii?” Eu i-am 
răspuns: „Până afară mă duc, mamă” - şi am ieşit din 
casă pentru vecii vecilor. Nu m-am întors niciodată ca să 
stau. M-am întors asa, cum ne întoarcem toti, ca să ne 
vedem satul, dar nici asta nu am făcut-o prea des. 

Am primit odată pe Patriarhul Antiohiei, Teofil, care 
a vizitat România. El semăna mult cu Episcopul Nicolae 
Colan de la Cluj, care a fost o personalitate extraordinară, 
iar mai târziu a ajuns Mitropolit la Sibiu. La acea vizită 
erau mai mulţi prelaţi. Un episcop negru, care era mai 
măruntei, nu avea aceeaşi îmbrăcăminte ca ceilalţi ierarhi. 
Teofil şi clericii lui aveau uniforma cum o purtăm şi noi: 
camilafcă, culion, rasă... Acela purta o uniformă care 

semăna cu hainele indienilor. în loc de camilafcă si culion, 

y 7 

avea un fel de fes. Si l-am întrebat atunci, de unde este. în 
locul lui, mi-a răspuns Patriarhul: „Nici noi nu ştim de 
unde este vlădica, pentru că la ei există o lege: după ce am 
plecat din casă şi din ţară, din familie, ne ducem cât mai 
departe, ca nimeni din neamul nostru să nu ştie unde 
suntem. Asa că nici noi nu ştim de unde este”. 

y y 

E foarte important pentru noi, călugării, să nu umblăm 
prea mult pe drumuri. Satul meu de baştină nu-i departe 
de mănăstirea la care am mers. După ce am intrat în 
mănăstire, nu am mers în sat 11 ani. Vă spun, pentru 
că-mi dă dezlegare un Sfânt Părinte care a scris: „Vorbeşte 
la oameni despre experienţele tale, nu-ţi fie teamă că o să 
zică lumea că te lauzi. Vorbeşte, spune din experienţele tale”. 
După 11 ani, când m-am dus în sat, n-am mai cunoscut pe 
nimeni; nici oamenii nu m-au cunoscut. Mai mult: n-am 
cunoscut locurile. Era străin satul, străine uliţele. A fost 
dureros pentru mine. Nici până acum nu au reuşit să mă 
cunoască satul, pământul, hotarul, aşa cum cunoaşte pe 
fiecare băştinaş. Te duci, îti aduci aminte de uliţele, de 
hotarele satului. Vezi că toată natura se uită la tine. Dar, 
dacă lipseşti mult, uiţi şi te uită şi satul. Asta este una dintre 
marile jertfe pe care le cere Dumnezeu de la un monah. 

Părinţilor, aproape niciodată eu nu uit ca în predici 
să arăt rolul şi meritul slujitorului lui Dumnezeu. 
Un rol deosebit. Nu vă puteţi închipui rolul foarte 
important pe care îl are pentru societate slujitorul lui 
Dumnezeu - ieromonah sau preot într-o parohie. Desigur, 
si mirenii au un rol deosebit în Biserică. 

y 

Ascultam într-o zi o discuţie la Radio Trinitas. La 
televizor nu mă uit deloc. De ce? In primul rând, dacă 
mă uit nu mai pot pleca din faţa televizorului. Te ţine 
legat, ca un demon: ia să mai văd ce mai zice, ia să mai 
văd şi aici. . . După ce mă rup şi plec, rămân cu un regret 
în suflet, am impresia că am făcut un mare păcat fiindcă 
mi-am pierdut vremea la televizor. Să mă ierte Domnul, 
o parte din tehnică, televizorul şi altele, sunt oarecum 
necesare, dar nu sunt întotdeauna bune. Aduc anumite 
avantaje, dar aduc şi foarte multă pagubă sufletească. La 
radioul Patriarhiei se vorbea despre societatea civilă. Se 
spunea că şi în România, ca şi în alte ţări, există o diferenţă 
clară între societatea civilă si cler. Totuşi, în tara noastră, 
unde sunt aproape toţi botezaţi, există cler şi mireni, 
adică miruiti, adică botezaţi. înainte de a fi membri ai 
societăţii civile, cei mai mulţi dintre români sunt membri 
ai Bisericii, sunt mireni - sunt botezaţi, sunt cununaţi de 
clerici. Dacă faci parte din societatea civilă, înseamnă că 
nu mai eşti creştin? în ţările ortodoxe situaţia este diferită 

faţă de Occident. Este o altă spiritualitate. 

Când eram la Rohia, venea la mănăstire un profesor 
care acum este cadru universitar la Cluj. El făcuse ceva 
studii în Franţa şi fusese profesor la un liceu, acolo, 
câtva timp. După ce a revenit în ţară, a venit la mine, 
la Rohia, şi mi-a spus: „Părinte Stareţ, mama mea a fost 
unguroaică, romano-catolică. Tatăl meu a fost român, 
dar greco-catolic. Iar eu aveam înclinaţie către catolicism. 
M-am dus în Franţa si. . . m-am lecuit de catolicism. Abia 

am aşteptat, Părinte Stareţ, să mă întorc în ţară, să mă 

duc la biserică, să ascult o slujbă, nu de 30 sau de 40 de 
minute, aşa cum fac în Apus, ci să ascult o slujbă care să 
mă ţină două ceasuri în picioare! Să-mi intre os prin os! 
Când plec din biserică, să ştiu că am fost la biserică! Am 
venit ca să mă duc la biserică si să fie în biserică un altar, o 
catapeteasmă, sfinte uşi, perdele, ca eu să ştiu că există un 
loc sacru, care-i Sfântul Altar, în care noi nu putem intra 
oricare şi oricând. Să nu fie deschis altarul pentru oricine. 
Eu nu am venit la slujbă ca să-l văd pe preot cum stă cu 
spatele la altar. Să stea cu faţa către altar şi nu să stea cu 
faţa către mine - fiţi atenţi ce mi-o zis - pentru că eu nu 
doresc să-i văd faţa! Pentru că poate fi un fariseu care ştie 
să joace, să pozeze bine şi să cucerească stând cu faţa la 
oameni. Iată motivele pentru care, după ce m-am întors 
în ţară, am încetat să mai simpatizez acest cult. M-am 
întors înapoi pentru poporul meu”. 

Tot ce avem noi, ortodocşii, este primit de la Hristos. 
Vă doresc la toţi o noapte binecuvântată! Noi, mâine, 
trebuie să plecăm spre Maramureş. Dacă ne va ajuta 
Bunul Dumnezeu, poate că ne vom mai întâlni cu toţii 
la poarta raiului. 

Mulţi vin la mine cu tot felul de întrebări: „Dar acolo, 
când vom trece în cealaltă lume, ne vom cunoaşte unul 
cu celălalt? Ne vom cunoaşte părinţii?” Şi am răspuns: 
„Ne vom cunoaşte mai mult decât acum. In cealaltă lume, 
memoria va fi dezvoltată la superlativ.” Sunteţi de acord? 
Acolo, pentru cei care vor intra în împărăţia de Lumină, 
toate facultăţile sufletului se vor dezvolta la superlativ. 
Trupurile vor fi transfigurate, aşa cum a fost trupul lui 

Hristos după înviere. îi vom cunoaşte pe toţi cei mântuiţi, 
atunci vom şti precis cine este cel de lângă noi. Viaţa 
fiecăruia va fi o carte deschisă. Ne vom cunoaşte toti 

y y 

acolo. Şi, mai ales, lucrul cel mai important, va fi o mare 

bucurie această întâlnire între toti cei care au dobândit 

> 

viata cea veşnică. 

Cunoaştem din vieţile sfinţilor că una dintre cele 

mai grele pedepse din iad este singurătatea. Omul este 
pedepsit la o singurătate eternă. Şi găsim mărturii din 
istoria Bisericii, când cei ajunşi în iad apucă să le descopere 
oamenilor cum este în împărăţia întunericului: „Pentru 
noi, această singurătate, întunericul acesta, se luminează 
niţel când preoţii ne pomenesc la rugăciuni, atunci este 
momentul de cea mai mare fericire” 17 . 

Tot în vieţile sfinţilor se istoriseşte despre un suflet 
pe care îngerul l-a dus ca să-i arate raiul şi iadul. Să vadă, 
să cunoască ce ne aşteaptă atunci când ascultăm de 
cuvântul lui Dumnezeu şi ce ne aşteaptă atunci când îl 
încălcăm. Sufletul, ajungând în infern, a văzut acolo un 
alt suflet care zâmbea. Si l-a întrebat: „De ce zâmbeşti?” 
Şi a răspuns sufletul care era în chinuri: „Am zâmbit 
pentru că am primit o veste: în neamul meu s-a născut 
un prunc care se va face slujitor al altarului şi acela mă va 
scoate de aici; de aceea am zâmbit”. 

Aş dori foarte mult ca să deschideţi Sfânta Scriptură, 
nu s-o cititi din doască-n doască, să cititi numai un 
crâmpei şi să fiţi siguri că este un mesaj de la Dumnezeu. 


17 Cf. Patericul, Pentru Awa Macarie, p. 148. 

Iată că am venit din atmosfera Maramureşului, ca să 
mă opresc şi aici, la Putna. Şi aş dori să fiţi intr-adevăr 
conştienţi de misiunea pe care Dumnezeu ne-a dat-o 
nouă, celor care am îmbrăcat haina monahală. Acum, 
multe mănăstiri nu prea mai au călugări suficienţi, dar 
ce văd aici anulează părerea că în mănăstiri, în ziua de 
astăzi, nu se mai formează monahi. 

La noi, la români, nu sunt proclamaţi de Biserică 
toti sfinţii pe care îi avem. Rusii au foarte mulţi sfinţi 
canonizaţi. Dacă vă duceţi la Pecerska, veţi vedea acolo 
zeci de monahi care sunt declaraţi sfinţi, care au sfinte 
moaşte. La noi, de abia în timpul Patriarhului Justinian 
s-au făcut primele canonizări, în 1955. Nu a fost de 
acord regimul de atunci ca să-i declarăm sfinţi nici pe 
Constantin Brâncoveanu, nici pe Ştefan cel Mare. In 
anul 1992 au fost canonizaţi cei mai mulţi sfinţi români. 

Eu am spus şi am strigat mereu, în scris şi-n predici, că 

Biserica Ortodoxă Română trebuie să-şi proclame sfinţii 

pe care i-a dat acest neam. Părerea mea este că cimitirele 

noastre sunt pline de sfinţi! Asta-i părerea mea! Un creştin 

care-şi face datoria, pentru mine e un sfânt. O mamă care 

creşte copiii, care rabdă atâtea suferinţe, un tânăr care 

moare în curăţenie şi-n sfinţenie, un copil care moare în 

nevinovăţie, toţi sunt sfinţi. Nu mai spun apoi de atâtea 

cete de monahi si monahii care s-au ostenit din toată 
) 

puterea lor ca să ducă o viaţă bineplăcută lui Dumnezeu, 
cum vă osteniţi si frăţiile voastre, care si-au dăruit lui 
Dumnezeu viaţa lor; aceştia nu pot fi decât sfinţi. 



Sufletul călugărului 18 


Eu sunt de părere că este mai important să stai la 
pragul mănăstirii, decât să tot faci multe vizite. Am 
deschis un volum omagial dedicat Sfântului Yasile cel 
Mare. Şi, din întâmplare, ce am găsit acolo? Scria: „Cine 
nu are Ierusalimul în inimă, să meargă la Ierusalim. Cine 
are Ierusalimul în suflet, să nu meargă la Ierusalim”. Eu 
am Ierusalimul în sufletul meu. Toate Locurile Sfinte le 
am. Si, dacă m-as fi dus la Ierusalim si as fi văzut forfota 
de acolo, care este total străină de imaginea pe care 
mi-am făcut-o eu despre Oraşul Sfânt, aş fi pierdut, n-aş 
fi câştigat. Deşi, poate, nu-i adevărat! Atâta lume vine 
şi-mi spune - persoane la care nu te aştepţi - că, după 
un drum la Ierusalim, s-au folosit extraordinar. La toti 
de la noi care merg la Ierusalim le spun: „Nu vă uitaţi la 
gălăgie, la obiecte. O să spună că obiectul ăsta este de nu 
ştiu unde, vestigii de pe timpul Mântuitorului. Or fi. Dar 
te poţi îndoi. Insă uitaţi-vă la cer. Cerul acesta l-a privit şi 
Hristos. Uitaţi-vă la pământ. Pe pământul acesta a călcat 


18 Mănăstirea Putna, 28 august 2007. 

şi piciorul lui Hristos. Uitaţi-vă la văi. Valea aceea a fost şi 
pe timpul lui Hristos. Acestea nu sunt falsificate. Acestea 
au fost de pe timpul lui Hristos, sunt şi astăzi şi vor fi”. 

Eu vă mulţumesc că v-am întâlnit. Nu ştiu din ce 

motiv, iubesc obştea Mănăstirii Putna. 

Suntem mai păcătoşi, de aceea. 

Să vezi noi cum suntem! Aceştia sunt nişte copilaşi. 
Ce ştiu ei ce-s păcatele!? 

Fiţi binecuvântaţi. Orice haină, orice rang, orice 
bucurie aţi câştiga voi pe pământ, nu puteţi să o egalaţi 
cu viaţa monahală. Când eram la Cluj, dimineaţa în 
zori citeam din Pateric sau din Vieţile Sfinţilor. Si acolo 
găseam paginile în care călugării se plângeau de ispitele 
cu care-i ispitea diavolul. Aşa ne plângem noi, călugării, 
toate le punem în cârca diavolului. Dar el, săracul, e 
foarte nevinovat. Le facem noi de multe ori, de aceea 
râde vrăjmaşul de noi. El nu dispune de instrumentele 
pe care le avem noi. El e numai spirit. Cum spunea un 
Sfânt Părinte: „Satana, diavolul, nu e mai puternic decât 
un ţânţar”. Aţi auzit vorba asta? Zice: „El nu are putere 
mai mare decât un ţânţar!” Puterea lui e numai atât, cât 
îi dăm noi. Dacă nu-i dăm noi putere, nu poate să ne 
tulbure cu nimic. 

Elneori, unui călugăr şi dacă o strănutat prea tare i se 
pare că a făcut un păcat. Aşa suntem noi, mai sensibili, 
mai altfel. Alţii fac păcate grave şi nici nu-i mustră 
conştiinţa, nici nu se gândesc. Noi suntem foarte sensibili. 
Suntem ca frunza plopului. Pentru ceilalţi copaci trebuie 

să bată o furtună ca să le mişte frunzele. Plopul, numai 
alină un pic de vânt şi frunza cade. Aşa suntem... Aşa-i 
sufletul călugărului. Se mişcă la orice. Este foarte sensibil. 
Conştiinţa... Şi-n dimineaţa aceea, citind paginile şi 
cuvintele sfinţilor de acum 1 600 de ani, când se plângeau 
ei de ispitele pe care le aveau, mă gândeam: „Acum, după 
1 600 de ani, când nici cenuşa n-o rămas din ei, ar râde de 
frământările pe care le aveau atunci!” Şi peste 50 de ani, 
la alţii poate peste un an, peste 10, peste 20, nu va mai fi 
nimic din noi. Si atunci? Nu trebuie să ne zbuciumăm, să 
ne lăsăm purtaţi de furtună şi de viscole. 

Vă binecuvântez si vă îmbrăţişez cu sfinţenie. 




Învăţături despre smerenie 19 
> 


Ce este smerenia şi cum o putem dobândi ? 

Smerenia este fructul înţelepciunii. Un om înţelept şi 
învăţat este întotdeauna smerit. Ignoranţii sunt orgolioşi. 
Şi asta este foarte important de ştiut. Mai mult, un om cu 
viaţă sfântă totdeauna este smerit. Pe măsură ce te apropii 
de lumina divină, îţi vezi propriile tale limite şi îţi dai 
seama că nu îţi poţi permite să fii mândru, orgolios. 

Eu, dintotdeauna, am iubit foarte mult curăţenia 
fizică şi curăţenia morală. N-am putut suporta murdăria, 
aşa cum nu am putut suporta niciodată ignoranţa care 
este tot o murdărie, dar de natură spirituală. Curăţenia 
te poate ajuta să fii smerit. De ce? Pentru că ea este un 
pisc pe care nu-1 poţi atinge niciodată. Nu poţi realiza în 
totalitate curăţenia. Şi atunci te umileşti pe tine, în primul 
rând. In forul tău interior nu-ti vine să te mândreşti. Zici: 

„Sunt păcătos”, deşi poate că ai o curăţenie şi o viaţă 
morală destul de înaintată. Dar nici cel mai mare sfânt nu 
este desăvârşit. Si atunci, văzând că n-ai realizat ceea ce 


19 Bucureşti, 2000. 

iubeşti aşa de mult - puritatea, curăţenia, desăvârşirea - 
atunci, în mod normal, devii foarte smerit. 

De ce credeţi că în Pateric si în Vieţile Sfinţilor se 

vorbeşte atât de mult de faptul că smerenia este cea mai 
importantă virtute, când, totuşi, în Noul Testament, 
Mântuitorul ne spune că punctul culminant al trăirii 
creştine este iubirea de Dumnezeu şi de aproapele 
(Mat. 22, 35-40)? 

Da, aşa este cuvântul Mântuitorului, însă tot Domnul 
Iisus Hristos ne spune: „Luaţi jugul Meu asupra voastră şi 
învătati-vă de la Mine, că sunt blând si smerit cu inima si 
veţi găsi odihnă sufletelor voastre” (Mat. 11, 29). 

Să fim blânzi şi smeriţi cu inima! Acesta este chipul cel 
mai frumos pe care îl preţuieşte Mântuitorul: blândeţea 
şi smerenia. Iubirea este o virtute care este peste toate 
celelalte virtuti. Când un om reuşeşte să iubească, în 
adevăratul înţeles al cuvântului, se îndumnezeieşte, 
devine asemenea cu Dumnezeu. Dumnezeu l-a creat pe 
om şi întregul univers din iubire. Şi dintr-o infinită iubire 
faţă de noi S-a întrupat şi S-a făcut om precum suntem 
noi, ca pe noi să ne ajute să ne îndumnezeim 20 . Cine a fost 
mai smerit decât Iisus Hristos? 

Deci, iubirea este o virtute care e de altă natură decât 


20 „Căci El [Cuvântul] S-a întrupat, ca noi să fim îndumnezeiţi”, Sfântul 
Atanasie cel Mare, Tratat despre întruparea Cuvântului, în col. „Părinţi şi 
Scriitori Bisericeşti”, XV, traducere din limba greacă, introducere şi note 
de Pr. Dumitru Stăniloae, Editura Institutului Biblic şi de Misiune al 
Bisericii Ortodoxe Române, Bucureşti, 1987, p. 151. 

smerenia si blândeţea. Smerenia si blândeţea realizează 

) > i > 

iubirea. Un om care nu-i blând, un om care nu-i smerit, 
acela nu poate iubi în profunzime; iubirea în înţeles 
de agapi , iubire duhovnicească, nu iubirea trupească, 
lumească, care e cu totul altceva. Iubirea face parte din 
cele trei virtuţi teologice capitale, alături de credinţă şi 
nădejde. Tradus, oarecum în mod liber, virtuţi teologice 
ar însemna puteri de Dumnezeu grăitoare. 

Un creştin nu se poate realiza duhovniceşte dacă este 
robit de orgoliu, de mândrie. Care a fost primul păcat din 
care s-au născut toate relele? Orgoliul, mândria. Şi atunci, 
ca să putem să ajungem la asemănarea cu Dumnezeu, în 
primul rând trebuie să ne smerim. 

Smerenia ne ajută să ne eliberăm de dispreţ şi de 
toate închipuirile: că suntem mai grozavi, mai teribili 
decât alţii... Mândria aduce dispreţul faţă de alţii, aşa 
cum citim în pilda cu vameşul şi fariseul. Fariseul avea 
toate calităţile, nu era minciună ce spunea! Postea, era un 
mare învăţat, un iubitor de lege, un iubitor de neam, dar 
pe toate le anula prin mândria care îl împingea la dispreţ: 
„Nu sunt ca ceilalţi oameni!” (Luc. 18, 11). Auzi, ce cuvânt 
îndrăzneţ şi ce cuvânt dureros; nu dur, ci dureros! 

Un om smerit priveşte totdeauna cu respect la toată 
lumea, vede calităţile tuturor oamenilor, vede darurile pe 
care le-a primit fiecare de la Dumnezeu. Un om smerit 
este un om lucid, un om realist. 

Smerenia se poate dobândi făcând ceva anume ? 

Smerenia se câştigă cunoscând toate acestea; 

cunoscându-ţi limitele şi ajungând la credinţa că toate 
darurile pe care le ai sunt primite şi nu este vorba de 
meritul tău. 

Eu niciodată nu am crezut că darurile - multe, 
puţine - cu care m-a înzestrat Dumnezeu sunt fructul 
înţelepciunii mele. Slăbiciunile, greşelile, acelea le declar, 
mi le împropriez, acelea sunt ale mele. Dar dacă am mai 
multe sau mai puţine daruri, sunt foarte convins, constat, 
că ele sunt primite. Al meu este numai că m-am învoit cu 
îndemnurile şi cu darurile pe care mi le-a dat Dumnezeu. 
Este o conlucrare a voinţei mele libere cu voinţa lui 
Dumnezeu. Când eşti conştient de toate acestea, atunci 
nu poţi să fii orgolios. 

Vă rugăm să comentaţi următorul citat din Pildele 
lui Solomon, în care se spune că Dumnezeu „celor smeriţi 
le dă har” (Pilde 3, 34). Ce înseamnă aceasta ? 

E foarte adevărat! Unui om modest, unui om smerit, 
Dumnezeu îi dă har, îl inspiră. 

Uitati-vă la cei mai mulţi dintre oamenii care sunt 
> > 

cu adevărat învăţaţi. Cu greu vei găsi un savant adevărat 
care să fie foarte orgolios. Dictonul din bătrâni, adică din 
Antichitate, ce i se atribuie lui Socrate, ce spune? „Eu ştiu 
că nu ştiu nimic!” Pe măsură ce progresezi şi aprofundezi 
lucrurile, îţi dai seama că există încă multe alte probleme 
pe care nu le cunoşti, îţi dai seama cât eşti de limitat. 

Harul, în concepţia teologică, este energia necreată 
care izvorăşte din fiinţa lui Dumnezeu şi ajunge la 
făptura umană. Prin această energie nezidită, omul 

câştigă ceva din divinitate, din Dumnezeu. Aşa cum, 
prin altoi, punând în tulpină o mlădiţă bună, creşte un 
pom fructifer bun. Pentru că energiile pe care le transmite 
mlădiţa nobilă în tulpina sălbatică fac toată tulpina să 
devină nobilă. 

Tot aşa, prin botez şi prin toate celelalte daruri 
ale Bisericii prin care harul lui Dumnezeu se coboară 
în făptura noastră, ne înnobilăm tot mai mult, ne 
îndumnezeim, dar numai în măsura în care si noi 
conlucrăm cu harul dumnezeiesc. 

Apusul nu a acceptat această concepţie a Bisericii 
care ne învaţă că harul este necreat. Teologii latini spun 
că harul este un dar, o energie creată. Dar ei nu-i pot 
lămuri pe credincioşi cum se poate face legătura dintre 
Dumnezeu si om, în asa fel încât omul să devină fiu 
al lui Dumnezeu după har {cf. Ioan 1, 12). Cum se 
poate? Dacă harul este o energie creată, atunci rămâne 
o prăpastie între creat şi necreat. Nu mai există un alt 
mijloc de a se face legătura dintre Dumnezeu cel necreat 
şi creatură. Nu există! Şi atunci creştinul nu mai poate 
dobândi niciodată îndumnezeirea. 

Exact aşa cum prin coada de la securea de fier nu se 

transmite niciodată ceva de la lemn la fier, oricât ar fi 

de strâns legate. Poate să transmită? Nu. Pentru că sunt 

două elemente care nu fac legătura. Dar, din moment ce 

pui mlădiţa în altoi, sevele se înnobilează şi totul prinde 

viată. Smerenia este terenul unde lucrează cel mai mult 
> 

harul nezidit, unde înfloresc toate virtuţile. 

7 > 

Avem şi un citat din Sfintele Evanghelii pe care 
vă rugăm să ni-l comentaţi: „Voi Mă numiţi pe Mine: 
învăţătorul si Domnul, si bine ziceţi, căci sunt. Deci, 

y y '^y y ' ' 

dacă Eu, Domnul şi învăţătorul, v-am spălat vouă 
picioarele, şi voi sunteţi datori ca să spălaţi picioarele 
unii altora; Că v-am dat vouă pildă, ca, precum v-am 
făcut Eu vouă, să faceţi şi voi. Adevărat, zic vouă: Nu 
este sluga mai mare decât stăpânul său, nici solul mai 
mare decât cel ce l-a trimis pe el. Când ştiţi acestea, 
fericiţi sunteţi dacă le veţi face” (Ioan 13, 13-17). 

Este o lecţie uriaşă de smerenie. Citeşte întreaga 

y y y O 

Biblie - este o lecţie uriaşă de smerenie. „Precum v-am făcut 
Eu vouă, să faceţi şi voi”. Ce act de smerenie mai teribil poate 
să primească un creştin decât această mărturie? Spălarea 
picioarelor cuiva înseamnă un act adânc de umilinţă. Şi 
Mântuitorul, înainte de Patimi, chiar la Cina cea de 
Taină, ne dă şi această lecţie teribilă. Aici se completează 
cu celălalt cuvânt al Mântuitorului: „Şi care va vrea să 
fie întâi între voi, să fie tuturor slugă” (Marc. 10, 44). In 
traducerea mai nouă se spune „slujitor”. Asta este cu totul 
altceva. Cuvântul slujitor te duce cu gândul la o demnitate. 
Iar slugă înseamnă cel mai devotat, cel mai modest şi cel 
mai umil servitor al celorlalţi. Asta este sluga. 

îmi spunea mai demult fratele Ioan Alexandru, 
poetul: „Eu, de când am învăţat greaca, nu mai pot citi 
Noul Testament în română. E o mare deosebire între 
textul tradus şi textul original. E atât de viu textul original, 
e extraordinar, le spune tuturor lucrurilor pe nume”. 

Am scris un articol prin 1986 în care vorbeam despre 

preoţie. Articolul l-am încheiat chiar cu citatul acesta în 
care Hristos ne-a dat o pildă nemaipomenită de slujire, de 
servire a lumii, a societăţii, a colegilor noştri. Ce poate fi 
mai minunat decât să fii dispus să-l serveşti pe aproapele 
tău în toate? Iar el, la rândul lui, să facă acelaşi lucru. Ar 
fi o societatea ideală. 

Care este legătura dintre smerenie şi sinceritate ? 

Sinceritatea este o condiţie a smereniei. Nu poate 
un om să fie smerit şi nesincer în acelaşi timp. Asta e 
făţărnicie, nu modestie. Smerenia adevărată nu are niciun 
fel de prefăcătorie. Dacă smerenia nu este sinceră, de fapt 
este un orgoliu diabolic foarte bine deghizat. 

De ce credeţi că, în general, omul contemporan nu 
prea este interesat de smerenie ? 

Nu există interes pentru smerenie deoarece, la ora 
aceasta, mulţi oameni sunt dominaţi de patimile trupeşti, 
întotdeauna un om care este stăpânit puternic de nişte 
plăceri sau pofte necurate devine şi orgolios, mândru, 
dispreţuitor. Acesta este un aspect. Un alt aspect: 
stadiul la care ne-am ridicat prin civilizaţie îi dă omului 
contemporan senzaţia de atotputernicie. I se pare că 
nimeni nu a mai fost ca el. Dar tot e un om neîmplinit, 
chiar dacă e un om luminat, un om deştept, un om 
învăţat. Foarte puţin conştientizăm tainele care există în 
jurul nostru. Suntem, totuşi, foarte limitaţi. 

De exemplu, cum pot eu să mă mândresc cu darurile 
pe care mi le-a dat Dumnezeu? însuşi faptul că omul 



162 


Arhiepiscop Justinian Chira 


este în stare de asa de multe creaţii, asta arată că trebuie 

să fie mulţumitor fată de Tatăl ceresc. Acest covor, 

aceste obiecte, aceste cărţi, toate sunt lucruri, intr-un 

fel, de excepţie. Toate sunt fructul inteligenţei şi al 

raţiunii cu care ne-a înzestrat Dumnezeu. Si atunci noi, 

bucurându-ne de zestrea pe care ne-a dat-o Dumnezeu, 

nu ne putem declara atotputernici. Ci suntem întotdeauna 

cu recunoştinţă fată de Dumnezeu că ne-a înzestrat cu 
> > > 

acest dar al gândirii creative, al raţiunii, al cugetării, cu 

care am putut să creăm şi cu care vom crea în continuare. 

Gândind în felul acesta si văzând în toate lucrarea lui 

> 

Dumnezeu, bucurându-te, ştii să apreciezi. 

Dumnezeu ne-a dat lumina ochilor. Dumnezeu ne-a 

dat cuvântul. Ce dar! Inchipuiţi-vă cum ar fi un om dacă 

nu ar avea un limbaj, cum ar fi dacă am conversa numai 

prin semne. Cui îi trece prin cap să-I mulţumească lui 

Dumnezeu că ne-a înzestrat cu puterea cuvântului? Cum 

doar nouă ni s-a dat darul cuvântului? Cum de nu s-a 

dat si la celelalte animale? Cum de a rămas cioara tot la 
> 

cârâit? Cum de a au rămas câinii tot la lătrat? Cum, adică, 

a rămas maimuţa la starea pe care a avut-o mii de ani? 

Ea nu are posibilitatea de a comunica decât prin sunete 

nearticulate. Ori, având atâtea mărturii, oamenii limitaţi 

în gândire, ignoranţi, nu ştiu să aprecieze. Li se pare că tot 

ceea ce realizează este exclusiv rezultatul forţelor proprii. 

Apoi, omul s-a desacralizat. Având atâtea cunoştinţe, 

informaţii de tip materialist, s-a desacralizat, în general 

vorbind. In fiecare dintre noi sunt elementele profane 

si elementele sacre. Si s-a dezvoltat mai mult în noi 
> > 

elementul profan. Acest lucru îl înstrăinează pe om de 
Dumnezeu şi, astfel, cade în multe şi nenumărate patimi 
care îl fac robul pornirilor animalice. Aşa ajunge omul 
să fie şi orgolios. I se pare că smerenia este un act de 
slăbiciune, de primitivism. Insă cel care-L iubeşte cu 
adevărat pe Hristos îşi dă seama ce culme a desăvârşirii 
este virtutea smereniei. 


Sunt mulţi preoţi tineri care doresc să se împărtăşească 
din experienţa duhovnicilor bătrâni, în special în ceea ce 
priveşte problemele ridicate de Taina Spovedaniei. Vă 
rugăm să adresaţi câteva sfaturi acestor preoţi tineri. 

Un foarte mare dar ne-a lăsat moştenire Hristos, 
după cum ni se istoriseşte în Sfintele Evanghelii: „Şi Iisus 
le-a zis iarăşi: Pace vouă! Precum M-a trimis pe Mine 
Tatăl, vă trimit şi Eu pe voi. Şi zicând acestea, a suflat 
asupra lor şi le-a zis: Luaţi Duh Sfânt; cărora veţi ierta 
păcatele, le vor fi iertate şi cărora le veţi ţine, vor fi ţinute” 
(Ioan 20, 21-23). 

Aici este temelia acestei teribile Taine a Pocăinţei 

sau a Mărturisirii, prin care omul îşi reînnoieşte mereu 

sufletul. Avem textul cel mai clar, cel mai limpede, pentru 

această taină. Pentru mine, ca şi pentru oricare creştin, 

spovedania sau mărturisirea este un al doilea botez. Este 

un mare dar de la Dumnezeu această Taină a Pocăinţei. 

> 

Toate Sfintele Taine răspund la nişte cerinţe fireşti 
ale omului. De exemplu, ca să mă înţelegeţi, spunem că 
spovedania este o naştere din nou. Adică, aşa cum este 
naşterea din trupul mamei, naşterea fizică, Biserica ne 

oferă, prin spovedanie, naşterea spirituală. Spovedania 
este o încununare a unui act natural: nevoia de confesare, 
nevoia de mărturisire care există la fiecare om, în mod 
firesc. Fiecare om simte nevoia să se confeseze. Ai o 
bucurie sau un necaz, o durere sau chiar o greşeală, simţi 
nevoia să te descarci. Cauţi un prieten, cauţi pe cineva 
căruia să-i spui ce ai pe suflet. 

Biserica vine să răspundă la această necesitate a omului 
de a se confesa, numai că ea dăruieşte ceva în plus. Nu 
rămâi doar la faptul că te-ai confesat, că ţi-ai spus durerea. 
In Biserică primeşti ceva după fiecare spovedanie. Pentru 
asta trebuie să fie împlinite câteva condiţii. în primul rând, 
să te poţi mărturisi fără nicio frică, fără nicio reţinere. Te 
poţi mărturisi fără nicio reţinere, pentru că ştii că preotul 
n-are voie să comunice, n-are voie să spună nimănui ceea 
ce a auzit în Taina Spovedaniei. Duhovnicul nu numai 
că n-are voie să povestească ce o auzit la spovedanie, dar 
nici el, personal, n-are voie să-şi amintească, după ce a 
spovedit pe cineva, ce a auzit la mărturisire. N-are voie să 
se gândească: „A. . . ştiu eu cine-i acesta!” Asta-i o trădare, 
o divulgare, nu publică, ci faţă de sine. Ceea ce preotul 
a auzit la spovedanie trebuie să rămână înmormântat 
pentru totdeauna. Dacă Dumnezeu a şters păcatul, cum 
tu, ca preot, îl mai păstrezi în sufletul tău?! 

în al doilea rând, si duhovnicul trebuie să se 
mărturisească. Eu, în general, nu mă spovedesc la un 
slujitor al Bisericii mai mare ca mine în rang, adică 
la un mitropolit, la un episcop. Nu. Eu mă mărturisesc la 
un preot. Ba mai mult, uneori m-am spovedit chiar la un 

preot căsătorit. Am avut duhovnic, la începutul vieţii mele 
monahale, un duhovnic bătrân, pe urmă un protopop 
văduv care mi-a fost duhovnic până a murit, când a atins 
vârsta de 100 de ani. După aceasta, am avut duhovnic 
un preot căsătorit de la Cluj. Acum mă mărturisesc la un 
călugăr dintr-o mănăstire. 

E mult mai sfântă lucrarea aceasta când te umileşti tu, 
cel mare, si te mărturiseşti la cel mai mic decât tine. Te 

7 y y 

umileşti în fata unuia care te respectă ca si arhiereu. Si tu te 
mărturiseşti lui. Şi-i spui lui multele sau puţinele neputinţe 
ale tale, de care suntem stăpâniţi cu toţii. Cea mai fericită 
zi pentru mine a fost ziua în care m-am spovedit. Am ieşit 
de la duhovnic ca un prunc. Dumnezeu cântăreşte precis 
nu numai faptele, ci, mai ales, intenţiile. De aceea, satana 
se luptă cu înverşunare ca omul să nu se spovedească. 

Un duhovnic are trei calităţi. Duhovnicul trebuie 

y 

să fie în primul rând profesor, învăţător. In al doilea 
rând, medic. în al treilea rând, judecător. învăţătorul 
explică. El apreciază asupra ştiinţei sau neştiinţei celui 
pe care îl examinează. Medicul pune diagnosticul 
pentru bolnav şi recomandă leacurile necesare pentru 
vindecare. Judecătorul pune sentinţa pentru cel pe care îl 
judecă. Judecătorul îl iartă sau nu-1 iartă pe cel care a 
ajuns în faţa lui. Un bun duhovnic trebuie să deţină 
aceste calităţi si multe altele, si multă stiintă. 

y y 7 y y y 

Cefei de ştiinţă ? 

Ştiinţă teologică, în primul rând, dar şi ştiinţă profană: 
psihologie, sociologie, medicină şi tot ce vrea el. Ne 

trebuie şi rugăciune, şi discernământ, dar şi cunoştinţe, 
pentru a putea răspunde la nevoile oamenilor. 

în ce măsură dobândirea rugăciunii neîncetate 
depinde de dobândirea smereniei ? 

E o întrebare interesantă si minunată! Văd că te 

) 

preocupă mereu problema smereniei şi asta e foarte frumos. 

Un om smerit, un tânăr smerit, îl întâlneşti foarte 
rar. Pentru că e în firea tinerilor să fie orgolioşi. De fapt, 
în firea noastră, cam toti suntem înfumuraţi. De aceea, 
căutăm să ne schimbăm. A fi modest e foarte important. 
Un om mândru nu se poate ruga cu putere, cu dăruire. 
Omul se roagă cu multă trezvie, mai ales când are un duh 
de pocăinţă, când se smereşte. 

Rugăciunea este cel mai mare favor pe care ni l-a 
dat Dumnezeu. Adică Dumnezeu ţi-a permis, ţi-a dat 
voie, ţi-a dat posibilitatea să stai de vorbă cu El, să fii 
în dialog cu Creatorul cerului şi al pământului, cu Cel 
etern, cu divinitatea. Mai mare dar decât acesta nu este. 
E extraordinar să putem sta de vorbă ca de la fiu la Tată! 

Apostolii I-au cerut Mântuitorului: „Doamne, 

învaţă-ne să ne rugăm” (Luc. 11, 1). Iar Domnul Iisus 
Hristos le spune: „Voi aşa să vă rugaţi” (Mat. 6, 9). 
Le-a zis să se roage cum îi taie capul? Veţi găsi această 
întâmplare la Evanghelistul Matei, la capitolul şase. Aici 
ni se arată cum Mântuitorul le dă nişte criterii precise 
cum să se roage. Apoi ce le spune? Care e primul cuvânt 
pe care ne învaţă Hristos că trebuie să-l rostim atunci 
când ne rugăm? „Tatăl nostru”. Nemaipomenit! „Tatăl 

nostru Care eşti în ceruri”. Extraordinar, fantastic! îti dă 
dreptul să te adresezi lui Dumnezeu ca unui tată real. O 
mamă îşi ascultă copiii. Dar, în mod obişnuit, problemele 
mari copilul le adresează tatălui. Şi un tată adevărat este 
foarte generos. 

Şi, fiţi atenţi, în această rugăciune, de câteva fraze, 

se cuprinde esenţa. In acest text este tot ceea ce avem 

noi nevoie pentru mântuire. Nu zice „Tatăl meu”, ci 

„Tatăl nostru”, la plural. Nici cel mai mic strop de egoism. 

„Sfinţească-se numele Tău”, adică preamărit să fie numele 

Tău. „Vie împărăţia Ta, facă-se voia Ta, precum în cer 

aşa şi pe pământ”, adică ne ridică într-o lume cu totul 

deosebită - în lumea ideală, în lumea divină. Apoi, în a 

doua parte, ne pune să cerem „pâinea noastră cea de toate 

zilele”. Extraordinar! „Dă-ne-o nouă astăzi. Şi ne iartă nouă 

greşalele noastre, precum şi noi iertăm greşiţilor noştri”, 

adică aproapelui nostru. E o rugăciune atotcuprinzătoare. 

Ori, e nebuneşte să nu accepţi că Dumnezeu este Tată şi 

să spui că Dumnezeu este un stăpân tiran. Pentru că Iisus 

ne-a învătat că Dumnezeu e Părintele nostru. Si atunci îi 
> > 

recunoaştem calitatea de Tată. Dar pentru a-L simţi în 

suflet pe Dumnezeu ca Tată, trebuie să ne străduim să 

fim modeşti. 

) 

Acum, mai nou, unii au modificat şi spun „pâinea 

noastră cea spre fiinţă”, în loc de „pâinea noastră cea 

de toate zilele”. Ei spun că aici ar fi vorba de Sfânta 

Euharistie. însă, asa cum zic si Sfântul Ioan Gură de Aur 

sau Sfântul Grigorie de Nyssa, este vorba de hrana de 

fiecare zi - existenta! 

> 

Hristos ne-a învăţat să ne rugăm ca Dumnezeu să 
ne dea hrana necesară de fiecare zi. Când a zis acest 
cuvânt Domnul Iisus Hristos s-a gândit la toţi flămânzii 
de pe pământ, din toate secolele, din toate timpurile. 
E esenţială aceasta: pâinea cea de toate zilele - hrana 
pruncilor, hrana omului, hrana muncitorului, despre asta 
este vorba. Despre pâinea care se coboară din cer vorbeşte 
Mântuitorul după minunea cu săturarea celor cinci mii 
de oameni: „Eu sunt pâinea cea vie, care s-a pogorât 
din cer” (Ioan 6, 51). Aici vorbeşte clar despre Sfântul 
Trup. Apoi, în continuare, foarte frumos, se adresează 
oamenilor care veniseră după El: „Cel ce mănâncă trupul 
Meu si bea sângele Meu are viată veşnică si Eu îl voi învia 
în ziua cea de apoi” (Ioan 6, 54). 

In Tatăl nostru însă, îi cerem lui Dumnezeu să ne 
dea mijloacele minime de existenţă. Aţi văzut, dacă-i 
o secetă sau dacă apar alte calamităţi, atâta lume de pe 
glob moare de foame, pentru că nu are pâinea cea de 
toate zilele. Hristos nu zice: dâ-ne-o nouă toată viata, ci 
astăzi-, în fiecare zi, Doamne, să avem pâinica pe masă. 
Din moment ce ai o bucată de pâine şi un pahar cu apă, 
poţi să fii cel mai fericit om. Poţi să-ţi pui toate fripturile, 
poate să-ţi pună toţi cozonacii, că nu-i atât de bun şi atât 
de important ca o bucată de pâine şi ca un pahar cu apă. 

Deci, în primul rând, trebuie să-I recunoşti lui 
Dumnezeu calitatea de Tată, asa cum îi recunoşti 
această calitate tatălui tău. Te umileşti prin aceasta? Sau, 
dimpotrivă, te înalţi când recunoşti că eşti feciorul unui 
bun gospodar? Te umileşti când spui „tată drag” sau „tatăl 

meu”? Nu. Dimpotrivă, dai dovadă de cel mai frumos 
ataşament fată de cel care este tatăl tău. 

y y 

Se mai întâmplă uneori că un tânăr duce lipsă de 
ceva şi nu se umileşte ca să zică: „Tată, te rog să-mi dai 
un ban”. De multe ori un tânăr, aşa, din ambiţie, nu cere. 
Eventual mai cere de la mama, că ştie că ea mai are si îi va 
da ceva. Or, smerenia este sursa, izvorul de unde prindem 
putere pentru a ne ruga Tatălui ceresc. Rugăciunea este 
fructul smereniei. 

In legătură cu rugăciunea lui Iisus, rugăciunea 
inimii, cum i se mai spune. Se vorbeşte mult de aşa ceva 
în ultima vreme. Rugăciunea aceasta se întemeiază pe 
spusele Sfântului Apostol Pavel: „Rugaţi-vă neîncetat” 
(1 Tes. 5, 17). Dar Apostolul neamurilor zice întâi 
„Bucuraţi-vă pururea” (1 Tes. 5, 16) şi apoi „Rugaţi-vă 
neîncetat”. Adică, bucuria duhovnicească şi rugăciunea 
adevărată sunt aproape tot timpul împreună. 

Rugăciunile către Dumnezeu pot fi de laudă, de 
mulţumire şi de cerere. Noi, în mod obişnuit, aproape că le 
uităm pe primele două, de laudă şi de mulţumire, şi toată 
ziua cerem în rugăciunile noastre. Foarte rar ne amintim 
că ar fi cazul să mai si mulţumim lui Dumnezeu. Si mai 

y y > 

rar decât atât ne dăm seama că ar fi de datoria noastră 
să-L lăudăm pe Dumnezeu. Să-L lăudăm pentru toate, 
pentru cer şi pentru pământ, pentru toate binefacerile 
ştiute si neştiute. Foarte rar se întâmplă acest lucru si 
nu este bine. Cele mai multe dintre rugăciunile noastre 
sunt un fel de cerşetorie. Atunci când îi mulţumeşti lui 

y y y 

Dumnezeu, când îl lauzi pe Dumnezeu, te umpli de o 

bucurie extraordinară! Ai o infinită bucurie! Când te rogi 
numai ca să ceri ceva de la Dumnezeu, este o rugăciune 
bună, dar este un act de durere. Când te doare ceva, 
numai atunci începi să ceri. 

Ştiţi cum se spune, că fantezia sau imaginaţia noastră 
este nebuna casei. Fantezia este foarte bogată la copilărie 
si la adolescentă. Fantezia este mai liniştită la maturitate, 
dar există şi atunci. Pentru a scăpa de această teroare 
a imaginaţiei, pentru a nu ne purta fantezia pe toate 
coclaurile, este firesc să împlinim cuvântul Sfântului 
Apostol Pavel: „Rugaţi-vă neîncetat”. Şi anume: la volan 
fiind, pe drum fiind, rosteşte rugăciunea Doamne Iisuse. 
începi să o spui simplu, cu buzele: „Doamne, miluieşte-mă” 
sau „Iisuse, Dumnezeule, miluieşte-mă”. Şi atunci nu dai 
loc satanei, nu-ţi laşi gândul să zboare la toate năzbâtiile; 
dacă nu ai stăpânire de sine, fantezia îţi poate ocupa toată 
mintea. După ce ai spus un timp rugăciunea cu buzele, 
trebuie să mai urci o treaptă: să o zici în gând. N-aţi 
încercat vreodată să ziceţi rugăciunile voastre în gând, cu 
atenţie? Atunci nu mai are loc niciun fel de împrăştiere. 

Eu mă simt mult mai bine când citesc în gând. De 
obicei asa facem. Când citeşti literatură, când citeşti un 
studiu, nu citeşti cu glas tare, ci în gând. Dacă citeşti 
cu glas tare sau dacă spui rugăciunile cu glas tare, zici 
din gură, dar mintea ta poate să fugă în altă parte. în 
a doua treaptă a rugăciunii lui Iisus, ne adunăm şi ne 
rugăm în gând, suntem cu mintea adunată. înainte de a 
rosti rugăciunea inimii, putem spune câteva versete din 
psalmi: „Cât s-au mărit lucrurile Tale, Doamne, toate cu 

înţelepciune le-ai făcut!” (Ps. 103, 25) sau „Nu mă lăsa, 
Doamne Dumnezeul meu, nu Te depărta de la mine; Ia 
aminte spre ajutorul meu, Doamne al mântuirii mele” 
(Ps. 37, 21-22). Sau altceva. Aceste rugăciuni pot fi o 
pregătire pentru rugăciunea lui Iisus. După ce ai ajuns 
să o rosteşti cu mintea, atunci o cobori în inimă si ai un 
sentiment de pace adâncă, începi să vibrezi de bucurie. 
Numai că la această fază ajung foarte puţini. Este un dar 
de la Dumnezeu. 

„Rugaţi-vă neîncetat” la aceasta se referă: mintea ta să 
fie preocupată cu cele dumnezeieşti, nu cu cele pământeşti, 
trupeşti, cu cele întunecate. Pentru dumneavoastră poate 
că e cam greu ce vă spun. Şi eu am fost tânăr. Dar, de 
exemplu, seara, te-ai lăsat de lucru, te-ai culcat pe pătuţul 
tău. Ei, în loc să laşi mintea şi gândul tău să zboare la 
lucruri rele, cauţi să rosteşti o rugăciune până adormi. E 
extraordinar! 

De multe ori stau de vorbă cu intelectualii si ei rămân 

) 

puţin cam îndoiţi. Unii spun că e cam exagerată aprecierea 
mea, respectul meu faţă de poporul român; dar nu este 
ceva exagerat! Sigur că, privită de aproape, vezi cât este de 
şifonată haina. Dar, priviţi în altă lumină, românii sunt 
un popor extraordinar. E un popor care, în esenţa lui, are 
o mare frumuseţe interioară şi o mare nobleţe. începând 
de la prunci, până la omul bătrân, în ţara noastră nu vei 
găsi într-o proporţie mare ceea ce găseşti la multe alte 
popoare - o îmbătrânire prematură. La alte popoare 
găseşti o artificialitate, o artificializare în viaţă, totul 
devine mecanic. Poporul român e viu. Repet încă o dată: 

e un popor vechi, străvechi, dar neîmbătrânit. De multe 
ori nu ştim să apreciem, cu discernământ, ceea ce se face 
bun la noi. Prea vedem numai ce lipseşte. Dacă vorbim de 
ţările din Occident, ele nu sunt în situaţia noastră. La noi 
s-au abătut toate vânturile si toate necazurile. In România 

y 

au lovit si în trecut, lovesc si astăzi toate vânturile. Si 
în Biserica noastră lovesc toate vânturile, si în tradiţiile 

3 y y 

noastre. De ce? Pentru că România este un unicat, aflat 
la răscrucea marilor imperii. Are bogăţii spirituale şi 
materiale pe care foarte greu le găseşti la alte popoare. în 
România este un puternic război duhovnicesc. 

Aş vrea să vă spun şi aceasta în încheiere, ca să aveţi 
o desăvârşire... Dacă avem ceva în lumea aceasta, dacă 
avem un mesaj, acesta este Evanghelia. Restul, toate 
celelalte, sunt fructul cugetării omeneşti. Evanghelia 
însă nu este fructul cugetării omeneşti. Este cuvântul 
Fiului lui Dumnezeu. Dacă în aceasta nu credem, atunci 
înseamnă că suntem pierduţi. 

Mai ales înainte de Revoluţie se vorbea de atei. Nu 
există atei! Există oameni care se îndoiesc; toti oamenii au 
anumite îndoieli. Problemele religioase sunt aşa de înalte, 
încât foarte greu le poate accepta mintea omenească. Dar, 
totuşi, om ateu nu există, în adevăratul sens al cuvântului. 
De ce? Omul, când ajunge la faza aceasta, ca el să fie 
pătruns că în afară de materie nu există nimic, că totul 
se limitează numai la materie, atunci ori înnebuneşte, ori 
se spânzură. Dar, ca să reziste, şi cel mai mare ateu are o 
speranţă, are un dor. 

Firea ta, în adânc, simte, are certitudinea că prin 

moarte noi nu intrăm în nefiinţă, ci trecem în altă formă 

de existentă”. Ceea ce este în noi si ceea ce noi avem cu 
> > 

adevărat creator este spiritul. Materia stă sub ascultarea 
acestui element pe care îl numim suflet sau spirit. 

Aşa că vă doresc să citiţi cu drag câte un capitol din 
Noul Testament, din Evanghelia Domnului nostru Iisus 
Hristos, cu încrederea absolută că Cel care a spus aceste 
cuvinte nu a fost un om, ci a fost Dumnezeu-Omul. Iată, 
după 2 000 de ani, nu a îmbătrânit textul. Puteţi să citiţi 
şi Coranul. Nişte absurdităţi, de te doare capul; şi, totuşi, 
este considerată carte inspirată. Citiţi Upanişadele sau 
cărţile budismului, cărţile brahmanilor, cărţile sintoistilor. 
Sunt nişte aberaţii în comparaţie cu înălţimea spirituală 
a Evangheliei. 

Pe când şi acum ceea ce a spus Hristos este foarte 
firesc şi se încadrează în căutările omului contemporan, 
parcă astăzi le-a scris. Cuvântul lui Hristos se potriveşte 
tuturor locurilor, tuturor timpurilor. Dacă citeşte 
indianul, indianului i se pare că pentru el a vorbit Hristos. 
Fiecăruia i se pare că pentru el este scrisă Evanghelia, dacă 
ajunge să o citească fără idei preconcepute. Să o citească şi 
să facă o comparaţie între viaţă şi ceea ce a spus Hristos; 
este o concordanţă perfectă. Şi asta nu putea s-o facă 
decât unicul Dumnezeu. 

Intr-o bună zi vin la mine vreo patru preoţi, într-o 
după-masă, când nu era program. Şi mă întreabă: 

- Ce faceţi, Inaltpreasfinţia Voastră? 

- Ce să fac, fraţilor? Stau de vorbă cu Dumnezeu si 

cu sfinţii. 

> 

Ei s-au uitat la mine cam miraţi si vorbeau între ei: 

> ) 

- Inaltpreasfinţitul glumeşte. 

- Nu, nu! Realmente stau de vorbă cu Dumnezeu si 
cu sfinţii. 

Nu sunt vrednic ca să stau în mod direct de vorbă, 

dar, din moment ce eu citesc Evanghelia, cuvintele lui 

Hristos, pentru mine asta înseamnă că dialoghez, că 

stau de vorbă cu Domnul Iisus Hristos. Sau, dacă citesc 

viaţa unui sfânt, ori cuvintele scrise de el, eu stau de 

vorbă cu acel sfânt. Aceste cuvinte sunt rămăşiţa din el 

) > 

care se păstrează. Când vin în contact cu aceste cuvinte 
exprimate de Mântuitorul, exprimate de un Sfânt Părinte 
sau de o altă personalitate, eu, în mod real, stau de vorbă 
cu ei. La mine, lângă pat, am o grămadă de cărţi. Dacă 
vreau să-l citesc pe Platon, îl iau pe Platon. Mă satur de 
aşa ceva şi apoi vreau să mă plimb puţin; atunci iau un 
atlas sau o carte de geografie şi mă plimb prin ţară. Şi 
trăiesc momentele. Nu mă simt singur. Asta înseamnă 
de fapt viaţa spirituală. Desigur, viaţa spirituală la modul 
superior este rugăciunea, meditaţia duhovnicească. Dar 
tot viaţă spirituală este şi atunci când citesc o poezie de 
Ioan Alexandru - parcă îl văd, îl trăiesc, îl aud. Adică 
savurez ideile lui, gândurile lui, creaţia lui! 

Vă mulţumesc din toată inima. 

> 

Vă mulţumim si noi foarte mult, Inaltpreasfinţia 
Voastră. 



MĂ CONSIDER MAI ÎNTÂI CĂLUGĂR 
SI APOI EPISCOP 21 

5 


Pentru mine fiecare călugăr e un înger. El reprezintă 
un înger. Neputinţe avem cu toţii, doar suntem de lut. 
Dar ceea ce reprezintă monahul e important. El este un 
înger pe pământ, un înger în trup. 

Am văzut în grupul sfinţiilor voastre un părinte care-i 
de aici, din Maramureş. El mi-a spus: „Eu am fost foarte 
legat de Rohia. Şi duc dorul Rohiei mereu, dar am plecat 
pentru că eram prea aproape de părinţi şi nu m-ar fi lăsat 
în pace. Ar fi venit mereu la mine”. De cele mai multe ori, 
părinţii nu prea sunt bucuroşi să-şi vadă copiii plecând la 
mănăstire. Părinţii îşi închipuie că mănăstirea este un fel 
de canon şi că merge copilul lor la un fel de chin, la un 
fel de puşcărie. 

Ehtde se află acum părintele este foarte bine. E normal 

să fie aşa, pentru că aici oamenii sunt evlavioşi şi e 

firesc să-i atragă mănăstirile din Moldova, pentru că 

mănăstirile din Moldova au un nume si un renume. 

> 


21 Mănăstirea Rohia, 3 decembrie 2009. 

Fiecare mare mănăstire din Moldova are un nume de 
rezonantă istorică: Bistriţa, Neamţ, Putna. . . Dar ele au 
si un renume. Numele l-a dat istoria, renumele îl dau 
vieţuitorii de astăzi. Un proverb românesc zice: „Pe mine 
nu mă încântă că tată-tu o fost crai, dacă de mine-i vai”, 
înţelegi? Pentru o mănăstire nu este mare lucru să aibă 
un nume, dacă nu are si un renume. Renumele îl dă 
personalul mănăstirii. 

Călugării, pentru cinul îngeresc pe care şi l-au luat, 
au primit o anumită binecuvântare, un har. Ei sunt foarte 
buni prieteni cu vrăbiile, cu tot felul de animale. Eu îmi 
amintesc că animalele, pe timpul Sfinţilor Părinţi, şi leii, 
şi tigrii, şi crocodilii, erau ataşate de monahi. Că tu le 
poţi insufla dragostea. Trebuie să ai tu ceva dumnezeiesc 
în suflet si atunci animalele simt. Animalele sunt foarte 

y 

sensibile. Nu numai animalele, dar si natura, si florile îl 

7 y 7 y 

simt pe omul care are dragoste faţă de ele. Toată creaţia 
vibrează la iubire. 

Iată, acum se apropie sărbătorile cu obiceiurile 
româneşti atât de frumoase şi toate freamătă la dragostea 
Dumnezeului nostru făcut om. . . 

O colindă atunci e frumoasă, când e cântată la 
vremea ei. în timpul regimului trecut au vrut să dea peste 
cap tradiţiile. Au început să dea colinde vara, la radio, 
iar ei spuneau că sunt cântece populare. Era atât de urât 
să le auzi vara. . . Colinda se potriveşte numai în vremea 
colindelor! Asa cum aud că la Ierusalim se cântă Hristos 

y 

a înviat tot anul. Cât e de frumoasă această cântare! Dar 
numai la timpul potrivit, de la Paşti până la înălţare. 

Acum aţi atins o problemă! Sunteţi de acord ca la 
slujba de parastas , a treia oară să se cânte Hristos a 
înviat, în loc de Veşnica pomenire .' 5 

Din când în când, ca o excepţie. . . îmi amintesc atunci 
când a murit Mitropolitul Antonie Plămădeală, l-am dus 
la Mănăstirea Sâmbăta si, când a fost să-l coborâm în 
groapă, am cântat cu toţii Hristos a înviat. Era starea 
aceea că nu te poate pune pe veci în mormânt, fiindcă 
noi credem în înviere. Este ceva puţin forţat, poate nu-i 
cazul, nu e după tipic, dar nu e nici greşeală. 

M-am dus odată într-o parohie şi când am văzut cu câtă 
dragoste îl primeşte lumea pe episcop, deodată nu mai ştiam 
ce să zic. Şi atunci am spus: Hristos a înviat ! Deşi nu era 
timpul de la Paşti la înviere, toată lumea a răspuns: Adevărat 
a înviat! Asta este excepţia care nu desfiinţează regula. 

Am dat un interviu la Radio Trinitas si m-au întrebat 

) 

dacă am avut întotdeauna încredere în Dumnezeu. 

Atunci i-am răspuns la reporter: „Cum îmi pui întrebarea 

aceasta, dacă am avut încredere în Dumnezeu? Este 

un semn al ignoranţei, al prostiei, să n-ai încredere în 

Dumnezeu. Dacă tu nu ai încredere în Tatăl ceresc, cum 

de te mai declari om normal?” Eu întotdeauna am simtit 

> 

cum mă poartă Dumnezeu de braţ. Dar pentru asta îţi 
trebuie o judecată sănătoasă, mă înţelegeţi? De exemplu, 
la înmormântarea lui Steinhardt, mi-o dat telefon 
Cumpănaşu, Secretarul de Stat de la Culte. . . 

Dacă nu mă înşel, a fost ultimul Secretar de la Culte 
din timpul comunismului. 



178 


Arhiepiscop Justinian Chira 


Ultimul. Şi Cumpănaşu - el era general de Securitate - 
îmi spunea: 

- Părinte Preasfintite, ştii că. . . o murit Nicolae 
Steinhardt? 

- Am auzit. 

— Dar nu vei merge la înmormântare. 

- Să văd. 

Şi am pus telefonul jos; era vineri seara. După 10 
minute, Cumpănaşu îmi dă iarăşi telefon: 

- Dar ştii, a murit Steinhardt de la Rohia. 

— Da, am auzit, am auzit. 

— Dar nu vei merge la înmormântare. 

Şi-i răspund cu acelaşi cuvânt: 

- Voi vedea. 

Şi am pus iar telefonul jos. A treia oară: 

- Ştii că o murit? 

-Da. 

- Nu cumva să mergi la înmormântare - deja era 
poruncă. Nu cumva să aud că ai mers la înmormântare! 

Şi eu am răspuns aşa: „Voi vedea!” Am pus 
telefonul jos, m-am dus imediat la Arhiepiscop şi i-am 
spus: „Inaltpreasfinţite - nu i-am mai zis că mă sunase 
Cumpănaşu -, a murit Părintele Nicolae”. Zice: „Da, 
am auzit”. „Eu vreau să mă duc la înmormântare”. 
Zice: „N-am nimic împotrivă”. Acesta era răspunsul 
dintotdeauna al Inaltpreasfinţitului Teofil atunci când îi 
ceream ceva şi nu era sută la sută de acord: „N-am nimic 
împotrivă, n-am nimic împotrivă!” 

Adică: fă cum vrei, cum crezi. 

Sigur. De ce m-am grăbit ca să ajung imediat la 
înaltpreasfinţitul? M-am gândit că, după ce de trei ori 
l-am refuzat pe Cumpănaşu, el îi va da un telefon înaltului 
Teofil şi-i va spune: „Nu cumva să meargă Episcopul-vicar 
la înmormântare!” Şi atunci, dacă Arhiepiscopul îmi 
spunea: „Preasfinţite, să nu mergi la înmormântare”, 
eu trebuia să fac ascultare. De aceea, rapid m-am dus, 
am vorbit, maşina mă aştepta în curte şi am plecat la 
înmormântare. 

Securitatea din Baia Mare si Securitatea de la raion i-au 

y 

luat pe Părintele Stareţ şi pe protopop: „Nu cumva să vie 
Episcopul la înmormântare!” Ei le-au răspuns: „Tovarăşi, 
noi nu avem ce face! Noi nu îndrăznim să-i spunem asta 
Episcopului! Daţi-i voi telefon!” Asta a fost discuţia vineri 
seara. Când am ajuns acolo, s-a schimbat foaia. Securiştii 
toţi, într-un cor, îmi ziceau: „Vă mulţumim că aţi venit. 
Stiti, e foarte bine că ati venit! Ne bucurăm că ati venit”. 

După ce am ajuns episcop, niciodată nu au îndrăznit 

să cârâie în faţa mea. Când mi-o cârâit, atunci i-am tăiat 

coada, cât o fost el de general. A venit la un moment dat 

la mine - ca să vă dau un exemplu - un căpitan, securist, 

si m-a luat tare: 

> 

- Am venit la dumneata. 

- Si ce doreşti? 

y y 

-Am auzit că aveţi mâine o delegaţie de turişti din 
Occident si am venit să-mi dai nişte informaţii. 

y y y 

— Ce-ai spus?! 

- Am venit să-mi daţi. . . 



180 


Arhiepiscop Justinian Chira 


- Dar tu ştii cu cine vorbeşti?! 

-Păi... 

- Ce „păi”? Ce grad ai tu? 

- Căpitan la Securitate. 

- Tu ştii ce grad am eu!? Eu îs mai mare în grad decât 
generalul tău. Sunt episcop care sunt ales pe viaţă! Nu îţi 
este ruşine!? 

y 

El a început să cârâie. 

- Taci din gură! Nu îţi este ruşine!? Cum îţi permiţi 
tu să-i ceri informaţii unui episcop!? 

Atunci, tovarăşul căpitan m-a luat pe altă parte: 

- Orice stat are nevoie să-şi apere siguranţa. 

- Ai dreptate, că de aceea eşti plătit! Dar nu aşa. Tu, 
un simplu căpitan, să vii la mine?! Nu! Noi avem aici 
birou, secretariat. La ei cere informaţii! Avem consilierul 
cultural. Te duci si stai de vorbă cu ei, nu cu mine! Noi 

y 3 

nu avem nimic de ascuns. 

Asa a fost si atunci, la înmormântare. N-o cârâit 
nimeni nimic pe faţă, după ce o sosit episcopul. 
Duminică dimineaţa mă gândeam: „Ce-o să vorbesc la 
înmormântare?” Liturghia a făcut-o părintele Emanuel, 
din sat; el era atunci la Rohia. Şi i-am spus: „La predică să 
nu pomeneşti numele mortului! Tu spui predica duminicii 
si atât!” - era Duminica Crucii, în Postul Mare. Atunci am 
scos Sfânta Scriptură şi am deschis-o exact la locul unde 
Mântuitorul spune aşa de frumos despre Natanael: „Iată, 
cu adevărat, israelit în care nu este vicleşug” (Ioan 1, 47). 
Tot aşa am început şi eu predica: „Iată un israelit fără 
vicleşug, acesta a fost părintele Nicolae!” 

Eram la Rohia şi a apărut un tovarăş care era inspector 
la raion, inspector al Departamentului Cultelor. Şi a stat 
şi el la hram, într-o cameră apropiată, şi a ascultat slujba. 
După slujbă vine tovarăşul - el de meserie era croitor. . . 
„om mare”; vă daţi seama ce grad de cultură avea - şi 
mă întreabă: „Nu vă înţeleg. De ce repetaţi mereu acelaşi 
lucru: Iară şi iară, iară şi iară, iară şi iară ?” I-am răspuns 
imediat: „Uite de ce: repetăm acest lucru ca şi copilul 
atunci când îi este foame. Dă semne că e înfometat, dar 
nu-1 aude nimeni. Mama e ocupată, tata-i plecat, el mai 
mârâie, mai cârâie, dar nu-1 aude nimeni. Şi atunci începe 
să zică «mi-e foame, mi-e foame, mi-e foame». Asa este si 
cu Iară şi iară. Poporul lui Dumnezeu îşi exprimă setea 
de a se adresa lui Dumnezeu, ca să fie ascultat. 

Dar dumneata n-ai de unde pricepe treburile acestea, 

fiindcă îţi lipseşte pregătirea teologică şi nu ai nici 

cultură. Ştiu că dumneata eşti bun croitor. Totuşi, eu n-as 

îndrăzni să merg să-mi coşi o pereche de pantaloni, că mă 

tem că ai greşi. Ca inspector văd că nu prea merge treaba. 

Dumneata trebuie să ştii că slujbele nu-s făcute de oricine. 

Sunt făcute de cei mai luminaţi bărbaţi. Fiecare cuvânt 

> > 

al unei slujbe bisericeşti este de o importanţă deosebită, 
tovarăşe inspector! Niciun gest şi niciun cuvânt din 
timpul slujbei nu-i în plus”. 

Şi preotul şi diaconul au o mare obligaţie: să fie 

conştienţi întotdeauna că-I slujesc lui Dumnezeu, că nu 

spun cuvinte în vânt. Ei trebuie să ştie şi să simtă că stau 

de vorbă cu Dumnezeu, să-şi dea seama că spun nişte 

lucruri esenţiale. Cultul Bisericii noastre este extraordinar 
> 

de frumos şi de corect. „Cu pace Domnului să ne 
rugăm” - cu aceasta începem, cu pacea. Apoi: „Pentru 
pacea de sus şi pentru mântuirea sufletelor noastre...” 
două lucruri esenţiale. A treia: „Pentru pacea a toată 
lumea, pentru bunăstarea sfintelor lui Dumnezeu Biserici 
şi pentru unirea tuturor”. Apoi ectenia mică are rolul ca 
să adâncească ideea cu care a început ectenia mare: „Iară 
şi iară, cu pace. . .”. 

Intr-o bună zi eram la birou si vine un securist, 
asa. .. mai tânărut. Nici acum nu ştiu ce grad avea. Si 
îndrăzneşte, obraznic, să-mi spună: 

- Da’, de ce te-ai făcut călugăr? 

Si a continuat: 

> 

- Sigur îmi vei spune pentru ca să te mântuieşti! Dar 
ce, restul nu se mântuiesc?! Numai călugării? 

- îmi pare bine că mi-ai pus întrebarea. Dar, ştiţi, eu 
vreau să dau răspuns în stil socratic. Dumneata ai auzit 
de Socrate? 

- Da, cred că-i pe la noi pe la grajd, pe la C.A.P. 

- Uite ce, nu-i de la grajd! E un mare învăţat care a 
trăit cu peste 400 de ani înainte de Hristos. De la el a 
rămas ideea de a discuta în stilul socratic. Când cineva-i 
punea o întrebare, el răspundea cu o nouă întrebare. 
Deci dă-mi voie să-ţi răspund şi eu în stil socratic. M-ai 
întrebat de ce m-am făcut călugăr, iar eu te întreb: de ce 
te-ai făcut securist? 

- Pentru ca să apăr patria. 

- înseamnă că toată populaţia care nu e în Securitate 
nu vrea să lupte ca să-şi apere patria? Uite ce: fiecare, frate, 

pe drumul lui... Dumneata te-ai făcut securist că atâta 
te pricepi dumneata. Eu m-am făcut călugăr că aşa îmi 
place mie. Ştiu că toată lumea se poate mântui. Nu m-am 
făcut eu călugăr cu ideea că numai monahii se mântuiesc. 
Că-i călugăr sau nu-i călugăr, nu depinde de starea aceasta 
mântuirea, ci de râvna pe care o are sau nu o are creştinul 
ca să împlinească poruncile lui Dumnezeu. 

Altădată, tot un securist tinerel mi-a făcut o vizită si 
mi-a pus o întrebare tâmpită: 

- De ce purtaţi barbă? 

- îmi dai voie să-ţi răspund? Uite, tu ai pretenţia că eşti 
ateu, nu? Că nu crezi în Dumnezeu. Aşa ai pretenţia, nu? 

-Da. 

- Ei, uite care e situaţia. Voi ziceţi că nu credeţi în 
Dumnezeu, dar credeţi în natură, pentru că natura 
e dumnezeul vostru. Şi atunci îţi pun o întrebare: eu 
sau dumneata am călcat legile naturii? Spune! Eu, care 
port barbă, încalc legile naturii? Sau dumneata că ţi-o 
tai? Spune! Dumneata eşti cel care încâlci legea. Sau te 
pomeneşti că tu nu eşti bărbat si de aceea nu îti laşi să-ti 
crească barba. 

- A, nu, nu. . . 

- Atunci taci din gură. Dacă eşti bărbat înseamnă că 

un bărbat are barbă. Şi aceasta este o podoabă a bărbaţilor, 

doar spuneţi că natura nu greşeşte niciodată. Nu greşeşte 

niciodată această natură, care este de fapt Dumnezeu, 

ca să crească barba la o femeie! Si atunci o femeie are o 

> 

figură de femeie. La un bărbat, dacă nu-i creşte barba, 
înseamnă că ceva nu-i în ordine. 

Iertaţi-mă, poate sunt prea dur. . . 

Mai bine vă spun un cuvânt de folos. Şi noi ascultăm 
de multe ori cuvinte foarte folositoare de la cei cu care 
stăm de vorbă, de la cei pe care-i provocăm, dar nu le 
înregistrăm. Şi atunci memoria este memorie, nu are 
forţa decât atât cât o are. Memoria retine câte ceva, retine 
un timp şi pe urmă se pierde. Se pot pierde, din păcate, 
cuvinte ale Părinţilor. Acestea sunt nişte perle! Acuma 
depinde şi de cel care vorbeşte. 

Altfel vorbeşte un călugăr care a mâncat ciorba de 
clopot, cum se zice, adică e monah născut, nu făcut, şi 
altfel vorbeşte cel care a fost făcut călugăr peste noapte. 

Apoi, există cele două categorii: lumea familiştilor, 
a laicilor, si lumea monahilor. Monahismul si mirenii. 
Intre aceste două categorii este un fel de prăpastie. Nu 
poate un mirean să spună despre monahism decât lucruri 
frumoase, dar care sunt însă teorii, simple teorii. De 
exemplu, dacă eu stau de vorbă cu un orb din naştere, 
oricât voi încerca eu să-i vorbesc cât îs de frumoase florile, 
sau cât de frumos e cerul înstelat, sau cât e de frumoasă 
faţa mamei lui, poate el să înţeleagă?! Oricât aş descrie, 
nu poate niciodată să cuprindă ceea ce îi spun. 

Nu ştie ce e culoarea. 

y 

Nu poate să înţeleagă. El nu are noţiunea de culori. 
Zadarnic aş încerca să-i explic. 

Un orb poate să întrebe: 

- Măi, ce tot vorbiţi voi de culoarea albă. Cum e aia? 

Şi atunci i se răspunde: 



Trăiţi frumos şi-n bucurie 


185 


- Albă, aşa, ca făina. 

- Asa moale ca făina? 

) 

- Nu, nu, aşa, ca zăpada. 

- Rece ca zăpada? 

El, oricâte i-ai spus, tot n-a priceput. El avea numai 
noţiunile lui. Dacă îi vorbeşti unui orb de lumina soarelui, 
poate el înţelege vreodată ce înseamnă această lumină? 

Aşa e şi cu problema aceasta. Foarte greu un călugăr 
poate să înţeleagă în totalitate pe un laic, pe un mirean, 
care are viata lui, care are lumea lui. Doar unii dintre 
călugării duhovnici pot pricepe mai bine problemele 
vieţii de familie. Nici mireanul nu poate să înţeleagă 
în esenţă ce înseamnă viata monahală, ce înseamnă 
trăirea monahală, nu poate să înţeleagă ce fel de război 
are un monah, nu poate să înţeleagă ce înseamnă aceste 
momente sacre, extraordinare, ale monahului. Nu poate! 
înţelege doar teoretic. 

De ce zic că eu privesc la fiecare monah ca la un 
înger în trup? Pentru că el este acela care se nevoieşte 
să împlinească ceea ce Hristos a cerut, adică: lepădarea 
totală de lume şi ataşamentul total de lumea spirituală. 

Ai văzut, de exemplu, în Evanghelie, când bogatul 
îi zice Mântuitorului: „învăţătorule, acestea toate le-am 
păzit din tinereţile mele” (Marc. 10, 20); Hristos atunci 
îi spune: „Un lucru îţi mai lipseşte: Mergi, vinde tot ce 
ai, dă săracilor şi vei avea comoară în cer; şi apoi, luând 
crucea, vino şi urmează Mie” (Marc. 10, 21). Ce a făcut 
bogatul? A pus capul în pământ şi a plecat. Parcă văd cât 
a fost de nervos când Mântuitorul, cu alte cuvinte, i-a 

pus această condiţie: „Dacă vrei să câştigi viaţa veşnică, 
atunci fă- te monah!” 

Monahismul nostru trece astăzi, totuşi, printr-o 
criză, o mare criză. Poate că aşa mi se pare mie. 

Dinlăuntru aşa se pare. Dar privit din afară, 
monahismul este la mare înălţime. Lumea contemporană 
are mare nevoie de monahi. 

Nouă, care suntem înăuntru, ni se pare că monahismul 
este într-o mare criză. Dar nu-i adevărat. In esenţă, 
monahismul este la mare înălţime. Faptul că frăţiorul 
acesta este în ascultare si este statornic în mănăstirea lui 

y 

de metanie, faptul că el suportă toate rigorile singurătăţii 
şi ale tuturor ispitelor monahale - care-s teribile, uneori 
te poartă pe deasupra prăpastiei! -, numai asta şi este de 
ajuns. înţelegi? 

Iubesc mult monahismul. Eu întotdeauna mă 
consider mai întâi călugăr şi apoi episcop! Eu întâi port 
paramanul. Eu sunt monah şi apoi episcop! Asta trebuie 
să se ştie. 

y 

Am aici Patericul Athonit. Când citesc o carte, scriu pe 
marginea ei ideile şi gândurile mele. Ai văzut? Uitaţi-vă! 

E subliniată. 

Ati văzut? Si uite ce scriu la sfârşitul acestei cărţi: 

y y y y 

„Una dintre calităţile foarte importante ale acestei 
cărţi este faptul că e contemporană. Ea nu ne prezintă 
nevoinţele prea binecuvântaţilor părinţi care au trăit în 
alte timpuri, nevoinţe ce sunt oarecum străine omului de 



Trăiţi frumos şi-n bucurie 


187 


azi. Şi simplu, curat, cartea aceasta ne prezintă viaţa unor 
fraţi de-ai noştri, care au trăit în atmosfera zilelor noastre. 
Din aceasta, aşa cum am mai spus şi altădată, învăţăm 
că timpul sfinţilor nu a trecut, că harul lui Dumnezeu 
lucrează şi acum, că sfinţii pot trăi şi astăzi, că dorul de 
Hristos şi setea de mântuire îi arde şi acum pe mulţi tineri. 
Mulţi tineri, mulţi creştini aleargă spre sfintele mănăstiri 
care sunt şi azi, în timpurile noastre, oaze de lumină, 
de pace dumnezeiască, de bucurie, pe care foarte greu 
le mai poate găsi cineva într-o lume atât de nestatornică 
si de înşelătoare. Din această carte câştigăm îndemnul 
puternic de a urma viaţa pe căi simple, dar statornice, spre 
desăvârşire, spre îndumnezeire, spre mântuirea pe care 
Stăpânul nostru Iisus Hristos doreşte cu multă putere să 
o dobândim”. 

Uitaţi ce am notat aici: „Am dobândit multă 
înţelepciune şi mângâiere şi bucurie şi tărie din cuvintele 
simple pe care le-am găsit în această carte. De aceea, ce 
am găsit mai deosebit am subliniat spre luarea aminte a 
mea si a celorlalţi care vor citi din ea”. 

Suntem trecători, dar suntem şi răspunzători. 

Din tinereţe mi-a plăcut să-mi notez gândurile care 
îmi erau mai dragi. Şi am început să le notez pe hârtiuţe. 
Şi se pierdeau. In urmă cu câteva zeci de ani, începând de 
la anul 1945, am început să scriu în nişte caiete. Pentru 
că mi-am zis: „Dacă le scriu pe hârtiuţe, trebuie să port 
grijă să nu le pierd”. Se pierdeau toate. Atunci am zis: 
„Nu, domnule, le scriu în nişte caiete!” Ei, câte caiete crezi 
sfinţia ta că am din 1945? 

Câte un caiet pe an. 

Sunt peste 160 de caiete. In ele cam 75% sunt lucruri 

fără valoare, sunt însemnări simple. Cam 25% ar fi de 

o oarecare valoare. Toţi suntem nişte moştenitori ai 

> ) ) 

Sfinţilor Părinţi. Un gândulet tu ti l-ai notat? Nu ti l-ai 

notat. Şi la Dreapta Judecată va trebui să dai seamă de 

fiecare cuvânt. Ce-ai făcut cu el? 

Uneori mă gândesc: câte volume cu scrierile Sfinţilor 

Părinţi avem? Foarte puţine, pentru două milenii de 

creştinism! Ar fi trebuit să avem mult mai multe. Cam 
> 

acelaşi lucru pe care îl exprimă atât de frumos şi Sfântul 

Ioan Evanghelistul: „Dar sunt şi alte multe lucruri pe care 

le-a făcut Iisus şi care, dacă s-ar fi scris cu de-amănuntul, 

cred că lumea aceasta n-ar cuprinde cărţile ce s-ar fi scris” 

(Ioan 21, 25). Tot aşa se poate spune despre gândirea şi 

despre scrierile Sfinţilor Părinţi. Din sutele de mii de 

călugări care au fost, numai atâtea lucrări de la Sfinţii 

Părinţi ne-au rămas? Nu s-a păstrat decât foarte puţin! 

Harul lucrează. Sfinţi Părinţi există si acuma. Credeţi 
> > ) > 

frăţiile voastre că, atunci când trăiau mulţi dintre Sfinţii 

Părinţi pe care noi îi cunoaştem, credeţi că cineva le-a 

dat importanţă? Credeţi că cineva i-a privit ca pe Sfinţii 

Părinţi? Nu! 

> 

In istoria Bisericii există şi sfinţi care au fost alungaţi 
din scaunul episcopal. 

Sigur că da. Se întâmplă un fenomen foarte curios: 
când un om este avansat, nu mai produce mare lucru. 
Când un om este ridicat din statutul de simplu monah 

şi ajunge pe un scaun de ierarh, de multe ori are de 
rezolvat multe probleme importante şi nu mai are timp să 
mediteze şi să-şi noteze gândurile. 

Ştiu pe cineva care în tinereţe era un mare vorbitor, 
avea câteva broşuri cu lucruri foarte frumoase. După ce a 
ajuns arhiereu, n-o mai scris nimic! Sau, dacă a mai scris 
câte ceva, sunt lucruri superficiale. Că nu-i timp. Când 
conduci trebuie să te gândeşti la problemele instituţiei, e 
o răspundere foarte mare pentru un ierarh; foarte, foarte 
mare. Ierarhul nu numai că-L reprezintă pe Hristos, ci e 
în locul lui Hristos. Deci tu îl vezi întruchipat în ierarh, 
în episcop, pe însuşi Mântuitorul, cum scrie Sfântul 
Ignatie Teoforul 22 . Să-l citiţi pe Sfântul Ignatie. 

După cum bine ştiţi, m-am învrednicit din partea 
Bisericii de ranguri deosebite. în primul rând, cel dintâi 
dar care pentru mine a însemnat ceva cu totul deosebit, a 
fost momentul tunderii în monahism. După ce am primit 
tunderea, nu-mi mai doream nimic altceva. Mi se părea 
că am ajuns la culmea vieţii. în noaptea în care am fost 
tuns în monahism, au fost de fată numai stareţul si 2-3 
fraţi. Mi s-a impus să stau în biserică, o noapte, până după 
Liturghia de a doua zi. Asta a fost în ziua de 2 martie 1942. 
A doua zi nu mai eram acelaşi om. După noaptea pe care 


22 „Este lămurit, aşadar, că trebuie să privim pe episcop ca pe Domnul 
însuşi”, Sfântul Ignatie Teoforul, Epistola către efeseni, VI, 1, în col. 
„Părinţi şi Scriitori Bisericeşti”, I, traducere, note şi indici de Pr. D. Fecioru, 
Editura Institutului Biblic şi de Misiune al Bisericii Ortodoxe Române, 
Bucureşti, 1979, p. 159; „...având întîistătător pe episcop, care este în locul 
lui Dumnezeu”, idem, Epistola către Magnezieni, VI, 1, în ibidem, p. 166. 

am petrecut-o în priveghere, singur, în biserică, a doua zi 
nu am mai putut fi acelaşi om. Ani de zile eu n-am mai 
putut râde! Am trecut printr-un iad şi printr-un rai! Am 
fost total altul! Total! A fost extrem de grea crucea, ani de 
zile! Foarte grea! Nu poate nimeni înţelege. 

Când, din mila lui Dumnezeu, am fost hirotonit 
Episcop-vicar la Cluj, în seara aceea şi în prima zi după 
ceremonie, am avut momente care nu pot fi descrise! 
Puterile întunericului căutau să mă tragă înapoi, la viaţa 
pe care am trăit-o înainte de a fi episcop; nu cu păcate, 
dar totuşi o viaţă obişnuită. Nu pot fi descrise acele clipe! 
Dar n-am cedat! De atunci, din acea seară, când stăteam 
singur în camera episcopilor, de atunci şi până acum, 
mi-am respectat promisiunea. 

De aceea, eu consider că, în viata creştină de astăzi, 
nu stăm mai rău ca pe timpul Sfinţilor Părinţi. Nu stăm 
mai rău faţă de cum o stat creştinismul în primele secole. 
S-ar putea chiar zice: dimpotrivă! Noi avem la îndemână 
toată experienţa istoriei Bisericii, cu toată încărcătura de 
2000 de ani. Martirii primelor secole n-au avut această 
experienţă. Le-a fost foarte greu, dar au rezistat, şi-au 
dat viaţa. Noi, acum, nu avem voie să şovăim. Ii avem ca 
model pe toţi sfinţii martiri, pe toţi preacuvioşii noştri 
părinţi. Noi nu vom putea zice: „N-am ştiut. N-am 
putut”. Se poate, cu ajutorul lui Dumnezeu. Ce spune 
Mântuitorul despre farisei şi cărturari? „De n-aş fi venit şi 
nu le-aş fi vorbit, păcat nu ar avea; dar acum n-au cuvânt 
de dezvinovăţire pentru păcatul lor” (Ioan 15, 22). Aşa 
este şi acum. Nu putem spune: „Nu am ştiut!” 

E atât de frumoasă viaţa monahală, cu toate încercările 
prin care a trecut! Citeam, de exemplu, prin ce greutăţi au 
trecut părinţii din Athos. în secolul al XlII-lea au venit 
catolicii, împreună cu trădătorii Ortodoxiei şi i-au ars de 
vii pe 26 de călugări, pentru că nu au vrut să se lepede de 
Biserica Ortodoxă şi n-au vrut să accepte uniaţia, n-au vrut 
să accepte catolicismul! L-au omorât şi pe Sfântul Cosma, 
protosul de atunci al Sfântului Munte! Căutaţi în istoricul 
Muntelui Athos. După aceea au venit turcii. Teribil! Prin 
câte greutăţi a trecut Sfântul Munte! După aceştia au venit 
tâlharii, bandiţii care iarăşi îi batjocoreau pe călugări. 

Sau ce s-a întâmplat cu monahismul din Rusia! Prin 
ce chinuri teribile a trecut! Mii de călugări au fost ucişi 
după 1917. Stareţul de la Rohia, Părintele Gherontie Guţu, 
a fost călugăr din Căpriana şi ucenic al vestiţilor monahi 
de la Optina. Când a venit la noi, avea 30 şi ceva de ani şi 
avea părul şi barba albe. Şi l-a întrebat odată cineva: „Ce 
s-a întâmplat? Care este secretul?” El a zis: „După 1917 
a năvălit la noi, în mănăstire, o bandă de bolşevici. Eu 
eram într-o cameră la etajul clădirii. Şi am sărit din cameră 
într-un copac din apropierea geamului. Am rămas ascuns 
în copac. Şi am văzut de acolo cum au intrat bolşevicii şi 
i-au omorât pe toţi călugării. Pe toţi i-au omorât! Şi au plecat 
bolşevicii. Când m-am coborât din copac şi m-am dus prin 
mănăstire - care era plină de cadavrele călugărilor - m-am 
uitat într-o oglindă şi nu m-am recunoscut. Eram pur şi 
simplu alb! Am albit în doar câteva ceasuri!” 

Suntem noi acum într-o situaţie mai gravă? 
Comparativ cu ce a fost atunci, lumea noastră este în 

siguranţă, chiar dacă şi astăzi mai avem încercări. Nu-i 

trece nimănui prin cap că vin unii să ne spânzure sau să 

ne împuşte. E o altă lume. Totuşi, este o lume civilizată, 

care are oroare de războiul armat! Noi beneficiem de 

aceste eforturi pe care le face lumea politică de a păstra 

pacea, de a feri lumea de conflicte războinice. Nu trebuie 

să ne bucurăm de aceste beneficii? Nu trebuie să apreciem 

si să ne folosim duhovniceste de aceste condiţii? 

> ) > 

Stareţul meu, Nifon Matei, care a fost moţ din 
Scărişoara, a murit la 32 de ani, pentru că a fost bolnav 
de tuberculoză. A trebuit să depună eforturi teribile şi 
i s-a întors înapoi boala. Din tinereţe a fost tuberculos, 
dar se vindecase. Insă, după eforturile pe care le-a depus 
în timpul ocupaţiei maghiare, când ni s-au cerut sarcini 
multe, s-a îmbolnăvit şi a murit în 1944. Spuneţi, Nifon 
Matei nu ar trebuie trecut în rândul sfinţilor? îngerul lui 
Dumnezeu era! Pline sunt mănăstirile de astfel de copii! 
Deşi ei se pretind că-s păcătoşi. Dar păcatele lor. . . Râde 
Dumnezeu de păcatele lor, în comparaţie cu păcatele care 
se fac astăzi în lume. 

Trebuie să fim realişti! Discutam, nu demult, într-un 
cerc de boieri ai zilelor noastre; am fost invitat la masă 
şi acolo se vorbea despre situaţia din ţară. Se plângeau, 
asa cum facem toti - adică mâncăm si bem bine si apoi 
ne plângem că e rău, că-i greu. . . Şi unul dintre meseni, 
un bărbat foarte distins, a zis: „înaltpreasfinţite, văd 
că dumneata eşti foarte optimist!” Eu i-am răspuns: 
„Nu sunt optimist, dar nu-s nici pesimist: eu sunt realist! 
Că asa ne învaţă Hristos. Si Biserica Ortodoxă este o 

Biserică ce încurajează realismul. Noi luăm lucrurile aşa 

cum sunt”. Şi atunci, dacă deschidem bine ochii, vedem 

că avem mai multe motive ca să ne bucurăm. 

In ziua de marţi, la manifestaţia pe care am avut-o aici, 

la Statuia Ostaşului Român, am spus mai multe lucruri, 

dar la Radio Trinitas au înregistrat numai o frază. Printre 

altele, am zis: „Prevăd un viitor strălucit al României. 

Pentru că în ţara aceasta se dezvoltă o generaţie nouă 

care, atunci când va ajunge la maturitate, va schimba faţa 

ţării”. Asta am spus. Şi asta-i convingerea mea. 

Şi-n mănăstiri prevăd acelaşi lucru. Noi, aici, în Baia 

Mare, trebuie să construim. Voi aţi moştenit de la voievozi, 

aveţi pământuri, aveţi strălucite mănăstiri, n- aveţi decât 

să ziceţi Doamne miluieste mereu. 

> > 

Aşa că, fraţilor, vă binecuvântez. Şi prin voi 

binecuvântez pământul sfânt al Mănăstirii Putna. Şi 

binecuvântez pe toţi părinţii şi fraţii. îi văd şi acum, că 

doar m-ati invitat la masa de obşte când am fost acolo. 
> ) 

Si mă uitam la ei toti, că ei săracii îsi vedeau de blidul 
lor, iar eu mă făceam că mănânc, dar nu mâneam deloc. 
Mă uitam la fiecare. Si la cei tineri, si la cei bătrâni. Un 
bătrân trebuie să arate că nu a îmbătrânit! Nici fizic, nici 
duhovniceşte. Un călugăr nu are voie să îmbătrânească. 
Deşi călugăr de 88 de ani, cum mă vedeţi pe mine acum, 
mă simt tot ca la 20 de ani - cu sufletul. 

Trupul este foarte slăbuţ, foarte slăbuţ. Dar nu avem 
voie să îmbătrânim, să ne rablagim. Trebuie să fim veseli. 
Tinereţe fără bătrâneţe, asta înseamnă viata monahului. 
Âsta-i semnul trăirii monahale. 




GÂNDUL LA VIATA CEA VEŞNICĂ! 23 

5 > 


Părintele Felix Dubneac a fost un foarte bun pictor. 
A fost foarte apropiat de părintele Sofian Boghiu, erau ca 
nişte fraţi. Părintele Felix a făcut destulă puşcărie, apoi a 
ajuns în America, unde a scris multe lucruri importante. 
A scris foarte frumos şi despre monahism. Părintele Felix 
Dubneac a fost ucenicul părintelui Gherontie Guţu, 
care era tot basarabean şi care a murit la vârsta de 50 de 
ani, în anul 1938. Părintele Gherontie a făcut călugărie 
pe undeva prin Rusia şi a fost ucenic al unui episcop 
rus care, cu puţin timp înainte de a muri, i-a dăruit 
părintelui crucea sa de arhiereu. Apoi el a ajuns stareţ 
la Căpriana, vestita mănăstire Căpriana din Basarabia. 
A fost apoi stareţ la Rughi, un schit pe malul Nistrului, 
care era pustiit, iar Gherontie Guţu l-a refăcut. De acolo, 
părintele a venit încoace, la Rohia. El este marele ctitor al 
mănăstirii noastre. Mănăstirea era înglodată în multe şi 
mari datorii, iar părintele Gherontie a salvat-o. 

Suntem învăţaţi să ne vedem mai mult greşelile, dar, 


23 Mănăstirea Rohia, 4 februarie 2011. 

uneori, trebuie să ne gândim şi pozitiv, la virtuţi. Atâţia 
Sfinţi Părinţi ne învaţă să ne gândim cât mai des la moarte 
şi în felul acesta vom păcătui mai puţin. Dar de ce să mă 
gândesc numai la moarte? Să ne gândim şi la viaţa de 
după moarte! Asta este important! Să ne gândim şi la ceea 
ce putem dobândi după moarte, la viaţa cea veşnică, şi în 
acest fel nu vom mai păcătui. 

Să vă spun şi altceva. Vine, aşa, câte un părinte la 

mine şi-mi spune: „Eu, păcătosul!” Asta se zice la noi, 

în călugărie, dintr-o falsă smerenie, că, de fapt, aproape 

nimeni nu se crede păcătos. L-am întrebat pe un părinte: 

„Câte ceasuri, din 24 de ore, eşti un păcătos?” Cele mai 

multe ceasuri dintr-o zi călugărul face ascultare, se roagă, 

adică se nevoieste ca să dobândească sfinţenia. Din 24 
> > 

de ore, atâtea părţi sunt pozitive! De ce nu ştim să ne 
bucurăm de acestea? In 24 de ore mai apare câte o ispită, 
cu care te lupţi, mai râzi de ea, mai cazi, te mai ridici. Le 
dăm prea multă importanţă ispitelor. Biserica ne învaţă: 
„Nu daţi atâta importanţă satanei, gândiţi-vă la Hristos, 
chemaţi numele lui Hristos!” Pentru că, de fapt, satana 
este o nulitate, nu merită nici măcar un scuipat din partea 
noastră. El prinde putere asupra noastră atunci când noi 
nu suntem cu Hristos. 

La Sfântul Evanghelist Luca se păstrează un cuvânt 
extraordinar: „Aşa şi voi, când veţi face toate cele poruncite 
vouă, să ziceţi: Suntem slugi netrebnice, pentru că am 
făcut ceea ce eram datori să facem” (Luc. 17, 10). Când 
te gândeşti la acest verset, nu te mai poţi mândri. Pentru 
că toate sunt daruri si oricare dintre noi are un dar. Dacă 

ai voce, slujeşti la strană. Este extraordinar de importantă 
slujba pe care o faceţi la strană. Extraordinară ofrandă! In 
dar ne-a dat Dumnezeu cântarea noastră, slujba noastră, 
ca să ne asemănăm îngerilor din cer. Gândiţi-vă, unii au 
darul de a cânta, alţii au darul studiilor, alţii au darul 
de a fi buni administratori... Atâtea lucruri pe care le 
facem în ascultările noastre şi, apoi, ne dăm seama că am 
făcut ceea ce Dumnezeu a aşteptat de la noi, ceea ce eram 
datori să facem pentru Bunul Dumnezeu. 

Părinte, să-mi spui şi dumneata ceva, că ai făcut 
multă teologie. Ce eşti? Diacon? 

Preot. 

Cine ţi-o dat preoţia? 

înaltpreasfinţitul Pimen. 

Bine-o făcut. De multe ori, din smerenie, ziceţi: 

„n-am fost vrednic”. Dacă n-ai fost vrednic, de ce n-ai 

spus: „Pardon! Eu nu sunt vrednic”? Dar noi nu zicem 

asta; în cele mai multe cazuri ne bucurăm atunci când 

ne hirotoneşte. 

> 

îi spuneam unui preot de mir: „Spune un cuvânt după 
fiecare slujbă: după Liturghie, după un botez, de câte ori 
ai ocazia”, pentru că Mântuitorul le-a spus Apostolilor la 
ultima lor întâlnire: „Mergând, învăţaţi toate neamurile” 
(Mat. 28, 19). Acesta este primul punct din programul 
unui slujitor al Altarului. Prin vorbirea ta, prin faptele 
tale, prin purtarea ta, prin ţinuta ta, vesteşti cuvântul lui 
Dumnezeu. 

Un mare avvă şi-a luat 2-3 ucenici cu el într-o 
dimineaţă şi le-a spus „Să mergem să vestim cuvântul lui 
Dumnezeu”. Ucenicii, bucuroşi, au mers împreună cu 
avva lor. Spre seară s-au întors. Când au ajuns la poarta 
mănăstirii, atunci ucenicii i-au zis „Avva, tu ai spus că 
mergem să vestim cuvântul lui Dumnezeu. Apoi, am 
plecat de dimineaţă de la mănăstire şi acum ne-am întors 
şi n-aţi spus un cuvânt. Cum vine asta?” „L-am vestit pe 
Dumnezeu mergând pe drum”. Unii se luminează când 
îi văd pe preoţi, pe călugări. Alţii, care slujesc satanei, 
dimpotrivă, se scandalizează. Dacă-1 văd pe preot cu 
barbă şi cu uniformă, scuipă şi înjură. Ce înseamnă asta? 
Toate acestea sunt, de fapt, semne prin care ei recunosc 
superioritatea preotului şi a călugărului. Simt că tu eşti o 
putere. Că altfel nu s-ar scandaliza; te-ar compătimi, ar 
zice: „Săracul!” Dar se scandalizează, că-1 calci pe coadă 
pe satana, pe stăpânul lor, şi atunci ţipă. 

De multe ori nu conştientizăm în profunzime care 
este însemnătatea monahismului. Dacă ne-am da seama 
ce reprezentăm cu adevărat, noi, călugării, nu am mai 
fi aşa de speriaţi uneori. Să nu lăsăm să se pustiască 
mănăstirea, părinte! Ce frumos este să fii tu acolo, la 
strană, si să cânţi un Aliluia. Un Aliluia în fata lui 
Dumnezeu este ceva extraordinar. înţelegi? Aud de multe 
ori slujbele de la noi, trag cu urechea seara şi dimineaţa; 
sunt foarte punctuali părinţii. La 6 toată lumea în 
biserică. Slujba de dimineaţă, slujba de după-masă, la 
miezul nopţii. Şi atâta-i de frumos când auzi cum se 
răspândeşte în jurul mănăstirii ecoul rugăciunilor de la 

biserică. Frăţiile voastre, când sunteţi la strană, nu vă 
daţi seama câtă pace răspândeşte în jur o slujbă. 

Spuneţi-mi, Liturghia darurilor mai înainte sfinţite 
când o faceţi? Dimineaţa sau seara? Eu am stabilit, când 
am fost aici, să se facă seara. Dacă s-a cântat Doamne 
strigat-am, e gata, trebuie făcută seara. Asta-i rânduiala. 
Cum mai aud prin unele părţi că Utrenia se face seara. 
Utrenia e pentru răsăritul soarelui; toate rugăciunile ei 
sunt pentru dimineaţă. Şi acum tu te apuci să o faci seara? 
Ea este făcută de Sfinţii Părinţi pentru dimineaţă. Cu ce 
ne putem noi justifica de nu respectăm rânduiala dată de 
Sfinţii Părinţi? Ce putem spune altceva, decât că suntem 
comozi? Dar eu nu condamn. Si asa, si asa e bun - bine 
că se face, în fond. Mă gândesc, dacă la noi este ora 24, 
în altă parte se face Liturghie, pentru că e 6-7 dimineaţa. 
Orarul este cu totul altul. Deci, Liturghia nu încetează 
în nicio zi pe globul pământesc. Ceas de ceas, se face 
undeva epicleza. Aşa trebuie gândite lucrurile. 

Mie îmi face plăcere ca să se facă Liturghia darurilor la 
timp. De ce s-a făcut această regulă? Pentru că, în primele 
veacuri, creştinii ajunau şi se împărtăşeau mai des, mai 
ales în Postul Mare. Sfinţii Părinţi respectau foarte mult 
ajunarea, postul negru. Şi atunci, ca să respecte şi una şi 
alta, să nu neglijeze nici postul, nici Euharistia, atunci au 
stabilit ca să fie Vecernia împreunată cu această ofrandă; 
nu-i o Liturghie propriu-zisă. Este Sfânta Euharistie 
sfinţită la Liturghia trecută si atunci o aduci credincioşilor 
pentru închinare şi pentru împărtăşire. 

Eu nu-s acela care totdeauna să critic, să judec şi să 

spun cum că la noi e perfect şi voi sunteţi nişte păgâni. 
Oricum facem, tot e bine, dacă este făcut din credinţă si 
spre slava lui Dumnezeu. Nu trebuie să fim bârfitori, să 
bârfim toată ziua, să criticăm toată ziua. Că şi la noi, la 
călugări, poate apărea ispita aceasta: toată ziua critici şi 
toată ziua vorbeşti de rău. Acest duh al clevetirii, al bârfei, 
e foarte urât înaintea lui Dumnezeu. 

Spune la toţi părinţii de acolo că v-a îmbrăţişat 
Episcopul Justinian din toată inima şi vă sărută cu 
sfinţenie pe toţi. Să nu uite că sunt episcopi care se roagă 
şi noaptea, să nu uitaţi treaba asta. Nu sunteţi singuri. 
Noaptea mă plimb pe la voi încet, aşa, de la o mănăstire 
la alta, de la preot la preot, de la credincios la credincios, 
cu inima şi cu gândul trec pe la toţi. 

Eu v-am vorbit frăţeşte, de la inimă la inimă, de 
la suflet la suflet, nu la comandă. Eu niciodată, nici 
predicile, nici slujba, nu le fac la comandă, ci le fac de 
la inimă la inimă. Comunic direct de la sufletul meu la 
sufletul tău, de la sufletul meu la sufletul poporului. 
Asta este important: dacă ai ceva în suflet, dă-i şi fratelui 
tău. Ai un cuvânt bun, împărtăşeşte-1 şi pe altul de un 
cuvânt bun. 

Şi eu, şi dumneata, şi părinţii, cu toţii avem momente 
în care suntem inspiraţi de Duhul Sfânt. Prin oricine 
poate vorbi Duhul Sfânt, nu numai prin episcop. Doar 
a vorbit Dumnezeu şi prin măgar, prin asina lui Valaam 
(cf. Num. 22, 28-30). Dumnezeu vorbeşte prin toate: 
şi prin cântecul păsărilor, şi prin murmurul vântului... 
Prin toate Dumnezeu ne grăieşte. De aceea vă zic să 

adunaţi astfel de cuvinte, pentru că noi citim mereu 

Vieţile Sfinţilor, Patericul egiptean şi aşa mai departe. Insă 

si astăzi sunt călugări la nivelul Sfinţilor Părinţi de atunci. 

E mare păcat că noi nu apreciem darurile pe care ni 

le-a dat Dumnezeu astăzi. Credeţi că numai la călugării 

de atunci, din Egipt, a vorbit Dumnezeu? De multe ori, 

frăţiile voastre grăiţi cuvinte frumoase, cuvinte de folos, 

prin care îi faceţi lui Dumnezeu o bucurie grozavă. De 

aceea, vă îndemn ca să aveţi nişte caiete unde să vă notati 

gândurile frumoase. Eu am 167 de caiete, începând cu 

anul 1945. Asa trebuie si voi să aveţi. Nu laşi în urma 
> > > > 

ta nimic? Trebuie să rămână în urma ta un caieţel, un 

cuvintel. De la toti trebuie să rămână măcar un cuvintel. 
> > > 

Satana a înregistrat toate cuvintele noastre rele. Atunci, să 

le lăsăm urmaşilor cuvinte ziditoare. Să se vadă că nu a fost 
> 

lumea pustie, nici pe timpul nostru. Şi în timpul nostru 
Dumnezeu a lucrat prin noi. Să nu ne mai lamentăm: 
„Apoi, eu sunt păcătos!” Treaba ta! N-ai decât! Cine te 
opreşte să nu fii sfânt? De ce te plângi că eşti păcătos? 
Dar de ce nu eşti sfânt!? Ce te împiedică să fii sfânt? 

Ne puteţi spune o întâmplare cu înaltpreasfinţitul 
Mitropolit Bartolomeu, un moment petrecut împreunai 
Cele mai importante sunt momentele tainice. Am 
trăit momente foarte importante împreună! N-ar fi fost 
el la Cluj, dacă n-ar fi fost Justinian! Ai auzit? Reporterul, 
ieri, la înmormântare, spunea: „Ce ar fi fost, dacă nu era 
instalarea din 25 martie?” Iar 25 martie nu ar fi existat, 
dacă n-ar fi existat Justinian. V-aş spune mai multe, dar 

nu-i permis. Ar fi ca o laudă de sine. Au fost momente 
grele de tot. Justinian a venit şi a pus punctul pe i. Nu 
mi-a fost frică. Ei, uite, şi aşa am spus prea mult! Dar 
toate acestea sunt scrise aici, fraţilor, în aceste caiete. 

Două doamne mari, de la Bucureşti, au vizitat 
biblioteca şi când au ajuns acolo unde sunt depozitate 
caietele, una dintre ele a zis: „Din toată biblioteca, cel 
mai mult contează caietele acestea”. 

Iată ce am consemnat aici, într-un caiet: „Aceasta 
a fost întotdeauna bucuria mea: să stau de vorbă cu 
Dumnezeu despre voi şi să stau de vorbă cu voi despre 
Dumnezeu”. Sau aici: „Ceva din nefericirea Evei şi din 
grija şi din spaima Evei poartă în făptura ei fiecare femeie”. 
Pentru că Eva, când a văzut - în direct! - urmările 
păcatelor, adică a văzut cum unul din copii l-a omorât pe 
celălalt, a zis: „Dumnezeule! Iată plata păcatului pe care 
l-am făcut!” Asta a gândit Eva atunci. Şi fiecare femeie 
moşteneşte ceva din această nefericire a Evei, care poate fi 
depăşită numai prin adevărata viaţă întru Hristos. 

Un alt exemplu: „Un colţ de natură, un crâmpei 
de cer, un amurg sau nişte zori vor înălţa, vor face să 
tresară veac de veac inima omului”. Dacă în dumneata 
nu vibrează inima la toate acestea, înseamnă că inima ta 
e moartă, e gunoi. 

Sau uite ce scrie aici despre ispită: „E greu ca în 
bătaia tuturor ispitelor pământului tu să rămâi, totuşi, 
pe verticală. Dar dacă nu o faci, culegi consecinţele”. 
Uitati-vă aici, ce scrie? 

„Din Liturghierul Stareţului Justinian”. 

Aici sunt notaţi părinţii care au fost daţi afară în 1959. 

Acesta este Liturghierul meu în care, la Vecernii, la slujbe, 

îmi făceam câte o notită. Ia uite unde am deschis! In 24 

> 

mai 1966. Vrei să vedem ce am scris? Vedeţi imediat: „Nu 

judeca pe nimeni”. Clar! E scris pe Liturghier. „A-ţi opri 

cugetul de la orice gând şi a-1 ţine mereu îndreptat numai 

la Dumnezeu, la lucruri bune si serioase, curate si înalte, 

gândul să-ţi fie ridicat mereu spre Dumnezeu. Acesta cred 

că este începutul ridicării, purificării. Acesta e începutul 

căii spre culmea desăvârşirii. Lepădarea de sine, răbdarea, 

blândeţea, trebuie să urmeze celor divine. Toate trebuie să 

fie îmbrăcate în sinceritate şi smerenie adevărată. Scopul 

unic şi ultim: preamărirea lui Dumnezeu”. 

Vedeţi cartea asta - Zile de întâlnire cu duhovnicul ? 

Eu însemnam câte ceva în fiecare zi când mă spovedeam. 

Şi când a lucrat un preot la cartea aceasta, i-am spus: „Nu 

scrie toate astea”. El a spus: „Ba da, o să scriu, ca să vadă 

credincioşii cât de des se spovedesc monahii”. Eu astea 

le-am scris în mod intim, nu voiam să fie date publicităţii. 

Dar el le-a cules din Liturghier şi le-a tipărit fără să mă 

întrebe. De exemplu aici, fără să mă întrebe pe mine, a 

pus toate fotografiile. Şi când am văzut cartea, i-am zis: 

„Ei bine, măi frate, ce-o să spună lumea când va vedea 

că ai pus atâtea fotografii de-a mele? O să zică: Ce om 

neserios, îşi publică portretul ”. Dar aşa au gândit cei care 

au tipărit cartea. Aşa au vrut ei. 

Tare m-am simtit mulţumit sufleteşte că ne-am 
> > > 

întâlnit. Să nu uitaţi că-1 deranjează foarte mult pe satana 

călugării râvnitori. Acesta este motivul pentru care orice 
rugăciune el caută să ţi-o tulbure şi-ţi provoacă nelinişte; 
atunci tu te îndârjeşti şi continui cu cititul, cu rugăciunea 
şi apoi apare bucuria. Că altfel satana îţi dă în gând că 
„mai am nu-ştiu-ce de făcut...”, îţi dă de lucru; tocmai 
când vrei să te rogi îti aduci aminte că nu ti-ai aşternut 
bine patul. Nu! Trebuie să te decizi: „Gata! Mă rog!” Şi 
indiferent dacă vine o şoaptă sau nu, tu continui. Căci 
vin gândurile, când încerci să te rogi, vine satana şi-ţi 
ciripeşte ce nu te aştepţi. Să nu iei în seamă toate aceste 
nimicuri! Roagă-te în continuare cu mai multă atenţie! 



Fără monahism, 

SOCIETATEA SE ÎMBOLNĂVEŞTE 24 

J 


în Sfânta Liturghie există un moment în care slujitorii 
altarului se îmbrăţişează si se salută, rostind: „Hristos în 
mijlocul nostru!” Tot la fel vă spun şi eu acum: „Hristos 
în mijlocul nostru!” 

Este şi va fi! 

„Totdeauna, acum şi pururea şi în vecii vecilor. Amin!” 
Acest salut se întemeiază pe un cuvânt foarte preţios al 
Mântuitorului: „Unde sunt doi sau trei, adunaţi în numele 
Meu, acolo sunt şi Eu în mijlocul lor” (Mat. 18, 20). Să 
avem siguranţa că nu suntem singuri, ci Hristos este în 
mijlocul nostru. Aceasta este o promisiune, iar Dumnezeu 
nu minte, îşi respectă făgăduinţele. 

în săptămânile trecute am avut Adunarea Eparhială, 
care-i formată din 30 de membri, după cum ştiţi: 20 de 
mireni si 10 clerici. Este o rânduială stabilită de marele 

y 

Mitropolit al Ardealului, Andrei Şaguna. După statutul 


24 Mănăstirea Rohia, 10 februarie 2011. 

lui Andrei Şaguna s-au format şi legiuirile Bisericii 
Ortodoxe Române, pe timpul Preafericitului Părinte 
Patriarh Justinian. Mitropolitul Andrei Şaguna a fost un 
om inspirat. Eu am făcut o propunere într-un articol pe 
care l-am publicat în revista noastră de aici: am spus că 
Andrei Şaguna merită să fie trecut în rândul sfinţilor 25 . 
Mai înainte cu ceva ani, am scris mai multe articole în 
care mi-am declarat nemulţumirea că noi, conducătorii 
Bisericii Ortodoxe Române, nu ne-am declarat sfinţii pe 
care îi avem. Pentru că lucrarea Sfântului Duh, fraţilor, 
nu s-a terminat la Cincizecime. Sfântul Duh se coboară 
permanent în Biserica Ortodoxă. Este prezent, este viaţa 
Bisericii Ortodoxe. 

Dacă am avut sfinţi în epoca Sfinţilor Apostoli, în 
epoca Sfinţilor Părinţi, lucrarea Duhului Sfânt nu s-a 
terminat. Ea continuă până acum şi va continua până la 
sfârşitul veacurilor. Si în vremurile noastre există sfinţi. 

) j > 

Am scris şi am publicat despre aceasta, şi este părerea, 

convingerea si credinţa mea. Avem destui sfinţi în 

mănăstiri si în ziua de astăzi. 

) 

Pe mine, părinţilor, mă impresionează foarte mult 

vieţile sfinţilor. Gândiţi-vă frăţiile voastre, de exemplu, la 

momentele în care a fost sacrificat Voievodul Constantin 

Brâncoveanu. Vă daţi seama: au fost arestaţi în Vinerea 
> > 

Patimilor, el, cei patru feciori ai lui şi sfetnicul Ianache. 
In ziua de 15 august, au fost scoşi afară, la eşafod. Erau de 

25 Mitropolitul Andrei Şaguna a fost canonizat în cadrul şedinţei Sfântului 
Sinod al Bisericii Ortodoxe Române din 2 1 iulie 20 1 1 , cu ziua de pomenire 
30 noiembrie. 

faţă sultanul şi diverşi demnitari care erau acreditaţi pe 
lângă înalta Poartă, între care şi reprezentanţii Angliei şi 
ai Franţei. Şi au fost decapitaţi, mai întâi sfetnicul Ianache, 
cei patru fii şi, la urmă, Constantin Brâncoveanu. 

Sunteţi oameni maturi. Pentru mine este un om 
matur fiecare frate care intră în mănăstire. Faptul că a 
venit la mănăstire este dovada că e un om chibzuit, care 
îşi pune într-un mod foarte serios problema mântuirii. E 
un om care a luat o hotărâre foarte matură. De aceea mă 
adresez ca unor persoane mature: gândiţi-vă ce suferinţă 
extraordinară a suportat Constantin Brâncoveanu, 
atunci când a trebuit să stea împreună cu feciorii lui, din 
Vinerea Patimilor până în 15 august, în temniţa cea mai 
întunecată din Istanbul, torturaţi încontinuu. Apoi şi-a 
văzut copiii omorâţi în faţa lui. Ce jertfă extraordinară! 
Mă gândesc permanent la starea aceea teribilă în care se 
afla Brâncoveanu şi la faptul că reprezentaţii Angliei şi ai 
Franţei, creştini fiind, n-au mişcat un deget în apărarea 
românilor care erau decapitaţi. Am spus aceasta şi în 
cuvântul de la sfinţirea catedralei. Aceste jertfe au spălat 
nu numai sufletul poporului român, ci au spălat din 
păcatele tuturor oamenilor de pe pământ. 

Când ne gândim la sfinţi şi la cuvioşi şi la martiri, nu 
ni se pare grea viaţa, nu ni se pare că sunt grele ascultările. 
Pentru că la noi e mult mai uşor jugul, comparativ cu 
suferinţele pe care le-au îndurat sfinţii. 

Mai voiam să vă spun că aseară am mai zăbovit, 
întrucât mi-a adus Părintele Stareţ o mare ispită. Mi-a 
dăruit un album cu Mănăstirea Putna. Şi ispita aceasta 

m-a făcut să mai zăbovesc, să nu pun ochi pe ochi, încă 
două-trei ceasuri. 

Asta mi se întâmplă frecvent noaptea, când îmi fură 
ochii câte o carte. In nopţile acestea albe, la cine credeţi 
că mă gândesc? La voi, la toţi oamenii mă gândesc. Mă 
gândesc cu atâta drag la toată suflarea omenească, care 
se odihneşte în timp ce eu veghez. Mă gândesc la toţi 
oamenii, la toţi pruncuţii şi la dumneavoastră, la călugări. 
Aud clopotul de la miezul nopţii, pentru Miezonoptică, 
si îmi zic: „Iată, încă un moment frumos! Iarăşi se 
deschide cerul la miezul nopţii, când călugării toacă, bat 
clopotul şi se roagă lui Dumnezeu atât de frumos!” Sunt 
lucruri pe care trebuie să le adâncim şi n-avem voie să 
trăim nepăsători în viaţă, fraţilor. Trebuie să gândim mai 
mult. îmi spuneau nişte creştini: „Apoi, noi nu le ştim pe 
acestea, că noi n-am citit asa de multe ca Sfinţia Voastră”. 
Şi eu le-am răspuns: „Nu-i adevărat! Eu nu am pretenţia 
că am citit mult, ci am gândit mai mult. Că şi alţii citesc, 
dar nu gândesc, uită şi ce au citit!” 

Azi noapte mă gândeam: „Au venit părinţii de la 
Putna, încărcaţi de harul lui Dumnezeu. De la Putna!” 
Voi nu vă daţi seama ce încărcătură harică are acest loc! 

y 

Nu-i meritul vostru. Este meritul înaintaşilor noştri. De 

y y 

la Ştefan Voievod si chiar înainte de el. Si asa. . . suntem 

y y y y 

pe drum. Pentru că „Putna” tocmai aceasta înseamnă: 
drum , cale. Aşa că noi, cei care trăim la Putna sau suntem 
cu gândul la Putna, trebuie să avem conştiinţa că ne 
aflăm permanent pe drum, suntem pe cale, încă nu am 
ajuns acasă. 

La această şedinţă a Adunării Eparhiale, în încheiere, 
am vorbit despre colaboratori. Cel mai scump şi mai frumos 
dar pe care mi l-a dat Dumnezeu au fost colaboratorii 
care m-au ajutat. I-am mulţumit lui Dumnezeu pentru 
colaboratorii pe care mi i-a dat în viaţă. Reţineţi tot ce 
vă spune Inaltpreasfinţitul. Vă vorbeşte un om care anul 
acesta împlineşte 70 de ani de viaţă călugărească! Am avut 
parte de colaboratori, de fraţi, pe care nu-i uit niciodată. 
Oameni dăruiţi, oameni ai lui Dumnezeu. Voi aminti, 
din trecut, numai două nume: pe părintele Ilarion şi pe 
părintele Nifon. Ei erau atunci când am început noi, în 
1950, să formăm o mică obşte, împreună cu Neofit şi 
Serafim de astăzi. 

Din cauza Decretului dat de comunişti, în noaptea de 
30 octombrie 1959 am rămas singur în curtea mănăstirii. 
Toată obştea a plecat. Am rămas absolut singur în 
curtea mănăstirii. înainte de aceasta am cerut în scris la 
Episcopie să-mi aprobe ca toate bunurile mănăstirii să le 
împărţim frăţeşte - a fost o obşte mare, către 20. Aveam 
cai foarte frumoşi, căruţă, turme de oi, vaci si altele. Am 
motivat la Episcopie că nu vor să plece de la mănăstire şi, 
atunci, fiecăruia care a plecat i-am dat din toate, iar eu, 
din toate bunurile, mi-am oprit o viţeluşă, atât; celelalte 
le-am împărţit toate, cu două-trei zile înainte de plecare. 

Din primăvara lui 1959 îi pregătisem sufleteşte 
pentru clipele acestea dureroase. înainte de a pleca, le-am 
spus la fiecare: „Vin vremuri grele. Până acum v-am 
purtat de grijă eu; ne-a apărat mănăstirea, că am fost aici, 
în mănăstire, dar de acum veţi fi aruncaţi în lume si va 

trebui singuri să aveţi grijă de mântuirea voastră. Nu veţi 

avea stareţ de acum înainte, stareţul rămâne în pustie. 

Nu veţi avea stareţ, nu veţi avea cine să vă mângâie, dar 

să vă mângâie Domnul nostru Iisus Hristos. Fiţi potoliţi! 

Trăim într-o lume total străină de viata noastră creştină. 

> ) 

Fiţi atenti! In această lume trebuie să ştim cum să ne 
> > > 

purtăm. Pentru că la tot pasul ne pândesc ochi vicleni 
si duşmănoşi. Unde veţi fi, să vă purtati asa cum v-ati 
purtat în mănăstire, să fiţi corecţi, pentru că nu vreau 
să ajungeţi în temniţă. Lumea în care trăim nu cruţă pe 
nimeni. Aveţi grijă. Pentru că doresc să nu vă pierdeţi 
libertatea”. Şi aşa s-a întâmplat. Niciunul dintre părinţi 
nu a făcut puşcărie, cu excepţia părintelui Nifon, care a 
stat şapte ani în temniţă. El slujea într-o parohie vecină 
şi acolo s-a întâlnit cu partizanii. Sigur că mi-a cerut 
binecuvântare. Eu am zis „Nu îţi aprob, nu sunt de acord. 
Noi să ne vedem de treburile noastre. Dar nu te opresc, nu 
te împiedic. Totul pe propria ta răspundere”. Până la urmă 
s-a descoperit, a fost arestat şi el de Securitate. Părintele 
Nifon i-a ajutat pe ultimii doi care au fugit în munte - un 
preot greco-catolic şi un căpitan de armată. I-a luat sub 
aripa lui. I-a dus la părinţii lui acasă. Aceştia erau foarte 
săraci, trăiau într-o casă modestă. Şi, din nefericire, de 
acolo s-a prins de veste şi atunci a fost arestat Nifon. 

Părintele a fost omul care m-a salvat şi pe mine şi 
mănăstirea. în ce sens? Când a fost dus la Securitate, a 
fost constrâns, cu multe chinuri, cu multe suferinţe, ca să 
declare ce legătură a avut mănăstirea cu aceşti partizani şi, 
mai ales, ce legătură a avut stareţul cu aceşti partizani. Că 

pe ei asta îi interesa. Securitatea de atunci ar fi dorit din 
toată inima ca Nifon să recunoască faptul că mănăstirea 
a avut cunoştinţă, că stareţul a avut cunoştinţă de tot ce 
se întâmplase. Nifon realiza foarte bine că mănăstirea în 
sine nu fusese implicată în vreun fel, eu, însă, ştiusem 
de partizani. Oricât a fost de chinuit, părintele n-a 
recunoscut că mănăstirea a avut vreo legătură şi că 
stareţul a ştiut ceva. Noi, toată obştea, am fost adunaţi 
într-o cameră, ţinuţi sub arest cu Securitatea lângă noi, o 
noapte întreagă. Nifon trecea prin grele suferinţe. Până 
la urmă n-a avut ce face Securitatea; au venit dimineaţa 
nişte securişti şi ne-au spus: „Sunteţi liberi, tovarăşul 
Nifon a spus că nu aţi avut vreun amestec cu toate aceste 
lucruri”. 

Vă spuneam şi despre părintele Ilarion. Atunci, în 
perioada Decretului, eu am cerut Episcopiei ca toţi 
călugării de la Rohia să fie făcuţi preoţi, dacă nu erau, şi 
să li se dea parohie. Şi aşa a fost. Autorităţile comuniste 
voiau ca toţi monahii să fie trimişi pur şi simplu acasă, la 
părinţi. 

Intre cei care au devenit preoţi de parohie a fost şi 
părintele Ilarion, care venise de tânăr la mănăstire. A 
slujit ca preot mulţi ani, intr-un sat vecin cu noi. La un 
moment dat am fost anunţat că Ilarion este foarte bolnav 
şi că e în spital la Târgu Lăpuş. M-am dus repede la 
spital. Şi doctorul mi-a spus: „Părintele Ilarion nu este 
bolnav. Părintele Ilarion moare de inaniţie. Corpul e 
sănătos, dar, din cauză că nu mănâncă, trupul i-a slăbit 
aşa de tare, încât nu se mai poate reface”. El făcuse la 

parohie asceză, nu glumă. Şi atunci i-am zis: „Ilarioane, 
te iau cu mine la mănăstire, îti dau o cameră si hrană 
potrivită, că vreau să trăieşti!” Mi-a răspuns, de pe pat: 
„Mi-e ruşine. Mi-e ruşine acum să mă duc să mă tie fraţii, 
să mă tină în mănăstire, mi-e ruşine. Lăsati-mă aici”. A 

y } y y 

vrut să fie înmormântat lângă părinţi. Sfârşitul lui a fost 
ca al unui adevărat sfânt, un sfârsit creştinesc. Cei care 
au fost lângă el mi- au mărturisit că în ultimele momente, 
pe pat fiind, s-a închinat şi a zis aşa: „Ajută!”, şi a doua 
oară - „Doamne, ajută-mi”, şi a treia oară - „Doamne. . .” 
şi a scăpat mâna şi a murit. Asta înseamnă moartea unui 
călugăr adevărat, care a plecat de mână cu Dumnezeu. 

De atunci s-a tot refăcut obştea, mulţi au venit, mulţi 
au plecat. Elementele bune nu pleacă din mănăstire. 
Statornicia este una dintre virtuţile cele mai sfinte si 

y y 

binecuvântate. Dacă ai statornicie, atunci te mântuieşti, ai 
raiul deschis. Dacă te laşi ispitit să te muţi de aici dincolo, 
eşti pierdut. Greu te poţi opri. E aşa precum bucata de 
zăpadă care se rostogoleşte şi nu se mai poate opri. Dacă 
ai plecat din mănăstirea ta de metanie, unde ai mâncat 
prima ciorbă de clopot, cum se zice, nu te mai poţi opri. 
Păţeşti ca puiul de măgar pe care l-a dus mama lui într-o 
seară undeva, la păşune. Şi era foarte nemulţumit - nu i-a 
plăcut apa de acolo, nu i-a plăcut păşunea. „Să mergem, 
mamă, în altă parte, să căutăm în altă parte apă mai bună, 
păşune mai bună”. S-au dus în alt loc. Puiuţul spune: 
„Nici aici nu-i bine”. S-au dus mai departe - „Nu-i bine”. 
Până când, în zorii zilei, au ajuns undeva, intr-un loc, şi 
zice: „Mamă. . . ei, aici e foarte bine, aici rămân”. „Apoi, 

dragul mamei, aseară de aici am plecat”. Aşa se întâmplă 
şi cu ispita asta de a te muta din loc în loc. 

Şaptezeci de ani de mănăstire am, fraţilor; am venit 
de la mama de acasă în Rohia, am fost ales Episcop-vicar 
la Cluj, apoi Episcop titular la Maramureş. Dar, de fapt, 
eu numai la Rohia m-am simtit acasă, numai aici. La 
Cluj am stat 17 ani şi m-am simţit străin, pribeag. Aici, la 
Rohia, mă simt acasă. Şi muştele de aici mi se pare că fac 
parte din familia mea. 

Unui călugăr adevărat trebuie să nu îi mai fie dor de 

mamă si de tată. Mama si tata sunt fraţii de mănăstire. 
) ) > 

Asta este legea, înţelegi? Un părinte de aici, Ghelasie, care 
e născut în Tara Oaşului, era în Baia Mare, la o familie, 
cu nişte probleme de-ale mănăstirii. La un moment dat 
a zis: 

- Aoleu, întârzii, se face seară, trebuie să plec acasă! 
Cei din familie, prieteni buni, l-au întrebat: 

- Bine, da’. . . unde pleci acasă? 

- Cum unde acasă? La Rohia, la mănăstire. 

- Dar nu te duci în Tara Oaşului? 

> > 

- Nu. Am plecat de acolo pentru totdeauna. 

Lamilia aceea a rămas uluită. A fost prima dată când 

au văzut că, pentru un călugăr, casa lui adevărată este 
acolo unde Ii slujeşte lui Dumnezeu. 

Eu declar poporul român un popor ascetic. Mă 
uit la olteni - au faţa uscată ca a unui pustnic, pentru 
că hrana lor e ca în Oltenia: cu praz şi cu mămăligă. 
Moldovenii sunt mai grăsuţi, că mănâncă brânză multă 
şi-s mai pofticioşi, dar, la urma urmei, toţi sunt asceţi. Şi 

moldoveanul, chiar dacă are burtica mai mare, tot ascet 
este, pentru că este foarte evlavios. Se compensează traiul 
lui bun de moldovean cu evlavia lui. 

La noi nu prea sunt monahi. Acum sunt 20 de ani de 
când s-a reînfiinţat Episcopia şi sunt 20 de mănăstiri, plus 
aproape 30 de schituri, dar avem monahi puţini. Pentru 
că ardelenii sunt plecaţi ba în Moldova, la mănăstirile de 
acolo, ba în sud. . . şi aici sunt mai puţini fraţi; dar nu ne 
plângem, nu disperăm. Puţini, dar buni! E de preferat să 
fie puţini, dar buni, decât foarte mulţi şi proşti şi răi. 

Aşa că Ii mulţumesc lui Dumnezeu pentru 
colaboratorii pe care îi am şi pe care i-am avut. Am 
avut de la Dumnezeu darul acesta al intuiţiei. Nu m-am 
înşelat. Am cunoscut oamenii. De aceea, si colaboratorii, 
consilierii pe care i-am ales în urmă cu 20 de ani când am 
venit Episcop la Maramureş, aceia sunt până astăzi - în 
afară de unul-doi care au murit. Dar n-am schimbat 
consilierii cum îsi schimbă alţii cămăşile. 

y y y 

Am auzit o vorbă foarte frumoasă a Mitropolitului 
Antonie. El a venit la Sibiu Mitropolit, după ce a fost 
Episcop-vicar la Bucureşti şi Episcop titular la Buzău. 
N-a fost aşteptat cu drag la Sibiu. Cei de pe la Episcopie 
aveau alte preferinţe. Şi el a venit cam peste voia lor. Şi 
l-am întrebat odată în Sinod: „După ce ai ajuns la Sibiu, 
cum te-ai împăcat cu consilierii, cu colaboratorii de la 
Mitropolie?” Mi-a răspuns: „Foarte bine!” Apoi a întrebat 
şi Patriarhul, în Sinod: „I-ai schimbat pe cei vechi, ai 
adus alţii noi, ai schimbat obştea de acolo, oamenii?” 
înaltpreasfinţitul Antonie a spus: „Nu, nicicum nu! 

N-am schimbat pe nimeni. I-am lăsat pe oameni să se 
schimbe, nu m-am apucat eu să-i schimb pe ei! Oamenii 
să se schimbe, să se formeze”. Asta este foarte important! 
Aşa cum sunt colaboratorii pe care ţi i-a dat Dumnezeu, 
îi preţuieşti şi se formează ei; cu răbdare, se formează. 

V-am reţinut atâta timp, fără ca să vă spun din tot 
sufletul: Bine ati veniţi Mă bucur din toată inima că ne 
revedem. Este o mare bucurie pentru mine. Orice musafir 
îmi aduce bucurie. Iată pentru ce: dacă ţi-a venit în casă 
musafirul, lângă îngerul tău păzitor e un alt înger. E plin 
văzduhul de îngeri. De unde ştim aceasta? In grădina 
Ghetsimani, când Iuda a venit cu slugile fariseilor şi 
cărturarilor ca să-l aresteze pe Hristos, Petru - care era 
iute la mânie - a scos sabia ca să-l apere pe Hristos. Ce-a 
spus Hristos atunci? „întoarce sabia ta la locul ei, că toţi 
cei ce scot sabia, de sabie vor pieri. Sau ţi se pare că nu pot 
să rog pe Tatăl Meu şi să-Mi trimită acum mai mult de 
douăsprezece legiuni de îngeri?” (Mat. 26, 52-53). 

Iată, deci, că văzduhul este plin de îngerii lui 
Dumnezeu. Fiecare cetate are îngerul păzitor. Fiecare 
casă are înger păzitor. Dar şi fiecare creştin are permanent 
lângă el îngerul păzitor. Iată de ce, când îmi vine cineva 
în casă, mă bucur. Pentru că îmi dau seama că lângă mine, 
lângă îngerul meu păzitor, a mai venit încă un înger şi am 
doi îngeri în casă la mine; stau doi îngeri lângă mine. 
A mai venit încă o inimă lângă inima mea, a venit încă 
o minte lângă mintea mea, deci s-a îmbogăţit atmosfera. 
De aceea, trebuie să ne bucurăm întotdeauna când avem 
ocazia să primim pe cineva în casă. Aşa că, şi de data 

aceasta, bucuria mea este foarte mare. Vă asigur că nu a 
rămas îngerul vostru păzitor la Putna. E cu voi şi lângă 
voi. Este extraordinar. 

Văd că dumneata zâmbeşti, aşa, cam sceptic: „Oare 
o fi, n-o fi?” Este aşa cum spun! Nu spun vorbe goale. Le 
ziceam la fraţi când eram aici, înainte de Decret: „Fraţilor, 
eu nici iarna, nici vara, nici noaptea, nici ziua, nu mă 
simt singur, nu mi-e frică, nu mi-i urât în locul acesta, 
pentru că fiecare palmă de pământ din vatra asta este 
sfântă”. Şi era de faţă părintele Ioan - care acum e trecut 
la cele veşnice - şi zâmbea cam sceptic. Nu l-am mustrat. 
Dar m-a durut că el nu a luat în serios ceea ce am spus. 

Pe părinţi îi văd, intr-un fel, ca pe nişte junei. Ştiţi 
ce-s juncii? Boi mai tineri, care trag din greu. De la 6 
dimineaţa sunt cu mâna pe clopot, la biserică. Pe urmă 
ies de la biserică, urmează ascultările, toate muncile. Pe 
urmă e Vecernia, iarăşi un moment important, în amurg. 
Pe urmă vine Miezonoptica. Cine mai are un program 
atât de perfect şi atât de greu ca şi monahul? Chiar dacă 
nu poate merge tot timpul la biserică, dar el, în ascultarea 
unde este, se străduieşte să-si tină mintea la Dumnezeu. 

E bine ca deşteptarea să fie cel târziu la ora 6. E foarte 
sănătos. Păcatele cele mai multe vin în zorii zilei, atunci 
vin diavolii şi îţi trezesc tot felul de simţuri tâmpite şi 
animalice. Când trupul acesta, pământul acesta, s-a 
relaxat, atunci apar toate gândurile spurcate. Dacă la ora 
6 eşti în picioare, nu mai are dracul timp să te ispitească. 
Şi s-a terminat, ai trecut peste hopul ăsta din zorii zilei, 
când umblă satana pe la uşa tuturor. 

Şi acuma aş dori să îmi spuneţi frăţiile voastre ce 
consideraţi că sunteţi: pelerini sau turişti? 

Noi am plecat în pelerinaj. Deci suntem pelerini. 

A fost un grup mare de credincioşi, din sud. Foarte 
gălăgioşi! Şi i-am întrebat: „Voi ce sunteţi: pelerini sau 
turişti?” S-au simţit foarte jigniţi şi mi-au răspuns: „Noi 
suntem pelerini, nu turişti!” Turiştii sunt aceia care pierd 
timpul vizitând; cască gura să vadă mănăstirea şi, de fapt, 
nu văd nimic, nu văd esenţialul. Se uită doar la ziduri. 
Aşa că mă bucur că sunteţi pelerini. 

Am păşit pe 90 de ani, dar totdeauna spun şi vă spun 

si frăţiilor voastre: la 90 de ani mă simt ca de douăzeci 
> > 

de ani. îmbătrânesc osul şi carnea, uite, îs uscate mâinile, 
dar sufletul şi mintea, nu. Asta spuneau medicii la ultima 
consultaţie: „Episcopul are un creier care nu a îmbătrânit”. 
Şi eu am tras cu urechea, că aşa suntem noi, călugării, 
tragem cu urechea. Şi m-am bucurat de ce am auzit. 

M-am născut într-o zi importantă, în prima 
duminică după Rusalii, la ora zece, când intră toţi preoţii 
în slujbă - aşa spunea mama. Şi am avut parte la naştere 
de moaşa Filonica, o femeie deşteaptă ca o proorociţă. Şi 
ea m-o dus în faţa mamei şi i-o zis: „Ia uite, nepoată, ai 
un fecior aici. Ăsta va ajunge un om mare, pentru că s-a 
născut în zi de duminică, când intră preoţii la slujbă”. îmi 
spunea mama că, în acele clipe, tot văzduhul vibra de 
cântecul clopotelor din sate. 

Şi vorba asta s-a răspândit în sat. Şi oamenii tot aşteptau 
să vadă că Ion a lu’ Ilie ajunge om mare. După ce am fost 

hirotonit episcop, la masa oficială, Mitropoliul Teoctist 
- care era delegatul la Cluj al Patriarhului Justinian - 
mi-a zis: „Preasfintite, vreau să îti văd mănăstirea de 
metanie si satul unde te-ai născut si ai crescut”. A doua 

y y 

zi am plecat împreună cu Teofil, Arhiepiscopul Clujului, 
şi cu ceilalţi episcopi. Seara, pe 9 septembrie, am fost la 
Rohia, iar a doua zi ne-am dus să vedem satul. Eu mă 
gândeam: „Om găsi satul pustiu, că e zi de lucru şi nu va 
fi nimeni la biserică”. Când am ajuns... era tot satul la 
biserică. Am intrat în biserică cu Mitropolitul Teoctist, 
cu episcopii, ne-am închinat. El a rămas mai mult în 
biserică; biserica e un monument istoric de o foarte mare 
frumuseţe. Patriarhul Teoctist - atunci era Mitropolit la 
Craiova -, a ieşit între oameni si le-a zis: „Eee, ce ziceţi? 
Aţi văzut? Iată un fecior de la voi din sat a ajuns acum 
vlădică la Cluj! Ce ziceţi?” Si un bătrânel a ieşit si a zis: 
„Domnule părinte, nu ne mirăm! Noi am ştiut de când 
s-a născut că va ajunge om mare, aşa că nu ne mirăm”. 

Mă întreba acum câţiva ani un reporter: 
„Inaltpreasfinţia Voastră, sunteţi acum Arhiepiscopul 
Maramureşului; ce părere aveţi: aţi ajuns om mare, aşa 
cum o zis moaşa?” I-am zis: „Da, am ajuns”. „Cât de mare 
aţi ajuns?”, m-o întrebat el. „De 165 de centimetri”. A râs 
toată lumea. Deja acum am scăzut cu vreo 10 centimetri, 
hainele-s prea mari. Aşa-i la fiecare, când îmbătrâneşte. 

Până acuma v-am spus vrute şi nevrute. Dar, în 
acelaşi timp, să ştiţi că n-am scăpat din vedere viaţa 
frăţiilor voastre. Ştiu toate greutăţile pe care le are un 
călugăr, pentru că sunt călugăr născut, nu făcut. Sunt 70 

de ani de când am intrat în mănăstire, parcă nu-mi vine 
nici mie a crede. 

In articolul Călugărul, darul lui Dumnezeu 26 se spune 

că viaţa stareţului este mult mai grea decât viaţa celorlalţi 

călugări. Asta este şi părerea mea. Am fost 29 de ani 

staret aici si am concluzionat că un staret are viata mult 
> > > > 

mai grea decât ultimul frate intrat în mănăstire. Un frate 
sau părinte, având un stareţ, se culcă liniştit, se scoală 
liniştit, că stareţul n-are decât să privegheze, că de aia 
e stareţ. Toate greutăţile le poartă stareţul în spate. Se 
gândeşte în tot momentul la ce o fi făcând fratele cutare, 
ce se întâmplă în gospodărie şi altele. 

în 1970 l-am adus şapte zile de la parohie pe părintele 
Serafim, care era plecat acolo din 1959. A fost o inspiraţie 
providenţială că l-am adus înapoi. Atunci nu ştiam eu că 
voi pleca din Rohia. Părintele Serafim a stat cu noi doi 
ani de zile. Eu eram şi atunci slăbuţ. I-am spus intr-un 
an, după slujba Prohodului: „Serafime, mă simt cam 
slăbit, nu cred că voi veni la biserică mâine”. El o zis: 
„Nicio grijă, Părinte Stareţ, sunt eu aici”. Şi el avea grijă 
de toate. Si eu am avut doi ani liniştiţi, că era foarte bun 
ca slujitor, avea toate calităţile. La un an după ce am 
plecat, părintele Serafim, care rămăsese în locul meu, îi 
zicea unui cunoscut: „Abia acum îmi dau eu seama ce 
înseamnă să ai un conducător. Cât am fost doi ani cu 
Preasfinţitul, eu făceam toate lucrurile grele şi slujbele, şi 


26 Sfânta Mănăstire Pntna, Ed. Mitropolit Iacov Putneanul, Mănăstirea 
Putna, 2010, p. 191-197. 

tot ce era nevoie. Mi se părea aşa de uşor. Acum, de când 
a plecat de un an, mi se pare aşa de greu, nu mai pot 
dormi nopţile. Trebuie să mă gândesc la toate problemele. 
Acuma îmi dau seama ce înseamnă să ai un conducător”. 
Dar noi nu ne dăm seama. Slavă Domnului, toate sunt 
rânduite de Dumnezeu cu înţelepciune. 

Sunt credincioşi care ne văd pe noi ca pe nişte modele 
demne de urmat. Or, noi, pe noi înşine, nu ne vedem a 
fi nişte modele de urmat. Vă rugăm să ne daţi un cuvânt 
pentru întărirea noastră, pentru a ne duce viaţa în mod 
frumos. 

Poţi să îmi argumentezi de ce crezi că nu eşti un 
model? 

Pentru că nu reusesc să mă scol dimineaţa devreme 

> y 

la Miezonoptică, pravila de chilie mi-o fac foarte greu şi 
altele. 

Da’ crezi că este altul mai bun ca dumneata? Spune! 

Vedeţi? Noi suntem ceea ce suntem. E clar? Vă aduceţi 
> > 

aminte când II întreabă Moise pe Dumnezeu: „Iată, eu mă 

voi duce la fiii lui Israel şi le voi zice: Dumnezeul părinţilor 

voştri m-a trimis la voi... Dar de-mi vor zice: Cum II 
> 

cheamă, ce să le spun?” (leş. 3, 13). Atunci Dumnezeu 

i-a răspuns lui Moise: „Eu sunt Cel ce sunt” (leş. 3, 14). 

E o frază extraordinară! Eu sunt însăsi existenta! în asta 

) > 

se spune tot. Iar noi suntem ceea ce suntem, ceea ce ne-a 
dat Dumnezeu să fim. Cine te opreşte ca să lupţi şi să 
dobândeşti desăvârşirea? Pofteşte de te luptă! 

Tot timpul să ne gândim că Sfântului Antonie i 

s-a descoperit de sus că virtutea de căpetenie, virtutea 

virtuţilor este smerenia 27 . Smerenia reală. Că există si o 
> ) 

smerenie falsă. Mulţi spunem că suntem smeriţi, dar este 

o smerenie falsă. Un om smerit cu adevărat nu ştie că este 

) 

smerit. Când începe să conştientizeze că este smerit, şi-a 
pierdut autenticitatea smereniei, nu mai e smerit. Doar se 
preface că e smerit. 

Noi suntem ceea ce suntem; atât cât ne ajută puterile 
noastre. Dar, cu ajutorul lui Dumnezeu, ne putem depăşi. 
Foarte just ai spus că lumea ne ia ca model, dar noi nu 
suntem modele. Totuşi, în comparaţie cu alţi oameni, 
suntem nişte modele. Suntem totuşi nişte fiinţe care au 

) ) i > 

luat chipul îngeresc. Datoria noastră este să fim ce ne-a 

lăsat Dumnezeu să fim: călugări, adică îngeri în trup. 

Numai că îngerii n-au trup, diavolii n-au trup, dar noi 

avem si trup si viată si suflet nemuritor. 

Un mare doctor cardiolog, din Baia Mare, mă întreba: 

„Este adevărat că sediul sufletului este în inimă?” Unii aşa 

cred. Şi am răspuns: „Nu-i adevărat, eu am altă părere”. 

Unde credeţi frăţiile voastre că este sediul sufletului? 
> > 

In creier? Sufletul este în tot trupul nostru. în fiecare 
celulă, până la cea mai neînsemnată, există suflet. Trupul 
nostru este încărcat de acest miraculos element divin. 
Sufletul este după chipul lui Dumnezeu şi, după cum 
spune Sfântul Grigorie Palama, e pretutindeni în trup, îl 
susţine, îl cuprinde şi îl face viu. Când dispare sufletul, 


27 Cf. Patericul, Pentru Awa Antonie, p. 4. 

toate elementele trupului nu mai funcţionează. Ochiul 
nu mai vede nimic, urechea nu mai recepţionează nimic, 
dar nici voinţa, nici raţiunea nu mai există. Toate dispar 
atunci când dispare sufletul din noi. 

Mă uitam la înmormântarea de pe 2 februarie. Era 
Mitropolitul, marele mitropolit, marele om de cultură, 
Bartolomeu Anania. îl purtau preoţii în jurul Catedralei 
şi parcă în sicriu era o păpuşică - atât a rămas din marele 
nostru mitropolit. Iată, fraţilor, ce rămâne din om! Să 
nu uităm că noi ne-am asumat ca să fim îngeri în trup. 
Adică, să fim ceva mai mult decât mirenii. Ceea ce sunt 
îngerii în ceruri, noi să fim pe pământ. 

Ce părere aveţi despre cei care au păşit pe poarta 
mănăstirii, au stat o anumită perioadă, unii au ajuns 
rasofori, alţii monahi, poate chiar clerici, iar după aceea 
se întorc în viata de lume ? 

y 

Vrei să fiu drept? Aceştia, care au depus voturile şi 

pleacă fără să se mai întoarcă la mănăstire, mai bine ar fi 

fost pentru ei de nu s-ar fi născut. Şi când vă spun aceasta, 

ştiu ce spun! Ce porunceşte Scriptura? „Omul care va face 

făgăduinţă Domnului sau se va jura cu jurământ, punând 

legătură asupra sufletului său, să nu-şi calce cuvântul, ci să 

împlinească toate câte au ieşit din gura lui” (Num. 30, 3). 

Am văzut că toţi cei care au aruncat de pe ei haina monahală 

nu au fost fericiţi. Toţi au avut nenumărate suferinţe. 

> > > 

Aici, în sat, era un frate care numaidecât voia să vină 
la mănăstire. Până la urmă s-o dus la altă mănăstire, unde 
e părintele Gherontie stareţ. Şi mamă-sa nu s-a lăsat de 

el. Toată ziua era după el şi căuta să-l lămurească să vină 

la Rohia, neapărat puiul mamei să vină la Rohia. Se ţinea 

după el ca să părăsească mănăstirea de acolo. Iar băiatul, 

în cele din urmă, a venit aici, la noi. Dar mamă-sa se ţinea 

acum după el ca să plece din mănăstire. Intr-o zi ea era în 

Lăpuş. Şi din Lăpuş pleca o maşină spre Rohia. Mamă-sa 

o mers la şofer şi l-a rugat să o ia şi pe ea. Şoferul i-a zis: 

„Mi-s ocupate toate locurile. Uite, am aici două femei din 

satul meu şi nu te pot lua”. Nu s-a lăsat de el nicidecum 

şi, atunci, o femeie s-a ridicat şi a zis: „Dacă vrea neapărat 

să meargă, atunci vin eu pe jos; ia-o pe ea, dacă insistă”. 

Când o ieşit maşina din Lăpuş, dinspre Rohia venea un 

autobuz; maşina mică s-a dezechilibrat si s-au răsturnat 

cu totii într-un sânt. Iar femeia aceea care tot n-avea 
> > > 

astâmpăr a dat cu capul de uşă şi a murit pe loc. Credeţi 
că a fost întâmplător? 

Când am venit eu la mănăstire, după mine au venit 

încă doi băieţi. Unul era cu şcoala de cântăreţi făcută la 
> ) > 

Cernăuţi - era şcoală de cântăreţi însemnată. Mitropolia 
[Bucovinei - n.n.] îi ţinea în şcoală pe elevi, plus vacanţele. 
Trei ani era şcoala, trei ani stăteau la Cernăuţi. Amândoi 
stăteau într-o cameră şi în fiecare seară se hârjoneau. Eu 
eram singur într-o cameră şi nu îmi făcea plăcere să stau 
cu cineva. Aşa am fost şi acasă, la părinţi, totdeauna am 
stat singur. Pe la jumătatea verii au început să vină la 
mine, ca să mă lămurească să plecăm din mănăstire. Şi eu 
îi ascultam. După ce terminau cu lămuritul, le spuneam: 
„Nu plec!” Şi se duceau din chilia mea, iar trei zile nu mai 
vorbeau deloc cu mine. Până la urmă au plecat. Filip a 

revenit după un timp, Valeriu nu s-a mai întors. Nu 

pentru că nu ar fi avut vocaţie monahală, nu pentru că 

nu era chemat. Dar mamă-sa l-a influenţat să plece din 

mănăstire. Ea îi tot spunea: „Măi Valeriu, ai făcut atâta 

scoală - femeia credea că şcoala de cântăreţi îi nu ştiu 
> ) > > 

câtă şcoală - şi stai în mănăstire?!” Şi, de gura mamei, s-a 
întors în lume. S-a căsătorit şi, într-o zi, pe la amiază, pe 
la ora patru, s-a îmbolnăvit soţia lui şi a murit. Apoi s-a 
recăsătorit; era cantor în sat. Odată am avut împreună 
cu el un drum în sat, pe la miezul nopţii. Era o noapte 
superbă de vară. Şi el mi-a zis: „Părinte Stareţ, vreau să 
vă spun ceva”. „Spune, bade!” „Uitaţi-vă la mine. Sunt 
cel mai nefericit om de pe pământ! Soţia mi-o murit. 
M-am recăsătorit şi sunt cel mai nefericit. Femeia pe care 
am luat-o mă iubeşte foarte mult. Si cu cât mă iubeşte 

> j > 

mai mult şi cu cât se poartă mai frumos, cu atât o urăsc 
mai profund. Nu o mai pot suporta”. Femeia, în cele din 
urmă, l-a părăsit, după ce a văzut că nu se mai poate. 
După aceea, el s-a pus pe băute şi a pierit. 

Alt om, din satul Leurda, a fost frate de mănăstire, 
apoi a plecat în lume şi s-a căsătorit. Şi, foarte interesant, 
exact ca si soţia lui Vaier, tot asa si soţia acestuia se 
îmbolnăveşte şi moare, tot pe la patru după-amiază. Şi 
el nu înţelege semnul de la Dumnezeu! Se recăsătoreşte 
şi se îmbolnăveşte şi a doua soţie. Putrezea pe pat de vie, 
săraca! El a venit ca să-mi ceară un sfat şi-mi spunea: „Ce 
să mă fac? Nu mai pot s-o suport, că putrezeşte pe pat, de 
o mănâncă viermii de vie. Şi nu mai pot nici ofta şi vreau 
să chem părinţii ei ca să o ducă acasă”. Am zis: „Nu!!! 

Până ce o pui în mormânt, ai obligaţia să o ţii lângă tine. 
Că tu ai nenorocit-o, că a fost nedrept ce ai făcut!” 

Cunosc nenumărate cazuri de acestea. De exemplu, 
Părintele Ioan care, după Decretul din 1959, a plecat în 
lume şi, deşi era monah, s-a căsătorit. S-a angajat muncitor 
într-o fabrică de tâmplărie din Sighet. La un moment dat 
a venit la mine si mi-a zis: „Sunt cel mai nefericit! Nu ştiu 
ce să fac”. S-a angajat apoi cântăreţ la o biserică. Şi, pe 
când era acolo, la biserica protopopului, le-a zis odată la 
oameni: „Mă simt foarte rău!” Şi oamenii i-au spus: „Să 
te ducem la spital”. „Nu! Mă duceţi acasă, nu la spital!” 
L-au adus şi l-au pus pe pat, acasă, unde era nevasta 
cu cele două fete ale lui şi alţi oameni. Şi atunci el, după 
ce l-o pus pe pat, a spus, în auzul tuturor: „Am o rană pe 
suflet pe care nu mi-o poate vindeca nimeni” - era faptul 
că şi el se recăsătorise, nu mai vorbesc că se lepădase 
de cinul îngeresc. Şi nevasta a sărit şi a zis: „Lasă, măi 
Ioane. . .” El a răspuns imediat: „Să nu te văd! Te rog să 
pleci.” Apoi s-a întors cu faţa către perete şi mort a fost! 

V-am dat aşa, câteva exemple... Prin acestea eu 
nu vreau să sperii pe nimeni. Un om care părăseşte un 
drum pe care de bună voie a pornit şi care-I întoarce 
spatele lui Dumnezeu nu are cum să o sfârşească bine. Pe 
mulţi dintre aceştia i-am văzut cum au pierit şi nu spun 
asta cu răutate! O spun cu multă durere! Ce îi aşteaptă 
dincolo, nici nu vreau să aduc în discuţie. Mai bine e de 
cel încercat de Dumnezeu aici, decât de cel pe care l-o 
înghiţit infernul! Acesta este răspunsul unui om de 90 de 
ani, cu multă experienţă în problemele bisericeşti. 

Au fost si fraţi la mănăstire care nu au venit cu intenţia 
> > > 

să devină monahi. I-am crescut ca pe nişte copilaşi, i-am 
purtat la şcoală, i-am ajutat cu ce am putut. Mulţi dintre 
ei sunt acum preoţi. Vicarul de la Cluj, Iustin, eu l-am 
crescut. Preotul din satul Lungu, eu l-am crescut. Dar 
cel care a venit cu intenţia şi cu scopul să îmbrace haina 
monahală, iar apoi îmi întoarce spatele, a făcut o mare 
greşeală, asemănătoare cu trădarea lui Iuda. Şi o spun 
cu o profundă durere şi suferinţă. Cum adică? Dai tu 
fericirea veşnică pentru o plăcere de câteva minute? 

Un frate vă roagă să vorbiţi despre statornicia în 

credinţă. 

> 

Când te urci pe un vârf de munte, pe un vârf de 

stâncă, trebuie să fii foarte atent ca să îti menţii echilibrul, 

că altfel pici în prăpastie. Totdeauna înălţimile te ameţesc. 

Credinţa este un pisc şi trebuie să te lupţi ca să îţi păzeşti 

echilibrul, adică să ai o credinţă vie, să nu te prăbuşeşti în 

necredinţă si în formalism religios. Credinţa este o virtute 

supremă. Problema aceasta, a credinţei, este foarte delicată. 

La baza necredinţei stau ignoranţa, prostia, trândăvia, sau 

nebunia, sau orgoliul, sau viaţa trăită în mari fărădelegi. 

De aceea, vă spun totdeauna: „Măi fraţilor, ţineţi 

aproape de Hristos. Siliţi-vă să-L cunoaşteţi! Siliţi-vă să 

trăiti o viată întru Hristos! Si, în felul acesta, vom simţi în 

viaţa noastră purtarea de grijă a lui Dumnezeu”. Hristos 

ne-a dovedit dumnezeirea Sa prin multele minuni pe care 

le-a făcut si continuă să le facă si astăzi în sufletele celor 
) ) 

care se roagă cu pocăinţă. 

Femeia cananeancă, cu toate că era păgână, s-a 
smerit si a simtit dumnezeirea lui Hristos. Mântuitorul 

y > 

n-a ascultat-o la început, fiindcă ştia că duşmanii Lui îl 
pândeau şi căutau să-L prindă cu ceva. El îi spune mai 
întâi femeii: „Nu sunt trimis decât către oile cele pierdute 
ale casei lui Israel” (Mat. 15, 24), iar apoi adaugă: „Nu 
este bine să iei pâinea copiilor şi s-o arunci câinilor” 
(Mat. 15, 26). Evreii, pe toţi cei care nu erau evrei, îi 
dispreţuiau, îi priveau ca pe nişte câini şi îi numeau goimi. 
Cu alte cuvinte, Domnul Hristos îi spune cananeencei: 
„Cu puterile pe care le am, trebuie să servesc pe evrei 
întâi şi apoi pe păgâni. Nu sunt trimis decât numai 
către fiii casei lui Israel şi nu am dreptul să iau pâinea 
din gura pruncilor şi s-o dau la câini”. Asta era logica. 
Iar femeia, cu smerenie, îi răspunde: „Da, Doamne, dar 
si câinii mănâncă din fărâmiturile care cad de la masa 

y 

stăpânilor lor” (Mat. 15, 27). Prin acest cuvânt le-a dat 
câştig de cauză şi la evrei. Hristos a rămas extraordinar 
de încântat de aceste cuvinte smerite ale femeii şi i-a spus: 
„O, femeie, mare este credinţa ta; fie ţie după cum voieşti” 
(Mat. 15, 28) şi s-a vindecat fiica ei. 

Aşa că citiţi mai mult Evanghelia şi prin cuvântul lui 
Hristos vă veţi întări credinţa. Dacă nu citeşti cuvântul 

y y y 

lui Hristos, dacă nu asculţi ce zice Hristos, cum vrei 
să-ti întăreşti credinţa? Credinţa noi putem să o cucerim 
ascultându-L şi cunoscându-L pe Hristos. Credinţa este 
un pisc, este un vârf, este cea mai mare cucerire a omului. 
Viaţa, faptele şi învăţătura lui Hristos alcătuiesc piatra de 
temelie a credinţei. 

y 

Ce părere aveţi de monahismul zilelor noastre si de 
vremurile pe care le trăim? La ce ne putem aştepta? 

Vreau să vă spun doar atât: suntem oameni potriviţi, 

la timpul potrivit. Ăsta este răspunsul meu. Sunteţi de 

acord? Fiecare secol îsi are oamenii lui. Fiecare mileniu 

> 

îsi are oamenii lui. Si, între aceşti oameni, ca o sămânţă 
divină, există si monahismul. Fără monahism societatea 
omenească s-ar îmbolnăvi. Dumnezeu aşteaptă de la noi 
să-I aducem slavă şi mulţumire, aşa cum îngerii din ceruri 
Ii aduc slavă Părintelui ceresc. Monahul completează ceea 
ce nu fac ceilalţi, majoritatea. Există, desigur, şi-n lume, 
credincioşi care se roagă, oameni care fac lucruri bune. . . 
Iar noi suntem oamenii potriviţi, la timpul potrivit. 

„Ce ne aşteaptă?”, mi-ai pus întrebarea. Nu sunt 
prooroc şi nici nu vreau să fac pe proorocul. Ştiu ce ne 
aşteaptă, ştiu, frate! Dar nu vă voi spune, pentru că nu 
vreau să vă speriaţi. Dar ce părere aveţi voi? Mileniul 
al treilea va fi un mileniu gol, pustiu, fără Dumnezeu? 
Credeţi că va pleca Dumnezeu şi va lăsa creaţia pustie? 
Credeţi asa ceva? Nu! Si atunci, trebuie noi să ne facem 
probleme? Nu! Noi trebuie doar să ne împlinim slujba la 
care ne-a chemat Dumnezeu. 

Precum sunt îngerii în ceruri, aşa trebuie să fie 
monahul pe pământ. Mama şi tata, şi bunicul, şi bunica 
şi pruncii se roagă sau nu se roagă, dar au o acoperire, 
fiindcă sunt foarte ocupaţi. Şi munca, intr-un fel, e tot 
ca o rugăciune, atunci când ai în permanenţă gândul că 
peste toate se află Atotputernicul Dumnezeu. Aceasta 
este misiunea noastră, a monahilor: să aducem slavă lui 

Dumnezeu, nu numai citind Psaltirea si acatistele. Si 
când suntem treji, şi când dormim, să vibrăm la puterea 
credinţei, toate să I le închinăm lui Dumnezeu. Si atunci 
suntem oameni potriviţi la timpul potrivit. 

Să avem grijă să nu îl părăsim pe Dumnezeu şi să 

rămânem singuri. Asta este foarte important. Societatea, 

însă, în mare măsură, în mileniul al treilea, se va înstrăina 

de Dumnezeul cel viu. E un mileniu sinteză. Până acum 

avem experienţa primelor două milenii. Am putea spune 

că primul mileniu a fost un mileniu teză, în care sămânţa 

lui Dumnezeu a apărut în lume, încreştinând gândirea 

umană. Mileniul al doilea putem spune că a fost unul de 

antiteză, cum se exprima un mare filozof german. Odată 

cu dezvoltarea creştinismului s-au accentuat însă si 
> ) 

ereziile, s-au înmulţit sectele, s-au mărit dezbinările, s-au 
dezvoltat ateismul, ideologiile anticreştine, nihilismul, 
au sporit răutăţile. . . Mileniul al treilea va fi un mileniu 
sinteză. în acest mileniu se va concretiza într-un fel tot 
ceea ce a realizat omenirea în lumea nouă, adică în lumea 
de după venirea lui Hristos. Va fi, întrucâtva, un mileniu 
foarte interesant şi foarte bogat. 

Ceea ce trebuie să ştim toti si trebuie să ştie toată 
> > > ) 

societatea este faptul că Dumnezeu nu va rămâne străin 
de creaţia Lui. Lumea nu este părăsită de Tatăl ceresc. 
Relele care există sunt fructul şi rezultatul tâmpeniei, al 
prostiei omeneşti. Pentru că necredinţa este semnul unei 
adânci tâmpenii şi prostii a omului. Omul necredincios 
este mai întunecat decât demonii din iad. Ce spune 
Scriptura? „Şi demonii cred şi se cutremură” (Iac. 2, 19). 

Deci, iată că şi dracii îl depăşesc pe cel necredincios; de 
fapt ateul este un om anormal. Voi vedeţi că eu toate 
le întemeiez pe cuvântul din Biblie. Unde se spune că 
e anormal? In Psalmi : „Zis-a cel nebun în inima sa: 
Nu este Dumnezeu /” (Ps. 13, 1). Necredinţa şi starea 
de păcat ce rezultă din necredinţă sunt momente de 
nebunie, momente de întunecare. Ce poate fi mai 
frumos decât gândirea omului care este dirijată după 
cuvântul Creatorului? Şi ce poate fi mai prăpăstios şi 
mai nenorocit decât gândirea omului care s-a îmbolnăvit, 
care a devenit nebună, părăsind pe Creatorul tuturor 
celor văzute şi nevăzute? Ce poate fi mai frumos decât 
creaţia aceasta - omul? Noi suntem chipul şi asemănarea 
lui Dumnezeu. Chipul îl avem, asemănarea trebuie să o 
cucerim printr-o împreună-lucrare cu Părintele ceresc. 

Deci, aceasta este ceea ce avem în faţă. Pe de o parte, 
să fim conştienţi că lucrarea Duhului Sfânt nu s-a oprit 
nicicând şi că ea nu este prezentă numai în religie. Ea 
poate fi prezentă şi în ştiinţă, şi în filozofie, şi în literatură. 
Iar, pe de altă parte, să fim conştienţi că monahismul 
este o sămânţă divină. Noi ţinem echilibrul între lumea 
văzută şi cea nevăzută, între îngeri şi oameni. 

Vorbiţi-ne despre rolul suferinţei în viaţa monahului. 

Prin suferinţă, smerenie si ascultare ne mântuim. 
Hristos ne-a mântuit prin suferinţă şi ascultare de 
Dumnezeu Tatăl. Noi suferim, un călugăr este un 
crucificat. Viata monahală este o crucificare. Am avut aici 

y 

o icoană unde apărea Hristos răstignit şi în jur erau foarte 

mulţi demoni, care îi ziceau: „Dă-Te jos de pe Cruce, 
dă-Te jos de pe Cruce!”, exact ce spuneau mai-marii 
evreilor în momentul Răstignirii (cf. Marc. 15, 30). 
Domnul Hristos Se putea da jos de pe Cruce şi, dacă ar 
fi ascultat de această ispită diavolească, întreaga omenire 
ar fi pierdut mântuirea. Dar El nu a ascultat. N-a fugit 
de suferinţă. Ci, cum ne învaţă Scriptura, „S-a smerit 
pe Sine, ascultător făcându-Se până la moarte, şi încă 
moarte pe cruce” (Filip. 2, 8). 

Dacă nu avem credinţa că Dumnezeu lucrează 

> 

mântuirea noastră prin mâinile mai-marelui nostru, 
dacă noi îl mâniem cu neascultarea şi cu împotrivirea 
noastră, mai putem câştiga mila lui Dumnezeu ? Mai 
poate fi nădejde de mântuire ? 

Nu condiţionăm! Nu-i pusă bine problema! Dar e 
bine să fie studiată. După ce te arunci cu capul în jos 
într-o fântână, mai poţi să spui atunci: „Oare mă mai pot 
eu mântui?” Nu mai are rost să te întrebi, din moment 
ce ai devenit neascultător precum satana. Ne învaţă 
Scriptura, ne învaţă cărţile sfinte ce trebuie să facem. 
Avem, în acelaşi timp, pe cel ce reprezintă autoritatea pe 
pământ, pe stareţ, şi-L avem ca model de ascultare pe 
Domnul Iisus Hristos. 

Cel ce şi-a luat răspunderea ca să stea în fruntea 
turmei, trebuie să o apere de lupi. Şi nu numai atât! Să 
o ducă la păşune, ca să nu moară de foame. Şi nu numai 
atât! Să o ducă la izvor să bea apă sfântă. Deci, dacă şi-a 
asumat sarcina de a conduce, atunci răspunde pentru toţi, 

pentru toate oile lui. Asta e marea răspundere a stareţului. 
Sigur că este obligaţia noastră, a bătrânilor, să fim foarte 
atenţi când punem la ascultare pe cineva. Că se poate să-l 
pui la ascultare şi să aibă greutăţi care să îi piardă sufletul. 
Trebuie să fim foarte atenţi cum împărţim ascultările. 

In mănăstire nu te poţi împlini dacă eşti neascultător, 
ambiţios, zăpăcit şi spui: „Fac ce vreau!” Există o ascultare 
pozitivă, aşa cum a avut-o Hristos, şi una negativă, atunci 
când ascultăm de tatăl minciunii. Ştiţi cum satana i-a spus 
unui monah: „Tu eşti un mare sfânt!”, apoi l-a îmbrobodit 
cu altele, până ce i-a câştigat sufletul şi încrederea. Iar pe 
urmă i-a zis: „Aruncă-te în fântână!” Şi s-a sinucis pentru 
că l-a ascultat pe diavol. Satana vine şi îţi aduce tot felul 
de idei şi de gânduri, ca să te înşele. îţi spune: „Aaa, nu! 
Ascultarea e proastă. Stareţul tău nu-i bun, episcopul 
nici el nu-i bun, nici duhovnicul tău nu-i bun”, tot felul 
de gânduri tâmpite îţi aduc dracii în minte. Nu este o 
dovadă de înţelepciune dacă îi asculţi. Să-ţi spui în sine: 
„Lasă, nu mă învăţa tu pe mine, încornoratule! Ştiu eu că 
stareţul e cam hăbăuc, dar el reprezintă autoritatea şi eu 
trebuie să fac ascultare. Fac voia lui Dumnezeu atunci 
când ascult de el. Asta mi l-o dat Dumnezeu. Cu bâta să 
stea deasupra capului meu, ăsta e canonul meu”. 

Cum poate călugărul să împlinească o ascultare în 

lume şi să nu se simtă departe de mănăstirea lui, de 

viata monahală ? 

> 

Este normal să pui întrebarea aceasta, pentru că ştiţi 
ce spune Sfântul Antonie cel Mare: „Călugărul, în lume, 

este ca peştele pe uscat” 28 . Monahismul este o altă lume pe 
care trebuie să o păstrăm în inima noastră, printr-o viaţă 
duhovnicească, indiferent la ce ascultare suntem trimişi. 
Să nu amestecăm lucrurile. Oriunde am fi, trebuie să 
aducem mănăstirea cu noi. De asemenea, un frate care 
a venit la mănăstire nu trebuie să aducă aici atmosfera de 
la mama de acasă. Când o intrat în mănăstire, a intrat în 
altă lume. O lume cu totul diferită! Iar dacă nu va tine 
cont de aceasta, este un element pierdut. Nu-i nici al lui 
Dumnezeu, nici al dracului, nu-i nici călugăr, nici mirean. 

După 70 de ani de petrecere în monahism, ne puteţi 
spune dacă viaţa călugărească — „jugul de aur”, cum aţi 
numit-o foarte frumos — este o viaţă de bucurie ? 

Întrebaţi-L pe Hristos! Ce spune? „Luaţi jugul Meu 
asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. Căci 
jugul Meu e bun şi povara Mea este uşoară” (Mat. 11,29-30). 
Şi în monahism, şi în viaţa de familie, crucea este grea sau 
uşoară, aşa după cum este inima fiecăruia. 

Adu-ţi aminte ce se spune în Pateric : la masă stăteau 
fraţii şi fiecare vedea în felul lui bucatele de pe masă. 
Unuia i se părea că mănâncă gunoaie, altuia, dimpotrivă, 
i se părea mâncarea foarte bună; după cum era sufletul 
fiecăruia 29 . Sufletul negru în toate vede numai gunoaie şi 

nimic nu-i bun, nimic nu-1 mulţumeşte. 

’ > > 

28 Cf. Patericul, Pentru Awa Antonie, p. 5. 

29 Cf. ibidem. Pentru post şi înfrânare, nu numai de bucate, ci şi de alte 
patimi vătămătoare de suflet, p. 303. 

Eu, când mă aşezam la masă, la Cluj, mă gândeam 
totdeauna la oamenii de pe stradă. Asta era înainte de 
1989, când nu găseai pâine şi nu găseai hrană - mă 
gândeam la oamenii necăjiţi. Mă gândeam: „Atâţia sunt 
pe stradă care mor de foame! Şi, totuşi, eu am pe masă o 
bucată de pâine, am o ciorbă într-o farfurie” - şi atunci Ii 
mulţumeam lui Dumnezeu. 

Era o doamnă la Cluj care a fost femeie de serviciu 
la Episcopie şi avea o căsuţă mică în curtea Episcopiei. 
Spunea: „în fiecare dimineaţă sunt atât de fericită când 
văd că răsare soarele, că se face ziuă, că se face din nou 
lumină”. Iată cum gândea o femeie simplă şi credincioasă. 
Noi de ce să nu ne bucurăm în fiecare zi că răsare soarele, 
că suntem încă întregi, că nu suntem în fundul unei 
puşcării - cum au murit atâţia în timpul comunismului? 
Câte 10-12 ani i-a tinut într-o cameră fără lumină si nu 

y y 

au disperat, au suportat. Şi noi, că le avem pe toate, avem 
şi frăţiori şi avem în jurul nostru natura, noi strâmbăm 
din nas tot timpul. Nu-i bine. 

Vor fi canonizaţi cei care L-au mărturisit prin viaţa 
lor pe Hristos în temniţele comuniste ? 

Depinde dacă pentru Dumnezeu au făcut puşcărie, 
dacă au mulţumit lui Dumnezeu pentru suferinţele pe 
care le-au avut, asa cum au făcut toti martirii. Unii dintre 
cei pe care i-au închis comuniştii au suferit înjurând şi 
blestemând şi pe Dumnezeu, şi pe bolşevici, şi pe toată 
lumea. Pentru astfel de oameni nu cred că vor exista 
pretenţii ca să fie consideraţi mucenici. 

Au fost sute, mii de oameni care au murit în temniţele 
comuniste, în cele mai grele chinuri. Nu trebuie să uităm 
că Hristos Si-a asumat crucea si suferinţa. Dacă noi 

y y y 

primim crucea şi, în loc să o luăm pe umeri, o legăm cu 
o sfoară şi o tragem după noi ca pe o nenorocire, pentru 
aceasta nu poţi fi răsplătit de Biserică. Este o lege. Spune 
clar: mucenic este numai dacă va binecuvânta pe ucigaşii 
lui, până la ceasul morţii. Dacă el moare blestemându-i 
pe ucigaşii săi, înseamnă că a pierdut raiul. Ce a spus 
Mântuitorul în ceasul morţii? „Părinte, iartă-le lor, că nu 
ştiu ce fac” (Luc. 23, 34). Ce a spus arhidiaconul Ştefan, 
înainte de a fi omorât cu pietre? „Doamne, nu le socoti 
lor păcatul acesta!” (Fapt. 7, 60). 

Nu avem dreptul să urâm, ci trebuie să ne iubim 
duşmanii, căci aşa zice Hristos: „Iubiţi pe vrăşmaşii 
voştri, binecuvântaţi pe cei ce vă blestemă, faceţi bine 
celor ce vă urăsc şi rugaţi-vă pentru cei ce vă vatămă şi vă 
prigonesc” (Mat. 5, 44). Asta este poziţia lui Hristos! Şi 
atunci cum pot eu să duşmănesc pe un evreu, sau pe un 
mahomedan, sau pe un eretic? Pot eu să-i urăsc? Ii urăşte 
Dumnezeu? Există în Dumnezeu ură? Dacă ar exista, 
atunci nu mai este Dumnezeu! Ori Scriptura ne spune 
limpede: „Dumnezeu este iubire” (1 Ioan 4, 8). Nici pe 
diavol Dumnezeu nu-1 urăşte! Că l-ar strivi, dacă l-ar 
urî. îl compătimeşte, că-i tot creaţia lui Dumnezeu, cu 
toate că Lucifer a abuzat de libertatea cu care l-a înzestrat 
Dumnezeu. 

Să ne gândim, fraţilor, cu ce preţ am fost răscumpăraţi! 
înainte de întrupare, neamul omenesc, purtând în fire 

păcatul strămoşesc, se sălbăticise cumplit. Noi am fost 
răscumpăraţi cu sacrificiul suprem: „Căci Dumnezeu aşa 
a iubit lumea, încât pe Fiul Său Cel Unul-Născut L-a 
dat ca oricine crede în El să nu piară, ci să aibă viaţă 
veşnică” (Ioan 3, 16). Asta este jertfa prin care noi am fost 
răscumpăraţi, prin care noi suntem ceea ce suntem astăzi. 
După naşterea lui Hristos s-a creat un început de cultură 
şi civilizaţie spirituală, de ridicare spre desăvârşire şi spre 
mântuire. 



Rugăciunile călugărilor 

TIN ÎNTREAGA LUME 30 
> 

Vă rugăm să ne spuneţi un cuvânt pentru Părintele 
Staret. 

y 

In primul rând, pe Părintele Stareţ aş dori ca să-l 
mângâie Bunul Dumnezeu. Că el are o cruce foarte 
grea. într-o mănăstire, stareţul are o cruce foarte grea. 
Stareţul poartă pe umărul lui mănăstirea. Aţi văzut 
frăţiile voastre pe ctitori, cum este şi Ştefan cel Mare: 
ţin ctitoria lor, sub chipul unui chivot, în braţe sau pe 
umeri. Tot aşa, stareţul poartă permanent pe umerii lui 
mănăstirea, fără ca cineva să-si dea seama. Eu am fost 
staret 29 de ani si ştiu ce înseamnă treaba aceasta. Nu e 

y y y 

vorba de o greutate fizică. E vorba de o greutate mult mai 
mare decât greutatea fizică. Şi ziua, şi noaptea, şi când 
doarme, stareţul ţine pe umerii lui ctitoria, mănăstirea. 
Mănăstirile sunt adevăratul rug nestins. Dar acest rug are 
în el o fiinţă vie: acela care tine duhul acestui aşezământ; 

y y y 7 

si acesta este stareţul. 

y y 


30 Baia Mare, 12 iunie 1998. 

Pentru toate inimile dintr-o mănăstire stareţul este 

> 

sursa, izvorul de viaţă. El poate să vă ţină duhul, să vă ţină 
râvna pentru cele dumnezeieşti. El trebuie să ţină pumnii 
strânsi pentru toti vieţuitorii mănăstirii si nimeni nu e asa 
conştient că toti trebuie să se mântuiască, asa cum este 

y y 3 y 

stareţul. Pentru adevăratul staret, obştea e viata lui. 

Eu văd că este asa si aici, la noi. Văd la Preasfintitul 

y y 3 y 

Iustin care conduce si o mănăstire. Vai de mine! Cât de 

y 

cât dacă zic o vorbă, imediat sare ca să-şi apere călugării. 
Şi-mi spune permanent: „Nu, nu, îs cuminţi, îs foarte 
cuminţi!” Stareţul îi suportă pe toţi. Şi noi nu ştim că 
omul acesta si când doarme se gândeşte la noi. Si când 
doarme îi este strânsă inima. 

Şi, fie că suntem stareţi sau episcopi, să nu ne punem 
toată încrederea numai în noi. Să nu uităm să spunem 
adesea: „Facă-se voia Ta”, că doar aşa ne învaţă rugăciunea. 

Să nu ne închipuim că datorită nouă, datorită priceperii 
şi puterii noastre, am reuşit să facem ceva. Noi să facem 
ce putem şi să ne gândim la cât de frumos este cuvântul 
Mântuitorului: „Asa si voi, când veţi face toate cele 
poruncite vouă, să ziceţi: Suntem slugi netrebnice, pentru 
că am făcut ceea ce eram datori să facem” (Luc. 17, 10). 

Vă rugăm să ne daţi un cuvânt si pentru toţi părinţii, 
pentru toată obştea. 

Să fiţi puţin mai veseli. Că, să ştii: leacul 
împotriva ispitelor nu este numai rugăciunea, ci şi 
bucuria duhovnicească si bucuria transformată în 

y 

veselie. „Bucuraţi-vă şi vă veseliţi” (Mat. 5, 12), ne 

îndeamnă Mântuitorul. Unii pot crede că este un 
pleonasm, dar nu-i totuna bucuria cu veselia. Bucuria este 
starea sufletească pe care o simţi cum vibrează în tine; ai o 
stare de bucurie. Veselia este manifestarea acestei bucurii, 
este fructul bucuriei interioare. Când sufletul tău e trist, 
când sufletul este închis, nu se poate veseli. Ori, trebuie 
neapărat să cultivăm bucuria. 

Foarte des folosim în slujbele noastre cuvintele 

bucurie şi milă. Dumnezeu aşteaptă de la noi această 

bucurie curată, izvorâtă dintr-o viată curată si atunci ne 

învrednicim si de mila Tatălui ceresc. 

) 

Când îl vezi pe un frate mai supărat, totdeauna 

să-l ajuţi. Să-l iei frumos, nu cu sfaturi duhovniceşti 

numaidecât, că poate nu are chef atunci de aşa ceva, ci 

ia-1 uşurel, aşa, mai cu gluma: „Ce s-a întâmplat? Ţi 

s-au înecat corăbiile? Ti-e teamă că nu o să mai răsară 

> 

soarele? Tu crezi că Dumnezeu ne-a părăsit?” Nu ne-a 
dat Dumnezeu dovadă că ne suportă? Cine l-a suportat 
pe Adam? Cine a suportat neamul lui Adam mii de 
ani? Numai El. Ne suportă pe toţi; şi ne suportă aşa 
cum suntem. Fiindcă Dumnezeu e Tatăl nostru, iar noi 
suntem fiii Lui. Un tată niciodată nu-şi dispreţuieşte 
copiii. Cu câtă dragoste ne spune Domnul Iisus Hristos: 
„Şi care tată dintre voi, dacă îi va cere fiul pâine, oare îi va 
da piatră? Sau dacă îi va cere peşte, oare îi va da, în loc 
de peşte, şarpe? Sau dacă-i va cere un ou, îi va da scorpie? 
Deci, dacă voi, răi fiind, stiti să daţi fiilor voştri daruri 
bune, cu cât mai mult Tatăl vostru Cel din ceruri va da 
Duh Sfânt celor care îl cer de la El!” (Luc. 11, 11-13). 

Este un păcat care L-a supărat foarte tare pe Hristos, 
un păcat care alungă bucuria în Duhul Sfânt. Acesta este 
făţărnicia, adică nesinceritatea, fariseismul, minciuna. 
Spre sfârşitul Apocalipsei se spune că în cetatea sfântă, 
Noul Ierusalim, mincinoşii nu vor putea intra: „Şi în 
cetate nu va intra nimic pângărit şi nimeni care e dedat cu 
spurcăciunea şi cu minciuna, ci numai cei scrişi în Cartea 
vieţii Mielului” (Apoc. 21, 27). Niciodată Hristos nu a 
condamnat cu atâta severitate un păcat ca şi minciuna. 
Şi le-a spus clar făţarnicilor: „Vai vouă, cărturarilor şi 
fariseilor făţarnici!” (Mat. 23, 29). Mântuitorul ne-a 
avertizat pe toţi că tatăl minciunii este însuşi diavolul 
{cf. Ioan 8, 44). 

In obşte cel mai bun lucru este ca oamenii să fie 

y 

cinstiţi şi sinceri. Desigur, în toate trebuie dreaptă 
socoteală. Aveam un părinte în mănăstire care era foarte, 
foarte nervos. In ajunul unei sărbători, era lume prin curte 
şi el a început să ţipe la un alt frate, să-l certe grozav, de 
fată cu toti mirenii. L-am chemat la mine si l-am întrebat: 

y y y 

„Părinte, de ce strigi aşa, în auzul lumii?” Care a fost 
răspunsul lui? „Lăsaţi-mă în pace! Eu sunt sincer!” I-am 
zis: „Măi copile, asta-i prostie, nu sinceritate. Sminteşti 
atâta lume. Şi ai pretenţia că eşti sincer!? Nu, asta nu-i 
sinceritate”. 

Loarte mult as dori ca toti cei care trăim în mănăstire 

y y 

să fim conştienţi de dragostea cu care se uită lumea la 
noi, de încrederea cu care se uită lumea la noi. Pelerinii 
se întorc la casele lor având în minte modelul ziditor pe 
care îl oferă vieţuitorii unei mănăstiri. Ei zic: „Da, sunt 

eu păcătos, dar, uite, aceia au lăsat pe mama lor şi au 
lăsat pe tatăl lor. . Este extraordinar de important! Şi eu, 
când merg pe la mănăstiri, mă uit cu atâta admiraţie la 
fraţii de acolo. Pentru mine, fiecare frate din mănăstire 
este egal cu un înger, deşi ştiu că fiecare are neputinţe 
şi greşeli. Ştiu că fiecare e compus din carne şi din 
oase. Dar faptul că tot trupul şi sufletul şi le pune în 
slujba lui Dumnezeu şi nu în slujba lumii, asta este ceva 
extraordinar. 

Când am fost la Putna şi m-a rugat Părintele Stareţ să 
stau puţin de vorbă cu obştea şi când i-am văzut pe toţi 
fraţii, nu m-am simţit capabil să dau lecţii. Am învăţat eu 
de la ei, nu ei de la mine. Faptul că un tânăr vine şi stă 
în ascultare în fiecare noapte şi în fiecare zi, aici, pe vatra 
aceasta fierbinte, asta îl absolvă de multe neputinţe. 

Părinţilor, lumea are nevoie de jertfa monahilor. 
Vorbeam acum cu părintele secretar: pentru vieţuitorii, 
pentru fraţii şi călugării mănăstirii, ţine Dumnezeu 
pământul. Lumea întreagă trăieşte în urma acestor 
rugăciuni ale călugărilor. Şi asta nu trebuie să se uite 
niciodată. 

Nu există ceva mai frumos decât veşmântul monahal. 

) 

Mult mai frumos este veşmântul monahal decât vesmintele 

) ) 

arhiereului. Mă uit, de exemplu, la părinţii şi la rasoforii 
din biserică, parcă-s nişte voievozi. Să nu uităm că oricâte 
fapte bune am face, nu sunt preţuite de Dumnezeu dacă 
neglijăm biserica. Când eşti la ascultare, tot în biserică 
eşti. Dar, dacă te sustragi şi de la biserică, şi de la ascultare, 
atunci guşti deja din iad. Ca şi căprioarele care doresc 

să se adape din izvorul cristalin, aşa trebuie monahul să 
înseteze mereu după slujbele bisericii {cf. Ps. 41, 1). 

Mă depăşeşte, mă copleşeşte importanţa pe care o are 
monahismul. Şi aceasta o spun în deplină cunoştinţă de 
cauză. 

Nicio secundă nu am regretat că am ales calea 
monahală. Şi acum, la 78 de ani, mă mir cum de nu se 
fac toti oamenii călugări! Cât este de deşartă viata! Si cât 
e de trecătoare! Cât e de nestatornică! Mă mir cum de nu 
fuge toată lumea să-şi dăruiască viaţa lui Hristos. Foarte 
insistent văd capătul drumului vieţii mele. Şi dau din 
suflet slavă lui Dumnezeu că mi-a ajutat de am îmbrăcat 
haina monahală, de am ostenit, mult-puţin, în viaţa 
călugărească. 

Uitaţi-vă dumneavoastră la cei din lume. îl vezi pe 
tânăr răpit, îndrăgostit, o vede pe aleasa lui ca pe o zână. 
în scurt timp n-o mai poate suporta şi trăiesc unul cu 
altul forţat, din obligaţie oarecum. Asta, din mila lui 
Dumnezeu, nu se întâmplă la toată lumea. Există şi 
familii fericite, există soţ şi soţie care trăiesc până la adânci 
bătrâneţi în dragoste şi în armonie. Dar, în general, cei 
care se dedau mai mult lumii, în scurt timp se satură de 
lume şi lumea se satură de ei. în timp ce monahismul este 
o viaţă atât de puternică, atât de luminoasă! Părinţilor. . . 
atât de conştient sunt de prezenţa lui Dumnezeu, încât 
nu mi se poate pleca gândul spre cel rău, ştiind că ochiul 
lui Dumnezeu mă priveşte pe mine şi pe fiecare, ştiind că 
Dumnezeu priveşte nu numai faptele văzute, ci şi ceea ce 
este înlăuntru, în inima noastră. 

Ne trebuie mai mulţi oameni duhovniceşti si-n 

> > ) 

mănăstiri, şi-n parohii, şi-n şcolile teologice. Fraţii care 

vin în mănăstiri să fie conştienţi de locul unde se află, 

să fie conştienţi de felul cum trebuie să trăiască într-un 
) > 

asemenea loc sfânt. Dacă nu sunt în stare să trăiască la 
nivelul pe care îl cere vieţuirea monahală, este mai bine să 
se întoarcă în lume; să nu umbrim, să nu compromitem 
mănăstirea. De aceea, este nevoie să se facă o cernere bună. 
Este foarte important acest lucru! Să fii deschis la început; 
să-l primeşti pe frate, să-l laşi să vezi dacă are sau n-are 
chemare, dacă are râvnă şi dragoste pentru cinul îngeresc. 
Dacă-1 vezi că nu corespunde, atunci îi spui: „Frate, ţine o 
mică sumă de bani pentru drum. La revedere! Lasă-ne pe 
noi să trăim fără de dumneata, că dumneata nu ai ce face 
în acest loc. Dumnezeu să te apere!” Nu trebuie să dorim 
numaidecât ca să avem mănăstirea plină de călugări. Mai 
bine puţini, dar buni. Decât o mănăstire să aibă călugări 
nevrednici, mai bine să rămână mănăstirea goală. O 
mănăstire în care călugării nu onorează cinul îngeresc îi 
sminteşte pe oameni, ucide suflete. 

Le spuneam unor fraţi dintr-o mănăstire: „Dacă 
voi aţi compromite mănăstirea, eu n-aş mai putea veni 
aici, mi-ar fi ruşine de oamenii din sat. Ar zice că si eu 
sunt într-o minte cu voi, că şi eu gândesc ca şi voi. N-aş 
mai putea trece prin oraşul care este cel mai aproape de 
mănăstire. Din moment ce lumea m-ar vedea cu barbă 
şi haine călugăreşti ca pe voi, o să fiu şi eu declarat că 
sunt într-o minte cu voi, cu cei neserioşi. Nu pot aşa ceva. 
Nu pot. Aşa că prieteni suntem, fraţi suntem, dar vă rog 

să vă ridicaţi la nivelul la care trebuie să fie un frate de 
mănăstire”. Eu nu am conceput niciodată, în 29 de ani de 
stăreţie, ca monahii să iasă la plimbare prin sat. Niciodată 
n-am plecat din mănăstire, decât numai atunci când am 
fost în ascultare, când am avut de rezolvat vreo problemă 
a mănăstirii. Am trăit 33 de ani într-o mănăstire, dar 
niciodată n-am rămas peste noapte în sat. La miezul 
nopţii dacă a trebuit să vin - am avut o slujbă sau ceva 
de felul acesta -, singur prin pădure am venit şi nu mi-o 
fost frică. 

Le-am spus unor credincioşi, pe când am încercat să 
refacem prestigiul unei mănăstirii: „Voi sunteţi vinovaţi! 
Pentru că voi îi ispitiţi pe monahi. Ii chemaţi la o gustărică, 
la un păhărel de băutură, la o prietenie. Şi asta înseamnă 
că voi sunteţi duşmanii de moarte ai acestor călugări. Voi 
sunteţi cei care îi ispitiţi şi-i distrugeţi”. 

Revin la ceea ce am vorbit înainte. Să nu ne lăsăm 
intimidaţi din cauza păcatelor noastre. Dumnezeu ne 
suportă aşa cum suntem, ne iubeşte şi vrea să ne ajute 
ca să ne revenim în fire, dacă şi noi vrem să ne ajutăm 
şi dacă vrem să-I cerem ajutorul. Să ne gândim numai la 
faptul că Dumnezeu S-a făcut Om ca să ne izbăvească pe 
noi din iad, de la osânda veşnică. Teribil, înspăimântător 
acest adevăr! Dumnezeu n-a suportat să vadă făptura Lui 
căzută la pământ. Şi a făcut tot ce a fost posibil pentru ca 
să o salveze, să ne salveze. Atunci, consider eu, ar fi bine 
să ne retragem în cele dinlăuntru şi să lăsăm gândurilor 
libertatea ca să reflecte asupra tainelor ce ne înconjoară. 
Suntem înconjuraţi de mari taine, de care omul obişnuit 

nu e conştient; trebuie să ai un har special pentru aceasta, 
trebuie o harismă ca să poţi să îţi dai seama de existenţa 
acestor taine şi de importanţa mântuirii. 




Glasul conştiinţei 31 
> > 


De obicei se spune aşa: „Hai să stăm de vorbă 
împreună!” Niciodată însă nu se spune: „Vino să tăcem 
împreună!” Tăcerea după Dumnezeu este foarte valoroasă. 
Ar fi foarte important ca un frate să-i zică la alt frate 
vorba aceasta: „Vino ca să tăcem un pic”. Acesta nu este 
un timp gol, vid. A tăcea înseamnă a medita, a aprofunda, 
a face ceva mai de preţ decât cuvântul. In cuvânt poţi să 
greşeşti. Pe când în tăcere, în meditaţie, în rugăciune, eşti 
mai aproape de Dumnezeu. 

în urmă cu mai mulţi ani am fost într-o delegaţie 
în India. Şi, când ne-am întors de acolo, în ziua de 18 
ianuarie 1989, s-a făcut o mică întrunire la Patriarhie ca 
să ne spunem impresiile. A vorbit Preafericitul Teoctist, 
a vorbit Preasfinţitul Epifanie, profesorul Remus Rus şi 
alţii. Eu n-am vorbit. Atunci Patriarhul m-a provocat şi a 
spus: „Preasfinţitul Justinian n-a spus nimic, nu vorbeşte?” 
Şi i-am răspuns: „Când am plecat în această delegaţie, 
mi-am propus să tac, să ascult şi să privesc”. Apoi am 


31 Baia Mare, 2006. 

adăugat: „Vă aduceţi aminte, Preafericirea Voastră, când 
am vizitat o facultate teologică şi am ieşit în grădină, 
în parcul facultăţii, şi mi-aţi spus: Preasfinţite, priviţi 
peisajul, că niciodată nu veţi mai avea ocazia să vedeţi acest 
peisaj! Şi am răspuns: Da, privesc în tăcere. Ei, acum aş 
putea să vă spun aproape fiecare fir de iarbă cum stătea. 
Am înregistrat tot”. Iată ce înseamnă a tăcea, a privi şi a 
asculta. Dacă ştii cum să taci, dacă ştii cum să priveşti 
şi cum să asculţi, te poţi îmbogăţi sufleteşte foarte mult. 

Mântuitorul are un cuvânt foarte interesant şi puţin 
cam sever. Chiar foarte sever. Cuvântul acesta îi avea în 
vedere pe adversarii Mântuitorului şi, în general, pe toţi 
cei împietriţi la inimă: „De aceea le vorbesc în pilde, că, 
văzând, nu văd şi, auzind, nu aud, nici nu înţeleg. Şi se 
împlineşte cu ei proorocia lui Isaia, care zice: «Cu urechile 
veţi auzi, dar nu veţi înţelege, şi cu ochii vă veţi uita, dar 
nu veţi vedea». Căci inima acestui popor s-a învârtoşat 
şi cu urechile aude greu şi ochii lui s-au închis, ca nu 
cumva să vadă cu ochii si să audă cu urechile si cu inima 

> y 

să înţeleagă şi să se întoarcă, şi Eu să-i tămăduiesc pe 
ei” (Mat. 13, 13-15). Este foarte aspră mustrarea aceasta 
a Mântuitorului, prin care îi atinge pe oamenii ce trec 
prin viaţă aşa, ca o cârtiţă, ca şi cum n-ar avea ochi. Dacă 
priveşti aşa cum trebuie în jurul tău, la întreaga creaţie, 
totul este un adevărat miracol, toate vorbesc despre 
Dumnezeu. 

Noi, în calitatea pe care o avem de fraţi, de vieţuitori 
în mănăstire, avem posibilitatea ca să auzim cum ne 
vorbeşte Dumnezeu în următoarele patru feluri: prin 

cuvântul de învăţătură, prin sfatul duhovnicului în 
Taina Spovedaniei, prin cărţile inspirate de Duhul Sfânt 
şi prin slujbele bisericeşti. Dar mai există şi o altă cale 
prin care ne poate vorbi Dumnezeu: prin conştiinţă. In 
conştiinţă trebuie să faci o departajare între glasurile 
pământeşti, lumeşti, care îţi apar, şi glasul lui Dumnezeu. 
Poţi să-L asculţi pe Dumnezeu oriunde te găseşti. Aici 
este importantă tăcerea. Conştiinţa ne vorbeşte îndeosebi 
în starea de interiorizare, de tăcere, de adunare în sine. 

Prin vorbă omul poate greşi. Dar tăcând şi reflectând, 
şi meditând, şi rugându-se, foarte greu va face greşeli mari. 
Niciodată un om nu se va simţi singur, dacă se roagă şi 
dacă îşi ascultă glasul propriei conştiinţe. Numai acela se 
simte singur care nu apelează la această voce interioară. 
Aceluia i se face urât în viată, acela caută societatea care 
să-i alunge urâtul. Omul care ascultă vocea interioară, 
care priveşte lumea cu ochiul cel dinlăuntru, trăieşte 
într-o stare de trezvie si de bucurie duhovnicească. Aceste 
lucruri vi le mărturisesc pentru că ştiu că sunteţi mulţi 
începători şi sper că o să vă aduceţi aminte de ele în viitor, 
când veţi ajunge maturi nu numai fizic, ci şi duhovniceşte. 

In legătură cu maturitatea: maturitatea şi bătrâneţea 
nu se numără cu anii, sunt alte criterii de evaluare. Poate 
fi un om tânăr, dar să fie foarte îmbătrânit, mă refer mai 
ales la tineretul care trăieşte lumeste, care se scaldă în 
patimi. Dumneavoastră sunteţi tineri şi nu de mult v-aţi 
smuls din vadul lumii. însă există această îmbătrânire 
prematură din cauza patimilor; vezi tineri îmbătrâniţi 
sau, dacă vreţi un cuvânt mai dur, rablagiţi. Pe om îl 

îmbătrânesc grijile lumii, plăcerile lumii, patimile lumii. 

In urmă, pe 12 martie, am împlinit 65 de ani de când 

am intrat în mănăstire în anul 1941. Şi am sărbătorit, ca 

întotdeauna, această zi foarte sfântă pentru mine; mi-e 

mult mai dragă ziua aceasta decât ziua de naştere. M-am 

născut în 28 mai pentru chinul şi pentru greutatea unei 

vieţi, pentru lume şi pentru păcatele lumii. M-am renăscut 

pe 12 martie, când am intrat în mănăstire. Din momentul 

acela eu am intrat în alt spaţiu. Şi am trăit permanent 

într-un spaţiu care nu mai era spaţiu pământesc şi lumesc. 

Şi le spuneam la părinţi - că mi-am petrecut şi această zi 

în mijlocul unei obşti călugăreşti - un cuvânt la care au 

zâmbit: „N-am îmbătrânit, pentru că eu am fost bătrân 

din copilărie; de copil am fost bătrân”. Eram copil în 

satul meu si veneau oameni din sat ca să-mi ceară sfat si 
> > 

să stea de vorbă cu mine, iar eu eram foarte mirat, pentru 

că nu găseam să am o calitate ca oamenii aceştia să vină 

la mine. Si nici astăzi nu ştiu de ce anume veneau si ce 
> > > 

vedeau. Că frumos n-am fost, deştept n-am fost. Poate 
veneau fiindcă m-au văzut că eram un copil bătrân. Iar 
acum mă simt ca un bătrân tânăr. 

Citeam săptămânile trecute, în scrierile unui Sfânt 
Părinte, că îngerii râd de fraţii şi de călugării care se 
lasă prea mult tulburaţi şi neliniştiţi. Nu este justă 
această nelinişte şi această frământare pentru un om 
care cunoaşte că este asistat în fiecare clipă de un înger 
şi de purtarea de grijă a lui Dumnezeu. De ce atunci în 
Rugăciunea domnească , care este vitală, există printre 
altele şi un cuvânt al Mântuitorului pus acolo: „Facă-se 

voia Ta” (Mat. 6, 10)? Trebuie să avem deplină încredere 
în Cel care a zis: „Datu-Mi-s-a toată puterea, în cer şi 
pe pământ” (Mat. 28, 18). Iată, prin acest cuvânt, 
Mântuitorul ne-a asigurat că El este Stăpânul în cer şi 
pe pământ. Şi tot ce se întâmplă este cu voia Lui sau cu 
îngăduinţa Lui. Tot ceea ce este rău, neziditor, nu este cu 
voia lui Dumnezeu, ci e cu îngăduinţa Părintelui ceresc, 
cu ştirea lui Dumnezeu. Si atunci, noi trebuie să fim 
conştienţi că nu suntem niciodată singuri. 

Cineva m-a întrebat odată de ce m-am făcut călugăr. 

Creştinii noştri îi admiră pe tinerii care intră în mănăstire. 

Ii iubesc pentru că s-au decis ca să renunţe la drepturile 

şi la bucuriile vieţii pământeşti pentru împărăţia lui 

Dumnezeu. Credincioşii români îi privesc pe călugări 

ca pe nişte martiri. Monahismul duce mai departe 

crucea pe care au dus-o martirii. Un frate, un vieţuitor 

de mănăstire, nu moare numai o dată, ci în fiecare zi el 

trebuie să facă un act de martiraj, de sacrificiu; în fiecare 

zi el îsi taie voia. 

) 

Să vă spun o întâmplare din trecut. Eram la mănăstire, 
înainte de Decretul 410 din 1959, când au fost daţi afară 
din mănăstiri aproape toţi vieţuitorii. Au fost lăsaţi 
numai bătrânii, pe ici pe colo, sau câte cineva care să 
păzească puţin mănăstirile. înainte de Decret aveam o 
obşte frumoasă. Eram 24 de vieţuitori. în sat, aproape 
în fiecare lună se schimba şeful de Miliţie; întotdeauna 
încercau să aducă unul şi mai rău. Fraţii erau îngrijoraţi 
şi-mi spuneau: „L-a schimbat iarăşi pe şeful de post!” Şi 
eu le-am pus întrebarea: 

- Dar l-aţi văzut pe noul şef? 

- L-am văzut. 

- Şi are gură? 

- Are, Părinte Staret. 

- Si burtică are? 

y 

- Are si burtică. 

y 

- Atunci dormiţi liniştiţi, că şi el, peste o lună de zile, 
va fi ca mielul. Dacă are burtă şi mănâncă, ciuguleşte şi 
el ceva si. . . în sfârsit. 

y y 

Mai veneau la mănăstire pădurarul sau miliţianul şi, 
cum se obişnuieşte, îi serveam cu ceva. Odată, unii părinţi 
m-au mustrat: „De ce îi serviţi? Lăsati-i asa. . .” - cum zice 
omul la nervi, că nu aveau prea mare dragoste faţă de ei. 
Şi le-am zis: „Măi frate, pe fiecare îl serveşti cu ce ştii că e 
propriu lui. La purcel îi dai grăunţe, că de aia e purcel, cu 
asta poţi să-l mângâi. Unuia din aceştia, dacă-i vorbeşti 
din Vieţile Sfinţilor , zice că eşti prost şi nebun. Ii dai ce îi 
este lui pe plac. Şi prin aceasta el înţelege foarte mult. El 
pleacă şi zice: Măi, parcă nu-i aşa cum am fost educaţi; şi 
aici sunt oameni, si aici este omenie. Si, în întâlnirea aceasta 
cu el, discuţi lucruri care-1 interesează. După aceea, foarte 
uşor, mai discuţi şi probleme care nu-s din domeniul lui”. 

Era într-o zi de vară. Personalul, fraţii erau fiecare 
la ascultări; de la bucătar până la cei care erau plecaţi la 
coasă sau la alte munci. Eu eram singur în mănăstire. 
Vine acel şef de Miliţie. Am început să vorbim, ca doi 
oameni. . . foarte serioşi. El mi-a spus, la un moment dat: 
„Eee, da. . . înţeleg, înţeleg. Dumneavoastră aţi venit aici 
pentru că e o viaţă uşoară, se trăieşte bine, nu aţi venit 

aici pentru că credeţi în Dumnezeu. Nuu. . Ei aşa erau 

educaţi, că preoţii nu cred în Dumnezeu. Atunci i-am 

răspuns: „Domnule, nu te supăra! N-aş vrea să te supăr, 

dar ţi-oi spune şi eu ceva. Nimeni din obşte nu-i chior, 

nu-i şchiop, nu e prost, sunt oameni de bună calitate, 

oameni întregi şi sănătoşi. Am fi cei mai ticăloşi, buni să 

ne împuşcaţi pe toţi, dacă noi, bărbaţi în toată firea, am 

fi venit la mănăstire pentru un trai mai bun. Dacă noi nu 

aveam această dragoste de Dumnezeu, ne făceam cu toţii 

miliţieni. Noi am venit la mănăstire din credinţă, fiindcă 

am vrut să ne dăruim viata lui Dumnezeu si fiindcă 

> ) 

iubim acest popor şi vrem să-l ajutăm”. 

De cele mai multe ori, oamenii stăpâniţi mult de 
patimi nu-i pot suporta pe călugări. Un creştin adevărat, 
însă, totdeauna priveşte cu admiraţie spre monahism. Mă 
gândeam şi astăzi, în sfânta biserică: miliarde de îngeri 
fac ceea ce fac monahii în mănăstire - aduc slavă lui 
Dumnezeu. 

Cei care sunt în lume, de cele mai multe ori, 
muncesc din greu şi se zbat pentru lucruri extrem de 
trecătoare. Un monah care este în ascultare, tot ceea ce 
face este spre slava lui Dumnezeu. Chiar şi când doarme, 
doarme spre slava lui Dumnezeu. Voievozii şi strămoşii 
noştri au întemeiat aceste altare mănăstireşti, iar noi, la 
rândul nostru, le dăm viată în continuare. Indiferent de 
neputinţele tale, de toate slăbiciunile tale, de micile sau 
marile tale prăbuşiri, stai drept ca o santinelă la datorie, 
ţine candela aprinsă şi uşa mănăstirii deschisă! Prin 
acestea mare plată vei avea de la Dumnezeu. 

Cunoaşteţi foarte bine din Sfânta Scriptură când 
Dumnezeu, supărat pe poporul ales fiindcă îşi făcuse 
un idol din viţelul de aur, i-a zis lui Moise: „Eu Mă uit 
la poporul acesta şi văd că este popor tare de cerbice; 
Lasă-Mă dar acum să se aprindă mânia Mea asupra lor, 
să-i pierd şi să fac din tine un popor mare!” (leş. 32, 9-10). 
Ce s-a întâmplat atunci? Moise a mijlocit pentru popor, 
cu toată dăruirea: „O, Doamne, poporul acesta a săvârşit 
păcat mare, făcându-şi dumnezeu de aur. Rogu-mă 
acum, de vrei să le ierţi păcatul acesta, iartă-i; iar de nu, 
şterge-mă şi pe mine din cartea Ta, în care m-ai scris!” 
(leş. 32, 31-32). Şi, pentru rugăciunile lui Moise, a abătut 
Dumnezeu pieirea de la tot poporul. 

Aşa spune un Sfânt Părinte: „De multe ori Dumnezeu 
este biruit de sfinţi”. Se supune Dumnezeu acelora care 
au renunţat la toate, care au intrat în slujirea Lui pe acest 
pământ devastat astăzi de puterea diavolului. 

Lumea are foarte mare nevoie de călugări dedicaţi 
trup şi suflet slujirii lui Dumnezeu şi a semenilor. Liţi 
demni de haina pe care o purtaţi şi ţineţi-vă trează 
conştiinţa, care este vocea lui Dumnezeu sădită în firea 
omului! Prin nepăsare, prin indolenţă, putem să înăbuşim 
glasul conştiinţei. 



Nestatornicia în viata monahală 32 

> 


Discutam odată cu un părinte stareţ şi mi se 
plângea că monahii nu sunt statornici. Şi m-a întrebat 
dacă are rost să primească în mănăstire pe oricine. Eu 
am această părere: în general este bine să nu închidem 
poarta mănăstirii. Există un cuvânt rămas de la bătrâni: 
„In mănăstire intră toţi câţi vor şi rămân câţi pot”. Se 
poate întâmpla să-l refuzi pe un om care are vocaţia, 
chemarea de la Dumnezeu şi care, intrând în mănăstire, 
ar ajunge un mare călugăr, un mare cărturar, un mare 
episcop, poate chiar patriarh. Şi tu, închizându-i poarta, 
ai pierdut un element de mare valoare şi vei răspunde 
înaintea lui Dumnezeu. Lasă poarta deschisă. Bucură-te 
când intră, nu te supăra când pleacă. în toate trebuie 
dreaptă socoteală. 

Când vine un frate si vrea cu toată hotărârea să 

) 

rămână în mănăstire, cercetează-1, încearcă-1, bucură-te 
din inimă că a venit şi caută să-l ajuţi ca să se formeze. 
Dacă a fost chemat de Dumnezeu pentru cinul îngeresc 


32 Mănăstirea Putna. 

şi totuşi el pleacă înapoi în lume, la un moment dat 
va regreta. Eu am observat că astfel de fraţi, pe care îi 
scoate satana din mănăstire, chiar dacă nu au depus încă 
voturile monahale, primesc de la Dumnezeu o pedeapsă 
aspră. Aşa se întâmplă în cele mai multe situaţii. Nu 
vreau acum să vă reţin şi să vă prezint multe cazuri. Vă 
spun doar unul sau două. 

Un frate de la Mănăstirea Sâmbăta, Grigore, a vrut 
neapărat ca să facă Seminarul. A venit la Cluj şi Clujul 
l-a înghiţit; s-a împrietenit cu lumea şi s-a căsătorit cu 
o fată foarte „evlavioasă” - între ghilimele evlavioasă. 
Fiindcă, dacă ar fi fost fata creştină cu adevărat, i-ar fi 
spus: „Tu eşti frate de mănăstire, nu-mi face curte. Eu mă 
voi căsători cu un om liber, cu un om care nu i-a promis 
lui Dumnezeu că se va călugări”. S-au căsătorit. El a 
terminat Seminarul, l-a hirotonit Arhiepiscopul Teofil 
preot şi peste un an de zile s-a îmbolnăvit foarte rău. Aşa 
au spus doctorii: un cancer intern, încât şi-a vărsat toate 
măruntaiele pe gură. 

Să vă spun un alt exemplu, care e şi mai grăitor. 
Părintele Gherontie a fost ieromonah, a ajuns preot la 
o parohie, apoi s-a căsătorit. Odată eram într-o librărie 
în Cluj, librăria George Coşbuc. Era în aprilie. M-am 
întâlnit cu el şi am ieşit amândoi până-n spate. Două ore 
m-a tocat şi m-a chinuit - numai despre nevasta lui şi 
despre fetele lui mi-a vorbit. L-am suportat. El slujea în 
Munţii Apuseni, într-o parohie şi la câteva filii. în vara 
aceluiaşi an, într-o duminică, era într-o filie şi avea după 
Liturghie o cununie. Satele de acolo sunt în munţi, sunt 

foarte departe unul de altul şi e foarte greu de ajuns de la 
un sat la altul, pentru că sunt prăpăstii adânci, văi adânci. 
N-au venit nuntaşii când s-a terminat Liturghia, iar el 
nu mai voia nicicum să stea; voia să plece. Cantorul şi 
ceilalţi credincioşi au insistat: „Nu plecaţi, părinte, doar 
vine nunta. Suntem de toată minunea”. El - nu si nu, că 
el nu stă. Până la urmă i-a spus cantorului - lucrul îl ştiu 
bine de la cantor „Rămân, dar cu o condiţie: să vii si să 
stai şi dumneata lângă mine, în mijlocul bisericii, unde 
se face cununia”. Cantorul îmi zicea: „Am rămas foarte 
mirat, pentru că de atâtea ori făcuse slujba fără să pretindă 
ca eu să mă duc şi să stau lângă el. Am cedat, pentru că 
m-am gândit că trebuie să-i aşteptăm pe nuntaşi. Nu prea 
mi-a convenit, fiindcă îmi era ruşine de oameni”. In cele 
din urmă, a început slujba cununiei. Şi, ca din senin, a 
venit un trăsnet şi l-a făcut negru pe părintele Gherontie, 
în mijlocul nuntaşilor. Nici cantorul, nici altcineva nu 
a păţit nimic. Doar părintele era căzut pe jos, grămadă, 
negru la faţă. Şi îmi spunea cantorul: „Nici nu era înnorat, 
era doar un noruleţ, aşa. . .” Iată, sărmanul părinte, cum a 
uitat de legămintele pe care le-a făgăduit lui Dumnezeu 
si mai făcea atâta caz, lăudându-se cu rătăcirea lui. 

De aceea, în mănăstire e bine să fie poarta deschisă 
şi să fie primiţi aproape toţi câţi cer. îşi verifică omul 
puterea, ca frate, şi pe urmă e liber, dacă el simte că nu 
are chemare spre monahism. Are posibilitatea să rămână 
şi are posibilitatea să iasă pe poartă afară. Fiecare nou 
venit trebuie să se gândească bine, să se roage din toată 
inima ca să-si dea seama dacă Dumnezeu îl cheamă cu 

y 

adevărat la viata monahală si dacă vrea să urmeze cu toată 
> > 

râvna această chemare. Nu am niciun fel de frică cum că 
monahismul se va stinge de pe pământ. Cei mai fideli 
slujitori ai lui Dumnezeu şi ai Bisericii sunt monahii; 
mulţi-puţini, câţi ne ajută Bunul Dumnezeu. 

Un părinte de la noi, ierodiaconul Ilarion, mi-a cerut 
să-i dau voie ca să meargă în satul lui, la o slujbă. I-am dat 
voie. S-a întors de acolo tare tulburat, fiindcă l-o mustrat 
preotul din sat. I-a zis: „De ce te-ai făcut călugăr? Că 
doar tu vezi că monahii n-au făcut absolut nimic pentru 
Biserică, călugării nu au niciun rost”. Eu i-am spus: „Regret, 
părinte Ilarion, că eşti tânăr şi n-ai suficientă pregătire 
şi experienţă. Trebuia să-i explici la preot: Dumneata ai 
uitat ce ai învăţat la Teologie sau n-ai învăţat nimici Cum 
ai luat examenele? Ai uitat ce ai învătat la Istoria Bisericii 

y 

Universale? Aproape tot ceea ce avem noi valoros în Biserică 
este fructul monahismului: cărţile de care tu te foloseşti, 
gândirea teologică, arta, pictura, misionarismul, toate au 
fost într-o strânsă legătură cu monahii. Cum poţi spune tu 
că nu au făcut nimic?" 

Mă uitam acum la acest miracol, catapeteasma, şi 

l-am întrebat pe Părintele Stareţ dacă e lucrată de monahi. 

Părintele Stareţ mi-a răspuns că el crede că monahii au 

lucrat-o. Numai un călugăr putea să facă o catapeteasmă 

atât de frumoasă şi atât de preţioasă. E nemaipomenit. 

Călugărul are răbdare, are sensibilitate. Călugărul 

care se lasă prins de călugărie cu adevărat e în stare să 

facă minuni. întotdeauna am tinut în mod deosebit la 

> 

călugări. într-un interviu, la vreo 3-4 ani după Revoluţie, 

mi s-a pus o întrebare prostească: „Un episcop mai este 
şi călugăr?” Şi i-am răspuns: „Sub haina împărătească de 
arhiereu, sub acest veşmânt imperial care este veşmântul 
arhieresc, întotdeauna episcopul poartă haina de monah, 
paramanul îl poartă pe spate, iar pe piept crucea pe care 
a primit-o la călugărie. întotdeauna. Chiar dacă deasupra 
sunt haine şi cruci de argint şi de aur, pe piept poartă însă 
crucea simplă a călugăriei lui, până la sfârşitul vieţii”. 

Pe mine mă doare foarte mult când văd vreun ierarh 
care a uitat că e călugăr. Şi poate că n-a fost niciodată 
călugăr. Din necesitate, se mai fac uneori ierarhi cu 
un monahism formal; sunt si cazuri din acestea. Dar 
majoritatea ierarhilor sunt conştienţi că sunt monahi. 

Am o mare dragoste faţă de monahi. îi privesc ca 

şi cum aş vedea că s-au coborât îngerii pe pământ şi 

asta numai pentru decizia lor de a renunţa la bucuriile 

lumii acesteia, de a-si dărui viata lui Dumnezeu si de 

a intra într-o sfântă chilie. Tare frumos vorbesc Sfinţii 

> 

Părinţi despre monahism. Pentru noi, călugării, e atât de 
evidentă prezenţa lui Dumnezeu în viaţa creştină. Noi 
trăim în viaţa creştină aşa cum trăieşte peştele în apă. 
Monahul este în elementul lui în mănăstire. Ştie să râdă, 
ba se întâmplă câteodată chiar să zburde. Pentru că în 
Vieţile Sfinţilor se scrie că lui satana îi este mai mult frică 
de omul vesel, decât de omul trist. Vine şi timpul în care 
nu-ti mai vine a zburda. 

y 

Primăvara, toată atmosfera vibrează de veselie. Apoi 
vine vara, când începe să fie lucrul mai serios. Vine toamna, 
când încep să se coacă roadele. Şi vine iarna, când adoarme 

totul. Exact asa este viata omenească. Tinereţea este mai 
) > > 

zburdalnică. Bărbăţia este mai sobră. Bătrâneţea este mai 
> > 

senină, ca o toamnă cu struguri mulţi şi prune coapte. Şi 
iarna este timpul când am trecut dincolo. 

La vârsta mea este foarte prezentă viaţa de după 

moarte. Pentru un om mai tânăr şi pentru dumneavoastră 

aceasta este o enigmă. Pentru un bătrân care a avansat 

puţin, nu numai cu bătrâneţea, ci s-a maturizat, e mai 

prezentă viaţa de dincolo decât aceasta. Aici te forţezi ca 

să faci faţă, ca să stai cu picioarele pe pământ, dar cu 

inima eşti în altă parte - eşti dincolo. Intr-o predică, în 

toamna trecută, când am sfinţit o mănăstire, le spuneam 

creştinilor noştri că m-am cutremurat gândindu-mă la 

momentul în care sufletele lui Nicolae Ceausescu si al 

) ) 

soţiei, după ce au părăsit trupul, s-au trezit deodată faţă-n 
faţă cu Hristos, Cel pe care L-au tăgăduit atâta timp. 
Clipa aceea a fost mult mai grozavă decât momentul 
când au fost împuşcaţi. 

Le-am spus, aseară, la studenţi, o întâmplare din 
viaţa mea. începând cu anul 1949, autorităţile comuniste 
au luat măsuri severe şi au început să supravegheze 
îndeaproape hramurile mănăstireşti. La noi, la Rohia, 
în ajun de 15 august, veneau Securitatea şi Miliţia şi, de 
pe dealuri, înconjurau mănăstirea. Apoi, le interziceau 
creştinilor să intre în mănăstire. Desigur, creştinii 
încercau să treacă, dar securiştii îi alungau. Preoţilor 
de prin sate, nici atât nu le dădeau voie ca să vină. Dar, 
foarte interesant, când începea să se tragă clopotul pentru 
slujbă, miliţienii şi toţi ceilalţi nu mai acţionau; se vede 

că aşa aveau dispoziţie. Stăteau liniştiţi la posturile lor, iar 
oamenii, profitând de aceste momente, se porneau repede 
şi umpleau mănăstirea. 

In 1951, în tot ajunul hramului a fost lupta aceasta. 

După ce am început vecernia, la ora 18, s-au umplut şi 

biserica si curtea de lume. Eram doi ieromonahi de rând 

cu credincioşii. Ne-am sfătuit amândoi în altar să ieşim 
) ) 

până afară pentru 10 minute şi pe urmă să ne întoarcem 
la lucru: unul la scris pomelnice şi unul la spovedit. 
Oamenilor nu le-am spus nimic. Eu am intrat în stăreţie, 
care era la vreo 10 metri de biserică, şi m-am aşezat puţin 
pe pat... La un moment dat, am început să mă întreb: 
„Ce s-a întâmplat, de nu-s culcat în pat aşa cum trebuie?” 
Şi atunci, tot eu mi-am răspuns: „Fiindcă m-am aşezat 
doar pentru 5 minute”. „Dar ce-i astăzi?”, mi-am pus iar 
întrebarea. „Păi, e hramul”, tot eu mi-am răspuns - dar 
cu ochii închişi, nu am deschis ochii. Şi am pus a treia 
întrebare: „Dar ce e cu liniştea aceasta?” - pentru că, 
atunci când m-am aşezat acolo, se auzea de afară vuietul 
oamenilor. 

Si atunci am deschis ochii. Când m-am aşezat acolo, 
la ora 8 seara, era întuneric beznă. Dar acum, când am 
deschis ochii, în casă era o lumină puternică. M-am 
ridicat din pat, m-am dus în faţa geamului şi m-am uitat 
spre bucătărie. Exact în momentul acela, din bucătărie 
ieşea si celălalt ieromonah. Si el, ca si mine, îmbrăcat, 
asa cum iesisem seara din biserică. Căsca, se întindea, se 
uita la soare, apoi a venit grăbit spre stăreţie. A intrat la 
mine şi mi-a zis: „Vai, Părinte Stareţ, vă rog să mă iertaţi. 

Ce aţi putut face singur toată noaptea? Fiindcă eu m-am 
dus aseară până-n bucătărie şi m-am întins pe o bancă şi 
m-am trezit tocmai acum”. „Părinte Nifon, acelaşi lucru 
mi s-a întâmplat şi mie. Uite, m-am aşezat pe pat şi m-am 
trezit numai acum. Cât e ceasul?” „E ora opt”. Deci era 
vorba de 12 ore. Am ieşit amândoi afară. La un colţ, acolo, 
era o femeie cu un copil orb, iar în curte şi-n mănăstire 
nu mai era absolut nimeni. Femeia, când a văzut că 
ieşim, a început să plângă şi mi-a zis: „Vai, părinte, ce s-a 
întâmplat după ce aţi intrat în casă! Au venit Securitatea 
şi Miliţia şi i-au alungat pe toţi oamenii. Pe mine m-au 
lăsat, că m-au văzut cu copilul acesta orb”. A trecut un 
fior prin mine, mi-am dat seama că a fost ceva ieşit din 
comun. I-am zis părintelui: „Părinte Nifon, e ora 8, du-te 
şi toacă şi să începem slujba”. Am tocat, am început slujba 
şi au început iar să vină oamenii din pădure. 

La o lună şi jumătate eram într-un orăşel de lângă 

mănăstire, în Târgu Lăpuş. Eram prin piaţă, mergeam 

spre protopopiat. Din partea opusă venea un miliţian, 

băiat tânăr, pe care îl cunoşteam. Şi, când s-a apropiat, 

cu chipiul tras pe ochi, mi-a spus încet: „Vai, Părinte 

Stareţ, ce cuminte sunteţi!” Eu am răspuns puţin mai 

repezit: „Dar de ce?” „Pentru că n-aţi ieşit afară de 

Sfânta Mărie. Noi am văzut unde ati intrat si dumneata 

> > 

şi celălalt călugăr şi am primit ordine precise; dacă aţi 

fi ieşit afară, nu ştiu dacă mai vedeati lumina soarelui. 

Eu eram pus santinelă la uşa sfinţiei tale şi m-am rugat 

lui Dumnezeu ca să vă dea minte si să nu ieşiţi afară”. 

) ) > 

Ei, atunci, vă spun drept, am transpirat tot; mi-am dat 

seama de minunea ce se întâmplase. Orice om, după 6, 

7 sau 8 ore se trezeşte. Dar eu plecasem doar pentru 10 

minute. Dacă ne-am fi trezit mai devreme, am fi ieşit 

imediat afară. Frăţiile voastre cred că ati realizat că acesta 
> > 

nu este un basm citit din cartea de poveşti. E un miracol, 

e o minune a lui Dumnezeu, care nu poate fi pusă la 

îndoială. Şi astfel de momente, în care am văzut purtarea 

de grijă a lui Dumnezeu, au fost multe în viaţă. De aceea, 

vă spuneam că un om care are încredere în Dumnezeu şi 

este conştient că nu-i singur, îşi dă seama că Dumnezeu 

ne poartă de grijă; atunci nu are motiv să se crispeze, să 

se neliniştească. 

) 

Tot aseară, le-am spus studenţilor o altă întâmplare 
pe care este bine să o ştiţi. Un tânăr, Alexandru, orfan 
de tată, a fost crescut de mamă-sa cu multă greutate şi, în 
cele din urmă, a reuşit să ajungă student la Politehnica 
din Cluj. El avea o mare deficienţă cardiacă. La anumiţi 
oameni nu se dezvoltă inima în paralel cu organismul, 
cu tot trupul; inima rămâne ca la un copil mic şi, la un 
moment dat, nu mai rezistă. Acestea sunt cazuri rare. 
Aşa era şi Alexandru. După ce a terminat anul doi de 
facultate, a venit sus la mănăstire şi a stat o lună de zile, 
în speranţa că, poate, Dumnezeu va face o minune ca să 
supravieţuiască. îşi dorea foarte mult să trăiască. îl văd 
parcă şi acum stând în picioare pe nişte trepte; era înăltuţ, 
subţire, faţa îi era albă ca peretele, din cauza deficienţei 
cardiace. A plecat după o lună şi, în iarna următoare, pe 
la sfârşitul lui februarie, mi-a venit vestea de la Târgu 
Lăpuş că fratele Alexandru mă roagă să mă duc până la 

el, fiindcă vrea să se spovedească. A doua zi de dimineaţă 
am mers peste deal şi, când am intrat în Târgu Lăpuş, 
începea să se facă ziuă, iar oamenii ieşiseră pe afară, la 
treburi. Cineva m-a întrebat: 

- Părinte Stareţ, mergeţi la Alexandru? 

- Da. 

- Nu ştiţi ce s-a întâmplat? 

- Nu ştiu. 

y 

- Alexandru a murit şi a înviat. El a trimis după 
Sfinţia Voastră ca să veniţi, fiindcă voia să se spovedească. 
Dar a murit şi, înainte de a muri, a căzut într-o stare de 
revoltă împotriva lui Dumnezeu şi blestema şi înjura pe 
Dumnezeu, de ne-am îngrozit toţi vecinii. Şi în această 
stare a murit. 

Am ascultat, am mers mai departe şi am ajuns în 
curtea lor, unde le-am văzut pe mama lui Alexandru şi 
pe sora lui. 

- Ati venit, Părinte Staret? 

— Am venit. 

- Dar ştiţi ce s-a întâmplat cu Alexandru? 

- Am auzit. Mi- au spus vecinii câte ceva. 

Şi atunci ele mi-au repetat acelaşi lucru. Am intrat în 
casă. Alexandru stătea pe pat, rezemat de perete, cu o faţă 
atât de frumoasă, atât de veselă - eu n-am mai văzut asa 
ceva. Şi, zâmbind, mi-a zis: 

- Ati venit, Părinte Staret? 

y 3 y 

— Am venit. 

- Aţi auzit ce am păţit? Când am văzut că nu mă 
pot salva, am căzut într-o stare de revoltă şi de ură, de 

duşmănie împotriva lui Dumnezeu; mă întrebam de 
ce îmi ia viaţa? Am blestemat şi am înjurat. In această 
stare fiind, au venit doi şi m-au luat şi m-au dus până la 
marginea unui orizont. Şi, când am ajuns acolo, am văzut 
în spate toată lumea aceasta, iar în faţă am văzut cealaltă 
lume, aşa cum spuneţi dumneavoastră în biserică. Când 
cei doi au vrut să mă treacă dincolo de orizont, am auzit 
o voce care a spus: „Nu-1 putem primi la Noi, fiindcă 
Ne-a blestemat şi s-a lepădat de Noi. Dar nu-1 putem 
arunca nici în iad, fiindcă-i curat. Duceţi-1 înapoi, să se 
spovedească şi să se împărtăşească şi apoi îl vom primi la 
Noi”. Şi aşa, Părinte Stareţ, m-am pomenit aici. De aceea, 
am trimis după dumneavoastră; vreau să mă spovedesc 
şi să mă împărtăşesc. Ştiţi cât de legat eram de viaţă, cât 
de trist eram când vedeam că-s bolnav. Acum puteţi 
constata cât sunt de fericit, fiindcă am văzut unde mă voi 
duce. Sunt fericit! Aş vrea să pot să strig ca să mă audă tot 
pământul şi în special tineretul, să le spun la toţi să nu se 
mai îndoiască de credinţa în Dumnezeu, de credinţa în 
sufletul nemuritor, de credinţa în viaţa veşnică! Vă rog să 
le spuneţi întotdeauna oamenilor această întâmplare! Şi 
vă rog să veniţi să mă înmormântaţi”. 

M-am reîntors la mănăstire. Nu mai ţin minte peste 

câtă vreme am fost chemat la înmormântare. în ziua 

înmormântării a fost o vreme foarte frumoasă. Era un cer 

atât de senin şi un soare atât de frumos, tot pământul era 

îmbrăcat cu zăpadă. Au fost copii de la toate şcolile din 

Lăpuş şi colegii lui de la Facultatea din Cluj, şi profesorii, 

si foarte multă lume. 

> 

Mai multă lume mi-a zis: „De ce nu scrieţi această 
întâmplare?” N-am scris nimic. Fiindcă îmi este teamă că 
nu voi putea răbda emoţia unor astfel de momente. Nu 
pot fi răbdate. De aceea, nu am scris. Totuşi, m-am forţat 
si am trimis o notită, la insistenta Părintelui Ioanichie 
Bălan şi sfinţia sa a publicat-o într-o broşurică de istorioare 
duhovniceşti. Am simţit că am făcut un mare păcat că 
i-am trimis acel material. Un caz din acesta, extraordinar, 
să-l pui între istorioare? 

Spuneam odată la mănăstire, într-o predică, de ce 
Dumnezeu nu ne dă semne. Pentru că Dumnezeu ne-a 
dat cuvântul si învăţătura Sa, iar noi, dacă nu credem în 
cuvântul lui Dumnezeu şi în minunile pe care le-au făcut 
şi pe care le fac sfinţii, şi în învieri, şi în toate celelalte 
lucrări ale lor, ce alte semne să mai aşteptăm? Ştiţi cum 
bogatul i-a cerut lui Avraam ca să-l trimită pe Lazăr pe 
pământ: „Rogu-te, dar, părinte, să-l trimiţi în casa tatălui 
meu, căci am cinci fraţi, să le spună lor acestea, ca să 
nu vină şi ei în acest loc de chin” (Luc. 16, 27-28). Ce 
a răspuns Avraam? „Au pe Moise şi pe prooroci [. . .] 
Dacă nu ascultă de Moise şi de prooroci, nu vor crede 
nici dacă ar învia cineva dintre morţi” (Luc. 16, 29-31). 
Trebuie să fim foarte atasati de cuvântul lui Dumnezeu, 
de Evanghelie. Niciun strop de îndoială nu ni se permite! 
Spunea cineva: „Am citit de nu ştiu câte ori Biblia”. Şi 
ce-i cu asta? Nu-i suficient să citeşti Biblia ca pe o carte 
obişnuită; trebuie să o guşti, e o hrană duhovnicească. 

Poate v-am obosit şi v-am spus lucruri care nu ştiu 
în ce măsură vă interesează. Dar sunt foarte fericit că 

sunteti cei care v-ati dăruit si v-ati decis si sunteti aici, în 
acest locaş. Eu consider Mănăstirea Neamţ matca vieţii 

y y > 

monahale româneşti. Ii ziceam acest lucru şi părintelui 
Ioanichie Bălan, odată, când eram în vizită la Sihăstria, 
unde este o viaţă înaltă călugărească, de mare frumuseţe. 

La vreun an după aceasta, cred că la instalarea 
Arhiepiscopului Pimen, am trecut pe la Neamţ. Era tot în 
Postul Mare. Când am ajuns în curte, în mănăstire, era 
seară şi mănăstirea era pustie. Cineva l-a anunţat totuşi pe 
Părintele Stareţ şi a venit la mine şi a spus: „Bine aţi venit, 
Preasfinţia Voastră!” Obştea era la priveghere. Atunci, aşa 
cum am venit acum la dumneavoastră, m-am dus si acolo 
la priveghere. Şi a fost de la Dumnezeu, fiindcă mi s-a 
confirmat ceea ce am spus. Erau foarte mulţi călugări, şi 
tineri, dar şi bătrâni, slăbuţi, slăbuţi, slăbuţi, parcă erau 
nişte asceţi din alte timpuri. Şi cântau foarte frumos, era 
exact asa cum ati cântat si voi astăzi. Mi s-a confirmat 

y y y 

că Mănăstirea Neamţului este matca. Stiti ce este matca? 

y y y 

Regina stupului. Pe locul doi eu consider că este Putna. 
Şi asta nu numai pe plan regional, ci pe plan naţional, 
pentru că monahismul de aici a roit. Aşa se spune pe la 
noi, că monahul are această calitate: roieşte, adică îi place 
să se înmulţească, să facă noi mănăstiri, noi schituri. 

Ştefan cel Mare e nu numai sfânt, este un mare sfânt. 
Nu este doar un erou, ci este un mare martir. Chiar 
acum îl auzeam pe Mitropolitul Daniel povestindu-ne 
despre cum s-a câştigat marea bătălie de la Podul înalt, 
cu 40 000 de ostaşi, iar păgânii erau de trei ori mai mulţi. 
Atunci s-a dovedit că otomanii sunt vulnerabili. Ne spun 

cronicile că Ştefan cel Mare a postit după aceea patru 

zile, cu apă şi pâine, pentru a-I mulţumi lui Dumnezeu. 

Numai pentru această victorie care a făcut înconjurul 

întregii lumi, domnul Moldovei poate fi considerat Mare 

si Sfânt. 

) 



îl MULŢUMESC LUI DUMNEZEU PENTRU TOATE 33 
> 


Cea dintâi virtute a sfinţilor este lepădarea de sine, 
totală. Si eu am încercat în viată să-mi însusesc această 

> y y 

virtute, dar n-am reuşit asa cum ar fi trebuit. Monahii care 
şi-au ştiut rostul lor în această lume, care au răspuns din 
toată inima chemării lui Dumnezeu, la Dreapta Judecată 
vor fi puşi înaintea îngerilor. îngerii n-au trup, n-au ispitele 
trupului aşa cum le avem noi. Călugărul este angajat 
intr-un război puternic cu ispitele care vin de la trup, de 
la lume şi de la diavol. Ispitele le ai până intri în mormânt. 
Doar când se desparte sufletul de trup, atunci scapă omul 
de ispite. Dar cât timp sufletul este în trup, trupul se zbate 
să-şi ia drepturile lui. Că e carne şi os. Chiar acum au fost 
deshumaţi Steinhardt si încă două maici trecute la Domnul. 

y y 

Ce-a rămas din ei? Absolut nimic! Cenuşă. Căpşorul s-a 
păstrat mai mult. Asta va rămâne şi din noi. 


33 în luna septembrie a anului 2013, Stavrofora Gabriella Ursache, Stareţa 
Mănăstirii Adormirea Maicii Domnului, Rives Junction, Michigan, Statele 
Unite ale Americii, împreună cu câteva maici şi cu preotul slujitor de la 
mănăstire, au vizitat mai multe aşezăminte monahale din România, prilej 
cu care s-au întâlnit, la Baia Mare, cu înaltpreasfinţitul Justinian. 

Un ziarist de la Bucureşti, care mi-a luat un interviu, 

m-a întrebat la ce mă aştept că va rămâne după mine, în 

viitor. Ce crezi că am răspuns? „Un tablou agăţat într-un 

cui!” Asta va rămâne din noi. Si din cei mai bătrâni, si din 

cei mai tineri. Ăsta-i viitorul. Dar vor rămâne sufletul si 

) 

dragostea şi credinţa faţă de Iisus Hristos. Mă topesc, mă 
topesc de dragostea Domnului Iisus, a Stăpânului nostru. 
Lângă El, lângă pieptul Lui, să ne plecăm întotdeauna, 
aşa cum s-a plecat Sfântul Ioan Teologul la Cina cea de 
Taină ( cf. Ioan 13, 23; 21, 20). Hristos, Dumnezeu şi 
Om! Minunat! Toată lumea, toate puterile, tot cosmosul 
se pleacă în faţa învierii lui Hristos! 

Mă bucur foarte mult că v-aţi gândit să veniţi din 
America în România şi mă bucur că părinţii de la Putna 
v-au adus aici, în Maramureş. Acolo pe cine aveţi episcop? 

Pe Inaltpreasfinţitul Nathaniel. 

A fost pe aici, e din Maramureş. Da, da, îl preţuiesc 
foarte mult, este un episcop harismatic. Are har, dar n-are 
putere. încă n-are puterea de a face un pact, de a realiza 
unitatea Bisericii Ortodoxe Române din America. Dar, 
în timp, se va rezolva şi problema asta. Totdeauna când ai 
o problemă, lasă timpului timp. Pe noi, Dumnezeu ne-a 
ajutat să rezistăm 40-50 de ani sub regimul comunist, 
iar America şi Occidentul în general, în loc să se bucure, 
stau şi ne bârfesc. îi vorbesc de rău pe Patriarhii noştri. 
Dar Patriarhii României s-au purtat de multe ori ca 
nişte sfinţi. Sub călcâiul Moscovei, sub călcâiul regimului 
comunist, ei I-au slujit lui Dumnezeu, s-au luptat să ţină 

bisericile deschise. Lumea avea unde să se boteze, unde să 

se cunune. Nu a fost deloc uşor. 

) 

Românii sunt un popor cu o istorie foarte zbuciumată. 
Gândiţi-vă că sute de ani ţările române au fost un scut al 
Europei în faţa invaziei otomane. In apusul Europei se 
construiau universităţi, iar noi, la gurile Dunării, trebuia 
să stăm cu sabia în mână. Ce mult a însemnat domnia lui 
Ştefan cel Mare şi pentru neamul nostru şi pentru Europa! 
Moldova, după ce Bogdan a venit din Maramureş, a scăpat 
de stăpânirea maghiară şi a devenit un stat liber, un stat 
plin de viaţă duhovnicească. în Moldova, atât cât ne-a 
rămas astăzi, s-a păstrat viţa curată. A fost sub unguri, nu 
s-a maghiarizat. A fost sub turci şi nu s-a turcit. A fost sub 
ruşi, nu s-a rusificat. Şi-a păstrat limba, credinţa şi viaţa. 

Acolo, în America, aveţi slujbe zilnic? 

Da, zilnic. 

Eu mă supăr mult când îi văd pe unii dintre călugării 
noştri că au bulversat tipicul. De exemplu, neglijează 
Utrenia şi spun: „Am făcut Ceasurile”. Măi, Ceasurile 
sunt un adaos. Adevărata slujbă este cu Utrenie şi 
Liturghie! Sunt atâtea cântări şi rugăciuni la Utrenie care 
vorbesc despre zori, despre dimineaţă. Nu mai putem noi 
să ţinem chiar tot tipicul, ca în vechime, însă lucrurile 
importante trebuie respectate. Sfântul Teodor Studitul 
avea sute de călugări şi îi punea, prin rotaţie, să se roage 
24 de ceasuri. Noi suntem puţini şi avem multe obligaţii. 

Nici la spovadă nu mai putem aplica după literă toate 
canoanele. Alta este atmosfera de astăzi, în comparaţie 

cu perioada când au fost scrise canoanele. Noi trăim 
un început de Apocalipsă. începutul sfârşitului. Nu e 
sfârşitul, acela va fi când va vrea Dumnezeu, dar noi 
trăim începutul sfârşitului. Mă iertaţi, Maică Stareţă, 
ăsta este stilul meu, mai direct. Să ne spună şi părintele 
care este împreună cu frăţiile voastre ceva din viaţa lui 
preoţească! De câţi ani este preot? 

De cinci ani. Părintele John are trei facultăţi, are si 
un doctorat, iar după acestea a făcut teologia la Colegiul 
Sfântul Vladimir. A fost crescut catolic, după aceea a 
devenit protestant pentru câţiva ani. Căuta mai mult, 
căuta ceva mai mult si, în cele din urmă, a descoperit 
Ortodoxia. Sunt mulţi ca părintele John. Oameni foarte 
bine educaţi, care caută în profunzime şi descoperă Biserica 
cea Una, studiind Sfinţii Părinţi şi Sfânta Scriptură. 

Bine că ne-a dat Dumnezeu Ortodoxia! Celelalte 
confesiuni s-au înstrăinat de Adevăr. Nu înseamnă 
că îi dispreţuim pe neortodocşi. Doar mărturisim că 
Ortodoxia a păstrat învăţătura autentică. Nu suntem 
vrednici de darul pe care ni l-a dat Dumnezeu! Nu este 
meritul nostru că suntem în dreapta credinţă. Este un dar 
al lui Dumnezeu, pe care îl confirmă Hristos în fiecare an. 
Sfânta Lumină vine la Mormântul Domnului în fiecare 
an, numai atunci când slujesc ortodocşii. Este argumentul 
că Hristos ţine Biserica în picioare. Nu suntem vrednici, 
dar suntem în Biserica lui Hristos. întreaga lume ar 
trebui să-I mulţumească lui Dumnezeu pentru că există 
Ortodoxia, calea îndumnezeirii omului. 

Nu sunt împotriva celorlalte confesiuni. Toate au 
anumite calităţi, dar pe primul loc se află Ortodoxia! 
Vaticanul a păstrat o mare parte din Ortodoxie, iar 
protestanţii au deviat mult mai puternic. Aşa că, 
părinte Ioane, cu studiile pe care le-ai făcut, ai o mare 
responsabilitate. Mă bucur că ai găsit Adevărul! 

Pentru mine, viata duhovnicească este viata normală. 
Rugăciunea este un act firesc. Omul, în sensul curat al 
cuvântului, este o fiinţă care se roagă, care dialoghează 
cu Tatăl Ceresc. Rugăciunea nu trebuie să fie ceva 
mecanic. Ea nu se face obligatoriu numai după Ceaslov 
şi Psaltire. Rugăciunea trebuie să fie în primul rând vie, 
să fie imprimată în gând şi în suflet şi în inimă. Aceasta 
este rugăciunea adevărată. Dacă le faci repede, după 
texte, numai ca să fie zise, înseamnă că nu ai făcut mai 
nimic. Textele le poţi spune artificial, cu mintea foarte 
împrăştiată. Sfinţii Părinţi au avut, în primul rând, 
această legătură directă cu Dumnezeu, au avut dialogul 
lor interior cu Dumnezeu. 

Eu tot timpul mă străduiesc să nu mă abat de la 
cuvântul lui Dumnezeu. Mă străduiesc să nu am în 
gândirea şi în credinţa mea nimic care să nu fie autentic 
evanghelic, care să nu coincidă cu învăţătura lui Hristos, 
cu gândirea lui Dumnezeu. Asta pot spune la vârsta de 
92 de ani. Si, de aceea, în fata infinitului stau liniştit. 
Pentru mine, moartea e un fapt foarte mărunt. Eu ştiu 
că eternitatea depăşeşte moartea. Mulţi dintre Sfinţii 
Părinţi îi îndeamnă mereu pe călugări să se gândească 
la moarte. Eu spun altceva: să se gândească la viaţă, nu la 

moarte. Moartea este un popas, după care urmează viaţa 
veşnică. Moartea ne ia pe sus, e un moment. La viaţă, la 
eternitate, la asta trebuie să ne gândim. Şi atunci nu vom 
păcătui, fiindcă ştim că avem de înfruntat veşnicia. 

Vă rugăm să ne daţi si nouă, maicilor, un cuvânt de 
încurajare. Suntem într-o mănăstire mică si nouă. 

Să vă gândiţi la viaţa cea veşnică! Cum zicem noi, 
când ne adresăm Domnului? „Toate cu înţelepciune le-ai 
făcut!” (Ps. 103, 25). Asta trebuie să admirăm: toate sunt 
făcute cu înţelepciune! Ordinea din cosmos este emanată 
din înţelepciunea lui Dumnezeu. închipuiţi-vă, dacă n-ar 
fi fost un Stăpân, cum să apară din haos cosmosul? Este 
un non-sens. Se vede că e un Creator precis. 

Vreau să vă mai spun ceva. Pe lângă toate darurile pe 
care i le-a dat Dumnezeu omului, unul are o importanţă 
deosebită: liberul arbitru! Voinţa liberă. Acesta este 
cel mai important lucru! Dumnezeu ne-a creat liberi, 
părinţilor şi maicilor, liberi! Alegeţi ce vreţi: iadul sau 
raiul. Toată răspunderea vine asupra noastră. 

Sunt încântat de vizita voastră din două motive. 

întâi, pentru că veniţi de la mănăstirea unde a vieţuit 

mai mulţi ani şi părintele Felix Dubneac, pe care l-am 

iubit şi l-am respectat foarte mult. în al doilea rând, mă 

bucur că ati avut ocazia să vedeţi ceva mai deosebit. 
> > 

V-aţi întâlnit cu un om bătrân, de 92 de ani, care are 
72 de ani de viaţă monahală şi 40 de ani de episcopat. 
Nu ştiu dacă veţi întâlni prin alte părţi aşa ceva. Sunt 
fericit că am cunoscut-o pe Maica Stareţă şi pe părintele 

John. îmi pare bine că Dumnezeu l-a ajutat pe părintele 

să vină lângă Hristos, la Biserica lui Hristos. Dacă aţi fi 

întrebaţi cine este Iisus Hristos, ce aţi răspunde? Tot aşa 

i-a întrebat Mântuitorul pe Apostoli (Luc. 9, 20). Trebuie 

să răspundeţi cu vorba, dar şi cu fapta, pentru că de acest 

răspuns depind mântuirea şi fericirea lumii. 

Vă rămân dator şi am să mă rog pentru mănăstirea 

voastră. Sunteţi nişte figuri minunate. Dumnezeu să 

vă binecuvânteze! Vă mulţumesc si îi mulţumesc lui 

> > > 

Dumnezeu pentru toate! 




Monahii vor fi îmbrăcaţi 

> 

ÎN HAINE ÎNGEREŞTI 34 

5 


Suntem un popor cu o limbă comună, cu o credinţă 
comună. Biserica noastră si-a adus o contribuţie foarte 

y y 

importantă la unitatea şi identitatea românească. Numai 
că acum văd că, prin regionalizare, se doreşte să se facă 
ţara asta bucăţi. M-au întrebat şi pe mine ce părere am de 
regionalizare. Le-am răspuns: „Treaba voastră! Faceţi ce 
ştiţi! Străinii asta doresc: să nu fim unitari. Mi se pare că 
regionalizarea este o ispită.” Pur şi simplu, ne înstrăinează 
pe unii de alţii. Noi suntem unitari. Moldoveanul, 
ardeleanul, munteanul, cu toţii suntem una. Suntem 
o ţară formată prin mari sacrificii, de-a lungul a multe 
secole. Chiar dacă am fost împărţiţi pe provincii, suntem 
acelaşi popor. Noi am fost sub austrieci şi sub unguri, 
Moldova a fost sub influenta Rusiei, Tara Românească 
a avut multe probleme cu turcii, dar ne-am păstrat 
unitatea, ne-am păstrat acest ideal scump: România 
Mare. Nici voi, nici eu, nu facem politică de partid, dar 


34 Baia Mare, 17 februarie 2014. 

avem datoria să ne manifestăm dragostea faţă de ţara 
aceasta si fată de neamul nostru care este, în cea mai 
mare parte, creştin-ortodox. 

Monahismul a avut o misiune remarcabilă în istoria 
românilor. Mănăstirile au păstrat unitatea poporului 
român. Ţinuturile româneşti au fost pline de mănăstiri. De 
aceea, duşmanii noştri au căutat să le distrugă. Gândiţi-vă 
că Imperiul Habsburgic, în secolul al XVIII-lea, a distrus 
zeci de mănăstiri si schituri din toată Transilvania si, în 
felul acesta, a încetat viata monahală ortodoxă din Ardeal. 
Mă rog la Dumnezeu ca să ne salveze şi din încercarea 
aceasta cu regionalizarea. 

Anul acesta este închinat Sfinţilor Brâncoveni. 

y 

Noaptea şi ziua mă gândesc permanent la ei. Noi nu 
suntem vrednici să le pomenim numele. Voi nu vă daţi 
seama ce a însemnat durerea unui tată care a văzut cum 
i-au fost ucişi în faţă cei patru fii. Bătrânul Constantin 
Brâncoveanu, care a fost cu adevărat un conducător ce 
şi-a iubit ţara şi neamul, a fost omorât de cinci ori. întreg 
raiul este împodobit cu aceşti Sfinţi Români. 

Să ne îndreptăm spre Dumnezeu, cu toate puterile 
noastre! Istoria nu este condusă de oameni, Dumnezeu 
este Cel care ocârmuieşte. Un mare istoric spunea că paşii 
lui Dumnezeu se aud cu multă putere în istoria popoarelor. 
Atunci când priveşti istoria prin ochii credinţei, realizezi 
cât de prezentă este Providenţa. 

Monahii au un statut aparte: îngeri pe pământ, îngeri 
în trup. Desigur, avem şi ispite, cununa se ia prin luptă. 
Oricât am fi noi de greşiţi, totuşi suntem cei mai iubiţi 

de Dumnezeu. Tatăl din ceruri îi iubeşte pe călugări ca 
pe fiii Lui. Sunt singurii care au împlinit deplin porunca 
Domnului Iisus Hristos: „Dacă voieşte cineva să vină 
după Mine, să se lepede de sine, să-şi ia crucea în fiecare 
zi şi să-Mi urmeze Mie” (Luc. 9, 23). Noi avem această 
vocaţie de a ne face slugi ale lui Dumnezeu. Eu nu mă 
socotesc Arhiepiscop. Sunt sluga lui Dumnezeu. Sunt 
sluga slujitorilor lui Dumnezeu. Şi eu, şi Preasfinţitul 
Iustin, avem colaboratori pe care nu îi considerăm că ne 
sunt inferiori. 

Invătati-vă si voi să faceţi câte o glumă, atunci când 

aveţi ispite. Uneori diavolul fuge de o glumă, mai mult 

decât de un Tatăl nostru. Când glumesc, atunci satana 

este descumpănit: „Ăsta nu ne ia în serios, îşi bate joc de 

noi!” Darul lui Dumnezeu este cu noi şi să întâmpinăm 

viata cu bucurie. Toate să le facem cu bucurie. 

> 

Discutam cu oamenii care au venit în audientă; le 

aminteam şi de părintele Cleopa. Vă aduceţi aminte şi 

frăţiile voastre cum spunea: „Răbdare, răbdare, răbdare, 

răbdare...” Acum sunt 15 ani de la moartea lui şi am 

fost rugat să scriu câteva cuvinte despre sfinţia sa. A fost 

intr-adevăr un om fenomenal. Fiecare monah, în felul 

lui, este un fenomen, un om ieşit din comun. Părintele 

Cleopa, jumătate de ceas, a strigat: „Răbdare, răbdare. . .” 

Eu spun altceva: ascultare. Fără ascultare, suntem ai 

nimănui, suntem un nimic. Adam a pierit pentru că a fost 

neascultător. Satana a pierit pentru că a fost neascultător. 

Un creştin care nu ascultă de Cuvântul lui Dumnezeu 
) 

este un om pe care îl ameninţă iadul. 

într-o mănăstire, ascultarea de pictor este foarte 
frumoasă şi foarte importantă. O predică se mai uită, o 
faptă bună se mai uită, dar o icoană vorbeşte sute de ani. 
Cel ce şi-a pus mânuţa şi a pictat chipul lui Iisus Hristos 
si al Maicii Domnului, acesta va fi un semn în fata lui 
Dumnezeu de iertare pentru maestrul care a lucrat icoana. 

Acum două zile am redeschis Sfânta Scriptură la 
Faptele Sfinţilor Apostoli. Mi-am spus: „Ia să văd, după 
atâţia ani de slujire lui Dumnezeu, să mai recitesc încă 
o dată Faptele Apostolilor!” Tot Sfântul Luca a scris şi 
Faptele Apostolilor. De multe ori, abia dacă am reuşit să 
mă stăpânesc şi să nu încep să plâng, când am văzut ce 
lupte au dus Apostolii. Ce luptă a dus Apostolul Pavel! 
M-a impresionat foarte mult. în Faptele Apostolilor 
găsim frământările primelor comunităţi creştine. Sfântul 
Luca n-a terminat cartea, mai avea de scris, dar s-a oprit 
la capitolul 28. 

Lui Irod Agripa i-a întunecat satana mintea şi l-a 
omorât pe Arhiereul Iacov cel Mare, iar apoi, văzând că 
le face pe plac evreilor, l-a băgat pe Petru în temniţă. L-a 
legat în lanţuri şi l-a lăsat acolo. Ce s-a întâmplat apoi? 

A venit îngerul. 

îngerul a intrat şi, când s-a apropiat, lanţurile cu 
care era legat Petru au picat. Soldaţii dormeau şi nu au 
simţit nimic. îngerul l-a dus şi l-a scos pe poarta cea mare 
dinspre cetate şi apoi l-a lăsat singur. Petru, abia după ce 
l-a părăsit îngerul, s-a dumirit că n-a fost un vis, şi-a dat 
seama că este liber {cf. Fapt. 12, 1-11). 

Sfânta Scriptură îţi dă o putere extraordinară! Puteam 
eu să învăţ toată exegeza biblică, dar nu aş fi pătruns 
atâtea înţelesuri ca în noaptea în care am citit Faptele 
Apostolilor. 

Mă bucur că aţi venit. Vă aşteptam cu drag. Nu am 

uitat când aţi fost 29 de părinţi. Am rămas cu un regret. 

Am fost, poate, cam neserios. Poate că v-aţi aşteptat să 

găsiţi aici un mare ascet şi aţi întâlnit un călugăr simplu. 

Am tot glumit cu cei care au fost atunci, dar am uitat să 

le spun că un om, cu cât devine mai curat, cu cât devine 

mai apropiat de Dumnezeu, e mai vesel, mai luminos. Să 

fiţi veseli mereu. Diavolul se bucură tare mult când îl vede 
> 

pe un călugăr supărat. Ce a spus Domnul Hristos după 
înviere? „Bucuraţi-vă!” (Mat. 28, 9). Apoi ce a adăugat? 
„Nu vă temeţi!” (Mat. 28, 10). Un om care se teme numai 
de Bunul Dumnezeu e un om deschis, vesel. Supărarea 
vine de la cel rău, gândurile acestea de supărare sunt 
ispite. O zi în care nu râdeţi, să ştiţi că este o zi pierdută. 
Dacă într-o zi cineva a fost nervos, a fost răutăcios, acolo 
punem absent! 

Cum spune Mântuitorul? „De nu vă veţi întoarce 
şi nu veţi fi precum pruncii, nu veţi intra în împărăţia 
cerurilor” (Mat. 18, 3). Copilul are o bucurie aparte, 
nu ştie să fie mincinos, să fie viclean, până când noi îl 
învăţăm să fie nesincer şi să se gândească la rele mult mai 
mari. 

Chiar acum discutam cu un preot tânăr care îmi 
spunea: „Ce ne facem? Pentru că pe copiii noştri îi învaţă 
în scoli educaţia sexuală”. Vă daţi seama, la câtă nebunie 

şi la câtă inconştienţă s-a ajuns? Adică îi învaţă pe copii 

cum să se hărţuiască, cum să se distrugă. îmi spunea 

părintele că sunt pline chioşcurile de reviste pornografice. 

E oribil! N-avem ce face decât să ne ocupăm cu tineretul 

şi să le spunem că un creştin care vrea să se apropie de 

Dumnezeu nu se uită pe reviste pornografice. Mare 

răspundere are Biserica şi mare este astăzi războiul 

duhovnicesc! Frăţia ta eşti monah sau ieromonah? 

> ) 

Ieromonah. 

Chiar astăzi citeam despre cât de frumoasă este preoţia 

şi ce răspundere are preotul. Lângă preot, dacă este un 

drac, sunt însă şi zece îngeri. Fiecare preot are zece îngeri 

lângă el, care îl apără. în viaţa unui sfânt se povesteşte 

cum acesta s-a întâlnit odată cu satana si l-a întrebat 

) 

pe vrăjmaşul oamenilor: „Ce te supără pe tine cel mai 
mult în lume?” Ce i-a răspuns diavolul? „Hristoşii aceştia 
mărunţei”. „Cine sunt aceia?” „Preoţii. Fiecare preot e ca 
un Hristos. Ei mă supără. Ei îmi încurcă treburile cel 
mai mult. Preoţii si călugării îmi încurcă socotelile si îi 
opresc pe oameni să meargă spre iad”. Şi cei mai păcătoşi 
dintre călugări se roagă pentru cât mai mulţi oameni 
şi chiar pentru întreaga lume. Se roagă şi pentru cei vii 
şi pentru cei morţi. Nu contează neapărat cantitatea, 
câte sute de metanii a făcut, câte catisme a citit într-o 
noapte. Şi un Tatăl nostru zis în duhul lui Hristos, zis din 
adâncul unui suflet smerit, este cât o Psaltire. Monahii 
care se mântuiesc înlocuiesc ceata cea căzută a îngerilor. 
Dumnezeu completează cetele îngereşti cu monahii de 

pe pământ. Noi, călugării, nu suntem chemaţi pentru 
demnităţi pământeşti, ci suntem chemaţi la o demnitate 
îngerească. 

Eu nu am uitat niciodată că port haina de 
călugăr. Există în Molitfelnic o slujbă specială pentru 
înmormântarea episcopilor? Există sau nu există? Nu 
există. Preoţii au o slujbă specială de înmormântare, 
diaconii au şi ei. Eu nu voi fi înmormântat ca Arhiepiscop, 
ci voi fi înmormântat ca şi monahul Justinian, fost 
Arhiepiscop al Maramureşului. Mi-e de ajuns numele de 
monah. Cei care, în această viaţă, şi-au împlinit slujba 
de monahi vor fi puşi lângă îngeri. Vor fi îmbrăcaţi de 
Dumnezeu Tatăl în haine îngereşti. 




Cuprins 


Să facem lucrurile lui Dumnezeu cu multă atentie! 

> 

Monahismul are o importanţă covârşitoare 

încercări în timpul comunismului 

Să ţinem candela aprinsă! 

Dorul de rai îl duce pe om în rai 

Rostul vieţii monahale 
> 

Sufletul călugărului 

învăţături despre smerenie 

Mă consider mai întâi călugăr şi apoi episcop 

Gândul la viata cea veşnică! 

y y 

Fără monahism, societatea se îmbolnăveşte 

7 y 

Rugăciunile călugărilor ţin întreaga lume 
Glasul conştiinţei 

y y 

Nestatornicia în viata monahală 

y 

îi mulţumesc lui Dumnezeu pentru toate 
Monahii vor fi îmbrăcaţi în haine îngereşti 

COLOFON 

Cu voia Tatălui, 
cu ajutorul Fiului 
şi cu săvârşirea Sfântului Duh 
apare volumul Trăiţi frumos şi-n bucurie 
al Inaltpreasfinţitului Justinian Cbira, 
Arhiepiscop al Maramureşului şi Sătmarului, 
al doilea volum din colecţia Crinii ţarinii, 
întru slujirea cinului monahal, 
în anul 2014. 

S-au îngrijit de acest volum 

arhimandritul Melchisedec Velnic 

cu obştea Mănăstirii Putna. 

> 

In colecţia Crinii ţarinii a apărut volumul 
Merinde pentru monahi 
al Părintelui Arhimandrit Zaharia Zaharou. 




